
Grenlandijos ledo dykumoje aptiktas nežinia 
kam priklausantis sudužęs lėktuvas ir dviejų žmonių 
palaikai. Draudimo kompanija ir gražuolė žuvusio 
piloto našlė pasamdo Džo Martiną, kad šis nuskristų į 
avarijos vietą. Bet ši iš pirmo žvilgsnio eilinė užduotis 
išsirutulioja į šiurpią ir netikėtų nuotykių pilną istoriją. 
Viskas ir taip labai keista ir paslaptinga, o čia dar iš 
kažkur atsiranda neįkainojami smaragdai. Paslaptį ban- 
do atskleisti Džo Martinas, ir jam tai beveik pavyksta, 
bet staiga — jo paties gyvybė pakimba ant plauko... 


Pirma dalis 


Skridau lėktuvu žemai virš jūros, tačiau pa- 
sirodžius žemei vėl pakilau į trijų tūkstančių pėdų 
aukštį. Skaisčiai baltoje mėnulio šviesoje Grenlandi- 
jos ledynai žėrėjo kaip smaragdų vėrinys. 

Į rytus nuo Vienatvės žemės esanti Julianehobo 
įlanka skendėjo tirštame rūke. Vadinasi, vėjo, bent 
jau didesnio nei penkių mazgų, nebuvo. Tai mane 
nudžiugino, nes galėsiu nutūpti fiordo pakraštyje, 
slėnyje. Nors nelabai patogu, bet vis šis tas. 

Naktiniam vėjui per suskeldėjusį priekinį stiklą 
veržiantis į vidų, kabinoje darėsi šalta, o begalė 
švytinčių prietaisų skydelio skalių tik klaidino, 
retkarčiais visai susiliedamos į bereikšmę mirgalynę. 

Tuo metu dešinėje stipriai apšviesti fiordo 
vandenys tviskėjo kaip sidabras, o keistai iškreiptos 
formos mėnulis artėjo prie ledyno, išryškindamas jo 
aštrias, tarsi skustuvas linijas. 

Buvo pats laikas. Aš sumažinau greitį, įjungiau 
automatinį valdymą ir atsisegiau saugos diržą. Kai 
apsigręžiau, jis tebesėdėjo ten, kur ir anksčiau. 
Sudribęs piloto padėjėjo kėdėje, paskendęs prietaisų 
skydelio skleidžiamoje šviesoje, jis nemirksėdamas 
žvelgė į amžinybę. 

Žengiau į kabinos tamsą ir suklupau. Sučiupęs 
ištiesta ranka savo kelį, pajutau, kad jis sušalęs kaip 
ledas. Apimtas panikos (kaip dažniausiai atsitikdavo 
tokiomis akimirkomis), aš tarsi nebegalėjau kvėpuo- 
ti, kol svirduliuodamas tamsoje, sustingusiomis 
rankomis neužčiuopiau durų rankenėlių. 

Drąsiai iššokau į šalčio sukaustytą naktį, į beribę 
erdvę, ir mane apėmė keistas laisvės pojūtis. Lėtai 
padariau kažką panašaus į kūliavirstį ir pamačiau virš 
savęs lėktuvą, lyg kokį tamsų vaiduoklį pastoviu 
greičiu judantį į rytus. Nusprendęs išskleisti 
parašiutą, aš ištiesiau ranką, norėdamas patraukti už 

žiedo, bet jo ten nebuvo. Nerdamas tolyn į tamsą, aš 
kartą beviltiškai sušukau, bet mano balsas iškart 
pranyko nakties tyloje. 


Paprastai aš sapnuodavau tik tuomet, kai 
būdavau neapsakomai pavargęs, bet visuomet pabus- 
davau toks pat — permirkęs prakaitu ir drebėdamas 
kaip lapas. Tąkart nubudęs dar šiek tiek patysojau 
lovoje, žvelgdamas į lubas, tada nusimečiau antklodes 
ir nuklibinkščiavau prie lango. Nutryniau apšalusį 
stiklą, ir mane pasveikino gražus rytas. 

Tais metais aš gyvenau Frederiksborge, nes 
sostinė Gothobas buvo tapusi pernelyg civilizuota, 
kad būtų patogi. Frederiksborgas — maža gyvenvietė 
šiaurės— vakarų pakrantėje, du šimtai mylių žemiau 
Arkties rato. Joje gyveno ne daugiau kaip keli šimtai 
žmonių, bet vasarą šis skaičius dirbtinai išaugdavo, 
kai vietovę užplūsdavo du ar trys šimtai darbininkų 
1š Danijos, kurie pagal vyriausybinę programą iš ce- 
mento statydavo gana bjaurios išvaizdos trijų aukštų 
blokinius namus. 

Bet Frederiksborgas, kaip ir dauguma Grenlandi- 
jos pakrantės gyvenviečių, vis dar buvo išlaikęs tą 
naujakurių miestelio dvasią, Kur tarsi prie ką tik at- 
rastų aukso ar sidabro telkinių namai dygo kaip 
grybai. Keliai čia buvo neišlyginti, dauguma pastatų 
išsibarstę kaip pakliuvo ant kietų pusiasalio uolų. 
Statiniai buvo mediniai, dažyti raudonai, geltonai ar 
žaliai. Jie stovėjo ant uolinių pamatų, todėl gyven- 
vietėje buvo tiesiami tik antžeminiai elektros ir tele- 
fono laidai, kurie tarsi girliandos tabalavo stulpų 
miške. 

Uostas buvo už pusės mylios, uolėto kelio pa- 
baigoje, prie naujojo konservų fabriko. Ten 
plūduriavo kelios žvejybinės valtys, Rytų Kanados 
avialinijų skraidanti valtis “Catalina" ir mano nuosa- 
vas lėktuvas—amfibija. 


Laikrodis rodė beveik dešimtą valandą ryto, ir 
aš nuėjau į vonią nusiprausti po dušu. Staiga kažkas 
pabeldė į duris, ir aš, persijuosęs liemenį rankšluosčiu, 
grįžau į miegamąjį. 

Gudrida Rasmusen žvilgtelėjo vidun. 

— Ar jau norėsite kavos, misteri Martinai? — 
paklausė ji daniškai. 

Gudrida buvo maža, gana plačių šlaunų, maždaug 
dvidešimt penkerių metų mergina, gimusi ir augusi 
Grenlandijoje, šviesiais į kasas supintais plaukais. Jos 
gyslomis tekėjo daniškas kraujas su eskimų kilmės 
priemaišomis, kurios atsispindėjo jos skruostikauliuose 
ir migdolo formos akyse. Didžiają metų dalį Gudrida 
mylių savo senelio avių fermoje Sandvige, tačiau 
vasarą ji dirbdavo viešbutyje kambarine. 

— Sį rytą norėčiau arbatos, Gudrida, — tariau. — 
Jaučiuosi nekaip. 

Ji papurtė galvą tarsi priekaištaudama. 

— Jūs baisiai atrodote. Per daug dirbti žmogui 
nesveika. 

Man nespėjus atsakyti, lėktuvo variklio gaude- 
sys sudrumstė rytmečio tylą. Zvilgtelėjęs pro langą, 
pamačiau nedidelį lėktuvą, lėtai nusileidžiantį į uostą 
ant nutūpimo tako šalia konservų fabriko. 

— Stai ir tavo vaikinas. 

— Arnis? — jos skruostai šiek tiek nuraudo, kai 
ji priėjo prie lango. — Kiekviena mergina yra Arnio 
mergina, misteri Martinai. Man jis nepriklauso. 

Būtų beprasmiška bandyti tai paneigti, todėl mes 
tik stovėjome tylomis ir stebėjome, kaip iš po lėktu- 
vo slidžių nusileidžia ratukai. 

— Maniau, kad jis jau jas pakeitė vandens 
slidėmis. 

Ji papurtė galvą. 

— Jis pratęsė sutartį su Amerikos kalnakasybos 
kompanija Malamuske, pačiame ledyno pakraštyje. 
O ten įmanoma nusileisti tik ant sniego lauko. 


Jis nutūpė neblogai, nors ir nepavyzdingai. Bet 
juk mums visiems ne kasdieną sekasi. Lėktuvas 
nuskriejo taku ir pasislėpė už konservų fabriko. 

Gudrida plačiai nusišypsojo. 

— Kol prausitės, aš jums atnešiu arbatos, o po 
to užsakysiu pusryčius. Patalynę pakeisiu vėliau. 

Išeidama ji uždarė duris, o aš sugrįžau į vonią ir 
palindau po dušu. Vanduo buvo karštas, malonus ir 
labai atgaivino. Po valandėlės mano galvos skausmas 
pradėjo mažėti, o tai buvo geras ženklas, žinant, kad 
manęs šiandien laukė dviejų su puse valandos skry- 
dis. Užsimečiau seną šilkinį chalatą ir grįžau į mie- 
gamąjį, rankšluosčiu trindamas plaukus. Kol prau- 
siausi, Gudrida atnešė padėklą su arbata, kuri dar ga- 
ravo. Išgėręs vieną puoduką, ketinau įsipilti dar, bet 
tuo metu durys staiga atsivėrė, ir į kambarį įsiveržė 
Arnis Fasbergas. 

Jis, kaip ir aš, buvo maždaug šešių pėdų ūgio, 
bet tuo mūsų panašumas ir baigėsi. Mano plaukai 
buvo tamsūs, jo — šviesūs, beveik balti; jo veidas 
buvo atviras, mano — niūrus ir uždaras. Šis pasaulis 
dar nekėlė jam didelių rūpesčių, ir jo kakta buvo vi- 
sai be raukšlių — kaip vaiko. Gimęs Islandijoje, iš 
visų mano kada nors sutiktų Žmonių jis turėjo 
didžiausią apetitą moterims. Kaip ir visi don žuanai, 
jis buvo nepagydomas romantikas, įsimylintis 
neregėtai greitai ir labai dažnai. 

Su senu plevėsuojančiu švarku ir odiniais batais 
Jis atrodė gana įspūdingai. Nusviedęs drobinį krepšį 
į kampą, jis priėjo prie stalo. 

— Maniau, kad jau būsi išvykęs. Skrisdamas čia 
iš Sondre Stromtiordo turbūt sumušiau visus greičio 
rekordus. 

— Kam taip stengeisi? 

Jis įsipylė arbatos į mano puodelį. 

— Tu gabeni atsargas tam amerikiečiui kino ak- 
toriui, ar ne? 


Jis kalbėjo apie Džeką Desforgą, kuris dar anksty- 
vą birželį netikėtai atvyko nuosava motorine jachta “Sre- 
la" į Gothobą. Nuo tada jis leidžia laiką Žvejodamas 
ir medžiodamas pakrantėse, o aš jam reguliariai prista- 
tau atsargas. 

— Kodėl tau tai rūpi? 

— Turiu tau keleivę. Ji atskrido į Sondre iš Ko- 
penhagos. Norėjo, kad ją iškart nuskraidinčiau pas 
Desforgą, bet negalėjau padėti. Iki vidurdienio į Mala- 
muską turiu nugabenti atsarginių dalių, specialiai 
atsiųstų iš Amerikos. Tarp kitko, kur tas amerikietis 
dabar bastosi? 

— Kažkur į šiaurę nuo Disko, Narkvazito rajone, 
bent jau taip paskutinį kartą girdėjau. Ieško poliarinės 
meškos. 

Jis nuoširdžiai nustebo. 

— Šiuo metų laiku? Turbūt juokauji. 

— Ji 1r Tibeto jakas yra bene vieninteliai 
gyvūnai, kurių jis dar nėra nukovęs. Kas žino, gal 
jam pasiseks. Aš pats mačiau ten mešką pernai 
rugpjūtį. 

— Bet nedažnai ten jų pasitaiko, drauguži. Linkiu 
jam sėkmės. 

— Ta keleivė, kuo ji vardu? 

— Eitan. Ilana Eitan. 

Aš suraukiau antakius. 

— Žydė? 

— Sakyčiau, panaši į anglę, - jis nusišypsojo. — 
Žinoma, tai nesvarbu, bet ji įspūdinga moteris. 

— Graži? 

Jis papurtė galvą. 

— Bjauri kaip nuodėmė, bet man tai nerūpi. 

— Įdomu. Nekantrauju su ja pasimatyti. 

— Ji pusryčiauja apačioje. 

Durys atsidarė ir pasirodė Gudrida, nešdama 
švarias paklodes. Tai jai buvo puiki dingstis užeiti į 
kambarį. Arnis apsisuko ir puolė prie jos. 


— Gudrida, brangioji. 

Ji švelniai atstūmė jį ir padėjo patalynę ant lovos. 

— Geriau nepradėk. 

Jis atsisegė vieną iš daugelio savo plevėsuo- 
jančio švarko kišenių ir išsitraukė pluoštą banknotų. 

— Aš gavau algą, angele mano. Tūkstantį dolerių. 
Ech, ką mes darytume be savo draugų amerikiečių? 

— Kiek iš jų praloši kortomis Frederiksmute? — 
paklausė ji kandžiai. 

Jis ištraukė iš pluošto du šimto dolerių bankno- 
tus, o likusius ištiesė į priekį. 

— Išsaugok juos man, Gudrida. Būk mano ban- 
kininkė, kaip ir anksčiau. 

— Kas iš to? Rytoj tu juos norėsi atsiimti. 

Jis šyptelėjo. 

— Tuomet padėk juos į banką savo vardu. Taip, 
kad aš net prisiartinti prie jų negalėčiau. Aš tavimi 
pasitikiu. 

Kaip paprastai, ji lengvai pasidavė. 

— Na, jeigu tu tikrai taip nori... 

— Argi prašyčiau, jei nenorėčiau, — jis 
pliaukštelėjo jai per užpakalį. — Vis dėlto aš gal irgi 
eisiu ir pažiūrėsiu, kur tu juos padėsi, kad žinočiau, 
jei tau atsitiktų kokia nelaimė. 

Jam buvo visai nebūtina išeinant atsisukti ir 
primerkti akį, kad suprasčiau, ką tai reiškia. Vargšė 
Gudrida. Visada pasiruošusi būti su juo, kai jis lais- 
vas nuo kitų, bet niekada nesugebanti įvertinti savo 
pačios beviltiškos padėties. Antra vertus, reikia pri- 
pažinti, kad, nepaisydamas savo savanaudiškumo, 
Arnis nuoširdžiai ją mylėjo, o ji išties buvo tarsi jo 
bankininkė, ir jis turėjo būti jai dėkingas, kad bent 
retkarčiais turėdavo pinigų. 

Šiaip ar taip, man užteko savų bėdų, ir dėl to 
tiesiog nebuvo laiko rūpintis kitais. Aš greitai apsi- 
rengiau ir nulipau laiptais žemyn. 

Kaip ir reikėjo tikėtis, iš ryto restoranas buvo 
tuščias. Tik prie staliuko, stovinčio šalia lango, sėdėjo 
mergina ir gerdama kavą žvelgė į gatvę. Iškart su- 
pratau, kodėl Arnis man ją taip apibūdino, bet dėl 
vieno dalyko tikrai nenorėjau su juo sutikti: nors pa- 
gal standartinius reikalavimus ji jokiu būdu nebuvo 
gražuolė, bet bjauria jos tuo labiau nepavadinsi. 

Ilanos Eitan veidas buvo griežtų žydiškų bruožų 
(jei šias laikais dar galima taip pasakyti, nerizikuo- 
jant būti apšauktam rasistu) — išdidus, aiškus, tarsi 
iškaltas iš akmens. Jos lūpos buvo storos, skruos- 
tikauliai — aukšti, akys — paslaptingos. Visas vei- 
das atrodė nekaltai jausmingas. Lygūs, juodi, pečius 
siekiantys plaukai buvo nepriekaištingai tvarkingi. Ji 
man priminė mažą, aršią ir išdidžią karalienę — tokią 
kaip Estera ar Izabelė. 

Man priėjus, ji pakėlė galvą. Jos veidas buvo 
ramus, akys nebylios. Aš stabtelėjau, pamiršęs 
ištraukti rankas iš kišenių. 

— Mis Eitan? Aš — Džo Martinas. Sužinojau, 
kad jūs norite susitikti su Džeku Desforgu. Jei jūs 
nieko prieš, norėčiau sužinoti, kodėl? 

Ji pažvelgė į mane kiek nustebusi. 

— Ar tai svarbu? 

— Jam gali būti svarbu. 

Atsisėdau priešais ją ir pamojau padavėjui vir- 
tuvėje, kuris tuoj pat atnešė karštutėlį banginio mė- 
sos kepsnį. 

— Jūs gal jo sargas? — paklausė ji be pašaipos. 

— Galima sakyti, taip. Įsivaizduokite, kad Dže- 
kas yra iškėlęs didžiulį plakatą, kuriame parašyta: 
Netrukdyti. Aš jam pristatau atsargų kartą per sa- 
vaitę, o jis man ne tik moka dvigubai, bet, kas svar- 
biausia — moka grynaisiais. Man tokie santykiai 
labai patinka, ir aš tikrai nenorėčiau, kad juos kas 
nors sugadintų. 

— Jei jums pasakyčiau, kad mes su Džeku — 
seni draugai, ar tai padėtų? 

— Nelabai. 

— Kažkodėl nujaučiau, kad jūs taip sakysit, — 
ji atsidarė rankinuką ir išsiėmė vyrišką piniginę. — 
Kiek jums moka už vieną skrydį? 

— Penkis šimtus kronų. 

— Kiek tai būtų Amerikos pinigais? 

— Apie šimtą penkiasdešimt dolerių. 

Ji išsitraukė tris banknotus ir mestelėjo juos ant 
stalo. 

— Trys šimtai. Sumoku jums ir už kelionę atgal, 
jeigu kartais jis man neleistų pasilikti. Jūs patenkin- 
tas? 

— Negi galėčiau nesutikti, kai man už vieną 
kelionę moka du kartus, — išsitraukiau savo pini- 
ginę ir susidėjau pinigus. — Išskrendame už 
keturiasdešimties minučių. Jeigu vėjas bus palankus, 
nuskrisime per dvi valandas. 

— Puiku. 

Tik tada, kai ji atsistojo, pamačiau, kokia ji 
žema — ne aukštesnė nei penkios pėdos ir trys ar 
keturi coliai. Ji vilkėjo brangų vilnonį kostiumą, 
mūvėjo nailonines kojines ir avėjo žemakulnius kiaulės 
odos batus. 

— Dar šis tas, — tariau aš. — Tai, kuo jūs apsi- 
rengusi, labai tinka ilgais vakarais kaime, bet ten, kur 
mes vykstame, šių drabužių neužteks. 

— Atšiauri šalis? — paklausė ji. — Galbūt tai 
man padarys įspūdį, nes iki šiol mane viskas nuvil- 
davo. 

— Ruonio odos kelnių jie stengiasi nebenešioti, 
jei tik turi, iš ko rinktis, — paaiškinau jai. — Ir 
dyzelinis banginių medžioklės laivas pasirodė daug 
patikimesnis už kajaką, bet jei jus domina tikras šal- 
tis, tai Disko jums patiks. 

— Nekantrauju tai patirti, — tarė ji gana abejin- 
gai. — Kur galėčiau persirengti? 

— Galite eiti į mano kambarį. Jis pirmame 
aukšte. Dvidešimt pirmas numeris. Aš baigsiu pus- 
ryčiauti, o tada dar turėsiu sutvarkyti keletą reikalų. 
Susitiksim už pusvalandžio. | 

Ji išėjo pro vartus, šnektelėjo su durininku, ir 
šis nuskubėjo nešti lagamino, kurį ji buvo išsirinkusi 
iš didelės krūvos, sukrautos prie sienos. Mergina 
nusekė laiptų link durininkui iš paskos. Kai aš tą 
akimirką į ją pažvelgiau, ji man pasirodė kažkur 
matyta, bet niekaip negalėjau prisiminti kur. 

Ji žingsniavo tvirtai ir grakščiai. Kūno judesiai 
buvo tolygūs ir taisyklingi. Man šovė į galvą mintis, 
kokia ji turėtų būti lovoje. Bet tai juk Arnio pomė- 
gis. Jis jau, ko gero, buvo viską apgalvojęs. 

Staiga, supykęs ant savęs už paikas mintis, pri- 
siminiau kepsnį, bet jis jau buvo atšalęs. Pastūmęs 
lėkštę į šalį, įsipyliau kavos. 

Atrodo, kad generolas Grantas yra pasakęs: karas 
yra pragaras. Galima būtų pridėti, kad moterys yra dar 
blogiau. Aš gurkšnojau kavą ir spoksojau į gatvę uos- 
to link, kur mano lėktuvas žėrėjo saulėje rausvomis 
ir sidabrinėmis spalvomis, bet mano mintis buvo 
užvaldžiusi įkyri Ilanos Eitan vizija. Mano vaizduotėje 
šmėkščiojo jos figūra, tas nelemtas aptemptas sijonas. 
Negalėjau net prisiminti, kada paskutinį kartą moteris 
mane taip sujaudino. 


Pasiskolinau viešbučio landroverį ir nuvažiavau 
į uostą tik tam, kad iš administracijos sužinočiau orų 
prognozę. Savo amfibiją pripildžiau degalų dar iš 
vakaro, todėl daugiau nebebuvo ką ten daryti. Dėl 
vienos viskio dėžės per savaitę Desforgas tapo labai 
gerbiamu klientu Karališkojoje Grenlandijos preky- 
bos kompanijoje, ir todėl vietinis agentas pats 
asmeniškai prižiūrėjo, kaip kraunamos jam skirtos 
atsargos. 

Grįžau į viešbutį ir užlipau laiptais. Kai įėjau į 
miegamąjį, merginos nesimatė, bet tuoj išgirdau dušo 

vandens šniokštimą. Nuėjęs į drabužinę, pradėjau 
rengtis. 

Jau ketinau autis lakūno batais, kai išgirdau, kaip 
atsidarė kambario durys ir kažkas Įėjo. Arnis šūktelėjo 
mano vardą, todėl aš atsistojau ir nuėjau jo pasitikti. 
Deja, buvo per vėlu. Kai įėjau į miegamąjį, Arnis, 
pravėręs vonios duris, jau žengė vidun. Žinoma, jis 
tuoj pat išbėgo atbulas, o po valandėlės pasirodė ir 
Ilana Eitan, susisupusi į didžiulį baltą rankšluostį. 

— Aš nežinau, kas čia vyksta, — tarė ji. — Bet 
gal malonėtumėt pasakyti šitam mažam berniukui, 
kad jis keliautų iš kur atėjęs. 

Arnis neteko žado, ir ji užtrenkė duris jam prieš 
pat nosį. Paplekšnojęs jam per petį, tariau: 

— Keliauk, Arni. 

— Kokia moteris! — sušnibždėjo jis. — Dieve 
mano, kokios krūtys, kokios šlaunys, kokia tobuly- 
bė. Nesu nieko panašaus matęs. 

— Esi, — tariau jam. — Gerus tris ar keturis 
tūkstančius kartų. 

Aš išstūmiau jį į koridorių ir užtrenkiau duris. 

Grįžęs į drabužinę, apsivilkau megztinį ir seną 
žalios spalvos, vilnos prikimštą švarką su kailiniu 
gobtuvu. Kai grįžau į kambarį, Ilana Eitan stovėjo 
priešais veidrodį ir šukavosi plaukus. Ji mūvėjo 
slidininko kelnes, kazokiškus batus ir sunkų 
norvegišką megztinį. 

— Arnis manė, kad vonioje prausiausi aš, — 
tariau jai. — Jis tikrai nenorėjo taip padaryti. 

— Jie niekada nenori. 

Ant lovos, šalia atviro lagamino, gulėjo trumpas 
avies odos švarkelis. Kai Ilana jį paėmė ir apsivilko, aš 
dar kartą pajutau tą keistą jausmą, kad jau buvau ją 
kažkur matęs. 

— Ar nesu jūsų sutikęs anksčiau? — paklausiau 
aš, vis labiau įsitikinęs tokios galimybės realumu. - 
Galbūt vaidinote kino filmuose? 

Ji užsisagstė švarką, rūpestingai pažvelgė į vei- 
drodį ir vėl pradėjo šukuotis. 

— Tik porą kartų. 

— Su Džeku? 

Staiga aš prisiminiau. 

— Jau žinau. Jūs vaidinote mergaitę iš Alžyro 
jo paskutiniame fime. Filme apie ginklų kontrabandą. 

— Šaunuolis, — tarė ji linksmai ir užtraukė 
lagamino užtrauktuką. — Na, ir kaip jis tau patiko? 

— Nuostabus, — atsakiau aš. — Neįsivaizduoju, 
iš kur Džekas vis semiasi jėgų. Juk jis sukūrė pirmą 
filmą tais pačiais metais, kai aš gimiau. 

— Tu prastas melagis, — tarė ji ramiai. — Tas 
filmas visai nenusisekė. Jis buvo iškart užmirštas. 

Nors Ilanos balsas buvo gana ramus, jos žodžiai 
nuskambėjo nelabai maloniai. Aš nežinojau, ką at- 
sakyti, o ir nebūčiau spėjęs . Ji skubiai išėjo iš kam- 
bario ir paliko mane stovintį su lagaminu rankose, 
visai sumišusį. 


Antra dalis 


Pakilome iš fiordo ir skriejome tiesiai į saulę. 
Aš spustelėjau dešiniąją vairalazdę ir pasukau lėktu- 
vą palei statų uolėtą krantą į šiaurę. 

Tolumoje ryto saulėje žėrėjo ledynas, ir Ilana 
Eitan tarė: 

— Iki šiol apie Grenlandiją Žinojau tik iš vienos 
himno eilutės, kurią dainuodavome rytais mokyklo- 
je, kai aš dar buvo vaikas. “Nuo Grenlandijos ledo 
kalnų..." Dabar matau, ką tai reiškia, bet tai, ką čia 
radau, stipriai pranoksta mano lūkesčius. Tavo 
viešbutis Frederiksborge turi net centrinio šildymo 
sistemą. 

— Šiuo metu čia viskas sparčiai keičiasi, — 
paaiškinau.— Po karo salos gyventojų padaugėjo iki 

šešiasdešimties tūkstančių, ir Danijos vyriausybė jos 
plėtojimui skiria labai daug lėšų. 

— Be to, nėra taip šalta, kaip aš įsivaizdavau. 

— Vasaros metu niekuomet nebūna šalta, bent 
jau pietvakariuose. Čia dauguma žmonių augina avis, 
bet į šiaurę nuo Arkties rato viskas dar labai primity- 
vu. Disko rajone galima rasti daugybę eskimų, kurie 
per amžius nepakeitė savo gyvenimo būdo. 

— Ten dabar yra apsistojęs Džekas? 

Aš linktelėjau. 

— Paskutinį kartą girdėjau, jog jis kažkur netoli 
Narkvazito kaimelio. Jis ten jau dvi savaites bando 
sumedžioti poliarinę mešką. 

— Taip, panašu į Džeką. Ar jums teko su juo ar- 
timiau susipažinti, kai jis čia atvyko? 

— Teko. 

Ji nelauktai nusijuokė keistai šiurkščiu balsu. 

— Jūs, atrodo, esate toks žmogus, kuriam jis 
ryžtųsi patikėti savo paslaptis. 

— Na, ir koks gi aš? 

— Jo manymu, tvirtas, drąsus, nebijantis nuo- 
tykių. Jis daugybę kartų pats vaidino pilotą savo fil- 
muose ir dabar mano, kad pažįsta tokius žmones kaip 
jo veikėjai. 

— O jūsų galva, aš ne toks, kokį jis mane įsi- 
vaizduoja. 

— Niekas neatitinka Džeko reikalavimų, nes jis 
nepažįsta realybės. Jo gyvenimas vyksta pagal 
kruopščiai sugalvotą scenarijų. 

Ji prisidegė cigaretę ir atsilošė kedėje. 

— Man patikdavo filmai, kol aš buvau vaikas, 
bet vėliau kažkas atsitiko. Nežinau kodėl, bet vieną 
vakarą, žūrėdama, kaip ekrane apsikabina jauna 
porelė — vaikinas ir jo mergina, aš pagalvojau apie 
tų aktorių ateitį: ką jiedu veiks likusį gyvenimą — 
kokius keturiasdešimt trejus metus? Kai pradedi taip 
mąstyti, visos gražios svajonės kaipmat išgaruoja iš 
galvos. 

— Tik ne Džekui, — tariau aš. — Jis tebegyve- 
na fantazijų pasaulyje nuo tada, kai realybė jam nus- 
tojo egzistavusi. 

Ji atsisuko grėsmingai suraukusi kaktą. 

— Ką jūs turite omeny? 

Po to, ką ji pati buvo sakiusi, tokia aštri jos reak- 
cija mane didžiai nustebino. Aš patraukiau pečiais. 

— Jis ir dabar vaidina, ar ne? Bebaimis nuotykių 
ieškotojas Grenlandijos pakrantėse? Taip, jis gali 
praleisti visą dieną Žvejų valtyje, padėdamas užkabinti 
masalą ant trijų tūkstančių pėdų ilgio lyno arba iš kaja- 
ko medžioti ruonius tarp ledkalnių, bet jo kiekvieną 
vakarą laukia “Stela", kad saugiai pargabentų namo, 
karštas dušas, šešių patiekalų vakarienė ir dėžė viskio. 

— Na, ir išpyškinot — tiksliai, greitai ir 
aiškiai, — tarė ji. — Tiktumėt dirbti metro. Na, o 
ką gi jūs pats fantazuojate? 

— Aš jūsų nesupratau. 

— Tikros piloto manieros, lakūno batai, kailinis 
švarkas — viskas kaip turi būti. Ką jūs stengiatės 
apgauti? Galiu lažintis — jūs tikriausiai ir ginklą 
nešiojatės. 

— Devynių milimetrų “Smith £ Weston“, — 
sumelavau. — Laikau jį žemėlapių skyrelyje, tik iki 
šiol neteko nieko su juo nušauti. 

Man pavyko gražiai atsikirsti, bet jos pašaipos 
man nelabai patiko, ir, man rodos, jog ji tai suprato. 
Valandėlę, pasidėjęs ant kelių žemėlapį, aš be jokio 
reikalo jį nagrinėjau, neva tikrindamas mūsų kursą. 

Po kelių minučių praskridome debesį, ir ji staiga 
sušuko: | 

— Pažvelkite štai ten! 

Maždaug už ketvirčio mylios gal tuzinas triburių 
škunų žaidė žaidimą “Sek paskui mane". Jų burės buvo 
visai išskleistos, ir vaizdas buvo kerinčiai nuostabus. 

— Portugalai, — paaiškinau. — Dar Kolumbo 
laikais jie pradėjo plaukioti per Atlantą ir daro tai iki 
šių dienų. Jie paprastai žvejoja Niūfaundlendo pa- 

krantėse, o gegužės ir birželio mėnesiais atplaukia 
čia baigti žvejybos. Tie jų laiveliai labai vikrūs. 

— Jie tarsi iš praeities amžių glūdumos, — tarė 
ji, ir jos balsas buvo pilnas nuoširdžios nuostabos. 

Pratęsti pokalbio mums neleido vienas tų stai- 
gių ir bauginančių oro pokyčių, kurių vasaros metu 
Grenlandijoje dažnai pasitaikydavo. Dar visai nese- 
niai dangus buvo skaidrus tarsi krištolas, be menkiau- 
sio debesėlio, ir staiga nuo ledyno atslinko šalto oro 
gūsis, grasindamas stingdančiu lietumi ir tiršta 
migla.Jis artėjo prie mūsų lyg pilka siena. Aš tučtuo- 
jau sumažinau greitį ir pradėjau leistis. 

— Ar yra taip blogai kaip atrodo? — ramiai pa- 
klausė Ilana Eitan. 

— Tai nėra gerai, jei supratau, ko jūs klausiate. 

Į Žemėlapį žiūrėti nebuvo reikalo. Skrendant 
tokiomis sąlygomis, visko gali atsitikti ir dažniau- 
siai atsitinka. Gali išsigelbėti tik iš savo patirties ži- 
nodamas vietas, kur galima pasislėpti, ir aš kuo 
greičiausiai puoliau ieškoti savųjų. Mes praskriejome 
virš kalno keteros ir nėrėme į fiordą, kur tirštoje miglo- 
je net pranyko lėktuvo sparnų galai. Motoras paskutinį 
kartą suburzgė, kai pabandžiau lėktuvą išlyginti. Mes 
greitai pūkštelėjome į ramų vandenį ir mus akimirk- 
sniu apgaubė rūkas. Mes slydome vandens paviršiumi 
pirmyn, ir aš atidariau šoninį langelį, norėdamas 
žvilgterėti laukan.Staiga priekyje pamačiau iš mig- 
los išnirusį seno akmeninio molo priekį ir pasukau 
savo “Oterį" į šoną, aplenkdamas jį iš dešinės. Ne- 
trukus išvydome ir kitą molo galą bei krantą. Nulei- 
dau po slidėmis ratus ir užvairavau lėktuvą ant siau- 
ro, skiedromis dengto paplūdimio. Išjungiau variklį, 
ir mus apgaubė visiška tyla. 

— Kur mes? — paklausė Ilana. 

— Nebenaudojamoje banginių medžioklės sto- 
tyje — Argamaše. Norėtumėt apsižvalgyti? 

— Kodėl gi ne? Ar ilgai čia užtruksim? 

— Priklausys nuo oro. Valandą, daugiausia dvi. 
Migla išsisklaidys greičiau, nei ji atsirado. 

Kai atidariau duris ir iššokau, ji pasekė paskui 
mane taip greitai, kad aš net nespėjau ištiesti jai 
rankos. Buvo šalčiau nei Frederiksborge, bet vis tiek 
stebėtinai malonu, žinant, kad mes buvome Arkties 
rato viduje, dvidešimt kilometrų į vidų už jo išorinės 
ribos. Ilana apsidairė, akivaizdžiai susidomėjusi. 

— Ar galima čia pavaikštinėti? 

— Prašom, jei tik norite. Mes patraukėme 
paplūdimiu, kol užtikome slidų cementuotą taką, 
kuris mus privedė prie molo pradžios. Kalnas virš 
mūsų skendėjo tamsoje, o jo papėdėje stūksojo su- 
krautos seno banginių taukų perdirbimo fabriko ir 
keturiasdešimties ar penkiasdešimties namelių 
nuolaužos. Mums einant takeliu, kuris kažkada buvo 
gyvenvietės pagrindinė gatvė, pradėjo nestipriai ly- 
noti, ir Ilana, susikišusi rankas į kišenes, nusijuokė. 
Jos balse aš išgirdau keistą susijaudinimo gaidelę. 

— Tai man patinka. Nuo pat vaikystės mėgdavau 


tai daryti — vaikščioti lietuje, artinantis miglai. — Ir 
užmiršti visą pasaulį, — tariau aš. — Pažįstu šį jaus- 
mą. 


Ilana atsisuko ir pažvelgė į mane, kiek nustebu- 
si. Tada vėl staigiai nusijuokė, bet šį kartą jos balse 
nebebuvo to sarkazmo prieskonio. Ji staiga pasikeitė. 
Sunku pasakyti kaip. Galbūt tik laikinai sušvelnėjo, 
bet man išties buvo sunku ją pažinti. 

— Sveiki atvykę. Sakote, čia kažkada buvo 
banginių medžioklės stotis? 

— Iki praeito amžiaus pabaigos, — linktelėjau aš. 

— Kas tada atsitiko? 

— Jiems tiesiog nebeužteko banginių komer- 
ciniams tikslams, — gūžtelėjau pečiais. — Čia 
dažniausiai žvejodavo keturi ar penki šimtai laivų. Jie 
tiesiog viską išgaudė — taip, kaip kažkada buvo 
išnaikinti bizonai. 

Gatvės gale stovėjo maža sugriuvusi bažnytėlė 
ir mažos kapinaitės prie suskilusios sienos. Priėjome 
arčiau ir stabtelėjome prie pirmo kerpėmis apaugusio 
antkapio. Ant jo didelėmis raidėmis buvo užrašyta: 

“Angus McClaren, mirusi 1830 -aisiais. Škotė". Aš link- 
telėjau. 

— Taip, tada buvo banginių medžiotojams labai 
blogi metai. Storas plaukiojantis ledas nesuiro taip 
anksti, kaip buvo įprasta, ir devyniolika laivų įstri- 
go. Sako, kad tada vienu metu ant ledo atsidūrė dau- 
giau nei tūkstantis vyrų. 

Ilana ėjo toliau, balsu skaitydama beveik nusitry- 
nusius užrašus ant antkapių. Ji sustojo prie vieno, kiek 
suraukė antakius, priklaupė ant kelio ir pirštine nu- 
valė žalias apnašas.Išvydome Dovydo žvaigždę, 
išrėžtą su ta pačia meile ir rūpesčiu, kaip ir visuose 
įmantriuose keltų kryžiuose ant kitų antkapių. Sis 
užrašas taip pat buvo anglų kalba. 

— Aron Aizaks, — sušnibždėjo ji, lyg kalbėda- 
ma su savimi. — Bozun — Jūros karalienė iš Liver- 
pulio. Zuvo jūroje nuo banginio 1863-ieji, lie- 
pos 27-0ji. 

Atsirėmusi ranka į akmenį, ji klūpojo, liūdnai 
žvelgdama į užrašą. Prisiminusi, kad stoviu šalia, ji 
pakilo, bet vis dar buvo keistai sumišusi. Paprastai ji 
būdavo šalta ir tvirta kaip ledas, ir man beliko spėlioti, 
ar tikra buvo ta išorinė tvirtybė. Ji pasirėmė rankomis 
ir užšokusi įsitaisė ant kvadratinio akmeninio antka- 
pio, kojomis nesiekdama žemės. 

— Pamiršau savo cigaretes. Gal pavaišintumėt? 

Aš išsitraukiau savo seną sidabrinę cigarečių 
dėžutę ir padaviau ją Ilanai. Paėmusi cigaretę, ji man 
dėžutės iškart neatidavė, bet pirmiau gerai apžiūrėjo 
dangtelį. 

— Ką reiškia ši emblema? 

— Karinės oro pajėgos. 

— Ten jūs išmokote skraidyti? 

Aš linktelėjau, o ji papurtė galvą. 

— Vienas prasčiausių liejinių, kokius tik esu 
mačiusi. Jūs ne didesnis lakūnas už mano dėdę Maksą. 

— Turėčiau būti pamalonintas ar priešingai? 

— Priklauso nuo jūsų požiūrio. Jis dirba mieste, 

viename iš bankų, kiek prisimenu. Kaip ten bebūtų — 
jis finansininkas. 

Aš nusišypsojau. 

— Ne visi mes tokie kaip Hamfris Bogartas ar 
Džekas Desforgas. 

— Gerai, — tarė ji. — Būsiu tiesi. Nesuprantu, 
kodėl pasirinkote Grenlandiją? Yra daugybė geres- 
nių vietų. | 

— Labai paprasta: čia per keturis vasaros mėne- 
sius uždirbu dvigubai daugiau, nei kur kitur 
uždirbčiau per metus. 

— Ar tai svarbu? 

— Man — taip. Norėčiau nusipirkti dar porą 
tokių lėktuvų. 

— Skamba labai ambicingai. O kam to reikia? 

— Jei man pavyktų pradėti savo verslą 
Niūfaundlende ir Labradore, praturtėčiau per 
penkerius ar šešerius metus. 

— Atrodo, kad esate tuo užtikrintas. 

— Turėčiau būti. Aštuoniolika mėnesių čia 
dirbau vienai kompanijai, vėliau dar šešis mėnesius 
buvau laisvai samdomas lakūnas. Jei Kanada ir to- 
liau taip sparčiai vystysis, galiu užtikrinti, kad už 
kokių dvidešimt penkerių metų ji bus turtingiausia 
šalis visame pasaulyje. 

Ilana papurtė galvą. 

— Cia vis tiek kažkas ne taip, — tarė ji ir nusprendė 
pakeisti savo taktiką. — Jūs panašus į žmogų, kurio gy- 
venime turi būti puiki moteris, kažkur netoliese. Ką 
ji mano apie visa tai? 

— Seniai ją bemačiau, — atsakiau aš. — Paskuti- 
nis laiškas, kurį gavau, buvo oficialus ir šaltas jos 
advokatų raštas. 

— Ko ji nori? Pinigų? 

Aš papurčiau galvą. 

— Ji laisvai nusipirktų porą tokių lėktuvų ir to 
net nepajustų. Ne, jei reikia tik laisvės. Tikiuosi, ne- 
trukus gausiu gerą žinią. 

— Atrodo, dėl to jūs galvos nesukate. 

— Senos žaizdos jau užgijo, — nusišypsojau. — 
Klausykit, aš jums padėsiu, kad taip nesikankintumėt. 
Štai jums Džo Martino gyvenimas keliais trumpais 
sakiniais. Baigiau verslo administravimą Londono 
ekonomikos mokykloje ir išmokau skraidyti univer- 
siteto eskadrilėje. Po to dvejus metus turėjau tarnau- 
ti kariuomenėje. Nusprendžiau , kad įgyta patirtis man 
ir vėliau bus naudinga, todėl tapau Karinių Oro Pa- 
jėgų karininku. Kai sutikau savo būsimąją žmoną, ji 
buvo aktorė. Dirbo labai rimtai ir nuoširdžiai. 

— Kada jūs susituokėte? 

— Kai aš baigiau tarnybą. Kaip ir tavo dėdė 
Maksas, pradėjau dirbti mieste, ryšių su visuomene 
skyriuje. 

— Nelabai sekėsi? 

— Visai patenkinamai — kaip ir visiems, — aš 
suraukiau antakius, stengdamasis viską gerai pri- 
siminti. Buvo kažkaip neįprasta apie tai kalbėti. — 
Tačiau mano gyvenimas klostėsi ne taip, kaip norė- 
jau. Kažkas pasiūlė Emi dainuoti, ir dar nespėjus 
mums abiems sugalvoti, ką toliau daryti, ji pradėjo 
įrašinėti savo dainas. Vėliau pradėjo daug keliauti, 
koncertuoti ir panašiai. 

— Ir jūs vis rečiau matydavotės? Pramogų versle 
taip visada atsitinka. 

— Pasirodo, sėkmė gali viską sugadinti, ypač 
tokio pobūdžio sėkmė. Kai pamatai, jog gali uždirbti 
tūkstantį svarų per savaitę, nedaug reikia, kad 
nuspręstum, jog vyras, kuris negali uždirbti nė 
dešimtosios dalies to, yra niekam tikęs. 

— Tad nusprendėte ištrūkti į laisvę. 

— Vieną rytą įėjęs į savo kontorą, ant stalo 
pamačiau krūvą laiškų, laukiančių mano dėmesio. 
Staiga aš tiesiog apsisukau ir išėjau — visam laikui. 
Paskutinį tūkstantį dolerių išleidęs kursams, gavau 
komercinių skrydžių piloto licenciją. 

— Ir štai — naujasis Džo Martinas, skraidantis, 
kur nori, darantis, ką nori. Nelegaliai gabenantis 
prekes — kiekvieno skrybėlėto miesto valdininko, 

kasdieną važinėjančio visuomeniniu transportu, sva- 
jonė. Kada jūs vyksite į Pago Pago? 

— Kitais metais, — atsakiau. — Na, bet užteks 
jums smalsauti. Pažiūrėkime verčiau, kas gi toji Ila- 
na Eitan. Hebrajiškos kilmės vardas, kiek suprantu. 
Taigi jūs žydė? 

Ji užsiliepsnojo, tarsi sausa žolė nuo degtuko. 

— Aš izraelitė — sabra. Gimusi ir užaugusi 
Izraelyje. 

Rodės, ji tuoj dar labiau užsiplieks, ir tai buvo 
galima suprasti. Todėl suskubau glostyti pašiauštas 
plunksnas. 

— Izrealio merginos — patys gražiausi kareiviai 
pasaulyje. Ar jums teko tarnauti? 

— Žinoma, visi privalo tarnauti. Mano tėtis dėstė 
senąsias kalbas Tel Avivo universitete, bet Sinajaus 
operacijos metu jam teko tarnauti kariuomenėje, nors 
jam tada buvo per penkiasdešimt metų. 

— Papasakokite apie savo karjerą kine. 

— Man buvo tekę vaidinti Izraelio teatre, todėl 
pavyko gauti nedidelį vaidmenį filme. Netrukus man 
pasiūlė darbą Italijoje. Ten suvaidinau keliuose fil- 
muose nereikšmingus vaidmenis. Ten pat susitikau ir 
Džeką. Jis tuo metu suko juostą apie karą. Jis buvo ir 
filmavimo vadovas ir kino režisierius. Didesnė dalis 
investicijų taip pat buvo jo. 

— Ir Džekas pasiūlė jums vaidmenį? 

— Nedidelį. Bet kadangi buvau vienintelė mo- 
teris visame fime, kritikai mane pastebėjo. 

— Pakvietė į Holivudą? 

— Holivudas — atgyvena. Siais laikais aktoriams 
geriau Europoje. 

Staiga migla visai netikėtai išsisklaidė, tarsi 
mostelėjus burtų lazdele. Priešais išdygęs kalnas 
rėmėsi į dangų, kuris buvo kaip niekada mėlynas. 

— Metas keliauti, — tariau aš ir ištiesiau ran- 
kas, padėdamas jai nusiropšti žemyn. 

Ji pažvelgė į kalną. 

— Ar jis turi pavadinimą? 

— Agsausat, — atsakiau. Eskimų kalbos žodis. 
Tai reiškia “Nėščia". 

Ilana šiurkščiai nusijuokė. 

— Tik Froidas galėtų taip sugalvoti, — tarė ji 
ir išlindo pro nedidelį tarpą tvoroje. Aš nusekiau 


paskui ją. 
Stebėtinai greitai Ilana vėl pavirto griežto ir 
ūmaus būdo jauna moterimi — tokia, kokią aš ją 


pirmą kartą sutikau Frederiksborgo viešbučio valgo- 
majame. Ją saugojo nepramušamas apsauginis kiau- 
tas, ir tik jai pačiai panorėjus buvo įmanoma pro jį 
prasiskverbti. Tai mane vis labiau varė į neviltį. 


Trečia dalis 


Mes pakilome iš pietinio Disko salos krašto ir 
greitai aplenkėme dvi švelnaus vėjelio genamas 
portugalų škunas, paskui kurias plaukė daugybė gel- 
tonomis ir žaliomis, saulėje spindinčiomis burėmis 
pasipuošusių Žvejų laivelių. 

Praskridome virš uolėtos salos keteros ir nu- 
sileidome į kanalą, kuris ją skyrė nuo pagrindinės 
didžiosios salos. Aš skubiai nutūpdžiau “Oterį" ir jau 
po kelių minučių išvydome tai, ko ieškojome. 

Narkvazitas buvo tipiškas Eskimų pakrantės 
Žvejų kaimelis. Ant paties kranto krašto stovėjo gal 
penkiasdešimt ar šešiasdešimt medinių ryškiai 
nudažytų namukų, o paplūdimyje, šiek tiek aukščiau 
viršutinės vandens pakilimo žymos, ilsėjosi dvi ar 
trys banginių medžioklės valtys ir koks tuzinas ka- 
jakų. 

“Stela plūduriavo maždaug už penkiasdešimties 
jardų nuo kranto. Tai buvo grakšti devyniasdešimties 
pėdų ilgio dyzeliu varoma jachta. Jos plieninis lie- 
muo buvo ryškiai baltas su rausvais pagražinimais. 
Kai mes leidomės, ieškodami vietos nutūpti, kažkoks 

žmogus išlindo iš vairininko būdelės ir atsirėmęs į 
tilto turėklus pažvelgė į viršų. 

— Ar čia Džėkas? — paklausė ji, mums vis dar 
besileidžiant. — Aš gerai neįsižiūrėjau. 

Aš papurčiau galvą. 

— Cia Olafas Sorensenas, grenlandietis iš God- 
hobo. Jis pažįsta šį krantą kaip savo penkis pirštus. 
Džekas jį pasisamdė locmanu visai kelionei. 

— Ar su Džeku yra jo senoji įgula? 

— Taip, tuos Žmones jis pats atsivežė. Inžinierius 
pinietis. 

— Tonis Serafinas? 

— Taip, tas pats. 

Ji aiškiai nudžiugo. 

— Na, bent vienas senas draugas. 

Vieną kartą praskridau žemai, norėdamas įsi- 
tikinti, kad plaukiojantis ledas man nesutrukdys, bet 
pamatęs, kad nėra ko jaudintis, nutupdžiau lėktuvą į 
vandenį drąsiai ir negaišdamas daug laiko. Priartėjęs 
prie kranto, nuleidau ratus ir užvažiavau ant sausos 
žemės, kur mūsų jau laukė subėgę kaimo šunys. Kol 
išjungiau variklį ir atidariau šonines duris, jie apsto- 
jo mus pusračiu ir pradėjo piktai skalyti. 

Tuoj atbėgo keletas eskimų vaikų ir, paleidę 
krušą pagalių bei akmenų, juos nuvijo. Patys, susibūrę 
krūvon, mus akylai stebėjo. Jų siauraakiai veidukai 
buvo rimti ir susikaupę, be šypsenos, o sunkūs kai- 
liniai juos taip padidino, kad šie vaikučiai atrodė tarsi 
pagyvenę neūžaugos vyrai ir moterys. 

— Jie neatrodo labai draugiški, — prabilo Ilana 
Eitan. 

— Pabandykit pasiūlyti jiems štai ko, — iš 
kišenės ištraukiau rudą popierinį maišelį. 

Ji praplėšė jį ir pažvelgė vidun. 

— Kas tai? 

— Mėtiniai saldainukai — jie manęs dar 
niekuomet neapvylė. 

Ilgai laukti neteko. Vaikai jau artėjo prie mūsų, 
išsišiepę iki ausų, spietėsi ratu aplinkui, ir Ilana 
akimirksniu paskendo ištiestų rankų miške. 

Aš ją ten palikau ir nuėjau sutikti iš "Stelos" 
atplaukiančios valties, kuri jau buvo pusiaukelėje tarp 
laivo ir kranto. Vienas denio darbininkas sėdėjo prie 
vairo, o Sorensenas stovėjo priekyje, rankoje 
paruošęs virvę. Kai variklis buvo išjungtas, valtis 
pradėjo suktis, nešama bangų, ir Sorensenas švystelė- 
jo man virvę. Aš ją lengvai sugavau ir viena koja 
stovėdamas negiliam vandeny pradėjau traukti. Ne- 
trukus man padėjo Sorensenas, ir po valandėlės valtis 
buvo apgręžta, o jos galas ištrauktas ant sausumos. 

Sorensenas kalbėjo taisyklinga anglų kalba, nes 
net penkiolika metų buvo tarnavęs Kanados ir Angli- 
jos prekybos laivynuose ir nepraleisdavo nė vienos 
progos pabendrauti angliškai. 

— Maniau, kad turėsit bėdos, kai užėjo rūkas. 

— Nusileidau valandai Argamaske. 

Jis pritardamas linktelėjo. 

— Gerai, kai pažįsti pakrantę. Kas toji 
moteriškė? 

— Desforgo draugė, bent jau taip ji sako. 

— Jis manęs neperspėjo, kad laukia svečių. 

— Jis nieko nežino, — paaiškinau ramiai. 

— Tikrai? — jis susiraukė.— Desforgui tai nepa- 
tiks, Džo. 

Aš patraukiau pečiais. 

— Ji man sumokėjo iš anksto už kelionę į abi 
puses. Jeigu jis nenorės jos matyti, dar šį vakarą ji 
galės grįžti su manimi atgal. Galėsiu išlaipinti ją Son- 
dre, jei ji toliau norės keliauti į Europą ar Ameriką. 

— Aš aišku nieko prieš, jei tik tu suspėsi. Man 
užtenka rūpesčių su "Stela". 

Aš negalėjau paslėpti savo nuostabos. 

— Kas atsitiko? 

— Tai Desforgas dėl visko kaltas, — niūriai at- 

sakė Sorensenas.— Jis tiesiog beprotis. Dar nesu 
sutikęs Žmogaus, kuris taip trokštų nusisukti sprandą. 

— Kąjis išdarinėja? 

— Anądien prie Hagamuto ieškojom poliarinės 
meškos — jo naujoji užgaida. Pakeliui sutikome ke- 
lis medžiotojus eskimus, savo kajakais medžiojančių 
ruonius. Tai, kad Desforgas sumanė plaukti su jais, 
manęs jau nebestebina. Baisiausia, kad grįžtant atgal 
jis užpuolė seną jūrų vėplį ant ledo. 

— Ir pabandė jį vienas įveikti? — paklausiau aš, 
netikėdamas savo ausimis. 

— Su žeberklu ir savo kojomis. 

— Na, ir kaip viskas baigėsi? 

— Man pavyko partrenkti jį ant žemės ir atimti Že- 
berklą. Laimei, kad iš kažkur išdygo vienas Hagamuto 
medžiotojas. Jis pribėgo ir nušovė vėplį, šiam nespėjus 
Desforgo pribaigti. 

— Jo nesužeidė? 

— Šiek tiek įbrėžė, ir tiek. Jis po to iš visko tik 
pasijuokė. Pats vienas jis gali eiti kad ir pragaran, 
bet jeigu nori mus visus be reikalo pražudyti, aš 
nežadu paklusti. Šiais metais šiauriniuose fiorduose 
labai pavojinga, mat visur pilna plaukiojančio ledo. 
Bet nieko nepaisydamas, jis man liepė plaukti į Ka- 
vangaro fiordą, kur eskimai matę baltąją mešką. Le- 
das nuo ledkalnių slinko taip greitai, kad keturias 
valandas negalėjome pajudėti iš vietos. Maniau, kad 
ten būsime įstrigę amžiams. 

— Kur jis dabar? 

— Prieš porą valandų išplaukė kajaku su 
medžiotojais iš Narkvazito. Sako, kad vienas iš jų 
vakar po pietų aptiko mešką įlankoje maždaug už trijų 
mylių nuo čia. Džekas turėjo iš anksto sumokėti, kad 
jie sutiktų kartu plaukti. Medžiotojai mano, kad jam 
ne visi namuose. 

Ilana Eitan pagaliau ištrūko iš vaikų apsupties 
ir priėjo prie mūsų. Aš supažindinau ją su Sorensenu. 

— Džeko šiuo metu čia nėra, — paaiškinau jai. — 
Manau, kad susiklosčius tokioms aplinkybėms, aš 
geriau vyksiu jo paieškoti. Jūs galite plaukti “Stela. 

— Ar negalėčiau plaukti su jumis? 

— Jumis dėtas, to nedaryčiau. Jis, ko gero, ap- 
tiko mešką, kurios taip ilgai ieškojo. Dabar ten nėra 
vietos moterims, patikėkit. 

— Gerai, — tarė ji ramiai. — Man niekada nebu- 
vo prie širdies Džeko pomėgiai. 

Denio darbininkas tuo metu jau iškrovinėjo at- 
sargas iš “Oterio" į banginių medžioklės valtį, kuria 
viskas turėjo būti nugabenta į “Stelą". Aš pasakiau 
Sorensenui, kad plauksiu su juo kartu iki "Stelos", 
po to paimsiu iškrautą valtį ir pasuksiu ieškoti Des- 
forgo. 

Jis sutiko ir nuėjo man padėti perkrauti dėžių. 
Ilana Eitan tyliai nusijuokė. 

— Geriau jau jūs nei aš. 

— Ką jūs norite tuo pasakyti? 

— Kai Džekas Desforgas sugalvoja ką nors 
beprotiško, geriau jau slėptis, kur papuola. Jūsų vie- 
toj, aš to neužmirščiau, — tarė ji ir nuėjo prie laivo. 

Valandėlę pagalvojęs, įlipau į “Oterį", atsidariau 
skyrelį po piloto kėde ir išsitraukiau ginklo dėžę. Joje 
buvo nuostabus medžioklinis šautuvas vinčesteris, 
kurį praėjusią savaitę man paskolino pats Desforgas. 
Žemėlapių skyriuje radau dėžutę su šoviniais. Labai 
atsargiai pripildžiau ginklo dėtuvę. Šiaip ar taip, at- 
sarga gėdos nedaro, ir mergina, ko gero, buvo teisi. 
Su Džeku Desforgu visko gali nutikti ir dažniausiai 
nutinka. 


Dyzelinis valties variklis leido jai skrieti šešių 
ar net septynių mazgų greičiu ir man tai teikė daug 
malonumo. Bet vėliau, už poros mylių, pradėjo truk- 
dyti ledų sangrūdos. Dažnai tekdavo išjungti variklį 
ir atsistojus ant galinės sėdynės skirtis kelią kanalų 

labirintais. Kurį laiką plaukti buvo sunku ir gana pa- 
vojinga, nes vos sujudėjus vandeniui, ledai pakilda- 
vo ir grūsdamiesi skardžiai pokšėdavo tarsi metalinių 
spąstų nasrai. Du kartus aš vos neįkliuvau. Pavyko 
ištrūkti, nes abu kartus pačiu laiku įjungiau variklį. 
Kai galų gale prasibroviau į gana laisvą vandens plotą 
ir išjungiau motorą, buvau išprakaitavęs, o mano 
rankos kiek drebėjo. Nepaisydamas nieko, jaučiau 
didelį pasitenkinimą. Užsidegiau cigaretę ir atsisėdau 
valties gale trumpam pailsėti. 

Vėjas, blaškantis vandenį, buvo šaltas, bet saulė 
mėlyname beribiame danguje švietė ryškiai. Kalnuo- 
tas krantas ir ledynas tolumoje žėrėjo neapsakomai 
gražiai — retai kur pamatysi tokį vaizdą. 

Staiga viskas susiliejo — jūra, vėjas, saulė, dan- 
gus, kalnai ir ledynai — ir ištirpo šioj tobulybės 
akimirkoj. Rodės, visas pasaulis nustojo judėjęs. Aš 
plūduriavau, nedrįsdamas kvėpuoti, tarsi laukdamas 
nežinia kokio paslaptingo ženklo. Po akimirkos vėl 
viskas sugrįžo į savo vietas. Vėl jutau šaltą vėją, 
glostantį mano veidą, traškantį ledą ir aitrius cigarečių 
dūmus gerklėje. Tačiau dabar aš jau visiškai suvokiau 
tai, ko anksčiau nenorėjau pripažinti: buvo daugiau 
priežasčių, kurios man neleido palikti šios nuostabios 
laukinės pakrantės. Ilanai Eitan aš nepasakiau visos 
tiesos. 

Aš vėl užvedžiau variklį ir patraukiau pirmyn. 
Po dešimties minučių virš uolos keteros pamačiau į 
dangų kylant mėlyną dūmelį. Kitoje uolos pusėje 
radau ir visą medžiotojų kompaniją, susėdusius aplink 
laužą, sukrautą iš Žaižaruojančių rastų. Netoliese 
matėsi ant kranto užtempti kajakai. Desforgas tupėjo 
nugara į mane, vienoje rankoje laikydamas puoduką, 
kitoje — butelį. Išgirdęs valties motoro gaudesį, jis 
atsisuko ir atpažinęs mane džiaugsmingai sušuko: 

— Džo, brolyti, kas gero? 

Kol aš bandžiau įvairuoti valtį pro įlūžusį ledą, 
jis artinosi prie manęs paplūdimiu. Aš pasijutau la- 

bai keistai, tarsi būčiau nustebęs, jog Desforgas nėra 
mano vaizduotės padarinys, o egzistuoja realybėje. 
Milžiniška figūra, stori rudi plaukai, o ypač tas 
šiurkštus, kampuotas ir išvargęs veidas rodė, kad šis 
žmogus savo gyvenime jau patyrė viską, ką šis jam 
galėjo pasiūlyti, bet liko nenugalėtas. Šį veidą būtų 
atpažinę milijonai Žmonių visame pasaulyje, netgi 
dabar, kai jo netvarkinga pilka barzda suteikė jam 
paslaptingo panašumo į Ernestą Hemingvėjų, kuris, 
mano žiniomis, buvo Desforgo idealas. 

Kaip aš turėjau jaustis, kai prieš mane stovėjo 
gyva legenda? Jis vaidino savo pirmame filme, 
būdamas šešiolikos, 1930-aisiais. Tais pačiais metais 
gimiau aš. 1939-aisiais populiarumu jis beveik galė- 
jo prilygti Gable. O kai Amerikai įsitraukus į Antrąjį 
pasaulinį karą, Desforgas tapo užnugario bombonešio 
B.17 artileristu, jis išgarsėjo labiau nei bet kada — 
net jo filmai, sukurti po karo, penktajame ir šeštajame 
dešimtmečiais, neprilygo tai šlovei. 

Deja, paskutiniais metais apie Desforgą girdė- 
jome vis mažiau. Kadangi filmų beveik nebekūrė, jis 
didžiąją laiko dalį praleisdavo klajodamas po pasaulį 
su “Stela". Desforgui pavyko patraukti visuomenės 
dėmesį tik padažnėjusiais įvairiausiais skandalais: 
triukšmingomis peštynėmis Londono bare, konfliktu 
su policija Romoje, negarbingu bylinėjimusi JAV su 
penkiolikmetės motina, kuri reikalavo, kad Desfor- 
gas vestų jos dukrą, nes taip buvo žadėjęs ir t.t. 

Sie ir kiti nuotykiai padarė Desforgą legendine 
asmenybe, ir jis tebebuvo garbinamas visur, kur tik 
atsidurdavo. Vis dėlto, labai pasigėręs, jis man ne 
kartą yra prisipažinęs, jog jo karjera galutinai žlun- 
ga ir kad per paskutinius dvejus metus jis beveik nie- 
ko nedirbo, tik suvaidino vieną vaidmenį mažo 
biudžeto prancūziškame filme. 

— Tu pačiu laiku, — tarė jis. — Šie vaikinai 
pagaliau man surado mešką. 

Aš persimečiau per petį vinčesterį ir nušokau ant 
smėlio. 

— Tikiuosi, nedidelę. 

Jis pažvelgė į šautuvą ir susiraukė. 

— Kokių velnių jį čia atsitempei? 

— Dėl viso pikto, — atsakiau. — Su tavimi ir 
tavo prakeikta meška čia visko gali nutikti. 

Už kajakų sutarškėjo į šlapią smėlį subesti že- 
berklai. Džekas išsitraukė vieną ir piktai juo pamo- 
javo. 

— Tai viskas, ko tau reikės. Tik taip teisinga ir 
garbinga nukauti mešką. 

Dar akimirka — ir jis būtų pradėjęs man pasa- 
koti, kokia neapsakomai kilni yra mirtis, todėl nelei- 
dau jam tęsti ir patapšnojęs per vinčesterį tariau: 

— Džo Martinas daro kitaip. Aš suvarysiu visą 
apkabą į kiekvieną mešką, kuri prisiartins arčiau kaip 
per šimtą jardų. Jų kailio kvapas man kelia alergiją. 

Jis garsiai nusikvatojo ir patapšnojo man per 
nugarą. 

— Džo, brolyti, tu pats puikiausias daiktas nuo 
tada, kai išrado oro kondicionierių. Ateik, gausi 
išgerti. 

— Ačiū, ne, — pasakiau. 

Šiaip ar taip, nusekiau paskui jį prie laužo ir 
pritūpiau, 0 jis tuo metu atidarė beveik tuščią butelį 
ir dosniai pripildė metalinį puodelį. Narkvazito 
medžiotojai ir keli šunys, įsitaisę jam prie kojų, susi- 
domėję stebėjo. Desforgas pasišlykštėdamas papurtė 
galvą. 

— Tik pažvelk į juos — gauja besočių. Turėjau 
juos papirkti, kad su manimi taip toli keliautų, — jis 
gurkštelėjo viskio. — Bet ko gali iš jų tikėtis? Pažvelk 
vien į jų drabužius. Nė vienas neturi ruonio odos kel- 
nių. 

Jis išvarvino viskio likučius į savo puodelį, ir aš 
jam tariau: 

— Su manim pas tave atskrido viešnia — mer- 
gina, vardu Ilana. 

Jis kaipmat atsisuko visai suglumęs. 

— Ilana? Turbūt juokauji. 

Aš papurčiau galvą. 

—Ji atskrido į Sondre iš Kopenhagos vakar 
vakare. 

— Ar sakė, ko ji nori? 

Aš vėl papurčiau galvą. 

— Gal ji atskrido parsivežti tavęs namo? 

— Nepavyks, — nusijuokė jis. — Aš per daug 
kam esu skolingas visame pasaulyje. Grenlandija man 
dabar pati geriausia vieta. 

Visai apgirtęs, jis atsirėmė į mane. 

— Aš tau atskleisiu paslaptį. Tik niekam nepa- 
sakok, supratai? Čia atvažiuoja toks žmogus, kuris 
man padės sugrįžti į verslą, nors esu jau senyvas. Aš 
šiomis dienomis turiu susitikti su Miltu Goldu iš 
“Horisono" kino kompanijos. 

— Gal toji Eitan tau nori ką nors apie tai pasa- 
kyti? 

Jo veidas prašviesėjo. 

— Ei, gerai sakai, galbūt. 

Tuo metu ant kranto kažkas suriko. Atsisukę 
pamatėme lekiantį ir energingai mums mojantį es- 
kimą. Desforgas akimirksniu viską pamiršo, atsisto- 
j0 ir griebė savo žeberklą. 

— Meška! — sušuko jis. — Pirmyn! 

Jis net neatsisuko pasižiūrėti, ar aš ėjau iš paskos. 
Bet aš užsimečiau šautuvą ant peties ir patraukiau 
pavymui. Man iš paskos sukruto ir Narkvazito 
medžiotojai. 

Kai eskimas šypsosi, gali būti tikras, kad jis 
laimingas, bet dažniausiai jo veido išraiška nieko 
nepasako apie jo vidinius jausmus. Apsižvalgęs drįsau 
manyti, jog šį kartą Narkvazito vyrai nebuvo kupini 
entuziazmo, bet aš jų dėl to nė kiek nekaltinau. 

Mes priėjome skiedromis dengto paplūdimio galą. 
Toliau mums teko brautis per krūvas didelių akmenų 
ir aplūžinėjusių ledo gabalų. Staiga medžiotojas 
sušuko, visi kaipmat sustojo ir trumpam nutilo. 

Ir staiga aš išvydau ją: didžiulį, gauruotą, purviną 
geltono kailio kalną, palengva sliūkinantį pakrante. 
Pradėjo loti šuo, todėl ji stabtelėjo ir pažvelgė per 
petį, draugiškai susidomėjusi. 

Nereikia būti puikiu medžiotoju, kad nušautum 
poliarinę mešką. Trys tūkstančiai svarų kaulų ir rau- 
menų — geras taikinys. Be to, tikrai nėra lengva ją 
įsiutinti. Bet kai ji nori, gali skuosti dvidešimt pen- 
kių mylių per valandą greičiu ir vienu letenos smūgiu 
užmušti Žmogų iš karto. 

Tačiau Desforgas matė tik grobį, kurio taip ilgai 
ieškojo, 1r daugiau viską pasaulyje pamiršo. 
Suspiegęs iš džiaugsmo, atstatė ietį ir leidosi prie 
meškos. Skuodė kaip reikiant, turint omenyje jo 
amžių. 

Šunys buvo dar greitesni, bet eskimai iš 
Narkvazito buvo kur kas atsargesni, ir aš žinojau 
kodėl. Mat jų mitologijoje ir folklore poliarinė meška 
reiškia maždaug tą patį, ką vilkas Šiaurės Amerikos 
indėnų kultūroje. Meška jiems — magiška ir paslaptin- 
ga būtybė, gudri kaip žmogus. Antra vertus, jie visai 
nenorėjo prarasti savo šunų, todėl sparčiai patraukė 
jiems pavymui. O aš pėdinau visiems iš paskos. 

Meška nurėpliojo paplūdimiu ir slidinėdama ledu 
priėjo artimiausią vietą, kur galėjo įšokti į vandenį. 
Tai buvo dešimties ar dvylikos pėdų skersmens eketė, 
ir meška į ją įlipo. Jos kūnas paniro ir iš toliau mes 
net nebegalėjome jos įžiūrėti. 

Aš sušukau, norėdamas perspėti, bet Desfor- 
gas nenorėjo klausyti ir pasileido ledu prie skylės, 
prie kurios piktai skalydami būriavosi šunys. Dar 
valandėlė, ir atsitiko tai, ko ir reikėjo tikėtis. Meška 
suriaumojo, įniršusi iššoko iš vandens ir visu svo- 

riu krito žemyn. Ledas aplinkui sutrūkinėjo tarsi vo- 
ratinklis. Meška krito dar kartą, ir ledas visiškai 
suskilo. 

Medžiotojai sustojo ant kranto ir pradėjo šaukti 
savo šunis atgal. Beveik visi, pabrukę uodegas ir 
cypdami iš baimės kaip maži šuneliai, sėkmingai 
sugrįžo, bet trys ar keturi įkrito į vandenį. Dar po 
valandėlės meška vėl puolė į priekį ir juos Žiauriai 
sutraiškė. Vanduo aplinkui nuo jų kraujo nusidažė 
raudonai. 

Desforgas, tuo metu stovėjęs gal už dešimties ar 
dvylikos pėdų, sviedė savo ietį, bet netikėtai prarado 
pusiausvyrą ir paslydo. Ietis pataikė meškai aukštai į 
dešinįjį šoną. Ji suriaumojo tarsi tolimas griaustinis, 
atsistojo iš vandens ant užpakalinių kojų ir vienu le- 
tenos smūgiu sulaužė ieties kotą. 

Desforgas apsisuko ir pradėjo bėgti atgal, bet 
buvo vėlu. Tarp jo ir kranto greitai platėjo tamsus 
tarpas, ir netrukus jis atsidūrė iki juosmens vande- 
nyje, beviltiškai kapstydamasis sniego, ledo ir 
vandens košėje. Meška žaibiškai šoko jam iš paskos. 

Aš prasibroviau pro medžiotojus ir pakėliau savo 
vinčesterį. Laiko užteko tik vienam šūviui, nes meška 
jau stovėjo piestu jam virš galvos. Aš nuspaudžiau 
gaiduką, ir sunki: švino kulka nuplėšė meškos 
viršugalvį. Ji griuvo tarsi didžiulis pastatas, į visas 
puses taškydamasi krauju ir smegenimis. Desforgas 
tuo metu pasiekė krantą ir krito ant pilvo. 

Jis ten taip ir gulėjo valandėlę, kol medžiotojai 
stengėsi pagriebti meškos lavoną, kad šis nepradingtų 
po ledu. Kai aš priėjau ir pasilenkiau, Džekas atsisu- 
ko ir šyptelėjo, parodydamas savo ryškiai baltus dan- 
tis, kurie švytėjo pilšvos barzdos fone. Jis ranka nu- 
sivalė kraują nuo kaktos ir tarė: 

— Man visada patinka elgtis drąsiai. 

— Būtų puikus scenarijus, — tariau. — Kaip 
pavadinsi filmą? Gal “Šiaurės išpera''? 

— Taip, čia susuktume neblogą filmuką, — at- 
sakė jis rimtai, kol pastačiau jį ant kojų. 

Eskimai atvilko mešką ant kranto, ir jų vyresny- 
sis, ištraukęs Desforgo ieties galą, prisiartino prie 
mūsų. Jis prabilo į mane eskimų greitakalbe, o aš 
verčiau Desforgui. 

— Jis sako, kad pagal įstatymą meška tavo. 

— Iš kur, po velnių, jis tai žino? 

— Ietis pradūrė plaučius. Meška būtų mirusi. 

— Aišku, malonu tai girdėti. Regis, mes abu 
būsime užsitarnavę šią šlovę. 

— Jie klausia, ar tau reikia kailio. 

— O kam man jis? Kažkoks negrabus niekšas 
subjaurojo galvą. Pasakyk jiems, kad gali jį pasiimti. 

Aš linktelėjau vyresniajam, kuris nusišypsojo 
patenkintas kaip vaikas ir pakvietė savo draugus. Jie 
apstojo mešką ratu ir susikibę rankomis pradėjo kry- 
puoti aplink, choru aimanuodami. 

— Kas gi čia dabar? — sušuko Desforgas. 

— Jie atsiprašo meškos, kad ją užmušė. 

Jis atlošė galvą ir iš visos širdies nusikvatojo. 
Jo juokas nuaidėjo vandens paviršiumi. 

— Trūksta žodžių. Gerai, eime greičiau, nes 
išprotėsiu arba mirtinai sušalsiu. 

Jis apsisuko ir patraukė krantu atgal. 


Kai susiradome valtį, jis įlipo ir pradėjo raustis 
galinėje spintelėje, ieškodamas antklodės, o aš tuo 
metu atsistūmiau nuo kranto. Kai aš įsiropščiau į valtį 
ir įjungiau variklį, jis jau buvo apsisiautęs paklode ir 
dantimis bandė ištraukti viskio buteliuko kamštį. 

— Užsukta, nors kirviu kirsk, — tarė jis ir 
kilstelėjo butelį. — Gal išgersi? 

Aš papurčiau galvą. 

— Džekai, apie tai juk ne kartą šnekėjom. Aš 
negeriu, pameni? 

Nežinau, kiek tą dieną jis jau buvo išgėręs, bet 
aiškiai mačiau, kad jis sparčiai artėjo prie būsenos, 


3 35 


kai Žmogus nebesuvokia, nei kur, nei dėl ko jis esąs 
ir visai nebepamena praeities įvykių. Aš gerai paži- 
nojau šį jausmą. Buvo laikai, kai atsikėlęs ryte, aš 
nesuprasdavau, kur aš ir kas aš toks. Nuėjus taip toli, 
galima nusiristi negrįžtamai. Na, nebent turėtum dar 
užtektinai proto, kad apsisuktum ir žengtum tą nepa- 
prastai sunkų pirmąjį žingsnį atgalios. 

— Atleisk, visai užmiršau, — tarė jis. — Žinai, 
o man tai sekasi. Aš visada elgdavausi kaip norėdavau 
1r beveik visada viską gaudavau, — šyptelėjo jis ir 
taukštelėjo dantimis. — Didžiausi pasaulio malonu- 
mai, kaip ir geros moterys, būdavo mano. 

Tik niekas niekada nesuprato, ką jo kalboje 
reiškė žodis "geras". Jis nurijo gurkšnį, nutaisė nepa- 
tenkintą veidą ir pažvelgė į etiketę ant butelio. 

— Glen Fergus salyklo viskis. Nieko apie tokį 
nesu girdėjęs, 0 aš juk pats geriausias žinovas. 

— Tai puikiausias vietinis gaminys. 

— Jie turbūt jį darė iš labai senos cinkuotos vo- 
nios. Nuo pat prohibicijos laikų nesu gėręs nieko 
tokio bjauraus. 

Tačiau Desforgas tikrai neketino leisti tokiam 
menkniekiui sugadinti jam nuotaikos. Kai man 
pavyko prasiskverbti pro plaukiojančius ledus, jis 
pasislinko prie valties nosies. Ten jis ir įsitaisė, 
apsisiautęs paklode, prisispaudęs butelį prie krūtinės, 
ir spoksojo į kalnus ir ledyną už jų.Tuo metu mes 
praplaukėme ledkalnį, Kuris, rodės, buvo nulietas iš 
žalio stiklo. 

— Na, ir kaip tau patiko Ilana? — tarė Desfor- 
gas neatsisukdamas. 

— Nepėsčia mergina. 

— Dar ir kaip. Aš galėčiau tokių dalykų papasa- 
koti apie tą mergytę, kad tau plaukai pasišiauštų. “Mis 
Kinas -1964", — jo balse išgirdau panieką, pirmąjį 
pykčio antplūdį, kuris buvo netikėtas ir nepaaiškinamas, 
bet jis tęsė toliau, — juk aš jai padėjau iškilti. 

Aš linktelėjau. 

— Ji man pasakojo apie tai skrendant. Minėjo 
kažkokį filmą apie karą, kurį sukūrei Italijoj. 

Jis atsirėmė į borto atramą ir garsiai nusikvato- 
j0, tarsi prisiminęs kažką labai juokinga. 

— Tai buvo didžiausia klaida mano gyvenime. 
Ir aš, Džekas Desforgas, pats buvau jo režisierius. 
Ech, gyveni ir mokaisi. 

— Ar jis jau tikrai toks prastas? 

Jis vos galėjo sulaikyti savo juoką. 

— Kaip krūva supuvusių kiaušinių. 

— O kaip sekėsi Ilanai? 

— Ji vaidino neblogai, — jis patraukė pečiais. — 
Ne Bergmanas, žinoma, bet ji turėjo kitų reikalingų 
savybių. Ją tik pamatęs, iš karto tai pastebėjau. 

Jis vėl gurkštelėjo viskio. 

— Aš viską daviau tai mergaitei. Drabužius, 
išvaizdą, net naują pavardę — viską. 

— Nori pasakyti, kad Ilana Eitan nėra tikras jos 
vardas ir pavardė? — susiraukiau aš. 

— Velniai griebtų, ne! — atšovė jis. — Jai reikė- 
j0 geresnės etiketės — kaip ir visiems. Aš, 
pavyzdžiui, pasivadinau Hariu Velsu iš Tilman Fals 
miestelio Viskonsine. Kai sutikau Ilaną, ji tebuvo 
Mira Grosman. 

— Tai ji ne iš Izraelio? 

— Viskas daroma dėl įvaizdžio. Juk tu žinai. 
Žydė skamba gražiau. Jai tai padėjo, o tai svarbiau- 
sia. Matai, Ilana labai kompleksuota. Jos tėvukas viso 
labo kažkokios siuvyklėlės Milenroudo gatvėje Lon- 
done savininkas. Kada nors esi tokią girdėjęs ? 

Aš linktelėjau, iš paskutiniųjų stengdamasis gar- 
siai nenusikvatoti. 

— Koks juokingas šis pasaulis, Džekai. Ar nieka- 
da apie tai nepagalvojai? 

— Maždaug po penkis kartus kasdien per 
paskutinius penkiasdešimt trejus metus, — jis 

šyptelėjo. — Tiesa, neužmiršk, aš jaučiuosi kaip 
keturiasdešimt penkerių. 

Staiga jo nuotaika visiškai pasikeitė. Be atvan- 
gos krutėdamas, jis dar labiau įsisupo į antklodę ir 
paklausė: 

— Aš vis galvoju: ar Ilana man nieko neatvežė? 

— Ką turi omeny? 

— N3ą, gal laišką ar kažką panašaus. 

Jo balsas buvo susijaudęs, bet jaudulio nesuge- 
bėjo paslėpti. Aš papurčiau galvą. 

— Man ji tikrai nieko neminėjo, bet kodėl gi 
turėtų man pasakoti? 

Jis linktelėjo ir vėl pakėlė butelį prie lūpų. Buvo 
šalta, nors švietė ryški saulė ir tviskėjo giedras dan- 
gus. Papūtė silpnas vėjelis, subangavo vanduo, ir aš 
išvydau, kad Desforgo rankos, suspaudusios butelį, 
kiek drebėjo. Pažvelgiau į jo susimąsčiusį veidą, ir 
pirmą kartą nuo tada, kai su juo susipažinau, jis man 
pasirodė esąs nebejaunas. 

Staiga, visai netikėtai, jis nusijuokė. 

— Zinai, 0 ten su ta meška buvo visai įdomu. 
Mes tikri šaunuoliai. Puiki medžiaga pigiam filmui. 
Kaip tas šūkis: “Mums nereikia gero filmo, mums 
reikia jo greitai". 

Jis dar kartą gurkštelėjo iš butelio, kuris jau buvo 
pustuštis, ir vėl garsiai nusikvatojo. 

— Prisiminiau, ką Ernestas Hemingvėjus kartą 
yra pasakęs apie mirtį: tikras vyras mirdamas turi at- 
sistoti ant abiėjų kojų ir spjauti šitam prakeiktam 
pasauliui tiesiai veidą. 

Džekas buvo jau gerokai įkaušęs ir ne mažiau 
įpykęs. Atsisukęs į mane, jis tarė: 

— O ką tu manai, Džo, drauguži? Ką tu manai 
apie amžiną gyvenimo ir mirties paslaptį? Ar tu ne- 
turi, ką pasakyti? 

— Aš žinau, kas yra mirtis, jei tai norėjai 
išgirsti, — atsakiau. — Ji visada buvo skausminga 

ir dažniausiai šlykšti. Pats blogiausias gyvenimas 
daugiau vertas už ją. 

— Ką tu sakai, — tarė jis liūdnai ir panarino 
galvą. 

Džeko akys buvo keistai išraiškingos. Jis pa- 
klausė švelniu balsu: 

— O ką daryti, jei nebėra nieko mielo šiame 
gyvenime? 

Jis pasviro į priekį, akys iššoko ant kaktos, ant 
barzdos ištryško seilės, ir jis prikimusiu balsu suriko: 

— Ką tu man į tai atsakysi, a? 

Nebuvo nieko, ką galėčiau pasakyti — nieko, kas 
būtų išvaręs neviltį iš tų akių. Keletą minučių jis taip 
ir gulėjo susigūžęs valties dugne, spoksodamas man 
į veidą. Po to atsikėlė, apsisuko ir sviedė butelį 
aukštyn. Šis nuskriejo tiesiai prie žaliojo ledkalnio, 
atsitrenkė į jo šlaitą, sužibėjo saulės šviesoje ir be- 
matant pradingo vandenyje. 


Ketvirta dališ 


Kai mes artėjome prie “Stelos", Sorensenas ir 
Ilana Eitan išėjo iš vairininko būdelės ir, sustoję prie 
borto, laukė mūsų. Desforgas pasisveikindamas pa- 
kėlė ranką, 0 ji pamojavo jam. 

— Ilana, mažyte, tai taip nuostabu! — sušuko 
jis, kai mes priartėjome, ir aš švystelėjau virvės galą 
Sorensenui. 

Desforgas bematant užlipo kopėtėlėmis, peršoko 
per bortą, ir kai aš užsiropščiau į viršų, Ilana jau buvo 
jo glėbyje, atrodydama dar mažesnė šalia jo 
milžiniško kūno. 

Be to, ji vėl buvo pasikeitusi. Jos akys Žibėjo, o 
žandai liepsnojo. Ji taip neapsakomai atgijo, kad buvo 
sunku ją atpažinti. Džekas lengvai pakėlė ją ant rankų, 
tarsi ji būtų mažas vaikas, ir pabučiavo. 

— Angele, tu taip puikiai atrodai, kad tuoj pat 
norėčiau tave suvalgyti, — tarė jis ir nuleido ją ant 
žemės. — Eime vidun išgerti, ir tu man papasakosi 
visas naujienas. 

Jie nulipo žemyn nusileidimo trapu, ir aš stovė- 
jau visai pamirštas. Sorensenas paklausė: 

— Ar ji pasiliks? 

— Kaip matai, — atsakiau. 

— Kada skrisi atgal? 

— Nėra ko skubėti. Užsipilsiu degalų, nusiprau- 
siu ir ko nors užvalgysiu. 

Jis linktelėjo. 

— O aš per radiją gausiu tau iš Sondre bokšto 
vakaro oro prognozę. 

Jis nuėjo į vairininko būdelę, o aš įšokau atgal į 
valtį, įjungiau variklį ir pasukau į krantą, kiek 
nusiminęs, kai prisiminiau išraišką Ilanos akyse po 
Desforgo bučinio. Lygiai taip pat į Arnį pažvelgė 
Gudrida Rasmusen, tarsi nebyliai siūlydama save. 

Dievai žino, kodėl aš nusiminiau. Tuo metu aš 
žinojau tik viena: ji man patiko, nors buvo agresyvi 
ir šiurkšti. Kita vertus, gyvenimas iki šiol mane buvo 
išmokęs tik vienos tiesos: niekas nėra taip paprasta, 
kaip iš pirmo žvilgsnio atrodo. 

Dar valandėlę buvau prislėgtas ir nuliūdęs, bet 
netrukus užplaukiau ant skiedromis nukloto kranto 
ir, išlipęs iš valties, kibau į darbą. 

Sugrįžęs į “Stelą", niekur nemačiau nei Desfor- 
go, nei merginos, todėl nuėjau į kabiną, kurioje jau 
buvau įpratęs lankytis. Dirbdamas ant kranto, kur be 
atvangos siautėjo šaltas jūros vėjas, gerokai sušalau, 
todėl dabar nuėjau tiesiai į dušą ir prabuvau ten 
dešimt ar penkiolika minučių, kol sušilau. Tada per- 
sirengiau ir nuėjau į pagrindinį saloną. 

Desforgas, kiek suraukęs veidą, sėdėjo prie baro 
vienas ir skaitė laišką. Jis dar nebuvo persirengęs, ir 
paklodė, kuria jis prieš tai buvo apsisiautęs, gulėjo 
nukritusi nuo pečių žemyn po aukšta kėde. 

Sustojęs tarpduryje, dvejojau, nežinodamas, ką 
daryti, bet jis pats pamatė mane veidrodyje ir apsisuko. 

— Užeik, Džo. 

— Tai gavai laišką? — paklausiau. 

— Laišką? — jis pažvelgė į mane bereikšmėmis 
akimis. 

— Laišką, kurio laukei iš Milto Goldo. 

— Ach..., taip taip, — jis kilstelėjo popieriaus 
lapą, po to jį sulankstė ir įdėjo atgal į voką. — Taip, 
Ilana man jį atvežė. 

— Tikiuosi, geros naujienos. 

— Neblogos, tik teks viską kiek atidėti, ir tiek, — 
jis įsidėjo laišką į kišenę ir persisvėrė per barą paimti 
butelio. — Sakyk, Džo, kiek dar liko laiko iki žie- 
mos, kai atšals ir plaukiojantis ledas nebeleis laisvai 
plaukioti? 

— Čia, Disko? 

— Ne, turiu galvoje visą pakrantę. 

— Sunku pasakyti, — gūžtelėjau pečiais. — 
Kiekvienais metais būna vis kitaip, bet iki rugsėjo, 
manau, gali būti ramus. 

Jis atrodė nuoširdžiai nustebęs. 

— Bet juk tai man duotų dar šešias ar septynias 
savaites. Ar tu neklysti? 

— Beveik neabejoju. Juk čia praleidau jau tris 
vasaras. Rugpjūtis ir rugsėjis — geriausi sezono mė- 
nesiai: aukščiausia vidutinė temperatūra, jokių sun- 
kumų dėl ledo ir taip toliau. 

— Puiku, — tarė jis. — Miltas turėtų būti lais- 
vas rugsėjo pabaigoje. 

— Vadinasi, iki to laiko galėsi pasilikti čia ir 
neprisileisti kreditorių, — tariau aš. 

— Jie kitaip su manim šnekės, kai aš turėsiu 
darbą, ir pinigėliai byrės kaip iš maišo. 

Jis atgavo gerą nuotaiką ir nuėjęs prie baro 
įsipylė viskio. 

— Šiandien skrendi namo, Džo? 

— Nieko kito nelieka, — linktelėjau. — Rytoj 
manęs laukia du užsakyti reisai, o kai sugrįšiu, už- 
sakymų dar padaugės. 

— Gaila. Liksi bent pietų? 

— Kodėl gi ne? 

— Gerai. Norėčiau su tavimi atsiskaityti, o tada 
eisiu į dušą ir persirengsiu. Kiek aš skolingas? 

— Septynis šimtus penkiasdešimt, įskaitant at- 
sargas. | 

Jis atsidarė mažą seifą, kuris stovėjo po baru, 
ir išėmė juodą plokščią dėžutę, kurioje laikydavo 
grynuosius pinigus. Tai buvo vienas iš jo keistų 
įpročių — mokėti už viską iš karto ir grynaisiais. Nors 
skolos jam neleido pasirodyti kitose pasaulio vietose, 
tačiau Grenlandijoje jis niekam nebuvo skolingas nė 
cento. Džekas atidarė dėžutę, kur, mano spėjimu, buvo 
keli tūkstančiai dolerių. Jis išėmė pluoštą bonknotų ir, 
atskaičiavęs aštuonis šimtus dolerių, padavė man. 

— Manau, pakaks. 

Įsidėjau juos į piniginę, o Desforgas atsargiai 
įdėjo savo dėžutę į seifą. Kai jis užrakino plienines 
dureles ir atsistojo, į saloną įėjo Ilana Eitan. 

Pamatęs ją veidrodyje, stovinčią tarpduryje, turė- 
jau pripažinti, kad visame pasaulyje — nuo Kanų iki 
Beverli Hilso, ji kiekvienam vyrui susuktų galvą. 

Ilana vilkėjo lengvą išsiuvinėtą ornamentais auk- 
so spalvos suknelę, kuri kainavo tikrai ne vieną šimtą. 
Suknelė neuždengė net kelių, ir buvo tikrai paskuti- 
nis Londono mados klyksmas. O tamsūs plaukai iki 
pečių puikiai pagyvino bendrą vaizdą. Būdama tikrai 
žemo ūgio, ji buvo apsiavusi aukštakulnius aukso 
spalvos batelius. Jos išvaizda buvo tokia arogantiška, 
kad tarytum sakė: imkit mane arba palikit ramybėj — 
man visai nerūpi. Aš tikrai nepamenu, kad dar kada 
nors būčiau sutikęs labiau savimi pasitikinčią moterį. 

Desforgas, ištiesęs rankas, puolė jos pasitikti. 

— Tik pažiūrėk! Nežinau, kur tu ją gavai, bet ši 


42 


suknelė — tikro genijaus darbas. Atrodai kaip kara- 
liaus kekšė. 

Ji švelniai nusišypsojo. 

— Nesistengiau padaryti tokio įspūdžio. Ką gero 
sužinojai iš laiško? Ar puiki naujiena? Miltas man 
beveik nieko nepasakojo, kai susitikom. 

— Deja, tenka viską atidėti, — gūžtelėjo pečiais 
Desforgas. — Tu juk žinai tą kino verslą šiais laikais. 
Miltas sako, kad iki rugsėjo pabaigos jis labai užimtas. 

— O ką tu darysi iki to laiko? 

— Man belieka pasilikti čia. Siuo metu tai pati 
geriausia išeitis. Man čia patinka, ir aš visai nenoriu 
išvykti, — jis atsisuko į mane ir šyptelėjo. — Ar ne, 
Džo? 

— O taip, jis teisingai sako, — užtikrinau II- 
aną. — Tik nežinia, ar Džekas sugebės iki rugsėjo 
pabaigos nenusisukti sprando. 

Desforgas tyliai sukikeno. 

— Neklausyk jo, brangioji. Jis tiesiog apsigimęs 
pesimistas. Įpilk jam išgerti, o aš tuo metu nusiprau- 
siu ir po to mes visi pavalgysim. 

Jam išėjus, Ilana ramiai pažvelgė į mane, įrėmusi 
rankas į klubus. Plona suknelė buvo taip puikiai 
prigludusi prie jos kūno, kad nesunkiai galėjau įsi- 
vaizduoti ją visai nuogą. | 

— Girdėjai, ką jis sakė. Na, ko norėtum? 

Aš užsidegiau cigaretę, kurią radau dėžutėje ant 
baro. 

— Džeko atmintis kas dieną silpsta. Jis puikiai 
žino, kad aš visai negeriu. 

— Nieko sau, - tarė ji ir nuėjo už baro. — Tikrai 
neapsigalvosit?Aš papurčiau galvą. 

— Matydamas šią suknelę, turiu būti blaivus. 

— Ar tai komplimentas? 

— Tai tik faktas. Antra vertus, stiklinės tirštų 
pomidorų sulčių tikrai neatsisakyčiau. 

— Ar Vorkestšyro gamybos tiks? 

Aš linktelėjau. 

— Mielai prašom. Viskas jūsų malonumui, — 
tarė ji. 

Kampe buvo įmantrus stereogrotuvas. Priėjęs 
radau Sinatros, Parkerio, Rodžerso ir Hardo įrašų 
juosteles. 

Didysis maestro uždainavo “All the things you 
are“, 0 aš apsigręžiau ir grįžau prie baro. Manęs 
aukštoje stiklinėje laukė pomidorų sultys. Jos buvo 
labai atšaldytos, turbūt ką tik 1š šaldytuvo, ir skonis 
buvo puikus. Aš nugėriau pusę stiklinės, o ji, tarsi 
sveikindama, kilstelėjo tuščią stiklinę ir paėmusi bu- 
telį degtinės, kuris stovėjo šalia, šiek tiek įsipylė sau. 
Įsidėjusi truputį ledo, žaismingai tarė: 

— Nuostabus gėrimas. Beskonis, bekvapis, tar- 
si susileistum tiesiai į veną. Ir svarbiausia — jokio 
galvos skausmo rytą. 

Manau, kad tuo metu aš jau susigaudžiau, ko ji 
man buvo įpylusi. Netrukus pajutau staigų ir stiprų 
skausmą skrandyje, ir abejonių nebeliko. Išmečiau 
stiklinę ir atsirėmiau į barą. Ji sutriko, akys 
išgąstingai išsiplėtė. 

— Kas jums? Kas atsitiko? 

Pajutęs burnoje prastą tarsi kanalizacijos 
vandens skonį, apsisukau ir pasileidau prie durų. 
Slysdamas ir klupdamas užlipau trapu ir tik išbėgęs į 
gryną vakaro orą išgirdau, kaip Ilana šaukė mane. 
Mane taip pykino, kad aš vos spėjau pribėgti prie 
borto. 

Persisvėręs vėmiau tol, kol skrandyje nebeliko 
nieko, ir aš pasijutau truputėlį geriau. Kai atsistojau 
ant kojų ir atsigręžiau, pamačiau Ilaną, stovinčią už 
kelių žingsnių išbalusiu veidu ir labai išsigandusią. 

— Ko tu man pripylei ? Degtinės? — sunkiai 
ištariau. 

— Atsiprašau, — jos balsas vos girdėjosi. — 
Nenorėjau pakenkti. 

— Tu ką, manei, kad pradėsiu tave merginti, 
išgėręs lašą degtinės? 

Suradęs nosinę, nusivaliau lūpas ir išmečiau ją 
per bortą. 

— Aš ne viską tau papasakojau apie savo gy- 
venimą. Nesakiau, kad buvau alkoholikas, ir tai viena 
iš priežasčių, dėl ko mane paliko žmona, greta tų 
romantiškų, kurias tau minėjau Argamaske. Kai tris 
kartus girtas paršliaužiau namo iš nežinia kur, ji nebe- 
galėjo tverti. Išvykdama ji mane pristatė į ligoninę, 
kuri gydo tokius kaip aš. Daktarai neblogai padirbė- 
jo, bet ne be apomorfino ir antabus pagalbos. Dabar 
vien alkoholio skonis mano skrandyje sukelia siaubingą 
reakciją. 

— Atleisk man, — paprašė ji. — Tu neįsivaizduoji, 
kaip aš gailiuosi. 

— Nieko tokio Mira, — tariau aš. — Nenorėjau, 
kad tu sužinotum. Stengiuosi, kad mano gyvenimas 
atrodytų gražesnis, nei jis iš tiesų yra. Visi mes kažką 
nuo kitų slepiame ir ne apie viską norime kalbėti. 

Nuo tos akimirkos, kai ją pavadinau tikruoju 
vardu, ji stovėjo suakmenėjusi. Aš labai pykau, bet 
ir gailėjausi jos. Sugriebęs jai už rankų, sušukau: 

— Tu kvaila mergše, ką norėjai įrodyti? 

Ji kaipmat išsivadavo iš mano gniaužtų, ir mane 
nustebino jos fizinė jėga. Aš susvirduliavau, vos 
išsilaikydamas ant kojų, 0 ji tuo metu apsisuko ir 
nusileido trapu. Išgirdau iš vidaus sklindantį šnabždesį, 
ir tučtuojau pasirodė Desforgas. 

— Kas, po galais, čia vyksta? 

— Tik nedidelis kivirčas, ir tiek. 

— Ar prie jos lindai? 

Aš nusijuokiau. 

— Džekai, tai juokinga. Tu net neįsivaizduoji 
kaip. 

— Bet kodėl ji verkia, Džo? Aš jos tokios dar 
niekada nesu matęs. 

Aš net susiraukiau, norėdamas įsivaizduoti, kaip 
tai turėtų atrodyti, bet man nepavyko. Ji verkia? Na, 
galbūt ta susigraudinusi mergina Argamasko kapi- 
naitėse, bet ne tikroji Ilana Eitan. 

— Klausyk, Džekai, ji gavo tai, ko prašė. 

Jis numojo ranka. 

— Gerai gerai, berniuk, aš tavim tikiu. Bet vis 
tiek eisiu pažiūrėti, kas jai yra. 

Jis nulipo trapu, tuo metu atsidarė vairininko 
būdelės durys, ir pasirodė Sorensenas. Jo veidas buvo 
ramus, bet aš neabejojau, kad jis viską matė. 

— Gavau tau oro prognozę iš Sondre. Dar dvi 
valandas viskas bus ramu, bet nuo ledyno artėja lie- 
tus ir viesulas. Gal ir spėsi, jei išvyksi tuoj pat. 

Tai buvo puiki priežastis iš čia dingti, ir aš la- 
bai apsidžiaugiau. 

— Lekiu. Nereikėtų Desforgo dabar trukdyti, jis 
labai užsiėmęs. Pasakyk jam, kad susitiksim kitą sa- 
vaitę. Jeigu jis panorėtų, kad anksčiau paimčiau 
merginą, galite man pasiųsti radijo Žinutę. 

Jis niūriai linktelėjo. 

— Aš tau paruošiu valtį. 

Nulipau susirinkti daiktų, o grižęs radau vieną 
įgulos narį, pasirengusį nugabenti mane į krantą. Jis 
išlaipino mane į paplūdimį ir iškart patraukė atgalios, 
o aš pradėjau ruoštis kelionei. 

Viską patikrinęs, užvedžiau “Oterio" variklį ir 
nuvažiavau į vandenį. Įtraukiau ratus ir palengva 
čiuožiau vandens paviršiumi, vis išlįsdamas pro platų 
langą pasižiūrėti, kad neužplaukčiau ant ledo lyčių. 

Kai nutolau nuo "Stelos" gerą šimtą jardų, pasu- 
kau prieš vėją ir pamačiau valtį, atplaukiančią prie 
manęs. Joje stovėjo Desforgas ir man energingai 
mojavo. Valčiai priplaukus, išjungiau variklį ir ati- 
dariau šonines duris. Džekas man švystelėjo virvę ir, 
atsistojęs ant oro pagalvės, įvirto į kabiną. 

— Aš netikėtai užsinorėjau nuvykti į miestą, kad 
būtų įdomiau. Neprieštarautum? 

— Tavo valia,— atsakiau. — Tik lipk greičiau. 
Noriu išvengti blogo oro, kol nuskrisiu į Frederiks- 
borgą. 

Valtis jau plaukė į šoną, tad aš įjungiau variklį, 
ir mes pajudėjome. Po dvidešimties sekundžių jau 
sparčiai kilome į dangų, apačioje palikę “Srelą". Tuo 
metu ant denio pasirodė Ilana ir pažvelgė aukštyn į 
mus. 

— O kaip ji? — paklausiau. 

Desforgas gūžtelėjo pečiais. 

— Nepražus. Liepiau Sorensenui šį vakarą 
išplaukti paskui mus į Frederiksborgą. Jie atvyks 
rytoj po pietų. 

Jis išsitraukė plokščią buteliuką, be kurio niekur 
negalėdavo apsieiti, gurkštelėjo ir pradėjo juoktis. 

— Maniau, kad norėsi pasilikti ir ją nuraminti, — 
tariau šiek kiek nepatenkintu balsu. 

— Tai mažytei tereikia ramybės. Aš per senas, 
kad su ja kovočiau. Tiesiog palauksiu, kol pasitaisys 
jos nuotaika. 

— O vis dėlto, ko ji čia atvažiavo? — paklau- 
siau. — Tik nesakyk man, kad tik tam, jog įteiktų tą 
laišką. Juk yra toks dalykas kaip paštas, net ir Gren- 
landijoje. 

— Nesunku atspėti. Ji tikisi pagrindinio moters 
vaidmens filme, kurį ketinu statyti, — jis šyptelėjo, 
— todėl aš toks užtikrintas, kad ji dar pasirodys. Jos 
niekada nepabėga. Kai rytoj atplauks "Stela", ji bus 
kaip šilkinė. 

Jis atsilošė kėdėje ir užsimaukšlino medžiotojo 
kepurę ant akių. Sėdėjau ramiai, rankas padėjęs ant 
vairo, ir mąsčiau apie Ilaną Eitan, stengdamasis įsi- 
vaizduoti, kaip tokia mergina kaip ji gali atsiduoti 
dėl kažkokio vaidmens filme. Bet kodėl gi ne? Juk 
visi žmonės vos ne kasdien už ką nors pasiduoda į 
vienokią ar kitokią nelaisvę. 

Lietus pradėjo smulkiais lašais purkšti į langą, 
ir aš susiraukiau. Visos kitos mintys išgaravo man iš 
galvos, kai supratau, kad oro prognozės iš Sondre 
buvo netikslios. Aš patraukiau vairalazdę, stengda- 
masis pakilti aukščiau. 

Penkta dalis 


Blaškomas stipraus vėjo, lietus garsiai barbeno 
į viešbučio durų stiklą. Aš apsisukau ir nuėjau prie 
registracijos stalo, kur Desforgas jau užsakinėjo kam- 
barį. 

— Sakyčiau, kad vos suspėjome. 

— Tikrai nuostabus vakaras, — jis šyptelėjo. — 
Ar su manim pavakarieniausi? 

— Man pirmiausia reikia sutvarkyti porą svar- 
bių reikalų. Pasimatysim po pusvalandžio. 

Jis užlipo laiptais, o aš paskambinau į oro uostą 
1r paklausiau, ar man niekas neatsiuntė žinučių. Buvo 
atėjusi tik viena — kitai dienai užsakytas papildo- 
mas reisas. Nieko neįprasta. Tik keturiasdešimties 
mylių skrydis su mašinų detalėmis į Intusko konservų 
fabriką. Patikrinau reiso laiką, užregistravau skrydį 
ir apsisukau eiti. 

— Palaukite, pone Martinai, — iš biuro išbėgo 
sekretorė. — Jūs pamiršote savo paštą. 

Ji ištiesė man porą laiškų. Net neatplėšęs supra- 
tau, kad viename iš jų buvo mokesčių čekis. Kitas, 
kaip rodė pašto ženklai, buvo iš Londono, iš kažkokios 
teismo įgaliotinių įstaigos, pasivadinusios “Linkolno 
juridine korporacija". Pilve pajutau nemalonų 
dilgtelėjimą, bet įsidėjau laišką kišenėn ir plačiai 
nusišypsojau. 

— Labai ačiū. 

— Yra dar viena žinutė, — tarė mergina. — 
Kažkoks ponas Vogelis norėtų su jumis susitikti. 

— Vogelis? — suraukiau antakius. — Niekada 
tokio nesu girdėjęs. 

— Regis, jis šią popietę užsisakė viešbutyje kam- 
barį, — tarė ji. — Aš pati jo dar nemačiau. 

— Gerai, aš jį susirasiu, — tariau linktelėjęs. 

Turbūt koks nors turtingas turistas, norintis ge- 
rai pamedžioti ir pasirengęs už tai kaip reikiant 

sumokėti. Aš, aišku, nieko prieš, bet tuo metu turė- 
jau svarbesnių reikalų. 

Manau, kad prasėdėjau ant lovos krašto bent 
penkias minutes, kol išdrįsau atplėšti voką. Laiškas 
viduje buvo gražiai išspausdintas, trumpas ir labai 
dalykiškas. Jis mane informavo, kad Skyrybų teis- 
mas išleido įsaką, kuriame, remiantis skyrybų aktu, 
mano žmona savo noru atsisako visų teisių į mano 
paramą. Be to, į mano sąskaitą Didžiajame Vakarų 
banke yra pervedami du tūkstančiai trys šimtai 
septyniasdešimt penki svarai — mano dalis už par- 
duotą bendros nuosavybės butą Kromvelio gatvėje. 

Visa tai skambėjo labai liūdnai, bet juk visada 
būna liūdna, kai kas nors baigiasi. Aš sėdėjau, 
prisiminęs senus gerus laikus, kai viskas klostėsi kuo 
puikiausiai ir kiekviena diena žadėjo ką nors nauja. 

Bet čia vėlgi aš nebuvau visai sąžiningas ir tyčia 
pamiršau kai kuriuos praeities faktus, kurie rodė, kad 
Jau iš pat pradžių ne viskas ėjosi kaip sviestu patepta. 
Siaip ar taip, tai jau praeitis. Butelis, žinoma, dabar 
man padėtų, bet šalia jo nebuvo. Tikiuosi, kad nieka- 
da ir nebus. 

Nemaniau, kad man reikia persirengti, todėl tik 
nusimečiau švarką, nusimoviau batus ir įsispyriau į 
porą elnio odos šlepečių. Išėjęs pamačiau laiptais 
nulipant Arnį Fasbergą. Jis artėjo koridoriumi, ranko- 
je nešdamasis stipraus gėrimo butelį. 

— Ką tu sumanei? 

— Gudrida man surengė nedidelį vakarėlį savo 
kambaryje, — tarė jis ir šyptelėjo. 

— Kuo blogas tavasis? 

— Ji šiandien budi iki pirmos nakties. Aš taip 
11gai laukti negaliu. 

Nesunkiai supratau, kad Arnis jau buvo išgėręs 
viena ar du stiklelius. Jis svirduliuodamas mane apėjo. 

— Gyvenimas puikus, Džo. Gyvenimas nuosta- 
bus, jei Žinai vieną paslaptį: imk viską, ką tau duoda 
šiandiena, ir nieko nesitikėk iš rytojaus. 

Tą akimirką jam už nugaros atsidarė durys ir 
išniro moteris. Arnis į ją atsimušė, ir rankinukas 
iškrito jai rankų. Ji buvo neregėtai graži, gal 
trisdešimties ar trisdešimt penkerių metų, liūdnų, 
neramių akių, tarsi Renesanso Madona. Arnis stovė- 
jo išsižiojęs ir spoksojo į ją tomis jau pažįstamomis 
nekaltomis akimis. Ji staiga nusišypsojo, kaip 
nusišypso patraukli moteris, supratusi, kad prieš ją 
stovintis vyriškis pakliuvo į jos rankas. 

— Atleiskite, — tarė jis. 

Jie abu vienu metu priklaupė norėdami pakelti 
rankinuką, ir ji prarado pusiausvyrą, todėl man teko 
ją prilaikyti. 

— Dėkoju, — tarė ji, atsisukusi per petį. 

Arnis stovėjo suglumęs tarsi įsimylėjęs mokinu- 
kas, 0 ji Švelniai paėmė jam iš rankų rankinuką ir 
pratarė: 

— Jis berods mano. 

Kai ji nužingsniavo koridoriumi, pamačiau, kad 
jos pečiai trūkčiojo iš juoko. 

— Kokia moteris, Džo, — atsiduso Arnis. — 
Kokia moteris! 

— Ar ne visos jos tokios, Arni? — paklausiau ir 
nuėjau sau, palikęs jį vieną. 

Desforgas jau sėdėjo kavinėje prie kampinio 
staliuko, ir aš prisėdau šalia. Patalpa buvo pilna 
Žmonių, kuriuos pažinojau asmeniškai arba iš maty- 
mo. Bet pastebėjau ir tris naujokus — moterį, ką tik 
sutiktą koridoriuje, ir du nematytus vyrus. Jie buvo 
užsiėmę staliuką, prie kurio šį rytą pusryčiavo Ilana 
Eitan. Trumpai į juos žvilgtelėjęs, šiek tiek pasis- 
linkau į šoną, kad galėčiau geriau įsižiūrėti į moterį. 

— Tu ją irgi pastebėjai? — šyptelėjo Desforgas. 

— Ar šiame kambaryje yra bent vienas vyras, 
kuris to dar nepadarė? Kas ji tokia? 

— Kol kas neturėjau progos sužinoti. 

— Dar bus progų, Džekai, patikėk. 

Mes abu užkirtome šviežios lašišos, o Desfor- 
gas dar išgėrė butelį vokiško balto vyno. Jau buvome 
pradėję gerti kavą, kai staiga pajutau ranką ant savo 
peties. Pakėliau galvą ir išvydau vieną iš dviejų 
vyrukų, kurie sėdėjo prie lango su ta nepažįstamąja. 
Pamačiau, kad jo draugai jau buvo pradingę. 

— Misteris Martinas, misteris Džo Martinas? 

Vyriškis buvo vidutinio ūgio, kresnas ir dėvėjo 
puikiai pasiūtą tvido kostiumą be mažiausio pūkelio. 
Jis kalbėjo nepriekaištinga anglų kalba su menku 
vokišku akcentu. Kaip sužinojau vėliau, jis buvo 
austras. 

Man jis iš karto nežinia kodėl labai nepatiko. 
Tiesiog man visai nerūpėjo solidūs, vidutinio amžiaus, 
europietiškos išvaizdos džentelmenai, praplikusiomis 
galvomis, paauksuotais dantimis ir dideliais deiman- 
tiniais žiedais ant kairiosios rankos mažojo pirštelio. 

Aš nesivarginau atsistoti. 

— Taip, aš Džo Martinas. Kuo galėčiau jums 
padėti? 

— Aš Vogelis. Hansas Vogelis. Štai mano kortelė. 

Jis man padavė elegantišką balto kartono kor- 
telę, kuri skelbė, kad ponas Vogelis buvo Londono 
pasaulinės draudimo kompanijos, įsikūrusios šalia 
Berklo aikštės, direktorius. 

— Kam visa tai, misteri Vogeli? — paklausiau. — 
Tarp kitko, čia — misteris Džekas Desforgas, mano 
draugas. 

— Misterio Desforgo pristatinėti visai nebūtina, 
— jie paspaudė vienas kitam rankas. — Sere, man la- 
bai didelė garbė. 

Desforgas deramai susikuklino ir pasiūlė jam 
tuščią kėdę. Vogelis prisėdo, išsitraukė piniginę, iš 
jos išėmė popieriaus lapelį ir padavė man. 

— Gal malonėtumėte perskaityti? 

Tai buvo keturių dienų senumo “The Times“ 
iškarpa. Joje pasakojama apie susitikimą su Oksfordo 
universiteto vadovais, ką tik su savo grupe grįžusiais 
iš kelionės po Grenlandiją, kurios metu jie perkirto 
salą nuo rytų iki vakarų. Jie tvirtino, jog pakeliui už- 
tiko sudužusio Kanadoje registruoto “Herono" markės 
lėktuvo liekanas su dviejų Žmonių palaikais viduje. 
Buvo nelengva nustatyti, kas tie Žmonės, bet 
sprendžiant iš jų asmeninių daiktų ir dokumentų, 
vienas jų buvo anglas, pavarde Gontas, o kitas — 
Harisonas. Straipsnelyje rašoma, jog keliauninkai 
užkasę jų kūnus ir patraukę savais keliais. 

Aš bematant įsivaizdavau tą lėktuvą, gulintį vi- 
dury ledyno. Regėjau jo rausvai mėlyną suskeldėjusį 
fiuzelažą, grakščiai spindintį baltame fone. Taip, jis 
kantriai laukė puikios progos, kol po daugelio metų 
viskas mano gyvenime pagaliau susitvarkys, kad 
galėtų staiga išnirti iš tamsos lyg blyškus vaiduolis 
ir viską sugriautų. Bet kodėl jis nesudegė? Su tokiu 
kiekiu degalų jis turėjo užsiliepsnoti kaip fakelas. 

Nežinau, kaip man pavyko suvaldyti savo ran- 
kas, kad šios nepradėtų drebėti. Aš dar kartą lėtai 
perskaičiau iškarpą, kad galėčiau gerai viską ap- 
mąstyti. 

— Ką jūs pasakysite, misteri Martinai, — nu- 
traukė mano mintis Vogelis. 

Aš padaviau iškarpą Desforgui. 

— Įdomu, bet manęs tai labai nestebina. Prieš 
kiek laiko, dar šiais metais, vienos ekspedicijos metu 
žmonės rado amerikiečių transporto lėktuvą, kuris 
buvo dingęs prieš trejus metus skrisdamas iš Tulės. 

— Neįtikėtina. Ar buvo paskelbtas tyrimas? 

— Tiesą sakant, labai rimtas, bet daugiau kaip 
milijoną kvadratinių mylių patikrinti ne taip lengva. 

Visai nejučiomis aš įsibėgėjau. Mano kalba pa- 
greitėjo, balsas sustiprėjo, ir aš tęsiau: 

— Taip dažnai atsitinka. Viskuo kaltos sunkiai 
prognozuojamos oro sąlygos. Vieną akimirką dangus 
giedras ir mėlynas, o po minutės - dangus maišosi su 
žeme ir atsiduri baisioje audroje. Lengvam lėktuvui 
tai labai pavojinga. Bet kodėl jus tai sudomino? 

— Atvirai kalbant, man tai labai svarbu. Mano 
firma buvo apdraudusi lėktuvą, misteri Martinai. Jis 
pradingo daugiau kaip prieš metus, skrisdamas iš 
Grantbėjaus Labradore. 

— Kur jis skrido? — pasiteiravo Desforgas. 

— Į Airiją. 

Aš kilstelėjau antakius. 

— Tada jie labai smarkiai nukrypo nuo kurso. 
Kas buvo keleiviai? 

— Tiesą pasakius, mes nežinome. Lėktuvo sa- 
vininkas — Marvinas Gontas. Kas per vienas tas 
Harisonas, mes net nenutuokiame, bet toks įrašas ras- 
tas jo švarko vidinėje pusėje. Jie taip pat aptiko pini- 
ginę su septyniais šimtais dolerių ir amerikietišką 
“Diner's Club" kredito kortelę, pasirašytą Harvio 
Šteino vardu. Tarp kitko, kai mes ją patikrinome Lon- 
done, ji pasirodė esanti suklastota. 

— Darosi vis įdomiau, — tariau aš. 

— Paties keisčiausio fakto dar neišgirdote, mis- 
teri Martinai. Lėktuvo pilotu Grantbėjuje buvo 
užregistruotas kanadietis Džekas Kelso, ir kaip tei- 
gia aerouosto įrašai, lėktuvu skrido tik jis ir Gontas. 

— Tai bent istorija, — įsiterpė Desforgas. 

— Bet mūsų kompanijai — tai menki juokai, — 
tarė Vogelis. — Pagal įstatymą atėjus nustatytam ter- 
minui, turėjome sumokėti Gonto artimiesiems, 
tiksliau sakant, jo motinai, draudimo sutartyje nu- 
matytus dvidešimt penkis tūkstančius svarų. 

Desforgas tyliai švilptelėjo. 

— Manau, tai suteikia teisę jums viską 
išsiaiškinti. 

Vogelis šyptelėjo. 

— Būtent taip manome ir mes, misteri Desfor- 
gai. Visas šis nuotykis labai jau paslaptingas. Mano 
galva, svarbiausia rasti atsakymus į tris klausimus: 
kas per vienas tas Harisonas, kur dingo Kelso ir kodėl 
lėktuvas taip toli nukrypo nuo kurso? 

Desforgas sukikeno ir susipylė vyno likutį į savo 
stiklinę. 

— Aš sakiau, kad bus puiki istorija. 1 

Vogelis jo nenugirdo. 

— Perskaitęs išvadas, išsyk susisiekiau su Dani- 
jos ambasada Londone. Jie man pranešė, kad civilinės 
aviacijos ekspertai rengiasi tyrinėti nuolaužas, bet dėl 
įvairiausių priežasčių tai kol kas atidedama — turbūt 
iki kitos vasaros. Susiklosčius tokioms aplinkybėms, 
iš ministerijos Kopenhagoje jie gavo leidimą man 
pačiam atlikti pirminį tyrimą. 

— Jeigu tik sugebėsite ten nusigauti. 

Jis nusišypsojo. 

— Stai čia, mano drauge, aš ir prašysiu jūsų pa- 
galbos. Godhobe man sakė, kad Džo Martinas yra 
labiausiai patyręs pilotas visoje pakrantėje. 

Jis išsitraukė iš piniginės išspausdintą doku- 
mentą ir padavė jį mums. 

— Cia yra būtina ministerijos pažyma. 

Aš į ją trumpai pažvelgiau ir padaviau atgal. 

— Ar nemanote, kad visą šį įvykį galima logiškai 
paaiškinti? 

Vieną akimirką jo akys piktokai sužaižaravo, 
tarsi dėl kažko perspėdamos. 

— Bijau, kad nesuprantu, ką jūs norite pasaky- 
ti, — tarė jis mandagiai. 

— Ogi tai, kad Marvinas Gontas buvo sumąstęs 
kažką negera, o Kelso iš viso neegzistavo. Jo pavarde 
Jie tik paėmė lėktuvą iš Grantbėjaus. Iš tikrųjų juo 
pasivadino Harisonas. 

— Puikiai sumanyta, — tarė Desforgas. — Pui- 
kiai, po velnių! 

Vogelis atsiduso. 

— Įdomu, bet, deja, mums toks paaiškinimas 
netinka, misteri Martinai. 

— Kodėl gi ne? 

— Todėl, kad Džekas Kelso iš tiesų egzistavo, 
11 Londono pasaulinė draudimo kompanija yra tuo 
užtikrinta. Matote, pagal Marvino Gonto sutartį pi- 
lotas buvo taip pat apdraustas lygiai tokia pačia suma. 

— Ir jums teko sumokėti? 

— Dvidešimt penkis tūkstančius svarų, — link- 
telėjo Vogelis, — misis Sarai Kelso, jo našlei. Ji lau- 
kia ten prie baro su mano kolega. Ponai, galbūt teik- 
tumėtės su ja susipažinti? 


Šešta dalis 


Draugija prie baro, nors išskirtinai vyriška, elgė- 
si gana Kultūringai. Matėsi vienas ar du turtingesni 
vietiniai, keli danų inžinieriai ir matininkai, kurie 
vasaros sezono metu atlikinėjo vyriausybės užsaky- 
tus statybų projektus, bei pulkelis jaunų karininkų iš 
Danijos karinio jūrų laivyno korvetės, kuri tais metais 
tyrinėjo salos pakrantę. 

Prasibrovę artyn, pamatėme, kad Sara Kelso 
buvo apsupta iš visų pusių, ir tai buvo visiškai su- 
prantama. Ji sėdėjo kampe, nestiprioje pridengtos 
lempos šviesoje, ir atrodė tikrai kerinčiai. 

Jos bičiulis mums priėjus atsistojo, ir Vogelis 
mus supažindino. 

— Ralfas Stratonas, Paraiškų skyriaus aviacijos 
ekspertas. Pamaniau, kad verta į kelionę pasiimti spe- 
cialistą. 

Stratonas buvo aukštas ir lieknas vyras tvarkin- 
gais ūsais. Jis atrodė kaip tipiškas buvęs Karališkųjų 
oro pajėgų pilotas, bet jo akyse iškart įžvelgiau grės- 
mingą ir gero nežadančią kibirkštėlę, kuri sunkiai de- 
rinosi su kiek švelniu valstybinės įstaigos auklėtinio 

balsu. Jis ištiesė man savo švelnią ir minkštą 
moterišką ranką. 

Netrukus mes atsisukome į ponią Kelso. 

— Brangioji, norėčiau, kad susipažinįum su mis- 
teriu Martinu, jaunu vyriškiu, apie kurį mums pasa- 
kojo Gothobe. Tikiuosi, jis mums padės." 

— Mes su misteriu Martinu jau lyg ir buvome 
susitikę, — tarė ji, nenorėdama paleisti mano rankos. 

Akys tir švelnus, skambus bei jausmingas balsas 
išdavė jos susijaudinimą. 

— Per paskutines tris keturias dienas išgyvenome 
tikrą košmarą. Nebežinome, kuo tikėti. 

Valandėlę visi tylėjo, bet pagaliau prabilo Des- 
fdrgas: 0 

*— Gal aš jau eisiu, Džo, susitiksim vėliau. 

— Ne, ką jūs, — suskubo jį stabdyti Vogelis. — 
Misteris Džekas Desforgas, brangioji. Tikiuosi, 
neprieštarausi, jei jis pasiliks. 

Ji suglumusi spoksojo į Desforgą. 

— Aš turbūt sapnuoju. 

Jis švelniai patapšnojo jai per ranką. 

— Man neapsakomai malonu jums padėti. Tik 
sakykite, kuo galėčiau būti naudingas. 

Ji laikė jo ranką net šiek tiek ilgiau nei manąją, 
kol suspėjo gerai į jį įsižiūrėti. Iš Desforgo veido 
išraiškos supratau, kad jos žvilgsnis jam padarė 
įspūdį. Vogelis tuo metu spragtelėjo pirštais netoliese 
stovinčiam padavėjui ir užsakė kavos. Desforgas 
pasiūlė Sąrai Kelso cigaretę, o ji, patogiai įsitaisiu- 
si, pažvelgė į mane. 

— Tikiuosi, misteris Vogelis jums jau išklojo 
reikalo esmę. 

— Viską, išskyrus vieną dalyką. Aš vis dar nesu- 
prantu, kam jūs čia atvykote. 

Atsakė pats Vogelis: 

— Misteri Martinai, aš maniau, kad tai savaime 
suprantama. Viso mūsų tyrimo tikslas yra nustatyti 

antro Žmogaus, rasto katastrofos vietoje, tapatybę. Ar 
Jis paslaptingasis misteris Harisonas, ar Džekas Kel- 
so? Aš manau, kad misis Kelso yra vienintelis žmo- 
gus, kuris galės neabejodamas mums atsakyti į šį 
klausimą. 

— Nuvykusi ten ir apžiūrėjusi palaikus? — pa- 
klausiau aš ir garsiai nusijuokiau. — Žinodamas, kad 
misis Kelso gali būti suinteresuota teigiamu jos vyro 
tapatybės nustatymu, jūs, kaip verslininkas, tikrai 
perdėm pasitikite žmonėmis, misteri Vogeli. 

Stebėtina, bet pirmas į mano žodžius suregavo 
Desforgas. 

— Kaip drįsti taip Žiauriai kalbėti! — sušuko jis 
piktai. 

Sara Kelso padėjo ant jo rankos savąją, tarsi 
norėdama jį nutildyti. 

— Ne, misteri Desforgai, jūsų draugas teisus. 
Jeigu tas kūnas ne mano vyro, man tai labai nepa- 
ranku, ir misteris Vogelis tai puikiai žino. 

Vogelis palinko per stalą prie jos ir tarsi visai 
nepaisydamas aplinkinių tarė: 

— Brangioji, aš viską padaryčiau dėl tavęs, bet 
juk tu žinai, kad mano rankos surištos. 

Ji švelniai nusišypsojo ir pažvelgė į mane. 

— Aš turiu du mažus sūnelius, misteri Martinai. 
Ar jūs tai žinojot? 

— Ne, nežinojau, misis Kelso. 

— Todėl dabar jūs turbūt suprasite, kad yra daug 
svarbesnių dalykų šioje istorijoje už pinigus. Daug 
svarbesnių. Aš privalau sužinoti, ar tie palaikai — 
mano vyro. Tiesiog privalau. Ar jūs tai suprantate? 

Jos švelnios akys buvo pilnos nerimo, o viena 
ranka beviltiškai bandė pasiekti manąją. Ji atrodė 
nuostabiai. Ji buvo tobula. Valandėlę Sara Kelso mane 
tarsi užkerėjo, ir man teko labai pasistengti, kad laiku 
sugrįžčiau atgal į realybę. 

— Taip, aš suprantu, misis Kelso. Prašau man 
atleisti. 


57 


— Aš turėjau pranešti misis Kelso tai, kas 
vyksta, — tarė Vogelis. — Tada ji paprašė keliauti 
su mumis kartu, ir mes labai apsidžiaugėme. Ji ne 
tik mums suteikė visą informaciją apie savo vyro 
fizinius duomenis ir atsiuntė mums fotografijas, bet 
taip pat savo noru atskleidė tokias detales, kurios gali 
būti patikrintos tik įvykio vietoje. Siomis aplinky- 
bėmis aš neįsivaizduoju, kaip ji galėtų mums sume- 
luoti tapatybės patvirtinimo metu. 

— Ar jūs turite nuotrauką? — paklausiau. 

Vogelis linktelėjo Stratonui, kuris ištraukė iš 
odinio portfelio aplanką ir padavė mums dvi fotografi- 
jas. Viena iš jų buvo paprasta metų arba dviejų nuotrau- 
ka, kurioje išvydome beveik trisdešimties metų gana 
gražaus veido vyrą tvirtais Žandikauliais ir griežta 
burna. Kitoje, kiek naujesnėje, nuotraukoje jis vilkė- 
jo lakūno aprangą. Jo veidas čia buvo kitoks. Skirtin- 
gai nuo pirmosios, šioje nuotraukoje jis atrodė kaip 
žmogus, kurio apsisprendimą visada lemia finansiniai 
sumetimai. 

Padėjęs nuotraukas šalia Saros Kelso, pasakiau: 

— Tad štai, kaip jis atrodė? 

Ji pažvelgė į mane kiek sumišusi ir suraukusi 
antakius. 

— Aš jūsų nelabai suprantu. 

— Leiskit man jums papasakoti apie ledyną, 
misis Kelso. Jūs nelabai įsivaizduojate, kokia ten 
padėtis. Pirmiausia ten taip šalta, kad kūnai negali 
supūti. Kai Žmogus numiršta, jo lavonas sušąla taip 
greitai ir stipriai, kad jis galėtų išsilaikyti amžiams. 

— Bet iš ekspedicijos pranešimo susidariau 
įspūdį, kad kūnai buvo visiškai suirę, — tuoj pat įsiter- 
pė Vogelis. 

— Ten egzistuoja tik vienas gyvis, misteri Vo- 
geli, — tariau aš, — tai arktinė lapė, o ji baisesnė 
maitėda už hienas. 

Aš nebespėjau pratęsti savo minčių. Sara Kelso 
atsilošė atgal, jos veidas persikreipė iš skausmo, ir ji 

trumpam užmerkė akis. Atsimerkusi ji prašneko, ir 
jos balsas buvo stebėtinai tvirtas. 

— Tai neturi reikšmės, misteri Martinai. Man tik 
svarbu sužinoti tiesą. 

Ilgą tylą vėl sudrumstė Desforgas. 

— Dieve mano, Džo, ką tu čia dabar šneki? 

— Aš tik norėjau įsitikinti, ar visi supranta 
tikrąją padėtį. 

Atsisukęs į Vogelį, tęsiau: 

— Dabar, kai visi žinome esmę, galime pradėti 
tartis konkrečiai. Visų pirma, noriu sužinoti, kur 
tiksliai yra katastrofos vieta. 

Stratonas iš portfelio ištraukė žemėlapį ir paklojo 
Jį ant stalo. Vieta buvo pažymėta ne bereikšmiu tašku, 
bet tiksliomis koordinatėmis, ir buvo akivaizdu, jog 
tai atliko Žmogus, kuris gerai išmanė savo darbą. 

— Ar jūs galite garantuoti, kad ši žyma tiksli? — 
reikliai paklausiau. 

Stratonas linktelėjo. 

— Prieš mums čia atvykstant, nuvažiavau į Oks- 
fordą ir pats pašnekėjau su dviem vyriškiais, kurie 
vadovavo ekspedicijai. Jie tikrai neblogi specialistai, 
juk kitaip patys nebūtų grįžę iš tokios kelionės. 

Tai mane įtikino. Tik patyręs keliautojas galėtų 
žemėlapyje bent apytikriai nurodyti maršrutą per ledo 
ir sniego dykumą. 

Ekspedicijos maršrutas buvo pažymėtas raudo- 
no rašalo linija. Jie iškeliavo iš senojo Olafo Ras- 
museno namų Sandvige pačiu tiesiausiu keliu, 
vedančiu pro Sandvigo fiordą, perkirto ledkalnį ir 
atsidūrė stačiame slėnyje tarp kalnų, kuris vedė prie 
didžiojo ledyno. Maždaug už šimto mylių nuo kran- 
to, netoliese Sulės ežero, jie aptiko lėktuvo nuolaužas. 

Kiek patyrinėjęs žemėlapį, papurčiau galvą. 

— Jums ne manęs reikėjo prašyti pagalbos, mis- 
teri Vogeli. 

— Kąjūs norite tuo pasakyti? — susiraukė jis. 

— Viskas labai paprasta. Aš skraidau su amfibi- 
ja “Oter", kuri turi ir ratus. Vadinasi, aš galiu nu- 
sileisti ant žemės arba ant vandens, bet tik ne ant 
sniego. 

— Bet juk čia pažymėtas kažkoks ežeras, — tarė 
Stratonas. — Sulės ežeras. Jis tikrai nuo lėktuvo 
nenutolęs daugiau nei penkiolika mylių. Negi nega- 
lėtumėte ten nutūpti? 

— Ledas ant jo būna nutirpęs tik apytiksliai dvi 
savaites rugsėjo mėnesį, — paaiškinau. — Niekada 
nesu girdėjęs, kad taip atsitiktų anksčiau . 

— Bet galima būtų pabandyti, ar ne? Galbūt ry- 
toj? — pasakė Vogelis. — Aš gerai sumokėčiau. Jums 
tikrai nėra ko jaudintis. 

— Negalėčiau priimti iš jūsų pinigų, nes tai ne- 
turi prasmės. Be to, rytdienai esu numatęs tris komer- 
cinius skrydžius. 

— Kad ir kiek jums moka, aš mokėsiu dvigubai. 

Aš dar kartą papurčiau galvą. 

— Ne, nieko neišeis. Ir jums išvažiavus, man 
toliau teks čia gyventi. Aš visai nenoriu nuvilti žmo- 
nių, netinkamai su jais elgdamasis. 

— Gal įmanoma ten nusigauti sausuma? — pasi- 
domėjo Stratonas. — Kaip matau, žemėlapyje yra pa- 
vaizduotas kelias iš Frederiksborgo į Sandvigą. 

— Šimto mylių kelionė per kalnus keliu, kuris 
pritaikytas vežimams. Su landroveriu nuvažiuotumėte 
ten per penkias šešias valandas, priklausomai nuo oro 
sąlygų. Bet ne kelionė į Sandvigą yra bėda. Aš 
galėčiau ten jus nuskraidinti per valandą. Baisiau tai, 
kas laukia po to: kalnai, sniegas ir ledo dykumos. 
Šimtas mylių pėsčiomis pačiomis žiauriausiomis są- 
lygomis. Spėju, kad tie keliautojai iš Oksfordo 
užtruko porą savaičių, kol ten nusigavo, — aš pa- 
purčiau galvą. — Puikiausia išeitis būtų išsinuomoti 
sraigtasparnį, bet artimiausia vieta, kur galima jį gau- 
ti, yra Amerikos karinė bazė Tulėje — trys tūkstančiai 
mylių į šiaurę. 

Visi vėl nutilo, ir Vogelis liūdnu veidu pažvelgė 
į Stratoną. 

— Nekokios naujienos, ar ne? 

Iki šio momento aš tarsi linksminausi, viską 
neigdamas ir bandydamas paversti jų planus niekais. 
Bet supratau, kad ir man laikas ką nors rimto 
pasiūlyti. 

— Zinoma, yra dar viena galimybė. Galbūt ten 
galėtų nusileisti lėktuvas su slidėmis. 

Vogelis net įsitempė. 

— Ar galima čia rasti žmogų, kuris turi tokį lėk- 
tuvą? 

Aš linktelėjau. 

— Mano draugas, islandas Arnis Fasbergas, skraido 
“Aermačiu". Jums pasisekė, nes paprastai jis nuima 
slides vasarai. Šiemet jas paliko, nes pasirašė sutartį 
su kalnakasybos kompanija, ir dabar turi reguliariai 
skraidyti į ledyno pakraštyje esantį Malamusko mies- 
telį. 

— Ir manote, kad jis nusileistų avarijos vietovėje? — 
paklausė Stratonas. 

— Galbūt jam pasisektų. Priklauso nuo to, ar jam 
pavyktų rasti sniego lauką. 

— O jeigu tokio neras? 

Aš papurčiau galvą. 

— Įsivaizduokite Mėnulio paviršių. Tik čia vis- 
kas iš ledo, daugybėje vietų įskilusio ir 
sutrūkinėjusio. 

— Tas jūsų draugas, rodos, Fasbergas, ar jis gy- 
vena Frederiksborge? — paklausė Vogelis. 

— Jis laiko lėktuvą šiame oro uoste. Rytoj 
galėsite paskambinti iš registracijos ir palikti jam 
žinutę. Jis gaus ją iš pat ryto. 

— Ar jis negyvena viešbutyje? 

— Ne, gyvenvietės pakraštyje jis turi savo na- 
mus. 

— Ar nebūtų įmanoma su juo susitikti vakare? 
Norėčiau susitarti kuo greičiau. 

Aš papurčiau galvą. 

— Siandien jis labai užsiėmęs, patikėkite manimi. 

— Kitaip tariant, jis šiandien pas kažkokią moterį, 
jeigu aš Arnį gerai pažįstu, — įsiterpė Desforgas. 

Vogelis smalsiai į mane pažvelgė, ir aš linktelė- 
jau. 

— Panašiai. Ir jam tai labai svarbu, — paaiškinau 
ir atsisukau į Sarą Kelso. — Jūs, tarp kitko, jį jau 
sutikote prieš pat vakarienę prie jūsų kambario. 

Ji labai nustebo. 

— Tas gražus jaunas vaikinas šviesiais plaukais? 
Kaip įdomu. 

Vogelis suglumęs susiraukė, bet ji net nebandė 
jam nieko aiškinti. 

— Jei tu nieko prieš, aš eisiu miegoti. Labai pa- 
vargusi. 

— Žinoma, brangioji, — jo balsas buvo labai 
susirūpinęs. — Aš tave palydėsiu iki kambario. 

— Tikrai nebūtina. 

— Nesąmonė, būtinai palydėsiu. Šiaip ar taip, 
mums visiems jau laikas miegoti. Buvo ilga diena, o 
rytojus gali būti dar sunkesnis. 

Mes visi pakilome, ir ji ištiesė man ranką. 

— Ačiū, misteri Martinai, ačiū už pagalbą. 

Desforgas jai nusišypsojo. 

— Tik neužmirškite. Jeigu prireiks, aš visuomet 
pasirengęs jums padėti. 

— Atsiminsiu. 

Ji šiltai jam nusišypsojo, tamsios akys suspindė- 
jo, ir ji nuėjo, apkabinta Vogelio. Stratonas palinkė- 
jo labos nakties ir nusekė paskui juos, o mes su Des- 
forgu atsisėdome. 

Jis atsiduso ir papurtė galvą. 

— Pažvelk. Štai eina tikra ledi, Džo. Net keista, 
juk šiais laikais tokia būti nebemadinga. 

— Tikrai taip manai? 

— Tikrai žinau. 

Jis susiraukė. 

— Nesuprantu kodėl, bet, man rodos, jog tu viską 
darai, kad jos gyvenimą dar labiau apsunkintum. 

— Ji išgyvens, — atšoviau. 

Arba jis nesuprato mano kandžios pastabos, arba 
nusprendė jos nepaisyti ir ramiai kalbėjo toliau. 

— Ji man primena moterį, kurią kažkada paži- 
nojau — Lilijaną Kortni. Esi apie ją kada nors 
girdėjęs, Džo? 

— Nemanau. 

— Lilijana Kortni buvo viena iš nuostabių nebylio- 
jo kino žvaigždžių. Ji suvaidino savo pirmajame filme 
dar prieš Pirmąjį pasaulinį karą. Vėliau iškrito iš vers- 
lo, kai į madą atėjo įgarsinti filmai. Dabar tai skam- 
ba juokingai, bet ji manė, kad jos karjera tebuvo 
trumpalaikis pasisekimas, pasibaigęs nesėkme. 

— Atrodo, dabar ją pamenu, — tariau aš. — Ar 
tik ne dėl jos mirties buvo kilęs skandalas? Narko- 
tikai ar kažkas panašaus? 

— Tai nelemtas melas, — užsiliepsnojo jis. — 
Visada buvo žmonių, kurie jos neapkentė. Neapkentė 
už tai, kad ji buvo ledi. Tikra ledi apgavikų pasau- 
lyje. 

Jis pamojo padavėjui ir užsisakė viskio. 

— Keista, bet kuo labiau sensti, tuo daugiau 
pradedi žvalgytis į praeitį ir gerai viską pasvėręs su- 
pranti, jog visas gyvenimas — tai žaidimas, kur žmo- 
gus visiškai priklauso nuo sėkmės. Viską lemia atsi- 
tiktinumai. 

— Aš su tavimi sutinku, — tariau. — O kas lėmė 
tavo likimą? 

— Tai atsitiko vėjuotą 1930-ųjų naktį Santa 
Barbaroje, ant molo, kurį gaubė migla. Tada aš susi- 
tikau Lilijaną. Ji išėjo pasivaikščioti lietingą naktį. 
Kaip sužinojau vėliau, šis pomėgis buvo viena iš jos 
silpnybių. Staiga kažkoks stuobrys pradėjo prie jos 
lįsti. 

— Ir tu puolei jai padėti? 

— Žinoma, — jis žvelgė į praeitį, vos šypsoda- 
masis. — Man buvo tik šešiolika — šviežias vaiki- 
nas iš Viskonsino, norintis tapti aktoriumi. Ji viską 
dėl manęs padarė. Davė drabužius, sutvarkė išvaizdą, 
netgi trumpam nusiuntė į dramos mokyklą. O svarbiau- 
sia — ji man surado pirmą vaidmenį filme. 

— O kaip tau reikėjo atsilyginti? Turėjai pulti 
ant kelių ir maldauti? 

Tai buvo žiaurūs ir netikę žodžiai, ir aš iškart 
pasigailėjau taip pasakęs, bet atsiprašyti nespėjau. Aš 
net nepastebėjau, kaip pakilo jo ranka, ir jis mane 
sučiupo už gerklės taip stipriai, kad aš net aiktelėjau 
iš nuostabos. Niekada nebūčiau pamanęs, kad jis turė- 
j0 tiek jėgos. Jo akys žėrėjo kaip įkaitusios anglys, ir 
aš pradėjau dusti. 

— Man nieko nereikėjo daryti, nė mažiausio 
dalykėlio. Ji elgėsi su manimi kaip su sūnumi. Ji buvo 
tikra ledi, supratai? Kai paskutinį kartą išgirdau 
žmogų negražiai apie ją kalbant, sulaužiau jam 
žandikaulį. 

Jis mane paleido, ir aš įkvėpiau oro. 

— Supratau. Ir Sara Kelso yra pirmoji ledi, kurią 
esi sutikęs po Lilijanos? 

— Aš tikrai Žinau, kad ji turi tikros ledi savy- 
bių, o tai šiuolaikiniame pasaulyje pasitaiko retai, — 
tarė jis ir ištuštinęs savo stiklinę papurtė galvą. — 
Kam visa tai, Džo? Šis pasaulis, gyvenimas ir visa 
kita. Ar kada nors savęs to paklausei? 

— Bemaž dvidešimt septynis kartus per dieną. 

— Tu viską moki nuleisti juokais, — tarė jis. — 
Norėčiau ir aš taip mokėti. 

Susimąstęs jis žvelgė pro langą. 

— Aš per daug metų praleidau “Horizono" kino 
studijos filmavimo aikštelėje, kad patikėčiau, jog dar 
egzistuoja kas nors tikra. 

— Na, o Sara Kelso? 

Mano balsas buvo pilnas sarkazmo, ir Desfor- 
gas, tai iškart pastebėjęs, susiraukė. 

— Apie ką tu? 

— Ir gerasis misteris Hansas Vogelis, ir jo kole- 
ga, paraiškų skyriaus inspektorius, kuris gali sau leisti 
vilkėti daugiau nei aštuoniasdešimt svarų kainuojantį 
“Savile Row" kostiumą... Algos draudimo įstaigose 
tikrai kaip reikiant pakilo nuo tada, kai aš paskutinį 
kartą dirbau mieste. 

— Kur tu suki? 

— Užuodžiu kažką negera. Nereikia būti geni- 
jumi, kad suprastum, jog čia kažkas ne taip, — tariau 
aš, ir jis įsispoksojo į mane nustebusiomis akimis. — 
Šita pasaka man nepatinka. Čia tokia painiava, kad net 
nežinau, kaip pradėti ją narplioti. 

— Ar nori man pasakyti, kad Vogelis yra apga- 
vikas? 

— Niekada nebūna taip paprasta, — aš pa- 
purčiau galvą. — Gal tu ir teisus, Džekai. O gal per 
ilgai vaidinai filmuose ir todėl praradai realybės 
jausmą. Ar manai, kad blogietis turi būtinai atrodyti 
kaip Sidnis Grynstrytas arba jo berniukai peštukai 
Bogartas ir Kagnis? 

— Stratonas? — tarė jis nepatikliai. — Nori pasa- 
kyti, kad šis smulkus berniukas gali būti nusikaltėlis? 

— Galiu tave užtikrinti, kad jei prireiktų, jis tau 
perpjautų gerklę dėl cigarečių pakelio. 

Jis nustebęs pažvelgė į mane. 

— Žmogau, gal tau reikia gerai išsimiegoti? 

— Taip aš ir ketinu daryti, — tariau linksmai ir 
atsistojau. — Iki rytojaus, Džekai. 

Apsisukau ir prasibrovęs pro Žmones išėjau į 
laukan. 


Iš karto miegoti nenuėjau, nes dar reikėjo daug 
ką apgalvoti. Už lango siautė vėjas, ir krušos 
gabalėliai barškėjo į langą kaip švininiai šratai. 
Įjungęs radiją, užsidegiau cigaretę ir atsiguliau į lovą. 

Kai išgirdau neryžtingai beldžiant į duris, pama- 
niau, kad žmogus bus supainiojęs kambarius. Bet kai 
beldimas pasikartojo, šį kartą kiek stipresnis, nuėjau 
prie durų atidaryti. 

Ten stovėjo Sara Kelso, kukliai šypsodamasi. 

— Gal paaukotumėt man valandėlę? 

— Su malonumu. 

Man uždarius duris, ji priėjo prie lango ir 
pažvelgė į tamsą. 

— Ar čia visada būna taip žvarbu? 

Aš pasitraukiau prie lovos ir išjungiau radiją. 

— Kažkodėl nemanau, kad jūs atėjote 
pasišnekučiuoti apie orą, misis Kelso. 

Ji atsigręžė ir kvailai nusišypsojo. 

— Jūs labai tiesus žmogus, misteri Martinai. Bet 
galbūt tai tik į gera. Jūs, žinoma, teisus. Aš neatėjau 
pasišnekėti apie orą. Tikiuosi, kad jūs galėsite mane 
nuvesti pas tą pilotą , kurį minėjote. Arnį Fasbergą, 
kiek prisimenu. 

— Šį vakarą? — aš papurčiau galvą. — Maniau, 
kad pasakiau gana aiškiai — jis turi kitų reikalų. 

— Taip, aš Žinau, — tarė ji nekantraudama. — 
Jis leidžia laiką su mergina. Bet tai juk nereiškia, kad 
aš negaliu su juo šnektelėti. 

— Ką apie tai pamanys Vogelis? 

— Kiek žinau, jis jau lovoje. 

Ji priėjo arčiau ir liūdnai, bet ramiai ir įtikina- 
mai tarė: 

— Aš tik noriu su juo šnektelėti, misteri Marti- 
nai. Aš noriu dar šiandien sužinoti, ar jis mums galės 
padėti. Negaliu daugiau tverti šios nežinios. 

Aš kiek susiraukiau ir pažvelgiau jai į veidą, 
norėdamas išsiaiškinti, kas slypėjo po ta teisumo ir 
tyrumo kauke, bet ji tvirtai atlaikė mano žvilgsnį. 

— Na, gerai, — tariau. — Palaukite čia, o aš 
pažiūrėsiu, ką galėsiu padaryti. 

Koridoriaus gale buvo ramu, ir iš Gudridos 
kambario nesigirdėjo nė garso. Aš žvilgtelėjau į 
laikrodį. Buvo beveik vidurnaktis, o, pasak Arnio, 
ji turėjo budėti iki pirmos nakties. Pabandžiau ati- 
daryti duris, bet jos buvo užrakintos. Tačiau man 
nueinant, personalo laiptais nusileido Gudrida, 
nešina krūva paklodžių. Jos oda buvo įkaitusi, o akys 
švytėjo. Ji atrodė kaip katė, ką tik išlakusi visą 
dubenį pieno. Ką besakytum apie Arnį, jis mokėda- 
vo moteris patenkinti. 

— Ir kuo gi galiu jums padėti? — paklausė ji 
guviai. 

— Maniau, kad čia rasiu Arnį. 

— Jis išėjo prieš valandą. Sakė, kad nori bent 
kartą gerai išsimiegoti. Rytoj iš pat ryto skrenda į It- 
vaką. Ar kas nors svarbaus? 

— Tiek to, palauks. Susirasiu jį rytoj. 


Kai aš įėjau, Sara Kelso stovėjo prie lango, 
rūkydama cigaretę iš mano dėžutės. Ji kaipmat at- 
sisuko. 

— Per vėlu, — tariau aš. — Jis išėjo namo. 

— Ar toli gyvena? 

— Penkios, gal dešimt minučių pėsčiomis. 

— Gal mane palydėtumėte? — ji priėjo taip arti, 
kad lengvai galėjau jausti jos kvepalus, ir įbedė į 
mane savo tamsias akis. 

— Nereikia persirengti, misis Kelso, — tariau. — 
Jums tik reikės aukštų batų ir šilčiausio palto, kokį 
tiktai atsivežėte. Susitiksime koridoriuje už kelių 
minučių. 

Ji dvejodama palietė mano ranką. 

— Aš pamaniau, gal čia yra kitos durys? 

— Personalo laiptai veda žemyn į rūsį, — link- 
telėjau aš. — Ten yra durys į vidinį kiemą. Galima 
išeiti ir taip. 

— Matote, misteris Stratonas grįžo atgal į barą. 

Jeigu jis pamatys mane išeinančią, labai susidomės, 
kas atsitiko. 

— Gera mintis, — tariau. 

— Užtruksiu tik minutėlę,— tarė ji ir išėjo. 


Lauke siautė aštuonių balų stiprumo vėjas ir 
tėškė lietaus lašus tiesiai mums į veidą. Todėl į Arnio 
namus Sara Kelso ėjo susigūžusi nuo šalčio ir stipriai 
įsitvėrusi į mano ranką. 

Mes nekalbėjome, nes iš visų jėgų teko grumtis 
su vėju, kad nors kiek pajudėtume į priekį, bet įsu- 
kus į siaurą gatvelę, kurioje stovėjo Arnio namai, 
aukšti mediniai pastatai iš dešinės uždengė mus nuo 
gūsių, ir eiti pasidarė kur kas lengviau. 

Arnio namas stovėjo pačiame gatvelės gale, už 
jo žemė jau kilo aukštyn, pasiekdama priekalnius. Tai 
buvo vieno aukšto namukas su veranda iš paradinės 
pusės. Iš kambario pro langą dar sklido šviesa, ir 
neuždaryta langinė siūbavo vėjuje. 

Aš pabeldžiau į duris. Netrukus pasirodė Arnis 
ir atidaręs iškišo galvą. Jis kaklą buvo apsivyniojęs 
šaliku, vilkėjo chalatą, bet neatrodė, kad būtų ką tik 
atsikėlęs iš lovos. 

Iš pradžių jis pamatė tik mane ir nusišypsojo. 

— Ei, Džo, senas nenaudėli, kuo galiu būti 
naudingas? 

Aš pakviečiau iš tamsos Sarą Kelso ir stumtelė- 
jau ją pirmyn. 

— Gal pakviestum mus į vidų? Čia velniškai 
šalta. 

Kaip ir reikėjo tikėtis, jis baisiai nustebo, bet 
pasitraukė, leisdamas mums įeiti. Viduje buvo šilta 
ir malonu. Krosnyje pleškėjo ugnis, ir geležinė 
plokštelė ant viršaus buvo įkaitusi iki raudonumo. 

Sara Kelso nusimovė pirštines ir prikišo rankas 
pasišildyti. 

— Tai nuostabu. Tiesiog nuostabu. 

— Susipažinkite: misis Sara Kelso, o čia Arnis 
Fasbergas. Mes turime svarbų reikalą, Arni, jei mums 
skirtum vieną minutę. 

— Kokį reikalą? — paklausė jis ir nenoromis 
nusuko nuo jos akis. — Aš nesuprantu. 

— Misis Kelso geriau tegul pati paaiškina. 

Ji atsisuko ir šaltai pažvelgė į mane. 

— Jūs buvote labai malonus, misteri Martinai, 
bet dabar visai nebūtina jums čia ilgiau pasilikti ir 
vėl klausytis to paties. Tikiuosi, kad misteris Fasber- 
gas mane palydės atgal į viešbutį. 

— Ar tikrai tą padarysi?— paklausiau Arnį, kuris 
stovėjo lyg iš mėnulio nukritęs. 

— O, taip, žinoma, Džo,— atsakė jis 
paskubom. — Dėl misis Kelso gali nesijaudinti. 
Pasirūpinsiu, kad ji saugiai grįžtų į viešbutį. 

Aš jau buvau prie durų, kai ji mane pašaukė. Kai 
atsisukau, Arnis bandė padėti jai nusivilkti paltą, ir 
tuo metu aš pastebėjau, jog ji buvo persirengusi 
melsva plonos vilnos suknele, kuris buvo užsagstyta 
iš priekio, bet ne žemiau kaip geras sprindis virš 
kelių. Aukšti juodos odos batai puikiai prie visko 
derinosi. 

Ji paskubomis prie manęs priėjo ir, paėmusi man 
už rankovės, tarė: 

— Misteriui Vogeliui apie tai nepasakokite, jei 
jį sutiksite. Nenoriu, kad jis ką nors klaidingai su- 
prastų. 

— Jokiais būdais, — nuraminau ją. — Galite 
manimi pasikliauti. 

Ji vėl nusišypsojo, bet aš apsisukau ir išėjau lau- 
kan, jai nespėjus nieko pridurti. 

Stūgaudamas siauroje gatvelėje, vėjas vėl buvo 
pakeitęs kryptį ir tarsi ranka smogė man į veidą. Kol 
užėjau už kampo, labai sušalau ir kiaurai permirkau, 
bet man tai nerūpėjo. Aš pagalvojau apie Arnį ir gar- 
siai nusijuokiau. Nežinia, ar jis tai nujautė, bet jam 
teks sumokėti su kaupu už viską, ką jis šią naktį gaus. 

Septinta dalis 


Gražų ir saulėtą rytą leidausi į oro uostą, norėda- 
mas sužinoti orų prognozę. Už miestelio stūksantys 
kalnai atrodė pasiekiami ranka tarsi melsvos scenos 
dekoracijos. Zaliose priekalnių pievose ganėsi ban- 
da avių, varoma piemens ir dviejų skalijančių šunų. 
Tokį rytą galima nesunkiai suprasti, kodėl ši šalis 
buvo taip pavadinta, ir aš bandžiau įsivaizduoti pir- 
muosius vikingų laivus, įplaukiančius į fiordus, pa- 
keliui į pažadėtąją Žemę. 

Arnio “Aermačis" jau stovėjo ant pakilimo tako. 
Mechanikas tikrino variklį, 0 jaunasis islandas, 
saulėje Žžvilgančiais šviesiais plaukais, stebėjo. 
Pamatęs mane, jis pamojavo ir gudrono plentu priėjo 
artyn, plačiai šypsodamasis. 

— Tik pažvelk, koks tu laimingas! — tariau. 

Jis dar labiau išsiviepė. 

— Ji tikrai nebloga moteris, Džo, patikėk mani- 
mi. Ne tokia nuostabi, kokia mano esanti, bet aš tikrai 
neišspirčiau jos iš lovos. 

— Nemanau, kad tu taip pasielgtum net su 
septyniasdešimt penkerių metų eskime. Tikiuosi, jai 
užteko laiko tau viską papasakoti. Ar jau susipažinai 
su Vogeliu? 

— Tiesą sakant, mes kartu pusryčiavome. 

— Ar užsiminei apie savo naktį su misis Kelso? 

Jis plačiai išskėtė rankas ir nutaisė nepatenkintą 
veidą. 

— Ar aš kada kam nors tokius dalykus pasakoju? 

— [ šį klausimą geriau neatsakysiu, — tariau. — 
Kaip ten bebūtų, ko ji iš tavęs norėjo? 

Jis padėjo man ranką ant peties ir kuo rimčiau- 
siu tonu tarė: 

— Tai meilė, Džo. Meilė nuo pirmos akimirkos, 
kai susidūrėme koridoriuje prie jos kambario. Ji ži- 
nojo, kad neištvers, neatėjusi pas mane. 

— Supratau, — tariau. — Neapsakomai karšta 
meilė. 

— Visai teisingai. 

— Tu, prakeiktas melagi, gal vis dėlto pasakysi 
man teisybę? 

— Aš tau ir pasakiau. Na, tiesa, ji manęs taip 
pat prašė padėti sutvarkyti tą reikalą. Vargšė mergaitė 
paskutiniu metu tikrai labai prisikankino, bet pas 
mane ji atėjo ne dėl to. 

— Tai kam tos paslaptys? Kodėl man ji liepė nė 
žodžiu apie tai neužsiminti Vogeliui. 

— Manau, tai akivaizdu. Vogelis Sarą įsimylėjęs 
ir, kaip dauguma tokio amžiaus vyrų, yra pavydus ir 
savanaudis. Sara nenori jo per daug sujaudinti, ir tiek. 

— Dievaži, jis net savo motinos taip turbūt 
nemylėjo, — tariau. — Šiaip ar taip, tu gali elgtis, 
kaip sau nori. Ar Vogelis tave pasamdė? 

— Žinoma, pasiūlęs labai gerą kainą. Bet aš 
nustebsiu, jei man pasiseks. Ten žemė labai nelygi. 
Ir aš neįsivaizduoju, kur yra artimiausia vieta, tinka- 
ma nusileidimui. 

— Juk visada yra Sulės ežeras. Galbūt nutūptum 
ant ledo. 

Jis linktelėjo. 

— Apie tai galvojau, bet nemanau, kad ledas bus 
gana tvirtas. Šiuo metų laiku jis dažniausiai pradeda 
tirpti. Girdėjau, kad skrendi šį rytą į Intuską? 

— Taip. 

— Gal galėtum padaryti papildomą reisą tame 
regione? Į portugalų žvejybos laivyno laivą—ligo- 
ninę šiandien turėčiau nugabenti vaistų. Jis plaukioja 
jūroje prie Itvako — gal tik penkiasdešimt mylių nuo 
kranto. 

— Gerai, — tariau. — Jei tik man sumokės. O 
ką tu darysi? 

— Turiu pristatyti krovinį į Karališkosios Gren- 
landijos prekybos kompanijos sandėlį Sandvige. Iš 

ten, pamaniau, galėsiu nuskristi ir pažvelgti į tas 
nuolaužas. Kitaip šiandien nieko nesuspėsiu. Po pietų 
turiu skristi į Malamuską ir to tikrai negaliu praleisti. 

Aš jį puikiai supratau. Jo ryšiai su amerikiečiais 
Malamuske jam reiškė daug daugiau negu kažkoks 
atsitiktinis reisas. Jis buvo pasirašęs sutartį visam 
sezonui. Arnis kartą per savaitę turėdavo pristatyti 
įrangos į Malamusko kasyklas, ir vienas toks skrydis 
kompensuodavo visos vasaros išlaidas. Visa kita jam 
neturėjo didelės reikšmės. 

— Ar Vogelis su savo bičiuliais skrenda kartu? 

Jis papurtė galvą. 

— Iki Sandvigo lėktuvas ir taip bus per sunkiai 
pakrautas. Šiaip ar taip, dabar ten tik apsižvalgysiu, 
pažiūrėsiu, ar kur nors netoliese yra sniego laukas. 
Net jei tokį rasčiau, nemanau, kad turėsiu laiko nu- 
sileisti. 

— Aišku, — tariau aš. — Tegul tuos vaistus 
greičiau perkrauna į mano “Oterį". Nenoriu 
pavėlavęs išskristi. Šiandien laukia sunki diena. 

— Jie jau pakrauti. Žinojau, kad tavimi galima 
pasikliauti, Džo. Susitiksim vakare. 

Žiūrėjau, kaip Arnis nubėga prie savo “Aer- 
mačio" ir lipa į vidų. Jam vos spėjus uždaryti duris, 
variklis suburzgė, ir lėktuvas pajudėjo. Jis per daug 
skubėjo, bet, laimei, susiprotėjo nepatraukti vai- 
ralazdės, lėktuvui nespėjus užtektinai įsibėgėti. 

Arnis nurūko virš uosto, skrisdamas ne daugiau 
kaip dvidešimt pėdų virš vandens. Tada variklio gaus- 
mas pasikeitė, ir lėktuvas pačiu laiku pradėjo kilti, 
nuo manęs uždengdamas saulę. Greitai, gražiai, leng- 
vai. Bet aš pamaniau, kad taip skraidydamas jis kada 
nors tikrai nusisuks sprandą. 


Pasitaikė puikus oras, ir aš grįžau iš Intusko bei 


Itvako dar iki vidurdienio. Frederiksborge paėmiau tris 
keleivius ir išskridau į Sondre Stromfiordą pasitikti iš 


72 


Kopenhagos atskrendančio lėktuvo. Pusę penkių aš 
jau lėkiau atgal su keturiais jaunais danais, kurie vyko 
į statybas. 

Oras visą dieną išsilaikė puikus, taigi neteko 
patirti jokių bėdų, bet aš vis viena jaučiausi pavargęs, 
labai pavargęs. Man skaudėjo rankas, ir akys buvo 
nusilpusios, tarytum būčiau neišsimiegojęs. Man 
tikrai reikėjo laisvos dienelės, bet aš veltui puoselė- 
jau tuščias viltis ją gauti. 

Pasiekęs Frederiksborgą, apskridau porą ratų 
aplink uostą, norėdamas patikrinti nusileidimo taką, 
ir pamačiau, kad “Stela" jau buvo saugiai atplaukusi 
1r plūduriavo, pririšta prie pagrindinio molo. Man 
pradėjus leistis, kažkas užlipo ant denio ir, pasirėmęs 
į bortą, pažvelgė aukštyn. Pamaniau, kad ten stovėjo 
Ilana Eitan, bet iš didelio atstumo negalėjau gerai 
įžiūrėti. 

Nuleidau ratus ir užvažiavau iš vandens ant tako. 
Jaunieji danai padėjo man pririšti lėktuvą nakčiai, ir 
netrukus jų atvažiavo landroveris, kuris turėjo juos 
nuvežti į statybų stovyklos štabą. Jie pasiūlė mane 
pavežėti, bet aš atsisakiau, nes turėjau užeiti pas uosto 
viršininką. 

Išėjęs iš viršininko kabineto, pamačiau Arnį, 
sėdintį ant prieplaukos stulpelio, netoliese mano 
“Oterio", energingai mojuojantį "Stelos" pusėn. Ten, 
atsirėmusi į priekinį bortą, stovėjo Ilana Eitan. Ji 
vilkėjo avies kailio paltą ir ant galvos ryšėjo raudoną 
šaliką. 

— Maniau, kad būsi labai užimtas, — tariau. 

— Dėl jos viską galiu paaukoti. Tik pažvelk, 
kokia moteris! 

— Tai jau kažkur esu girdėjęs. 

Jis dar kartą pamojavo, ji apsisuko ir nulipo že- 
myn. 

— Mano svajonių moteris. 

— Tik nepradėk vėl, — tariau. — Geriau papa- 
sakok, kaip tau šiandien sekėsi. 

— Ieškoti to lėktuvo nuolaužų? — jis papurtė 
galvą. — Prastai. Visų pirma aš ilgai negalėjau jų 
rasti. Po to šiaip taip pavyko, ir jeigu aš gerai 
įsižiūrėjau, lėktuvas guli gilios daubos apačioje. 

— Ar nutūpti nepavyko? 

— Nė iš tolo. Džo, nuo čia iki pat Sulės žemė 
labai nelygi. Vienoj kitoj vietoj gal ir galima paban- 
dyti, bet aš tikrai nenoriu rizikuoti, pirmiau 
nepatikrinęs Žemės paviršiaus. O tai juk praktiškai 
neįmanoma. Aš sulaužyčiau slides arba savo sprandą 
ir prarasčiau lėktuvą. Neverta rizikuoti net už tokius 
pinigus, kokius siūlo Vogelis. 

— Na, o Sulės ežeras? 

— Ežerą dengė migla, — jis gūžtelėjo pečiais, — 
todėl man nepavyko žemai nusileisti. Bet iš to, ką 
mačiau, galiu pasakyti, kad ledas dar tik pradėjęs tirpti. 

— Taigi nė vienas iš mudviejų ten nenusileis- 
tume? 

— Man tikrai taip atrodo. Na, tau galbūt pavyktų 
su “Oteriu" vėlyvą rugsėjį, bet galimybės nedidelės. 

— Ar jau pasakei Vogeliui? 

— Siandien po pietų. Jis labai nusiminė, bet jam 
užtikrinau, kad tikrai niekuo negaliu padėti. 

Jis žvilgtelėjo į laikrodį. 

— Metas eiti. Skrendu į Malamuską, nes gavau 
specialų užsakymą atvežti atsarginių detalių sugedu- 
siai gręžimo įrangai. Grįšiu už poros valandų. Ar šį 
vakarą ateisi į Frederiksmutą? 

— Tikriausiai. 

— Tuomet dar pasimatysim. 

Iš šalia sukrautų degalų statinių pripildžiau 
“Oterį" ir po dešimties minučių pamačiau, kaip 
išskrido Arnis. Prisidengęs akis nuo vakaro saulės, 
ilgai žvelgiau į tolstantį lėktuvą. Kai apsigręžiau, ant 
tako išvydau Ilaną. 

— Kaip laikaisi, bebaimi aviatoriau? 

Ištuštinau paskutinę statinę į baką, užsukau 
dangtelį ir nulipau žemyn. 


74 


— Ar kelionė pasisekė? 

— Galėjo būti geriau. Susidūrėme su ledais iš 
pat ryto. 

— Ar "Stela" smarkiai apgadinta? 

— Na, denio nenunešė, jei tai norėjai sužinoti. 
Bet rytoj Sorensenas atiduoda ją į džiovyklą. 

— Ar jau sutikai Džeką? 

— Atrodo, kad jis manęs šalinasi, — ji papurtė 
galvą. 

Norėjau jos paklausti vieno dalyko, kuris nežinia 
kodėl visą laiką nedavė man ramybės. Ji prisėdo ant 
prieplaukos stulpelio ir aš jai padaviau cigaretę. 

— Ar neužpyktum, jei kai ko tavęs paklausčiau? 

— Pabandyk. 

— Ko tu atvažiavai? Kokia tikroji priežastis? 

Ji neatrodė per daug nustebusi. 

— Negi nepaklausei Džeko? 

— Žinoma, paklausiau. 

— Na, ir ką mano jis? 

— Jis sako, kad tu čia atvažiavai, nes nori gauti 
vaidmenį jo naujame filme. 

— Ir tokiu atsakymu abejoji?— jos balsas lyg ir 
nuskambėjo kiek ironiškai, bet gal tik man pasirodė. 
— Aš tikrai nežinau, kas dar mane galėtų atvyti į šią 
Dievo užmirštą šalį. 

— Na, man tik buvo labai smalsu. 

— O dabar gal man padėtum iš “Srelos" iškrauti 
daiktus? Sorensenas nori, kad aš jau keliaučiau į 
viešbutį. 

Ji apsisuko ir nelaukdama atsakymo patraukė 
prie molo. Aš tiesiog stovėjau ir žiūrėjau į ją. Užli- 
pusi ant cementinio pylimo, ji atsisuko ir pažvelgė į 
mane. 

— Eini ar ne? 

— Ar tu tikrai to nori? — paklausiau. — Bijau, 
kad tai netaptų įpročiu. 

Šį kartą aš ją užklupau visai nepasirengusią, ir 

ji tarsi jauna mergaitė, atėjusi į pirmą pasimatymą, 
nežinojo, ką atsakyti. Kai ji pagaliau sugalvojo, jos 
balsas toli gražu nebeskambėjo taip tvirtai ir kandžiai, 
kaip buvo įprasta. 

— Nebūk kvailas, — nelabai tvirtai tarė ji ir 
apsisukusi nuėjo. 

Aš nuėjau iš paskos, žinodamas, jog ji suprato, 
ką norėjau tuo pasakyti. Matėsi iš jos pakeltos gal- 
vos ir įsitempusių pečių, kad ji puikiai viską suvokė. 
Ir dėl kažkokios nepaaiškinamos priežasties man iš 
susijaudinimo nudiegė skrandį. Tikrai 
nepaaiškinamos? Na, bent jau aš bandžiau taip save 
įtikinti. 


Aštunta dalis 


Kaip ir visose mažose bei nuošaliose bend- 
ruomenėse, Frederiksborge beveik nebūdavo rimtų 
nusikaltimų, bet mes vis vien turėjome policininką 
— seržantą Olafą Simonseną, kuris prižiūrėjo, kad 
miestelyje ir vienos Anglijos grafystės dydžio apy- 
linkėse būtų laikomasi įstatymų ir tvarkos. 

Kai aš įėjau, jis sėdėjo prie baro ir su Džeku 
Desforgu gurkšnojo alų. Policininkas buvo gal 
keturiasdešimties metų amžiaus, aukštas, liesas, Ark- 
ties vėjų nugairintu veidu. Atlošęs galvą, jis smagiai 
juokėsi iš Desforgo pokštų. Olafas garsėjo kaip ramus 
ir geras žmogus, buvo vedęs ir turėjo penkias dukteris. 
Be to, kaip ir dauguma vietinių, jis buvo labai religin- 
gas moravas. Bet jei jį kas nors supykdydavo, būdavo 
ne pyragai. Aš esu matęs, kaip šis vyras vieną 
šeštadienio vakarą užsirūstino ir geležiniais kumščiais 
bei kojomis pats vienas iš Frederiksmuto baro išvaikė 
girtų ir triukšmaujančių žvejų šutvę. 

Aš prisėdau šalia jo. 

— Sveikas, Olafai, kaip tau sekasi? 

Jis man paspaudė ranką. 

— Buvau išvykęs į salos vidų. Į kitą ledkalnio 
pusę, prie Stavangerio fiordo. 

— Kokios nors bėdos? 

— Elnių medžiotojai susipyko ir griebė vienas 
kitą už gerklių. 

— Yra sužeistų? 

— Vienas ar du susipjaustė peiliais — nieko bai- 
saus. Man rodos, aš juos ten apraminau. Aišku, 
pažįstate misterį Desforgą. Jis mane pralinksmina. 

Aš pažvelgiau į Džeką. 

— Gal ir man papasakosit? 

— Man pagaliau pasisekė, — tarė jis. — Į viešbutį 
užėjo vaikinas ir paprašė manęs interviu vietiniam 
laikraščiui. Aš, žinoma, neatsisakiau — juk niekada 
nevengiau viešumos. 

— Koks laikraštis? 

— Štai iš ko mes ir juokiamės. 

Aš pažvelgiau į Simonseną. 

— Atuagagdliutit? 

Jis linktelėjo. 

— Aš ką tik bandžiau paaiškinti misteriui Des- 
forgui, jog apie jį rašys vienintelis eskimų kalba lei- 
džiamas pasaulio laikraštis. 

— Ir aš manau, kad ta proga reikėtų išlenkti dar 
po vieną, — pasiūlė Desforgas. 

— Aš jau nebegersiu, — Simonsenas papurtė 
galvą. — Turiu eiti. Ieškojau tavęs, Džo. Grįžęs radau 
Gothobo štabo raštą dėl to sudužusio lėktuvo, kurį 
rado ekspedicija iš Oksfordo. Kaip supratau, misteris 
Vogelis iš Londono draudimo kompanijos kreipėsi į 
juos, turėdamas ministerijos leidimą atlikti tyrimą. 
Kiek žinau, jie Vogeliui rekomendavo surasti tave. 

— Taip, teisingai. 

Aš jam nupasakojau visą istoriją, net ir tai, ką 
man sakė Arnis Fasbergas. Jis susirūpinęs išklausė ir 
tarė: 

— Nelabai stebiuosi, kad Arnis nesugebėjo ten 
nusileisti, bet jei jis būtų luktelėjęs, kol išsisklaidys 
migla, būtų pamatęs, kad ant Sulės ežero ledo jau 
nebelikę ir ten galima nusileisti lėktuvu su slidėmis. 

— Ar tikrai? 

Jis išsitraukė iš kišenės kažkokį popierių ir pa- 
davė jį man. 

— Pats pasižiūrėk. Tai iškarpa iš meteorologų 
prognozės visai savaitei šiame rajone. Ją atliko 
amerikiečiai iš Tulės. Čia rašoma, jog vidutinė šio 
mėnesio temperatūra šiemet gerokai viršija ankstes- 
nių metų vidurkį. 

Perskaičiau pranešimą ir pats įsitikinau tuo, ką 
jis man sakė. Grąžinęs lapą jam atgal, tariau: 

— Skamba įtikinamai. Jie dažniausiai neklysta. 

— Jie privalo būti tikslūs, — jis įsidėjo popierių 
į kišenę. — Taigi nematau priežasčių, kodėl negalė- 
tum ten nuskristi. Galbūt rytoj ? 

Valandėlę dvejojau. 

— Tu Vogelio agentas, ar ką? 

— Aš jo net nesu matęs, — nusišypsojo Olafas. — 
Tai oficialu, Džo. Valdžia panoro, kad ir aš kartu 
skrisčiau ir prižiūrėčiau visą šį tyrimą. Be to, turė- 
siu rašyti preliminarų raštą apie įvykių eigą Kopen- 
hagos ministerijai. Atrodo, kad jie tikrai nieko nega- 
lės čia atsiųsti iki kitų metų. Tiesą pasakius, jei jie 
liks patenkinti mano pranešimu, 0 ypač, jei mano 
duomenys sutaps su tais, kuriuos pateiks su ponu 
Vogeliu atvykęs aviacijos ekspertas, jie gali nuspręsti 
tyrimo nebetęsti. 

Aš pagalvojau, kaip jausis Vogelis, kai kiekvieną 
jo žingsnį seks policininkas. Bet staiga prisiminiau, 
jog turiu savų rūpesčių. Aš buvau teisus. Tas lėktuvas 
ledyne tikrai laukė progos sujaukti mano gyvenimą, ir 
aš nebežinojau, kaip iš šios padėties išsisukti. Dar 
trumpam pabandžiau įsivaizduoti jį, melsvai pilką, 
gulintį ten, beribėse sniego platybėse. Mane apėmė 

keistas jausmas. Įvykių sūkurys įtraukė mane prieš 
mano valią, ir aš nieko negalėjau padaryti. Beliko 
plaukti pasroviui ir laukti. 

— Na, gerai, pasistengsiu. Man teks pakeisti 
savo planus porai dienų į priekį, bet jie nėra tokie 
neapsakomai svarbos, kad negalėčiau jų atidėti. 

— Sutarta. Reikėtų išskristi kuo anksčiau. Ar 
suspėsi septintai valandai? 

— Kada tik nori. Ar tu pasakysi Vogeliui? 

— Tai aš sutvarkysiu. Bus puiki proga su juo 
susipažinti. 

— Aš turiu vieną ydą, — tariau. — Noriu tiksliai 
viską žinoti. Lėktuvo nuolaužos yra už dešimties 
mylių nuo Sulės. Kaip mes ten nukaksim? 

— Slidėmis, savaime suprantama. Užtruksim dvi 
tris valandas. 

— Aš, aišku, sutinku, bet jaudinuosi dėl kitų. 
Galbūt jie nemoka slidinėti. 

— Tada turės išmokti. 

— Na, o moteris? 

Jis patraukė pečiais. 

— Na, moteriškę galėsime įtaisyti ant lengvų 
rogučių, bet likusieji turės čiuožti arba eiti pėsčiomis, 
o tai nėra didelis malonumas, patikėk manimi. 

— Gerai, kaip pasakysi. 

Jis užsidėjo kepurę ir pasitaisė ją pagal polici- 
jos uniformai taikomas nuorodas. 

— Jei reikės, susirasiu tave vėliau. Kur būsi? 

— Žadėjau dėl įdomumo pavakarieniauti Fre- 
deriksmute. Seniai ten nebuvau. 

— Frederiksmute? Ramiai vakaro ten nepralei- 
si, aš tave įspėju. Šiandien atplaukia portugalų škuna. 

— Parskrisdamas mačiau ją įplaukiant į fiordą, — 
linktelėjau. — Kas jie tokie? Gal aš juos pažįstu? 

— Da Gama, — jis tyliai sukikeno. — Tavo vie- 
toj aš čia pavalgyčiau. 

Jam išėjus, Desforgas tarė: 

— Ir kas per velnias tas Da Gama? Koks nors 
Frankenšteinas? 

— Kažkas panašaus. Jis atplaukia pasiimti kro- 
vinio tik kartą per mėnesį ir visada pridaro ne- 
malonumų. Vieną dieną jis ką nors užmuš. Tiesa, 
žmonės kalba, kad jau sykį kažką nužudęs. 

— Skamba linksmai, — tarė Desforgas. — 
Manau, eisiu su tavimi. Nepakenktų kiek pajudin- 
ti kaulus. Tai padėtų man prasiblaškyti ir atgauti jė- 
gas. Nenoriu susitikti Ilanos, kol nepasirengęs. 

— Gerai, — pasakiau. — Turiu sutvarkyti porą 
reikalų. Grįšiu už penkiolikos minučių. 

Palikęs jį prie baro, nuėjau prie registracijos sta- 
lo ir paskambinau į oro uostą. Pranešiau, kad porą 
dienų būsiu labai užimtas, nes gavau vyriausybės 
užduotį. Paprašiau, kad jie paskambintų manęs lau- 
kiantiems Žmonėms Sondre ir Godhobe ir pasiūlytų 
jiems pakeisti tvarkaraštį arba atšaukti užsakymus. 

Kaip ir tikėjausi, didelių rūpesčių dėl to nebu- 
vo. Grįžęs į savo kambarį, nusirengiau ir palindau 
po dušu. Nusiprausęs pradėjau rengtis ir užsivilkęs 
sunkų norvegišką megztinį išgirdau garsiai beldžiant 
į duris. Atidaręs už durų išvydau Ilaną Eitan. 

— Ieškau Džeko. Gal žinai, kur jį galėčiau rasti? 

— Kurjis dabar, nežinau, — drąsiai sumelavau, 
bet staiga kažkodėl sumaniau jai išduoti paslaptį. — 
Bet galiu tau pasakyti, kur jis bus vėliau: Frederiks- 
mute — užeigoje centrinės gatvė gale. 

— Tada paieškosiu jo ten. 

— Tavimi dėtas, aš ten neičiau, — papurčiau 
galvą. — Toje nuo žemės iki lubų prirūkytoje smuk- 
lėje linsminasi šiurkštūs Žvejai, o jie mėgsta nemažai 
išgerti. Mažoms mergaitėms ten ne vieta. 

— Aš pasisaugosiu, misteri Martinai, — tarė ji 
ir grįžo koridoriumi atgal į savo kambarį. 


Frederiksmuto užeiga buvo skirta žemesnio luo- 
mo žmonėms. Tai tokia vieta, kokią galima rasti 

kiekviename pasaulio mieste nuo Singapūro iki Džek- 
son Falso Vajominge. Ši smuklė buvo įsikūrusi dviejų 
aukštų mediniame name su veranda iš priekio. Kas 
vykdavo viršuje, galima tik spėlioti, bet pirmame 
aukšte, įėjęs pro varstomas duris, atsidurdavai 
didžiulėje keturkampėje salėje, kur galėdavai kaip 
reikiant užkirsti skanaus maisto, išgerti, ko tik širdis 
geidžia, ir susipažinti su laisvų pažiūrų moterimis. 
Prie visko nelabai derinosi šalia durų stovintis pate- 
fonas, kuris, rodės, niekuomet nenustodavo grojęs. 

Mes atsisėdome už staliuko salės gale, aš užsa- 
kiau abiems po kepsnį ir bulvių traškučių, o Desforgui 
dar ir nestipraus alaus. Patefonas griaudėjo visu gar- 
su, apsuptas linguojančių ir kiek nuobodžiaujančių 
jaunų grenlandiečių. 

Džekas skausmingai sudejavo. 

— Negi nieko nebėra švento? Tik pažiūrėk, aš 
atkeliavau į šiaurę, ieškodamas poliarinės meškos, 
aukodamasis įkūnijau amžiną žmogaus kovą.su 
paslaptinguoju ruonių odos kelnių ir žeberklų kraštu, 
o ką už tai gaunu? 

— Grubaus velveto kelnes ir “Bitlus". 

— Greit išgirsim, kad viena iš tų firmų Carnaby 
gatvėje atidaro savo skyrių. 

Aš papurčiau galvą. 

— Tegul tik pabando, pažiūrėsim, kaip su- 
reaguos Karališkoji Grenlandijos prekybos kom- 
panija. Gal jie jau ir nebeturi monopolio, bet dar 
yra labai įtakingi. 

Užeiga po truputį prisipildė. Susirinko dar- 
bininkai iš statybų, tikėdamiesi bent šiek tiek atsipūsti 
po dvylikos valandų darbo dienos, pakrantės Žvejai 
ir medžiotojai profesionalai. Dauguma buvo danai ir 
islandai, bet matėsi ir keli norvegai, taip pat nemažai 
grenlandiečių, kurių dalis atrodė kaip skandinavai, 
kiti — kaip šimtaprocentiniai eskimai, bet iš tikro 
dauguma buvo akivaizdžiai mišrios kilmės. 

— Žinai, kai buvau vaikas, mano tėvas auklėjo 
mus gana griežtai, — laukdamas užsakyto maisto, 
prabilo Džekas. — Jis mirė, kai man buvo septyneri, 
ir šeimai teko išsiskirti. Aš išvažiavau gyventi pas 
savo tetą į Viskonsiną. 

— Ar gerai su ja sugyvenai? 

— Geriau ir nebūna. Ji pradėjo vedžiotis mane į 
kiną, ko tėtis niekada neleisdavo. Neužmiršk, tada 
kinas dar buvo begarsis. Kartą, pamenu, mačiau tokį 
pagreitinto vaizdo filmą “Plėšikai". Jis vėliau buvo 
tris kartus perdirbtas. Mano matytoje versijoje vaidi- 
no Nojus Beris ir Miltonas Silsas, ir jie smarkiai 
susipešė, linksmindamiesi užeigoje, labai panašioje 
į šitą. Net keista, kaip dirba atmintis. Niekada anksčiau 
to filmo nebuvau prisiminęs. 

Jauna, įžūli eskimų kilmės mergina, apsirengusi 
juoda ir akivaizdžiai per smarkiai aptempta šilkine 
suknele, atnešė maisto. Dėdama lėkštes ant stalo, ji 
taip Žemai pasilenkė, kad viena jos krūtis įsirėmė tie- 
siai Desforgui į petį. 

Šis paprašė merginos iš baro atnešti jam bu- 
telį viskio, o ji, nė kiek nesivaržydama, pradėjo su 
juo koketuoti, begėdiškai mirksėdama netikromis 
blakstienomis, kurios dengė migdolo formos akis. 
Besibraunant pro minią, kažkas jai pliaukštelėjo per 
užpakalį, ir pasigirdo garsus juokas. Ji nė kiek 
nesipriešino, kai barzdotas Žvejys ją prisispaudė, 
pabučiavo ir perleido savo draugui. 

— Žinai, kartais man atrodo, kad tuoj susivem- 
siu, — tarė Desforgas. — Negaliu žiūrėti į taip že- 
mai puolusius žmones. 

— Gaila, bet ir primityviosios rasės perima mūsų 
civilizacijos ydas, — tariau, — bet ne dorybes. 

— Panašų vaizdą esu matęs Sio indėnų 
rezervatuose. Garbingos tautos tampa cirko klounais 
turistams linksminti. 

— Jų greitai niekur nebeliks. 

— Taigi, — jis nutaisė niūrų veidą. 

Mergina atnešė butelį, porą taurių, ir jis 
negailėdamas prisipylė viskio. 

— Manau, kad reikėtų kada traukti elnių 
pamedžioti. Yra nebloga proga, kol “Stela" ilsisi 
džiovykloje. 

— Žinai gerų vietų? 

— Viešbučio barmenas patarė vykti į Sandvigą. 
Ten dar yra išlikusių senų vikingų gyvenviečių ar jų 
liekanų, todėl, net ir nenusisekus medžioklei, 
nesugaišime laiko veltui. 

— Aš duosiu gerą patarimą, — tariau. — Ten 
gyvena toks Olafas Rasmusenas. Norėčiau, kad su juo 
susipažintum. 

— Rasmusenas? Ar jis kaip nors susijęs su Gudri- 
da, kuri dirba viešbučio kambarine? 

— Jis jos senelis. Septyniasdešimt penkerių metų 
vyras, tikras senasis vikingas. Jis turi fermą prie Sand- 
vigo su aštuoniais šimtais avių, bet daugiausia laiko 
praleidžia kasinėdamas senųjų gyvenviečių vietas. 

— Manai, jis mane priimtų kelioms dienoms? 

— Be abejonės. Jis nepaprastai svetingas. Ar 
šįkart vėl ketini pabėgti nuo Ilanos? 

— Ne, šį kartą neketinu. Aš pasiimsiu ją kartu, 
jei tik ji norės. Kaip ten nukakti? 

— Yra du galimi variantai. Gali pasamdyti Arnį, 
jei jis nebus per daug užimtas, arba skristi su mumis, 
jei suspėsi ateiti į oro uostą iki septintos ryto. Pa- 
keliui užsuksim į Sandvigą. 

— Septintą ryto? Buvau pamiršęs, kad toks lai- 
kas iš viso egzistuoja, — tarė jis. — Bet reikės pa- 
galvoti. 

Tuo metu tarpduryje pamačiau Vogelį, Ralfą 
Stratoną ir Sarą Kelso. Vogelis irgi mane pastebėjo 
ir kažką pasakė likusiems. Jis šypsojosi. 

— Misteri Martinai, aš ką tik labai įdomiai 
pasišnekėjau su seržantu Simonsenu. Atrodo, kad 
mums dar lieka šiek tiek vilties. 

— Viskas priklauso nuo to, ką rasime ten 
nuskridę, — tariau jiems, kol jie įsitaisė. — Net jeigu 
ledas ant ežero bus nutirpęs, tai dar nereiškia, kad 
mes tikrai nusileisime. Svarbu, kad nepasitaikytų 
blogas oras. Šiandien, pavyzdžiui, Arnis Fasbergas 
negalėjo net geriau pažvelgti į ežerą, mat jam sutruk- 
dė tiršta migla. 

— Ar taip dažnai būna? — paklausė Stratonas. 

— Labai dažnai, netgi vasarą, — linktelėjau. — 
Audra, lietus ar net pūga gali atslinkti iš nežinia kur. 
O už valandos dangus gali būti toks giedras, kad tuo 
sunku net patikėti. Tarp kitko, ar mokate slidinėti? 

— Aš gimiau ir užaugau Tirolyje, Austrijoje, — 
atsakė Vogelis. - Vadinasi, čiuoždavau slidėmis net į 
mokyklą nuo penkerių metų. Misteris Stratonas sako, 
kad jam yra tekę čiuožinėti per Žiemos atostogas 
Prancūzijoje, ir aš manau, kad to pakaks. 

— Deja, aš tuo pasigirti negaliu, — tarė Sara 
Kelso, — bet seržantas Simonsenas mano, kad tai 
nesudarys didelių keblumų. 

— Kiek girdėjau, jūs keliausite kaip karalienė, — 
nuramino ją Desforgas. — Kelionėje jums net plauke- 
lis nenukris. Na, tai gal išgerkim? 

Užeigoje triukšmas vis labiau stiprėjo. Žmonės 
būriavosi mažytėje šokių aikštelėje, iš kampų kaž- 
kas vis spygavo, ir retkarčiais pasigirsdavo stiklo 
dūžimas. Per tabako dūmus buvo sunku ką nors 
įžvelgti. 

— Visai nepanašu į Hiltono klubą Londone, — 
Desforgas palinko prie Saros Kelso. — Ar tikrai 
nenorėtumėte nueiti kur nors kitur? 

— Na, aš tikiuosi, kad su tokiais vyrais esu gana 
saugi, — atsakė ji. — Tiesą pasakius, man čia net 
patinka. 

Netrukus durys staigiai atsivėrė ir į vidų įvirto 
Da Gama. Su maždaug dvylikos vyrų gauja už nuga- 
ros jis trumpam stabtelėjo prie durų. Da Gama buvo 
didžiulis vyras, vilkėjęs jūrininko švarką. Jo tamsius 

ir riebaluotus plaukus dengė sena medžiaginė kepurė. 
Mažos klastingos akys, plokšti skruostikauliai ir tam- 
si oda vertė mane manyti, kad jo gyslomis tekėjo šiek 
tiek ir spalvotųjų rasės kraujo. 

Patefonas griaudėjo toliau, bet žmonės trumpam 
nutilo. Per petį kažką burbtelėjęs vienam iš saviškių, 
Da Gama garsiai nusijuokė. Nežinia kodėl, bet tai 
išsklaidė įtampą ir Žmonės vėl pradėjo šurmuliuoti. 
Jis pajudėjo prie baro pačiu trumpiausiu keliu — tie- 
siai per šokių aikštelę, ir visi, kurie tuo metu atsidūrė 
jo kelyje, kuo skubiau spruko šalin. 

Desforgas ištuštino savo taurę ir skubiai vėl ją 
pripildė. 

— Tad štai koks tas Da Gama. Iš visa ko atrodo, 
kad jo smegenys ne didesni už pupą. 

— Verčiau pažvelk į jo letenas, — tariau. — Jis 
sulaužytų ranką lyg supuvusią pliauskelę. 

Keista, bet jautriausiai sureagavo Stratonas. Jo 
veidas išbalo, o akys keistai Žžibėjo, ir tada aš paste- 
bėjau, kad jo rankos, padėtos ant stalo krašto, dar 
buvo su pirštinėmis. Pagamintos iš labai brangios 
juodos ir švelnios odos, jos atrodė kažkaip grėsmin- 
gai. Staiga supratau, jog pirmą kartą jį vertindamas 
nesuklydau. Jis galbūt ir moteriškas, bet ne švelnus. 
Painiodami šias dvi sąvokas, žmonės dažnai daro 
klaidingas išvadas apie homoseksualistus. Da Gamos 
perdėtas vyriškumas turėjo jį papiktinti. 

— Tai bent vyras, ar ne? — tarė Sara Kelso. 

— Priklauso nuo to, koks tavo požiūris į vyrus, 
mieloji, — tarė Stratonas ir užsidegė turkišką ciga- 
retę, vis dar mūvėdamas pirštines. — Aš asmeniškai 
stebiuosi, kad jis moka vaikščioti ant užpakalinių 
kojų. Maniau, kad tik Žmonės tiek patobulėjo per 
paskutinę pusę milijonų metų. 

Sį kartą jis tikrai neapsiriko — Da Gama buvo 
žvėris: bedvasis, beprotis, žiaurus laukinis ir neap- 
sakomas sadistas. Parvertęs Žmogų ant žemės, jis 
galėdavo jį spardyti iki sąmonės netekimo, nejaus- 
damas nė mažiausio sąžinės graužimo. 

Desforgo akys žibėjo nekantrumu, o tai nieko 
gero nežadėjo. Jis vėl įsipylė viskio ir nusijuokė. 

— Žinote, sako, kad juo didesnis esi, tuo 
skaudžiau krenti. 

— Tokios šnekos labai pavojingos, Džekai, — 
tariau. — Leisk man tau kai ką paaiškinti. Da Gama 
muštis niekada pats nepradeda. Tai daro kiti jo vyrai. 
Taip jis išvengia smūgių. Bet jis mėgsta užbaigti. 
Birželį Da Gama Gothobe suluošino vieną jūreivį, o 
praėjusį mėnesį šiame bare jis beveik užmušė elnių 
medžiotoją. 

— Ko tu iš manęs nori? — užpyko Desforgas. — 
Kad atsiklaupčiau prieš jį ant kelių? 

Jis nespėjo pratęsti. Durys atsidarė, ir įėjo Ilana 
Eitan, įsikibusi Arniui Fasbergui į ranką. Ji vilkėjo 
labai gražius, natūraliai atrodančius audinės kailinius. 
Užlipusi laiptais, ji apžvelgė visą salę, kol pamatė 
mane. Valandėlę mes žvelgėme vienas į kitą, po to ji 
nusimetė kailinius ir padavė juos Arniui. 

Ilana vilkėjo tą pačią auksinę suknelę su ornamen- 
tais, ir tai, atrodo, padarė įspūdį čia susirinkusiems. 
Gyvesnės reakcijos ji tikrai negalėjo tikėtis, nes vienin- 
telis daiktas, kuris, rodės, nesužiuro į ją, buvo gro- 
jantis patefonas. 

Kai ji pagaliau pradėjo leistis laiptais žemyn, iš 
visų kampų vienu metu pasigirdo garsūs, vulgarūs 
šauksmai ir nešvankus juokas. Aš sulaikiau kvapą ir 
laukiau, kol mums ant galvų nukris stogas. 


Devinta dalis 


Desforgas pašoko ant kojų, išskėtė rankas ir 
sušuko: 

— Štai kur Babilono moteris! 

Maždaug per valandą jis jau buvo spėjęs išgerti 
pusę bare užsakyto viskio butelio. Berods tik tada 
supratau, kad jis girtavo beveik visą dieną, nes pirmą 

kartą gyvenime mačiau jį tokį nusilesusį. Jis kalbėjo 
neaiškiai, per daug energingai gestikuliuodamas, o 
plaukai, užkritę ant kaktos, susiliejo su pražilusia 
barzda. Taip grėsmingai atrodantį žmogų net tokioje 
vietoje norėjosi aplenkti iš tolo. 

Žmonės sužiuro į Desforgą ir į Ilaną. Vargu ar 
bereikia priminti, kad Desforgą beveik visi ir taip 
gerai pažinojo iš šimto vienuolikos jo sukurtų filmų, 
kurių dauguma buvo išversti į labiausiai paplitusias 
pasaulio kalbas. Kietakumštis Džekas Desforgas — 
tūkstančio peštynių įvairiuose baruose didvyris, 
kiekvieno vyro idealas, kuris niekada nepralaimi, nors 
jam tarsi kaubojui nuolatos tenka įrodinėti, kad jis 
pranašesnis už pasipūtusį girtuoklį ar jūreivį, suma- 
niusį išbandyti savo laimę. 

Jis Ilaną supažindino su mūsų naujais 
pažįstamais, o Arnis atnešė kėdę. Susidomėjęs ste- 
bėjau, kaip visi nuščiuvo. Vogelis žvelgė į ją 
nuoširdžiai žavėdamasis. Stratonas taip pat labai susi- 
jaudino, bet kiek kitaip — jį labiausiai apakino auksu 
tviskanti Ilanos figūra. Sara Kelso sugebėjo kiek 
šyptelėti, bet nebuvo patenkinta, kaip ir dauguma 
moterų, pamačiusių, kad joms atsirado rimta 
konkurentė. Jos akys turbūt centų tikslumu apskaičia- 
vo suknelės ir papuošalų vertę bei nenoriai pripažino, 
kad ji tikrai didelė. 

Desforgas apkabino Ilaną ir tarė: 

— Ei, Arni. Aš manau, kad mudu su Ilana rytoj 
norėtume nuvykti į Sandvigą pamedžioti. Gal gali 
mums padėti? 

— Mielu noru sutikčiau, — atsakė jam Arnis, — 
bet iš pat ryto skrendu į Sondre. 

Sara Kelso norėjo prisidegti cigaretę ir šyptelėju- 
si skvarbiai pažvelgė į Arnį, bet šis į ją nekreipė 
dėmesio, 0 nusišypsojo man. 

— Olafas Simonsenas man sakė, kad tu vis dėl- 
to bandysi nusileisti į Sulę. 

— Taip, tikrai. 

— Tikiuosi, kad tos oro prognozės bus tikslios. 
Linkiu, kad tau sektųsi labiau nei man. 

Jis palietė Ilanos petį. 

— Gal norėtumėt pašokti? 

Ji trumpam pažvelgė į mane, po to pastūmė kėdę 
atgal ir tarė: 

— Žinoma, mielai. 

— Tai tiesiog nuostabi mintis, — atsistojo Des- 
forgas ir ištiesė ranką Sarai Kelso. — Parodykim 
jiems, kaip reikia šokti. 

Vogelis neatrodė labai patenkintas, nors ir 
stengėsi tai nuslėpti, bet Sara į tai nekreipė dėmesio. 
Patefonas grojo gerą dainą, ir šokių aikštelė buvo 
užpildyta. Aš žiūrėjau į šokėjus, po to pažvelgiau į 
portugalus. Daugelis spoksojo į Ilaną, nurenginėda- 
mi ją akimis, bet tik to juk ir buvo galima iš jų tikėtis. 
Bet mane labiausiai nustebino tai, jog jie beveik vi- 
sai nekalbėjo. Da Gama buvo atsirėmęs į barą, su ciga- 
rete dantyse, rankas susikišęs į kišenes. Jo veidas buvo 
akmeninis, bet akys budriai stebėjo Desforgą. 

Kartą, kai aš buvau trylikos, mokykloje žaidžiant 
regbį mane išleido į aikštę paskutinę rungtynių 
minutę, mat daugiau atsarginių žaidėjų mūsų koman- 
da nebeturėjo. Aš išgarsėjau, kai likus tik jardui iki 
šoninės linijos, pargrioviau varžovų komandos kapi- 
toną ir jų viltis laimėti paverčiau niekais. 

Jis buvo stambus, raumeningas aštuoniolikos 
metų jaunuolis, ir po rungtynių dušo kambaryje jis 
man pagrasino susidorosiąs, jei dar kartą pasimaišysiu 
jam po kojomis. Svarbiausia buvo ne tai, kad aš dau- 
giau nebedrįsau žaisti komandoje, bet tai, kad nuo to 
karto pradėjau nekęsti prievartos ir niekinau žmones, 
panašius į Da Gamą. Zinoma, dėl to dažnai 
prisišaukdavau bėdą, todėl ši nuostata ir vėliau man 
ne kartą brangiai kainavo. 

Prievarta kvepėjo ir šioje smuklėje. Ji slėpėsi 
tabako dūmuose, prakaito smarvėje, išpilto alkoholio 
tvaike. Nors stengiausi elgtis lengvabūdiškai, bloga 

nuojauta nepaliko manęs, ir aš pajutau keistą nervinį 
drebulį, persmelkiantį mano kūną. 

Sunku buvo tuo metu numatyti tai, kas laukė 
mūsų pažįstamų. Prasidėjus kitam šokiui, atsistojo 
Ralfas Stratonas, netaręs nė žodžio, prasibrovė pro 
minią prie Arnio ir patapšnojo jam per petį. Arnis 
neatrodė labai patenkintas, bet nenoromis paleido II- 
aną iš rankų. 

Jis sugrįžo prie staliuko, ir aš linktelėjęs Ilanos 
ir Stratono pusėn, tariau: 

— Jie gražiai kartu šoka. 

— Turbūt daugiau nieko jis ir nemoka, — piktai 
tarė Arnis. 

Tuo metu Da Gama šnektelėjo su vienu savo sė- 
bru — stambiu, nepraustveidžiu vyru riebaluotu švar- 
ku. Šis prasibrovė pro miną ir patapšnojo Stratonui 
per petį. Bet tas papurtė galvą ir šoko sau toliau. Por- 
tugalas pabandė dar sykį, bet Stratonas ir vėl atsi- 
sakė pasitraukti, šįkart gana piktai. 

Su savo Savile Row eilute ir karišku kaklaraiščiu 
šis moteriškos išvaizdos anglas tokioje vietoje būtų 
kritęs į akį, net jeigu ir nešoktų su pačia patraukliau- 
sia mergina visoje salėje. Todėl visi į juos spoksojo. 
Ko negalėčiau pasakyti apie save, tolesnė įvykių eiga 
daugelį Žiūrovų tikrai nustebino. 

Portugalas Stratoną staiga apgręžė ir kibo jam į 
atlapus. Sunku buvo aiškiai įžiūrėti, ką darė anglas, 
bet rezultatas pranoko visus lūkesčius. Stratonas 
turbūt keliu įspyrė portugalui į kirkšnį, nes šis smar- 
kiai sustaugė, perrėkdamas net patefoną. Tuomet Stra- 
tonas jį pastūmė ir kaip reikiant atsivėdėjęs smogė į 
sprandą. 

Jūreiviui nukritus, minia išsisklaidė, ir pragaro 
košė užvirė. Laimei, Stratonas jau buvo spėjęs patrauk- 
ti Ilaną šalin, ir jo rankos buvo laisvos. Vienas iš por- 
tugalų kaipmat prie jo prišoko, bet Stratonas 

žengtelėjo atgal ir spyrė jam tiesiai į skaudžiąją vietą 
taip taikliai, jog šis susirietė ir nugriuvo kaip maišas. 
Tuo metu prie Stratono puolė dar keturi įniršę 
portugalai. Jiems pavyko jį pargriauti, bet pakeliui į 
pagalbą jau skubėjo Arnis. Dar greičiau, įsiutęs kaip 
bulius, pribėgo Desforgas. Jis pačiupo vieną portu- 
galą už sprando bei kelnių diržo ir nutempęs per visą 
šokių aikštelę tėškė jį ant stalo, kuris nuo svorio 
sulūžo, ir į visas puses pabiro buteliai ir stiklo šukės. 
Apsisukęs Desforgas išvydo vyrą, kuris vis dar taikėsi 
į Stratoną, ir kirto jam į neapsaugotą sprandą. 
Staiga palei jį oru praskrido Arnis ir rėžėsi vienam 
iš drąsuolių portugalų į nugarą. Jie abu nukrito ir pradė- 
jo voliotis po grindis, stengdamiesi perplėšti vienas 
kitam gerklę. Kitas jūreivis dar bandė batu ištaškyti 
Stratonui smegenis, bet šis išsisuko nuo smūgio, pa- 
gavo koją ir partrenkė smarkuolį ant žemės. 
Desforgas skubėjo padėti, bet taip ir nesuspėjo. 
Da Gama, dvidešimt ar trisdešimt sekundžių viską 
ramiai stebėjęs prie baro, sumanė įsikišti. Tokiam 
svoriui stebėtinu greičiu jis įsiveržė į peštynių sūkurį, 
iš užnugario užklupo Desforgą ir milžiniško dydžio 
kumščiu smogė jam į plaučius. 
Arnis ir Stratonas tuo metu dar mušėsi su kitais, o 
Da Gama, rodės, tikrai nejuokavo, todėl daugiau sava- 
norių, galinčių padėti Desforgui, nesimatė. Jis rankomis 
beviltiškai kabinosi į portugalo leteną, kuri jį 
negailestingai smaugė. Desforgo veidas pamėlynavo. 
Aš pradėjau drebėti, mano galva ištino, o minios 
staugimas susiliejo į bereikšmį ūžesį. Nors ir nebuvo 
įmanoma nieko išgirsti, Žinojau, kad mane šaukė Ila- 
na. Mačiau, kaip ji, tarsi laukinė katė, šoko ant Da 
Gamos. Šis ją nusviedė šalin dešine ranka, jo kairio- 
ji tuo metu dar labiau sugniaužė Desforgo kaklą, ir 
jo akmeniniame veide išvydau žiauriausią šypseną, 
kokios dar nebuvau matęs savo gyvenime. 

Kai pakėliau nuo žemės kėdę ir vožiau ja Da 
Gamai į galvą, jaučiausi taip, lyg bandyčiau sunaikin- 
ti visus nuožmius ir bejausmius padarus, kuriuos man 
kada nors yra tekę sutikti: regbio komandos kapitoną, 
kuris mane vaikystėje įbaugino, vyresnįjį karo 
kai įstojau į karo laivyną, ir vieną Karinio oro laivyno 
vadą, kuris bandydamas jaunų ir nepatyrusių pilotų 
ištvermę stipriai perlenkdavo lazdą. Bet labiausiai, 
užsimojęs ta kėde, aš galvojau apie vienos ligoninės, 
kurioje kartą teko gydytis, slaugytoją, dvikojį gyvulį, 
kuris sadistiškai mėgaudavosi, mušdamas protiškai 
atsilikusius ligonius, jei šie dejuodami trukdydavo 
jam žaisti kortomis. 

Kėdė nuo smūgio sulūžo. Aš ją pakėliau dar sykį 
ir vėl trenkiau, kol ji subyrėjo į šipulius. Da Gama 
suriko 1š skausmo ir paleido Desforgą žemėn. Nepai- 
sydamas krauju pasruvusios žaizdos, jis atsigręžė. Aš 
trenkiau kėdės nuolaužas jam į veidą ir pasitraukiau 
atatupstas. 

Da Gama šoko į priekį ištiesęs rankas, bet aš 
staiga pasitraukiau į šoną ir jam ant kelio paspyriau 
kėdę. Jis užkliuvo ir visu kūnu nugriuvo ant grindų. 
Tada pagriebęs ant stalo stovėjusį degtinės butelį už 
kaklelio, nudaužiau jį į baro kraštą ir nespėjus tam 
niekšui net pajudėti, prispaudžiau jį keliu prie žemės. 

Nudaužtas butelis mano rankose buvo grėsmin- 
gas ginklas, ir aš pakišau jį Da Gamai po smakru. 
Aštrūs ašmenys prilietė įsitempusį kaklą. Vienas 
grybštelėjimas, ir jam būtų buvęs galas. Da Gama tai 
suprato, ir jo veidą surakino baimė. 

Ar aš jį būčiau nužudęs, to niekas niekada 
nesužinos, nes tuo metu nugriaudėjo šūvis, nutildęs 
minios staugimą, ir aš atsipeikėjau. Į vidų įpuolė Ola- 
fas Simonsenas, dešinėje rankoje laikydamas auto- 
matinį pistoletą. 

— Užteks, Džo, — tarė jis angliškai. — Toliau 
pats susitvarkysiu. 

Aš atsistojau ir labai atsargiai padėjau nudaužtą 
butelį ant stalo. Vis dar jaučiausi apspangęs ir tarsi 
ne savo kailyje. Arnis ir Sara Kelso padėjo Desforgui 
atsistoti, o Stratonas stovėjo šokių aikštelės 
pakraštyje ir ramiai nosine šluostėsi kraują sau nuo 
žando. 

Simonsenas sustatė Da Gamą ir kitus dar galinčius 
pastovėti jo sėbrus prie baro. Du be sąmonės tebegulėjo 
ant grindų, o vienas, kurį Desforgas lyg maišą švystelė- 
jo ant stalo, dabar sėdėjo kėdėje, glostydamas su- 
laužytą ranką. 

Žvilgtelėjau į Da Gamą, kuris, braukdamas nuo 
barzdos kraują, spoksojo į mane, bet tuo metu prie 
manęs priėjo Simonsenas, vis dar nešinas savo ginklu. 

— Eik namo, Džo, — angliškai tarė man Ola- 
fas, — ir veskis iš čia savo draugus. Pasikalbėsim 
vėliau. 

Aš vis dar stovėjau, kvailai į jį žiūrėdamas, bet 
tuoj pasirodė Ilana, užsimetusi ant pečių kailinius, 
visa išbalusi ir sukrėsta. Tik jos balsas skambėjo la- 
bai ramiai. 

— Geriau nešdinkimės iš čia Džo, kol dar galim. 

Ji ištiesė man ranką ir aš, tvirtai ją suspaudęs, 
nusekiau paskui klusnus kaip avinėlis. 


Išėjęs dar valandėlę nesuvokiau, kas atsitiko, kol 
namuose nepalindau po dušu. Šaltas vanduo kaipmat 
sugrąžino mane į realų pasaulį. Šiaip taip ištvėręs dvi 
minutes, išlindau iš dušo ir sausai nusišluosčiau 
rankšluosčiu. Man rengiantis, kažkas pabeldė į duris, 
ir į vidų įėjo Arnis. Ant jo dešiniojo skruosto puika- 
vosi didelė mėlynė, atsiradusi nuo kumščio smūgio, 
rankų krumpliai buvo nubrozdinti, bet jis linksmai 
šyptelėjo. 

— Smagus vakaras, ar ne? Kaip jautiesi? 

— Aš išgyvensiu. Kaip Desforgas? 

— Su juo dabar Ilana, o aš eisiu namo persireng- 

ti. Mano marškiniai aptaškyti krauju, dėkui Dievui — 
ne mano. Grįšiu už pusvalandžio, ir susitiksim bare. 

Jam išėjus, baigiau rengtis ir nuėjau koridoriu- 
mi prie Desforgo kambario. Pabeldžiau į duris, ir jas 
atidarė Ilana. 

— Kaip jis laikosi? 

Džekas gulėjo ant nugaros, apsiklojęs dygsniuo- 
ta pūkine antklode, kiek praverta burna ir ritmiškai 
knarkė. 

— Tas viskis jį pribaigė, — tarė ji. — Kai jis 
pabus, pamanys, kad visa tai susapnavo. 

— Aš jau dabar jaučiuosi kaip sapne, — tariau jai. 

Ji pažvelgė į mane rimtomis akimis, norėdama 
kažką svarbaus pasakyti, bet tuo metu pasigirdo beldi- 
mas į duris. Kai ji atidarė, išvydome Sarą Kelso. 

— Man rūpi, kaip jaučiasi misteris Desforgas. 

Ilana pamojo lovos link. 

— Gerai, kad jo nemato gerbėjai. 

Sara Kelso priėjo prie lovos ir pažvelgė į Des- 
forgą. 

— Ar jam dažnai taip pasitaiko? 

— Tik keturis ar penkis kartus per savaitę. 

Sara Kelso ant spintelės padėjo krokodilo odos 
piniginę. 

— Aš čia paliksiu jo piniginę. Pakėliau ją nuo 
grindų Frederiksmute. Jis turbūt ją pametė muštynių 
metu. 

— Jūs tikra, kad ši piniginė Džeko? 

— Aš patikrinau, — linktelėjo Sara Kelso. — 
Viduje radau jam adresuotą laišką. 

Grįžusi prie durų, ji trumpam stabtelėjo. 

— Misteri Martinai, suteikėte mums neblogą 
reginį. Jūs nustebinote. Įdomu, kaip būtumėte 
pasielgęs, jei ne laiku pasirodęs seržantas. 

— To jau niekada nesužinosim, ar ne, misis 
Kelso? 

— Taigi. 

Durys paskui ją švelniai užsidarė, ir Ilana tarė: 

— Galime jį čia palikti ramybėje. Gal eikime į 
mano kambarį? Aš norėčiau su jumis šnektelėti. 

Kaip ir reikėjo tikėtis, ji gyveno gretimame kam- 
baryje, ir aš vėl pajutau kvailo pykčio antplūdį. Aš 
j0 negalėjau paaiškinti, ir tai mane erzino. Ilana buvo 
labai geidžiama moteris, bet ji juk buvo Džeko Des- 
forgo mergina — patiko man tai, ar ne. 

Ilana atsisėdo prie lango ir taip sukryžiavo ko- 
jas, kad tos nelemtos suknelės kraštas pakilo, beveik 
visai apnuogindamas jos šlaunis. Ji paprašė cigaretės, 
ir kai įžiebiau degtuką, norėdamas ją pridegti, 
pamačiau, kad mano rankos drebėjo. 

— O ką čia veikia misis Kelso? — pasiteiravo ji. 

Pamaniau, jog tai visai tinkama tema pokalbiui, 
ir jai viską išpasakojau. Ji visą laiką įdėmiai klausė- 
si, kiek suraukusi kaktą. Raukšlės neišnyko, net man 


pabaigus. 
— Kaip draudimo kompanijos agentas, Strato- 
nas visai neblogai moka gintis, — apibūdino ji. — 


Kita vertus, tu irgi kaip reikiant pasidarbavai. 

— Palyginti su Stratonu, turbūt atrodžiau gana 
gremėzdiškai. 

— Bet efektingai, — tarė ji. — Šiurkščiai, bet 
efektingai. To vargu ar galėjai išmokti mieste. Tas 
triukas su buteliu, pavyzdžiui, ne visai pagal Kvyns- 
berio taisykles. 

— Pasaulis, kuriame to išmokau, pripažino tik 
vieną taisyklę: trenk kitam, nelaukdamas, kol jis tau 
duos pirmas. 

— Gal papasakosi man apie tą pasaulį? 

— Kodėl gi ne? — gūžtelėjau pečiais. — Ilgai 
neužtruksiu. Aš jau tau sakiau, kad tarnavau Karinėse 
oro pajėgose. Tai buvo 1951-aisiais, kai vyko karas. 

— Korėjoje? 

Aš linktelėjau. 

— Tik nesuprask manęs klaidingai. Man beveik 
neteko dalyvauti kautynėse. Mes tik patruliavome virš 
Korėjos pakrančių, o Šiaurės Korėjos pilotai didelio 
pavojaus mums nekėlė. Sunkiausia būdavo nusileisti 
ant lėktuvnešio. Net taikos metu tai atliekant mūsų 
pajėgos prarasdavo lakūnus ir lėktuvus. Kad atslūgtų 
įtampa, turėjome kaip nors atsipalaiduoti. 

— Ir tai padaryti jums padėdavo viskis? 

— Man — romas. Bet mano atvejis ypatingas. 
Aš buvo vienas iš tų keistuolių, kuriems neužtenka 
paprasčiausiai išgerti. Alkoholizmas yra liga. Labai 
mažai Žmonių tai suvokia. Dievas žino, kaip ištvėriau 
iki tarnybos pabaigos, bet patys blogiausi dalykai dar 
buvo prieš akis. 

— Gėrimas sužlugdė tavo santuoką? 

— Tikrai jos nesustiprino. Aš tau jau pasako- 
jau, kai tiesiog nebegalėjau pakęsti darbo biure, tad 
vieną dieną ėmiau ir išėjau. 

— Ir nuėjai į kursus, norėdamas įsigyti licenciją 
komerciniams skrydžiams. 

— Bet aš tau nieko nepaminėjau apie devynių 
mėnesių pertrauką. Per tą laiką aš ir sužinojau apie 
nudaužtus butelius, išmokau muštynių gudrybių, su- 
pratau, kad galima visai šiltai ir patogiai išsimiegoti 
net krantinėje ant suoliuko, prisidengus vakariniu 
laikraščiu. Per tuos devynis mėnesius pabuvojau 
turbūt visuose Londono nakvynės namuose. 

— O ką darei toliau? 

— Vieną dieną policija mane uždarė į areštinę 
už peštynes požeminėje slėptuvėje ir paskambino 
žmonai. Ji jau du mėnesius manęs ieškojo. Galiu pri- 
durti, kad Eimi tai darė jau nebe pirmą kartą. Ji mane 
pristatė į kažkokius namus ar ligoninę, kur gydytojai 
eksperimentuoja su alkoholikais. Kažkodėl ji manė 
esanti man skolinga. Visa kita tu jau girdėjai. 

— Bet tu juk išgyvenai, — tarė ji. — O tai yra 
svarbiausia. 

— Kartais aš dar tuo abejoju. 

Ji žiūrėjo pro langą, o aš, stovėdamas visai šalia, 
spoksojau į jos šilku uždengtas kojas ir gilios 
iškirptės apnuogintą krūtinę. Nė nepajutau, kaip mano 
ranka atsidūrė jai ant peties. Dar akimirka, ir ji buvo 
mano glėbyje, ir aš ją labai karštai ir ilgai bučiavau. 
Kai pagaliau ją paleidau, ji gaudė orą. 

— Pamaniau, kad gal jau eisiu. 

Tokie jos žodžiai šiuo momentu tikrai neturėjo 
manęs nustebinti, bet aš vis tiek susierzinau ir dėl 
nežinomos priežasties nusprendžiau jai įgelti. 

— Ir tu manai, kad padaręs tau paslaugą, Dže- 
kas už tai nepareikalaus, kad jam atsiduotum galbūt 
net šią naktį? 

Ji demonstratyviai žengtelėjo atgal, bet nepradė- 
jo ant manęs šaukti, netrenkė man per veidą, nepa- 
darė nieko dramatiška, ko galėjau tikėtis. Ji pa- 
prasčiausiai papurtė galvą ir ramiai tarė: 

— Tu kartais pasakai ką nors taip kvailai, kad 
mane net stebini. Luktelk, aš tau šį tą parodysiu. 


Po valandėlės ji sugrįžo su krokodilo odos pinigi- 
ne, kurią Sara Kelso rado Frederiksmute. Atidariusi 
išėmė laišką ir padavė jį man. 

— Norėčiau, kad jį perskaitytum. 

Tai buvo Milto Goldo laiškas, kurio Desforgas 
anądien tikėjosi. Jis mane išties pribloškė. Pasirodo, 
Goldas ne tik nebuvo pasirengęs pradėti filmavimo, 
bet turėjo atsisakyti šitos minties visam laikui, nes 
rėmėjai visiškai nesutiko, kad režisieriumi būtų Dže- 
kas. Goldas apgailestavo niekuo negalįs padėti. Jis 
taip pat, lyg tarp kitko, užsiminė, kad visa Desforgo 
nuosavybė Kalifornijoje yra areštuota, kol jis at- 
siskaitys su savo kreditoriais. 

Susiraukęs žiūrėjau į laišką, kol Ilana jį ištraukė 
man iš rankų ir sulanksčiusi tvarkingai įdėjo atgal į 
voką. 

— Bet kodėl gi jis man melavo? 

— Misterio Mikoberio sindromas, mielasis, — 
ji patraukė pečiais. — Viltis, kad kas nors dar ateityje 
prašviesės. 

— O tu žinojai? 

— Taip. 

— Bet jei matei, kad iš to tau jokios naudos, kam 
gi Čia atvažiavai? 

— Nes taip norėjau. Jam reikėjo draugo — to tu 
niekada nesuprasi, — ji stovėjo įsirėmusi ranka į 
klubą, labai maža, bet labai kovinga. — Aš tik norė- 
Jau, kad tu suprastum, jog aš niekam už nieką netar- 
nauju. Žinomą, kartą miegojau su Džeku Desforgu, bet 
tik todėl, kad aš taip norėjau, ne dėl kitos priežasties. 
O dabar būk toks geras ir išeik. 

Aš nesiginčijau, nes kažkodėl jaučiau, jog tokiomis 
aplinkybėmis atsiprašinėjimas tik viską dar labiau su- 
gadintų. Taigi padariau, kaip ji liepė, ir išėjau. 


Kai nulipau į barą, radau Arnį, sėdintį šalia Ola- 
fo Simonseno. Pamatęs mane, jis atsistojo. 

— Jau ketinau eiti. Kur Ilana? 

— Savo kambaryje, bet tavimi dėtas ten neičiau. 
Ji labai prastos nuotaikos. 

— Nebijoti pavojų — tai mano gyvenimo 
šūkis, — tarė jis ir išėjo. 

Aš užsisakiau pomidorų sulčių ir atsisėdau šalia 
S1monseno. 

— Kada gi uždėsi man antrankius, pareigūne? 

— Na, nemanau kad tai būtina, — tarė jis, 
priėmęs mano klausimą beveik rimtai. — Kaip laikosi 
misteris Desforgas? 

— Miega. Nustebsiu, jei iš ryto ką nors pri- 
simins. Na, o kaip portugalai? 

— Vieną iš jų, tą sulaužyta ranka, nakčiai pagul- 
dė ligoninėn. Da Gama ir likusieji sugrįžo į škuną, ir 
jiems nurodyta niekur iš jos neišeiti, kol išplauks. O 
to galima tikėtis ne greičiau kaip poryt. Šiaip ar taip, 

šioj pakrantėj jis nebepasirodys, aš tuo pats 
pasirūpinsiu. 

Jis gurkštelėjo alaus ir pridėjo: 

— Kita vertus, džiaugiuosi, kad laiku pa- 
sirodžiau. Mat žmogžudystė yra žmogžudystė, nesvar- 
bu, kas per vienas yra auka. 

— Suprantu, — atsakiau. — Aš labai dėkingas. 

Jis paplekšnojo man per petį ir atsistojo. 

— Tau reikia gerai išsimiegoti. Susitiksim rytoj 
prie lėktuvo. 

Jam išėjus, ten dar kiek pasėdėjau, galvodamas 
apie daugelį dalykų, bet labiausiai man nedavė ramy- 
bės Ilana. Netrukus atsistojau ir užlipau laiptais į 
viršų. Koridoriuje buvo ramu. Stabtelėjau ir man ne- 
tikėtai parūpo, kaip laikosi Arnis. Staiga išgirdau 
garsų, skardų ir labai įpykusį balsą. 

Aš pasileidau koridoriumi prie Ilanos kambario, 
atidariau duris ir įsiveržiau vidun. Ji jau gulėjo ant 
lovos, o Arnis, užgulęs ją iš viršaus ir prispaudęs ran- 
kas, juokėsi. Paėmiau jį už apykaklės ir truktelėjau 
šalin taip stipriai, kad jis nulėkė prie sienos, vos 
išsilaikydamas ant kojų. Ilana atsistojo, išsilygino 
suknelę, o aš švelniai nusišypsojau. 

— Gal galiu kuo padėti? 

— Taip, gali iš čia kuo greičiau išsidanginti ir 
kartu išsivesti šitą jaunuolį. 

Jos akys prisipildė ašarų, ir ji atrodė smarkiai 
pažeminta, negalėdama susitaikyti su mintimi, kad ne 
kas nors kitas, o aš atskubėjau pirmas. Bet man 
atrodė, kad ji gavo tai, ko nusipelnė. Aš atsisukau į 
Arnį. 

— Eime, Arni. 

Jis įniršęs žvelgė čia į mane, čia į Ilaną. 

— Tad štai kur šuo pakastas. Aš išeinu, o toliau 
tavimi pasirūpins senasis gerasis Džo? 

Šie žodžiai nuskambėjo taip, kad aš pasijutau lyg 
paslaugus, atsidavęs niekšelis ir pratrūkau juoktis. 

— Nebūk kvailys. Nagi, nešdinamės iš čia. 

Taip supykusio man jo dar nebuvo tekę matyti. 

— Tu padarei didžiausią klaidą savo gyvenime, — 
suurzgė jis Ilanai į veidą. — Aš tau šį tą paliksiu at- 
minimui. Imk, susikišk jį sau ir prisimink Arnį Fas- 
bergą. 

Jis sviedė kažką ant lovos ir išėjo, stipriai trenkęs 
durimis. Jo mestas daikčiukas nukrito ant grindų ir 
pariedėjo po lova. Ilana atsiklaupė ant kelių ir 
pažvelgė po lovos apačia. Kai ji pagaliau daiktą 
ištraukė, pamaniau, kad tai tik pigus vandens nuzulin- 
tas akmenukas, bet staiga, pakliuvęs į šviesą, jis 
sužvilgo žalia šviesa. Ilana išplėtė akis, o aš kaipmat 
ištiesiau ranką. 

— Nagi, parodyk man. 

Aš pakišau jį prie lempos, ir man staiga išdžiuvo 
burna. Ilana paklausė: 

— Ar jis ko nors vertas? 

Aš įdėjau brangakmenį atgal į jos delną. 

— Tūkstantį, gal du. Ekspertas pasakytų tiksliau. 

Jos veidas nenusakomai pasikeitė. 

— Tai smaragdas, — paaiškinau švelniai. — Jie 
taip atrodo, kol juvelyrai juos apdirba. 

Ji atrodė visiškai suglumusi. 

— Aš nežinojau, kad Grenlandijoje yra sma- 
ragdų. 

— Nežinojau ir aš, — tariau susimąstęs. — Neži- 
nojau ir aš. 


Dešimta dalis 


Kitą rytą, apie pusę septynių, nuėjau į oro uostą 
sužinoti oro prognozės. Tiesą pasakius, man jos ne- 
labai reikėjo — aš žinojau, kad bus graži diena. 
Tačiau mane trikdė nuo ramaus vandens kylanti mig- 
la ir ryškūs kalnų kontūrai mėlyname danguje. Tik 
ilgametė patirtis galėjo sužadinti šį nerimo jausmą. 

Kita vertus, tuo pat metu pasijutau esąs išties senas 
Grenlandijos vilkas ir pirmą kartą supratau, jog ši 
šalis neišvengiamai tapo mano namais. 

Grįždamas nuo oro uosto bokštelio, ėjau pro dvi 
cementines saugyklas, kurias amerikiečiai buvo pa- 
statę karo metu. Salia Arnio džipo stovėjo dar vienas, 
ir Man nespėjus prieiti, atsivėrė pastato mažieji var- 
tai, ir iš vidaus kartu su Arniu išėjo vyresnysis 
mechanikas kanadietis Mileris. Jie kiek šnektelėjo, 
1r Mileris, įšokęs į džipą, nuvažiavo. 

Arnis atsisuko ir pamatė mane. Vien pažvelgęs į 
jį, galėjau pasakyti, kad kažkas buvo atsitikę. Kaip 
ir daugelio ekstravertų, jo išvaizda, ištikus nesėkmei, 
kaipmat viską išduodavo. 

— Kas atsitiko? — pasiteiravau. 

Jis nesivargino atsakyti, o tiesiog atidarė vartus 
ir įėjo pastato vidun, o aš sekiau iš paskos. Ten, 
menkai apšviestoje patalpoje, išvydau jo “Aermačį", 
gulintį ant žemės, kiek pakrypusį ant šono. Abi slidės 
buvo sulaužytos, o važiuoklė žiauriai apdaužyta. 
Nusikaltimo įrankis — trijų tonų masės sunkvežimis 
"Bedford", naudojamas įvairiausioms oro uosto reik- 
mėms, taip pat tebestovėjo viduj. Matyt, naktį kaž- 
kas juo atbulas trenkėsi į “Aermačį". 

— Kas čia įvyko? — paklausiau. 

— Neturiu net menkiausio supratimo. Radau jį 
tokį iš pat ryto. Juk žinai, naktį jie čia nieko 
neįleidžia. Mileris mano, kad kokie nors girtuokliai 
linksminosi: įlipo į sunkvežimį, norėdami pasivėžinti, 
ir čia įsirėžė. 

— Taip, o kiaulės turbūt moka skraidyti? — pa- 
klausiau. 

Valandėlei abu nutilome ir tiesiog žiūrėjome 
vienas kitam į akis. Vienu metu aš pamaniau, kad jis 
ką nors užuodžia ir man apie tai papasakos, bet taip 
neįvyko. 

— Mileris gaus didelį keltuvą. Tuoj mes jį pa- 
kelsim. 

— Ar jį sutaisys? 

— Mileris sako, kad viską greitai suremontuos. 
Užtruks gal porą dienų, ir tiek. 

— Per dvi dienas maža kas gali nutikti, Arni, — 
tariau. 

Jis linksmai nusijuokė. 

— Norėčiau žinoti, ką tu turi omenyje, Džo. 

— Aš taip pat norėčiau žinoti, — tariau. — Kaip 
ten bebūtų, man jau metas skristi. 

Atidariau vartus ir buvau beišeinąs, bet apsisukau. 

— Jei ant jūros kranto rasi daugiau tokių ak- 
menėlių, kaip tas, kurį padovanojai Ilanai, būk geras, 
pasaugok juos man. Laikas man pradėti galvoti apie 
senatvę. 

Tačiau tokie kandūs žodžiai tikrai negalėjo man 
duoti jokios naudos. Aš išėjau ir patraukiau prieplau- 
kos link, palikęs jį ten vieną — su šypsena lūpose ir 
baime akyse. 


Kai atėjau, Simonsenas ir Vogelis su savo drau- 
gais jau laukė prie pakilimo tako. Stratonas ir didy- 
sis policininkas jau krovė į vidų slides ir kitus kelionės 
reikmenis. 

— Koks šiandien oras? — pasidomėjo Simonse- 
nas. 

— Bus giedra beveik visą dieną. Gali užklupti 
migla, bet jei paskubėsime, turėtume jos išvengti. 

— Tada pirmyn! — linktelėjo jis. — Aš susisie- 
kiau su Sandvigo valdytoju. Jis pasirūpins, kad atvykę 
gautume nedideles roges. 

Mums už nugaros pasigirdo variklio burzgimas, 
ir atsisukę pamatėme greitai atlekiant viešbučio lan- 
droverį, kuris sustojo už kelių jardų nuo lėktuvo. Pir- 
moji, vilkėdama avies kailinius, slidininko kelnes ir 
akinius nuo saulės, išlipo Ilana. Po jos iššoko 
viešbučio šveicorius ir pradėjo iškrovinėti bagažą, o 
galiausiai pasirodė Desforgas. Jis atrodė labai gerai, 
turint omenyje šios nakties įvykius. 

— Koks puikus rytas! — sušuko jis džiaugsmin- 
gai. — Vos suspėjome. 

Simonsenas suraukė antakius ir pažvelgė į mane. 

— Misteris Desforgas irgi skrenda su mumis? 

— Tik iki Sandvigo, — paaiškinau. — Jis su 
misis Eitan vyksta keliom dienom pamedžioti elnių. 

— Nežinia, ar čia mes sutilpsime? — suabejojo 
Simonsenas. 

Jis tai pasakė daniškai, bet Desforgas, atrodo, 
suprato mintį ir greitai tarė: 

— Klausykit, jei aš jums sudarysiu kokių nors 
nepatogumų, tai nesivarginkite. Gal man pavyks 
prikalbinti Arnį ten mus nuskraidinti? 

— Labai abejoju, — tariau aš. — Jis turi bėdos 
su “Aermačiu". Nųstebsiu, jei galės skraidyti greičiau 
nei už trijų dienų, nors gal aš ir taip per didelis opti- 
mistas. 

Simonsenas paklausė, kas jam atsitiko, ir aš 
trumpai papasakojau. Vogelis ir Stratonas neatrodė 
labai susidomėję, bet Sara Kelso klausėsi įdėmiai. Jos 
žandai paraudonavo, bet akys nieko neišdavė. Zino- 
ma, Simonsenas nieko ypatinga apie šį įvykį nepa- 
galvojo ir daugmaž pritarė Milerio versijai. 

— Vargšas Arnis. Tokia nelaimė pačiame sezo- 
no įkarštyje, — jis atsisuko į Desforgą. — Jeigu tik 
Džo mano, kad gali mus visus paimti, tai aš tikrai 
neturiu nieko prieš, misteri Desforgai. Tik, prašau, 
paskubėkim. Mūsų laukia ilga diena, ir aš tikrai neno- 
riu nakvoti vidury ledyno, jei tik to įmanoma išvengti. 

— Sutinku, — tarė Desforgas ir sumokėjo lan- 
droverio vairuotojui, o Stratonas ir Simonsenas tuo 
metu pradėjo krauti į vidų jų lagaminus. 

Man pavyko labai trumpai šnektelėti su Ilana, ir 
aš pasiūliau jai cigaretę. Ji pasilenkė prie mano sau- 
joje įžiebto degtuko. 

— Dėl vakar vakaro, — tariau tyliai tyliai. — 
Būčiau dėkingas, jei kol kas niekam neužsimintum 
apie Arnio mažą dovanėlę. 

Keistai pasijutau, kai ji tarsi iš tolo pažvelgė į 
mane pro tamsius akinių stiklus. 

— (Gerai, bet aš norėčiau, kad man viską 
paaiškintum, kai turėsim progą pakalbėti. 

Tai nuskambėjo kaip tvirtas reikalavimas, ir aš 
net nesivarginau jai nieko atsakyti. Siaip ar taip, man 
dabar pakako kitų rūpesčių. Įlipau į kabiną patikrinti 
bagažo, bet pamačiau, kad Stratonas kaip tikras aviaci- 
jos ekspertas viską buvo atlikęs kuo puikiausiai — 
krovinys, sukrautas kuo geriausiai, netrukdė 
keleiviams.Visus kruopščiai susodinau, paskutinį 
kartą patikrinau oro pagalvę, tada įlipau pats ir, greit 
nuvairavęs lėktuvą į vandenį, pradėjau sparčiai kilti. 


Penkiasdešimt mylių nutolęs nuo jūros, apsup- 
tas daugybės pakrantę išraižiusių fiordų ir salelių, 
Sandvigas buvo tipiškas pietvakarių žvejų kaimelis. 
Jis skyrėsi tik tuo, kad buvo įsikūręs senovės skandi- 
navų gyvenvietės vietoje, kalnų papėdėje, iš kur at- 
sivėrė nuostabus vaizdas į sąsiaurį. Lygiai po 
keturiasdešimties minučių nuo skrydžio pradžios iš 
Frederiksborgo nusileidome prie Sandvigo, ir “Oteris " 
užsliuogė ant nedidelio paplūdimio. 

Gyvenvietė nebuvo didelė — gal tuzinas dažytų 
namukų, maža moravų koplytėlė ir Karališkajai 
prekybos kompanijai priklausanti parduotuvė, kuri iš 
gyventojų supirkdavo ruonių odą ir ryklių kepenis — 
mainais į viską, ko šiems prireikdavo. 

Dauguma gyventojų kaipmat susirinko ir susi- 
domėję stebėjo, kaip iš lėktuvo išlipo Ilana ir Des- 
forgas, o mes jiems nuleidome bagažą. Iš išvaizdos 
— žemi, tvirto kūno sudėjimo, mongoliškų veido 
bruožų, rudaskruosčiai — jie buvo gryni eskimai, 
nors jiems labiau patiko, kai juos vadindavo gren- 
landiečiais. Įdomu tai, jog nors daugelis dėvėjo 
pirktinius drabužius, absoliučiai visi avėjo ruonio 
odos batus. 

Iš parduotuvės išėjo valdytojas su dviem vyrais 
už nugaros. Jie nešė roges, kurias buvo užsakęs Si- 

monsenas. Jis nemokėjo angliškai, todėl aš jam 
trumpai papasakojau apie Desforgą ir Ilaną, kol kiti 
pakrovė roges. 

— Viskas tvarkoj? — paklausė Destforgas. 

— Taip, — linktelėjau aš. — Paprašiau jo, kad 
džipu jus nuvežtų pas Rasmuseną. 

— Tikiuosi, kad senukas šiek tiek kalba 
angliškai. 

— Geriau negu tu pats. Jis tinkamai jus prižiūrės. 

— O kaip mes grįšime? 

— Visada gali susisiekti su Frederiksborgo oro 
uostu per radiją. Atskrisiu jūsų pasiimti, kada tik 
panorėsi. Aišku, jei nebūsiu užimtas. 

Aš pažvelgiau į Ilaną, stovinčią už jo. Norėjau 
su ja atsisveikinti ir galbūt ne vien įprastais žodžiais, 
bet tiesiog nieko tinkamo nesugalvojau. Bet manau, 
kad ji suprato mano ketinimus, nes pamačiau, kaip ji 
nusišypsojo. Įlipęs atgal į kabiną ir užvedęs variklį, 
pasijutau neapsakomai patenkintas. 

Pakilti iš Sandvigo, pučiant nepalankios kryp- 
ties vėjui, būna gana sudėtinga, nes fiordą supo 
tūkstančio pėdų aukščio uolos, kyšančios tiesiai iš 
vandens. Bet tą rytą lėktuvas pakilo lengvai, be jokių 
pastangų — tarsi paukštis, ir mes nuskridome virš 
kaimelį supančių pievų. Aš nustačiau kursą ir 
nukreipiau lėktuvą tarp didžiulių fiordo akmeninių 
sienų ledyno link. 


Per ledyno kraštus į išorę liejosi baltoji lava ir 
krito į fiordo vandenis. Iš visų pusių kalnų atšlaitės 
buvo padengtos susipynusiais alksnio krūmokšniais, 
kurie buvo ne daugiau nei trijų pėdų ūgio, bet visiškai 
nepraeinami — tarsi aprūdijusios spygliuotos vielos 
raizginiai. Kiek aukščiau matėsi aiški linija, ties ku- 
ria baigėsi visa augmenija, ir toliau regėjai tik sniegu 
ir ledu padengtas kalnų keteras aštriomis tarsi skus- 
tuvas viršūnėmis. 

Mes skridome virš ledyno keteros ir apačioje 
išvydome ledo platybes. Jos šioje vietoje buvo 
negailestingai suspaustos. Iš jūros pusės ledui plės- 
tis neleido pakrantės kalnai, todėl iškilo daugybė ledo 
sangrūdų, kuriose matėsi tūkstančiai plyšių ir 
įskilimų. Žemės paviršius buvo toks grubus, kad 
pėsčiomis čia per dieną, net labai pasistengęs, nuke- 
liautum daugiau nei šešias ar septynias mylias. Pa- 
bandžiau įsivaizduoti Oksfordo ekspediciją ir jų pirm- 
takus, skausmingai besiskinančius kelią į priekį šia 
dykuma, ir pamaniau, kad verta sukalbėti padėkos 
maldelę broliams Raitams, kurie išrado lėktuvą. 


Po keturiasdešimties minučių pasiekėme Sulės 
ežerą. Miglos net pėdsakų nesimatė, todėl nusileidau 
labai žemai ir praskriejau melsvo vandens paviršiumi. 
Dar daug kur jį dengė ledas, bet jis buvo plonas tarsi 
stiklas ir labai suskilinėjęs. 

— Na, ką manai? — paklausė Simonsenas, kai 
aš vėl pakėliau “Oterį" į viršų. 

— Atrodo neblogai, bet pirmiausia pabandykime 
surasti tas nuolaužas, 0 po to galėsime nusileisti. Taip 
veltui nesugaišime laiko. 

Dešimt mylių nuskridome per tris keturias minutes, 
bet iš pradžių nepastebėjome jokių lėktuvo žymių. 
-Sumažinau greitį, kad nurimtų variklio burzgimas, ir 
atsisukęs per petį tariau: 

— Jis turėtų būti kažkur netoliese, todėl 
nenuleiskite akių. Arnis Fasbergas sakė, kad 
nuolaužos guli daubos gilumoje. 

Ore apskridęs didelį ratą, nusileidau labai žemai, 
ir staiga išgirdau šaukiant Stratoną. 

— Čia! Į kairę! Į kairę! 

Padaręs viražą, dar kartą nusileidau žemyn, ir 
dabar mes visi jį išvydome, gulintį daubos apačioje 
taip, kaip Arnis buvo nupasakojęs. Melsvas fiuzeliažas 
ryškiai spindėjo balto sniego kilimo fone. 

Mes vėl pakilome aukštyn, ir aš pasukau “Oterį" 
atgal Sulės link. Mano burna išdžiūvo, o pilvą vėl 
švelniai maudė — šiek tiek iš baimės, šiek tiek iš 
susijaudinimo. 

Vogelis palinko į priekį. 

— Per kiek laiko ten nukaksime? 

— Priklausys tik nuo jūsų, — tariau. — Kitaip 
tariant, nuo jūsų sugebėjimo čiuožti slidėmis. Geriau- 
siu atveju — per dvi tris valandas. 

— Vadinasi, jei išvengsime netikėtumų, turėsime 
užtektinai laiko ten nukeliauti, apsižvalgyti ir dar šį 
vakarą grįžti atgal į Frederiksborgą. 

— Jeigu nesuges oras, — tariau ir, apsukęs ratą 
aplink ežerą, nusileidau. 

Nutupti tikrai nebuvo labai sunku, nes su ledu susi- 
durėme tik prie pat kranto, ir tai tebuvo siaura ir plona 
plėvelė, kuri kaipmat subyrėjo į šipulius. “Oteris" leng- 
vai užlėkė ant kranto, ir aš išjungiau variklį. 

Lėktuvo saloną apgaubė visiška tyla. Aš atsisu- 
kau ir linksmai tariau: 

— Belieka tikėtis, kad ir toliau taip seksis. Lip- 
kite lauk. 

Įtampa atslūgo. Aš atidariau duris ir iššokau ant 
kranto. 


Vienuolikta dalis 


Ežerą 1š visų pusių supo balos ir klampynės, bet 
už jų bolavo beribės kopų formos ledo dykumos. 
Horizontas tolumoje susiliejo su nesibaigiančia bal- 
ta lyguma. 

Ant kaklo pasikabinęs ilgą, storą siūlą su kom- 
pasu, aš rodžiau visiems kelią, o Simonsenas su Vo- 
geliu, virvėmis įsikinkę į roges, traukė iš paskos. 

Aš greitai išsiveržiau į priekį, bet po pusvaland- 
žio sustojau, norėdamas patikrinti kursą. Atsisukęs 

pažvelgiau atgal į savo bendražygius. Vogelis, kaip 
ir buvo žadėjęs, išties neblogai laikėsi ant kojų, bet 
Stratonas vilkosi gerą šimtą jardų atsilikęs. Su kai- 
liniais švarkais ir apsauginiais akiniais visi atrodė 
labai rimtai ir dalykiškai, net ir Sara Kelso, tiesiog 
sėdėdama rogėse, kojas susisupusi į antklodę. 

Aš vėl pasileidau pirmyn, sukiodamasis tarp ledo 
kalvelių ir smarkai prakaituodamas. Čiuožti slidėmis 
anksčiau tekdavo labai retai, todėl ši mankšta buvo 
neįprasta ir sunki, bet man vis viena patiko. Nepūtė 
nė menkiausias vėjelis, o saulė švietė ir šildė, todėl 
sniego paviršius buvo kiek sudrėkęs ir pasakiškai 
žaižaravo. Sustojęs kalvagūbrio viršūnėje, dar kartą 
patikrinau mūsų koordinates ir su malonumu pažvel- 
giau į Šį atšiaurų, šalčio nualintą gamtovaizdį. 

Ilanai sakiau, kad atvykau į Grenlandiją dėl 
pinigų, bet tai, kaip ir dar daug kas šiame gyvenime, 
buvo tik dalis tiesos. Galbūt Desforgas ir per didelis 
romantikas, bet pažvelgęs į ledyną, suprasdavau, ką 
jis turėdavo galvoje, vadindamas šią šalį paslaptingą- 
ja žeme. Grenlandija buvo viena iš nedaugelio šalių, 
dar galinčių mesti iššūkį žmogui, jo gyvybei. Amund- 
senas, Peris, Gino Vatkinsas — jie visi tai suprato, 
bet iškelta galva ir atvira širdimi priėmė šį iššūkį. 
Leisdamasis žemyn nuo kalvos viršūnės, jaučiausi 
taip pat, lyg būčiau vienas iš jų, šios šalies užkariau- 
tojų, ir šis keistas jausmas suteikė man naujų jėgų. 

Greitai pričiuožiau sniego lauką, kuris vėliau 
pasirodė esąs skersai išilgai išraižytas siaurų 
įtrūkimų, todėl dar pusiaukelėje apsisukau ir grįžau 
pasitikti likusiųjų. 

— Kas nors atsitiko? — paklausė Simonsenas. 

— Manau, kad nieko baisaus, jei čiuošime at- 
sargiai. Tik keletas įtrūkimų, ir tiek. Bet atrodo, kad 
man teks jums padėti stumti roges iš paskos. 

— Gal geriau aš išlipsiu ir eisiu pati? — pasisiūlė 
Sara Kelso. 

— Tikrai nereikia, patikėkite, — papurčiau 
galvą. 

Kalvos viršūnėje pasirodė Stratonas. Kiek 
stabtelėjęs, jis pradėjo čiuožti žemyn prie mūsų, bet 
pakeliui prarado pusiausvyrą, nugriuvo ir nusirito 
minkštu sniegu. Aš padėjau jam atsistoti ant kojų ir 
pastebėjau, kad jis labai nuvargęs, o jo veidu žliaugė 
prakaitas. 

— Ar jums nieko neatsitiko? — paklausiau. 

— Tik reikia įprasti, ir viskas bus tvarkoj, — 
nusišypsojo jis. — Aš susitvarkysiu. 

— Likusią kelio dalį stenkimės laikytis kartu, — 
tariau. — Gali pasitaikyti klastingų vietelių. Man 
padėsite stumti roges. 

Užtrukome beveik visą valandą, kol, visu svo- 
riu užgulę roges, perkirtome lauką, išvagotą dau- 
gybės trijų keturių pėdų pločio ir įvairiausio gylio 
griovelių. Daugelio jų paviršius buvo gana tvirtas, 
bet kartais pasitaikydavo ir tokių, kurie galėdavo 
suklaidinti, ir jei ne Simonseno puiki nuojauta ir pa- 
tyrimas, vargu ar būtumę išvengę nemalonumų. 

Pailsėję dešimt minučių, patraukėme toliau, šį 
kartą kirsdami kur kas lygesnio paviršiaus plačią 
lygumą. Nors kas dešimt minučių tekdavo sustoti ir 
patikrinti mūsų padėtį, čiuožti man buvo tikrai smagu. 

Beveik prieš vidurdienį užčiuožiau į dar vienos 
kalvos viršūnę ir sustojęs pažvelgiau į priešakyje 
plytinčią plokštumą. Netoliese išvydau tai, kas iš oro 
mums pasirodė kaip siaura dauba, o iš tikro buvo gana 
gili tarpukalnė, ir, nelaukdamas kitų, nučiuožiau že- 
myn. Pričiuožęs kraštą, staigiai sustojau. Deja, čia 
nieko nesimatė, todėl vingiuodamas patraukiau tolyn. 

Padaręs nedidelį lanką, pažvelgiau žemyn ir 
išvydau lėktuvą, pasislėpusį sniege, nulaužtu spar- 
nu, kuris gulėjo už dviejų šimtų jardų. Netoliese matė- 
si kapas: iš akmenų sukrauta piramidė su grubiu iš 
lėktuvo liekanų padarytu kryželiu. 

Buvo labai tylu ir ramu. Aš stovėjau ir žvelgiau 
į nuolaužas, taip giliai susimąstęs, kad net nepaste- 
bėjau, kaip prisiartino kelionės draugai. 

— Net keista, kaip jis derinasi prie gamto- 
vaizdžio, — tyliai tarė Vogelis. 

Aš atsisukau ir pamačiau jį, stovintį visai šalia, 
man už nugaros. Simonsenas tuo metu padėjo Sarai 
Kelso išlipti iš rogių, o Stratonas dar bandė įveikti 
paskutinį šimtą jardų. Simonsenas rimtu veidu priėjo 
prie mūsų ir nukreipė savo žvilgsnį žemyn į “Heroną". 
Už minutėlės jis atsiduso. 

— O dabar laikas imtis paties nemaloniausio 
darbo. Gal lipkime apačion? 

Pastatėme mažą palapinę apie penkiasdešimt 
metrų nuo lėktuvo nuolaužų ir palikome ten Sarą Kel- 
so su primusu, kad išvirtų mums šiek tiek arbatos. O 
svarbiausia — kad mums kol kas netrukdytų. Mūsų 
laukė nelabai malonus darbas, ir mes nusprendėme, kad 
pakviesime ją tik tada, kai tikrai nebegalėsime be jos 
išsiversti. 

Kasti nieko nereikėjo, bet piramidės akmenys buvo 
kietai sušalę į gumulą, ir mums teko juos atskirti at- 
sivežtais kastuvais. Tuo pasirūpinau aš ir Simonsenas, 
o Stratonas su Vogeliu nurideno juos šalin. Pirmiausia 
aptikau koją, tiksliau — jos liekanas. Ant jos dar buvo 
batas, bet per apdriskusias kelnes jau švietė 
blauzdikaulis. Jei iki šios akimirkos vis netilo kalbos, 
tai pamatę šį vaizdą, visi užsičiaupė, ir toliau tylą 
sudrumsdavo tik kastuvų, atsimušančių į sušalusius 
akmenis, Žžvangėjimas. 

Kai pagaliau išvertėme paskutinį akmenį, negilio- 
je duobutėje išvydome du kūnus, kurie atrodė neapsa- 
komai patetiškai. Nebuvo nė žymės įprastinių laido- 
tuvių elementų. Jokios siaubą keliančios gotikinės 
kapo duobės, jokio paslaptingos formos karsto. Visa, 
kas buvo likę — tai dviejų žmogiškų būtybių griaučiai, 
apdengti nudriskusiais skarmalais ir keliose vietose 
sušalusios mėsos gabalėliais. 

Valandėlę mes taip ir stovėjome, tiesiog į juos 
spoksodami, o tada Simonsenas atsisuko į Vogelį. 

— Ta jūsų turima nuotrauka čia mums nelabai 
begali pagelbėti. Jūs sakėte, kad misis Kelso jums 
pateikė ir kitokių daiktinių įrodymų. 

Vogelis atsisegė paltą, įkišo ranką ir ištraukęs 
kažkokį voką padavė jį Simonsenui. 

— Misterio Kelso dantų aprašymas. 

Simonsenas išėmė iš voko baltą kortelę ir pa- 
silenkė prie duobės. Iš pradžių patikrinęs dešinėje 
pusėje gulėjusį kūną, vėliau atsiklaupė prie antrojo. 
Kiek apžiūrėjęs, atsistojo ir liūdnai linktelėjo. 

— Viskas aišku. Šis yra Kelso. Patys pažiūrėkite. 

Jis padavė kortelę Vogeliui, kuris atsiklaupė ir 
kruopščiai patikrino. Kai jis atsistojo, jo veidas buvo 
pilkas ir niūrus. Jis pasiūlė kortelę man. 

— Gal ir jūs malonėtumėte, misteri Martinai. 
Dviejų visiškai neutralių Žmonių parodymai turėtų 
įtikinti teismą. 

Aš priklaupiau ant kelio ir pažvelgiau į burną. 
Neprireikė nė minutės, kad suprasčiau, jog dantys 
tokie kaip kortelėje. Sutapo ne tik dantų skaičius, bet 
netgi trys auksinės plombos ir dvi porcelianinės 
karūnėlės buvo tiksliai nurodytoje vietoje. 

Atsistojęs atidaviau kortelę Vogeliui. 

— Mano galva, viskas identiškai atitinka. 

— Vadinasi, tikslą pasiekėme, — tarė Simonsenas. 

— Dar turėtume rasti auksinį žiedą ant kairiosios 
rankos antrojo piršto, — tarė Vogelis. — Jo vidinėje 
pusėje turi būti įrašas: “Su meile — Sara - 520222". 

Kaip ir tikėjomės, žiedą radome savo vietoje, bet 
mėsa ant piršto dar buvo sveika ir kietai sušalusi. Man 
nepavyko žiedo numauti. Simonsenas priklaupė ant 
kelio, išsitraukė medžioklinį peilį su iššokančia ge- 
ležte ir kuo ramiausiai perpjovė pirštą. Jis apžiūrėjo 
žiedą ir padavė jį man. Įrašas buvo aiškus ir atitiko 
Vogelio pateiktus duomenis. 


110 


Trumpam visi nutilo, ir aš žvaliai tariau: 

— Atrodo, kad jis tik švarką ne savo vilkėjo. 

Simonsenas griežtai pažvelgė į mane. 

— Ką turi omeny? 

— Jei patikrintume, švarko vidinėje pusėje turė- 
tume rasti įsiuvą su užrašu Harisonas. Tiesa sakau, 
misteri Vogeli? 

Vogelis niūriai linktelėjo. 

— O dar vienoje kišenėje turi būti įrašyta Har- 
vis Šteinas. 

— Atrodo, kad jam tikrai patiko slapyvardžiai, — 
tariau. 

Į tai Vogelis tepasakė: 

— Paslaptis, kurios dabar jau nebeįminsime. 

Simonsenas kiek susidomėjo, bet sumanė kol kas 
šį reikalą palikti ramybėje. 

— Geriau atveskite misis Kelso. 

To net nereikėjo daryti, nes apsisukę pamatėme, 
kad ji stovi už dešimties jardų ir žiūri į mus. Ji dar 
buvo užsidėjusi apsauginius akinius, todėl negalė- 
jome suprasti, kaip jautėsi. Aiškiai mačiau tik jos 
išbalusį veidą. Vogelis priėjo ir padavė jai žiedą. Sara 
nusimovė pirštinę, atsargiai paėmė žiedą ir jį 
apžiūrėjusi susvyravo, ir jei ne Vogelis, greičiausiai 
būtų nugriuvusi. 

— Grįžk atgal į palapinę, brangioji, — tarė jis. — 
Čia tau nėra ką veikti. 

— Aš privalau jį pamatyti, — ji papurtė galvą. — 
Privalau! 

Ji ištrūko ir nusvirduliavo prie duobės. Nepraė- 
jo daugiau nė dvi sekundės, ji apsisuko ir klykdama 
puolė Vogeliui į glėbį. 

Stratonas tučtuojau nuskubėjo padėti, ir aš stebė- 
jau juos grižtant į palapinę, širdies gilumoje beveik 
susižavėjęs. Sara Kelso tikrai atrodė įspūdingai. Jei ji 
vaidintų Nacionaliniame teatre, taptų tikra įžymybe. 

Aš apžiūrėjau “Herono" liekanas kartu su Si- 
monsenu, kuris kruopščiai viską užrašinėjo, vis 
prašydamas manęs patarti. Ant nulūžusio sparno dar 
radome abu variklius ir pirmiausia apžiūrėjome juos. 
Jie atrodė puikiai, ir mes negalėjome nustatyti jokio 
gedimo. Ne ką daugiau sužinojome apžiūrėję ir kitus 
du variklius. Lėktuvo vidus atrodė tarsi mūšio lau- 
kas, o prietaisų skydelis buvo subyrėjęs į šukes. 

Visur dar raudonavo sušalusio kraujo dėmės, bet 
kai Simonsenas manęs paprašė atsisėsti į piloto kėdę, 
aš paklusau nė kiek nesijaudindamas, nors trumpam 
mano pilve kažkas sustingo. 

— Na, tai ką tu manai? — paklausė jis. 

Aš papurčiau galvą. 

— Prietaisai, o tiksliau tai, kas iš jų belikę, nie- 
ko man nesako. Varikliai taip pat neleidžia daryti 
jokių išvadų. Jei atvirai, aš nelabai tikiu, kad mes 
sužinosime, kas iš tikrųjų atsitiko. 

— Tada pabandyk spėti. 

— Vienas Dievas gali Žinoti. Degalų jiems nega- 
lėjo pritrūkti, nes jie turėjo papildomus bakus. Tiesą 
pasakius, pagal visas taisykles, atsitrenkęs į žemę, 
lėktuvas turėjo užsiliepsnoti kaip fakelas. 

— Gerai, tuomet paaiškink man tokį dalyką. Ką 
Jie veikė šitoje vietoje, kai jiems reikėjo skristi per 
Atlantą — aštuonis šimtus mylių į pietus nuo čia? 

— Turbūt dėl to kalti klaidingi prietaisų duomenys. 
Neįsivaizduoju jokios kitos priežasties. 

Jis gyvai linktelėjo ir staigiai užvertė savo užrašų 
knygutę. 

— Gerai, tuo ir patikėsiu. Eime, išgersim po 
puodelį arbatos. Dabar savo išmintį galės parodyti 
Stratonas. 

Jis patraukė prie palapinės, o aš priklaupiau ant 
kelio, norėdamas susiveržti dešinio bato dirželį. Deja, 
užtrukau kiek ilgiau, negu tikėjausi, nes prie lėktuvo 

šono pastebėjau geltoną dėmę. Kažkas toje vietoje 
buvo nusišlapinęs. Bet tas kažkas — tikrai ne Oks- 
fordo ekspedicijos narys, nes žymė buvo kur kas 
šviežesnė. Aš uždengiau ją sauja sniego ir nusekiau 
paskui Simonseną. 

Mus pasitiko Vogelis ir Stratonas. 

— Radote ką nors įdomaus? — paklausė austras. 

— Kol kas geriau apie tai nekalbėkime, — tarė 
jam Simonsenas. — Aptarsime savo nuomonę vėliau. 

— Žinoma, — linktelėjo Vogelis. — Tada mes 
su misteriu Stratonu pradėsime. Kuo greičiau 
baigsime, tuo greičiau galėsime keliauti atgal. 

Sara Kelso man padavė aliuminį puodelį arba- 
tos, ir aš ją patenkintas išgėriau. Ji atrodė išbalusi, 
įsitempusi ir labai prislėgta. 

— Ar galių jūsų paklausti, kaip tai atsitiko? — 
pasakė ji. 

Aš pažvelgiau į Simonseną, ir šis linktelėjo. 

— Kodėl gi ne? 

Aš papasakojau, ką mes radome, bet kadangi 
iš to jokių išvadų padaryti nebuvo galima, tai dar 
nusprendžiau pateikti jai savo spėliones. 

— Taigi viskuo kalta kažkokia kvaila klaidelė? — 
paklausė ji ir liūdnai palingavo galvą. — Atrodo, kad 
vos ne visas mūsų gyvenimas — klaida. 

Simonsenas palinko į priekį ir užjausdamas švel- 
niai padėjo ranką jai ant peties. Aš atsistojau ir 
prisitvirtinau slides. 

— Kur nors eisi, Džo? — paklausė jis. 

— Tik apsižvalgyti, — linktelėjau. — Ilgai 
neužtruksiu. 

Aš tyliai nučiuožiau atgal prie lėktuvo ir susto- 
jau už poros jardų nuo jo. Vogelis ir Stratonas viduje 
prislopintais balsais kalbėjosi tarpusavyje, bet staiga 
austro tonas pakilo. 

— Bet juk jie turi būti čia! Pažiūrėk dar kartą. 

Aš pričiuožiau dar arčiau, taip, kad galėčiau 

pažvelgti į kabinos vidų. Pamačiau juos abu, pa- 
silenkusius už piloto kėdės. Minkšta medžiaga 
apmuštoje kabinos sienelėje žiojėjo plyšys, ir Stra- 
tonas ten buvo įkišęs ranką. 

Vogelis tuo metu pažvelgė į šoną ir pamatė mane. 
Akimirksniu miela ir mandagi veido kaukė pradin- 
go, ir jo akys grėsmingai sužibo. 

Aš pamojavau ir garsiai tariau: 

— Tęskite, tęskite, aš tik einu kiek apsižvalgyti. 

Aš greitai nučiuožiau tarpukalne, ieškodamas 
vietos, kur galėčiau nesunkiai užlipti į viršų. Užkilęs 
ant daubos krašto, kompasu nustačiau mūsų padėtį. 
Iš savo lėktuvo pastebėjau ant žemės kai ką įdomaus 
1r dabar norėjau apžiūrėti. Ta vieta turėjo būti neto- 
liese. 

Aplenkdamas nedideles sniego kalveles, 
nučiuožiau per lygumą ir jau po ketvirčio valandos 
radau tai, ko ieškojau — trijų šimtų jardų lėkštelės 
formos įdubą, padengtą iš pirmo žvilgsnio niekada 
nepaliestu sniegu. 

Bet pažvelgęs atidžiau, pamačiau, jog nors amži- 
nai siaučiantis vėjas nugludino ledyno paviršių, jis 
visai nepaslėpė lėktuvo slidžių įrėžtų pėdsakų. Aš 
juos aptikau įdubos pakraštyje. Vėžės buvo tokios 
nežymios, kad tik specialistas galėjo jas pažinti. Kur 
kas ryškiau išsiskyrė didelė degalų dėmė. Aš pasilen- 
kiau ir kuo skubiau ją paslėpiau. 

Kai pakilau, išgirdau kažką mane šaukiant ir 
apsisukęs išvydau Vogelį, greitai besileidžiantį prie 
manęs nuo įdubos viršaus. Nuskubėjau jo pasitikti, 
bet pusiaukelėje, linksmai surikęs, jis praskriejo pro 
šalį ir dideliu greičiu nučiuožęs iki tos vietos, kur 
buvau aptikęs degalų ir slidžių pėdsakus, grakščiai 
sustojo. Nusiėmęs akinius, nubraukė nuo jų sniegą, 
nerūpestingai apsižvalgė ir patraukė prie manęs. 

Jo veidas buvo malonus, akys linksmai spindėjo, 
bet lengvai supratau, kad jis spėjo viską pamatyti. 

— Smagiai nusileidau — šyptelėjo jis. — Pa- 
maniau, kad geriau jus pavysiu. Stratonas viską baigė 
daug greičiau, nei tikėjausi. 

— Ar jis rado ką nors įdomaus? 

— Nelabai, o kaip jūs? 

Jis maloniai šypsojosi, tarsi iš tiesų norėdamas 
sužinoti, bet aš jam atsakiau tuo pačiu. 

— Deja, nieko ypatinga. O tai, kiek suprantu, 
jums nelabai malonu. Visas šis reikalas jums turėjo 
nemažai kainuoti. 


— Nesijaudinkit, — jis sukikeno. — Mes visa- 
da pasiruošę netikėtumams. Tai — draudimo verslo 
pagrindas. 


Jis atsispyrė ir lengvai nučiuožė tolyn. Gudrus, 
pavojingas Žvėris — geresnio apibūdinimo jam tuo 
metu negalėjau sugalvoti. Regis, traukdamas jam iš 
paskos, turėjau jausti baimę, bet aš nejaučiau. 
Priešingai, nežinia kodėl džiūgavau, ir mano rankos 
drebėjo iš susijaudinimo. Tarsi vaikystėje, žiūrėdamas 
tuos šeštadienio serialus, negalėjau nustygti vietoje, 
netverdamas sužinoti, kas atsitiks kitoje dalyje. 


Kai sugrįžome atgal prie Sulės ežero, laikrodžiai 
rodė šeštą valandą vakaro, ir dienos nuovargis at- 
sispindėjo visų veiduose. Kelionė slidėmis atgal praė- 
jo be jokių netikėtumų, 0 svarbiausia — nepasikeitė 
oro sąlygos. Jeigu ledyne mus būtų užklupusi pūga, 
— nors vasarą tokie oro pokyčiai tęsdavosi labai 
trumpai, — mūsų išvyka galėjo baigtis ir tragiškai. 

Greitai sumetėme daiktus į vidų, ir aš nu- 
vairavau “Oterį" į vandenį. Šaltas vėjo gūsis 
sudrebino vandens paviršių ir pajudino ledą. Si- 
monsenas pažvelgė per petį į horizontą, kur susigrūdę 
pilki debesys bandė uždengti paskutinius saulės spin- 
dulius. 

— Panašu, kad artėja audra, Džo. Reikėtų 
paskubėti. 

Tačiau manęs nereikėjo raginti. Yra Žmonių, 
kuriems linksma skristi virš kalnyno, kai siaučia vėtra 
ir priekyje savęs nieko negalima įžiūrėti, bet man 
tokie pokštai nepatiko. Na, galbūt aš ne pats geriau- 
sias pilotas. Todėl pasukęs lėktuvą priešais vėją, stipriai 
patraukiau droselį ir visu greičiu šoviau pirmyn. 


Rimtos bėdos prasidėjo už keturiasdešimties 
minučių, kai pasiekėme ledyno pakraštį ir priskridome 
kalnus. Nuo jūros sunkiais lašais purškė lietus, ir 
“Oteris" nuo smūgių visas drebėjo. 

Priskridę fiordo smaigalį prie Sandvigo, 
atsidūrėme migloje, kuri kas minutę vis tirštėjo, ir 
matomumas sumažėjo iki trijų ar keturių šimtų jardų. 

— Ką ketini toliau daryti? — sušuko Simonse- 
nas, vos perrėkdamas variklio ūžesį. 

— Manau, kad naktį teks praleisti Sandvige, — 
tariau ir kuo skubiau pradėjau leistis, kol dar tai buvo 
įmanoma. 


Dvylikta dalis 


Olafo Rasmuseno ferma užėmė didžiulį plotą 
žalios kalvos viršūnėje. Ji buvo iškilusi maždaug šešis 
septynis šimtus pėdų virš kaimelio, ir tęsėsi gerą 
mylią išilgai fiordo. Kaip ir kitos šios salos sodybos, 
Rasmuseno būstas buvo suręstas iš medžio, norint 
šiltai gyventi ir žiemą. Tačiau namo dizainas buvo 
unikalus. Įėję iš priekio radome pailgą 
septyniasdešimties pėdų ilgio ir dvidešimties pėdų 
aukščio kambarį, įrengtą pagal vikingų tradicijas, su 
didžiuliu akmeniniu židiniu. 

Namo gale buvo virtuvė, o šalia jos — šeši mie- 
gamieji, atsiveriantys į turėklais aptvertą balkoną. 
Viename iš jų įsikūriau aš su Simonsenu. Senasis 
Rasmusenas mus priėmė su jam įprastu svetingumu 

ir pasakė, kad Desforgas ir Ilana buvo iškeliavę į 
kalnus, pasiėmę kartu vieną piemenį—vadovą. 

Aš skutausi prie suskilusio veidrodžio, o Si- 
monsenas gulėjo ant lovos, laukdamas savo eilės, kai 
staiga pasigirdo žingsniai, durys atsivėrė, ir į kam- 
barį įėjo Desforgas. 

Apsijuosęs diržu su šaudmenimis, su vinčeste- 
riu ant peties ir pilka susitaršiusia barzda, jis atrodė 
kaip Korsikos plėšikas, ką tik nusileidęs iš kalnų 
plėšti ir prievartauti, ar bent jau taip, kaip kiekvienas 
Korsikos plėšikas stengėsi atrodyti. 

— Ei, Džo, drauguži, kaip džiaugiuosi, tave 
matydamas! — sušuko jis. — Kaip jums ten sekėsi, 
tose aukštybėse? Ar misterio Kelso paslaptis 
išspręsta? 

— Atrodo, taip, — aš linktelėjau. 

— Nelieka jokių abejonių, — Simonsenas nukėlė 
nuo lovos kojas ir atsisėdo. — Tai tikrai buvo Kelso. 
Ant jo piršto radome žiedą su įrašu, kuris sutapo su 
jo Žmonos prieš tai pateiktais parodymais, bet svar- 
biausia — lavono dantys visai atitiko Kelso dantų 
aprašymą. O dantys juk negali būti suklastoti. Net 
žmogžudysčių bylose toks tyrimas visada pasiteisin- 
davo. 

— Aš pats tai puikiai Žinau, — tarė Desforgas, — 
juk daugybę kartų vaidinau policininkus filmuose. 

Jis atsisuko į mane. 

— Džo, tu skrisi namo iš ryto? 

— Jei oras pragiedrės. 

— Atrodo, kad mūsų laukia linksmas vakaras, — 
jis šyptelėjo. — Na, pasimatysim vėliau. 

Aš nusišluosčiau veidą ir apsirengiau, galvoda- 
mas, ką Desforgas turėjo omenyje. Jo akyse pastebė- 
jau kažką panašaus į susižavėjimą, tarsi jis 
nuoširdžiai džiaugtųsi, mane matydamas, ir tai visai 
įmanoma. Jis daugeliu atžvilgiu buvo neapsakomai 
vienišas Žmogus, — aš tai seniai Žinojau. Kita ver- 

tus, galbūt jis labiau laukė vakaro išgertuvių. Jei taip, 
tai jis tikrai neapsiriko. Jei pasaulyje gyveno žmo- 
gus, kuris galėjo išgerti daugiau nei Desforgas, tai 
tas žmogus — tikrai Olafas Rasmusenas. 

Išėjęs į balkoną, išgirdau senį šaukiant ant kažko 
virtuvėje — turbūt ant eskimės, atėjusios iš kaimo 
išvirti jam valgyti. Durys trinktelėjo, ir jis išdygo man 
už nugaros, abiejose rankose nešdamas po butelį. Jis 
priėjo prie stalo, stovinčio šalia židinio, ir stabtelėjo. 

Yra šiame pasaulyje žmonių, kurie, atrodo, jau 
gimsta kitokie. Jų gyslose ne kraujas teka, o liepsno- 
ja ugnis. Jie yra gimę veikti. Olafas Rasmusenas buvo 
vienas iš tokių žmonių. Šis iš Danijos kilęs islandas 
pirmuosius trisdešimt savo gyvenimo metų praleido 
prie jūros ir tapo puikiu burlaivių ir garlaivių spe- 
cialistu. Į Sandvigą jis atvyko sulaukęs 
penkiasdešimties, neva norėdamas auginti avis, 0 iš 
tikro tam, kad galėtų pasinerti į savo gyvenimo aist- 
rą — vikingų istoriją. 

Rasmusenas stovėjo apšviestas židinio liepsnos, 
ir jo didžiulė figūra, ant pečių krintantys plaukai ir 
barzda iki krūtinės darė jį panašų į tuos ankstyvuosius 
salos gyventojus—patriarchus — Eriką Raudonąjį ar 
Leifą Laimingąjį. 

Kai pradėjau lipti laiptais, jis atsisuko ir pamatęs 
mane daniškai sušuko: 

— Mano laimei, rūkas išsisklaidė. 

Prieš tai neturėjome progos šnektelėti, todėl dabar 
jis užsidegė cigarą ir atsisėdo ant kėdės prie židinio. 

— Tavęs net nereikia klausti, kaip gyvuoji, — 
pasakiau. — Tu atrodai pajaunėjęs. Kokia paslaptis? 

— Moterys, Džo, — tarė jis mįslingai, — man 
jos daugiau neberūpi. 

Jo veidas buvo labai surimtėjęs, ir aš liūdnai 
palingavau galvą. 

— Štai kaip? Nebeturi jokios eskimės iš kai- 
mo? 

— Ne dažniau nei du tris kartus per savaitę. Su- 
maniau kiek apsiraminti. 

Jis nusikvatojo, prisipylė stiklinę degtinės ir vienu 
mauku visą ištuštino. 

— Na, otu Džo? Kaip laikaisi? Atrodai pasikeitęs. 

— Net neįsivaizduoju kodėl. 

— Gal dėl moters? 

Aš papurčiau galvą, ir jis atsiduso. 

— Vis dar miegi šaltoje lovoje. Didelė klaida, 
berniuk. Moteris sukurta tam, kad būtų laimingas 
vyras. Taip nustatė gerasis Dievas. 

— Ką tu manai apie Desforgą? — nusprendžiau 
pakeisti pokalbio temą. 

— Įdomus klausimas, — jis dar įsipylė degtinės. — 
Kai man buvo dvidešimt, tarnavau pirmuoju kapitono 
padėjėju laive, kuris plaukė iš Hamburgo. Kai pri- 
plaukėme Fernando Po, pakliuvome į geltonojo dru- 
gio epidemijos židinį. 

Bandydamas viską geriau prisiminti, jis 
susimąstęs spoksojo į ugnį, o ant veido jam atsirado 
gilios raukšlės. 

— Visur mėtėsi mirusiųjų kūnai. Uosto vandenyje, 
gatvėse. Bet baisiausiai atrodė gyvieji, kurie jau buvo 
susirgę ir žinojo, kad vilties nebėra. Jų akys bylojo, kad 
jiems jau artinasi galas. Vaikštantys numirėliai — gali- 
ma taip pavadinti, — jis papurtė galvą. — Net dabar, 
kai prisimenu, visas kūnas pašiurpsta. 

— Įdomi istorija, bet kuo čia dėtas Desforgas? 

— Jo akyse — ta pati išraiška. Jos pilnos nevilties. 
Žinoma, ne visada. Tik tuomet, kai jam atrodo, kad nie- 
kas jo nestebi. 

Ši mintis tikrai buvo verta dėmesio, bet mes 
nebespėjome pratęsti pokalbio, nes tuo metu laiptais 
nulipo Ilana. 

— O štai ji... ji nuostabi moteris, — sušnibždėjo 
Rasmusenas, išmaukė stiklinę ir nuėjo jos pasitikti. — 
Kaip sekėsi medžioklė? — paklausė jis angliškai. 

— Medžioklės nepamenu, bet vaizdai puikūs. 
Verta kopti į viršų. 

Aš atsistojau, ir ji man nusišypsojo. 

— Sveikas, Džo. 

Rasmusenas iš pradžių pažvelgė į mane, paskui 
į ją ir staigiai nusijuokė. 

— Tad štai kaip? Supratau. Gerai, labai gerai. 
Jūs, vaikai, čia pasilinksminkit, o aš eisiu pažiūrėti, 
kaip ten mūsų pietūs. 

— Įspūdingas Žmogus, — tarė ji, kai senis išėjo. 

Aš linktelėjau ir padaviau jai cigaretę. Taip pa- 
dariau tik todėl, kad reikėjo kažką daryti. Ji vilkėjo 
savo norvegišką megztinį, slidininko kelnes ir buvo 
labai maža, labai patraukli ir, turiu prisipažinti, la- 
bai geidžiama. 

Ar mano akys tai išdavė, aš nežinau, bet ji ap- 
sisuko įg nuėjo į kitą kambario galą, žvelgdama į 
masyvias ąžuolimes sijas, ant sienos pakabintas su- 
kryžiuotas ietis bei nublizgintus skydus. 

— Ar šie daiktai tikri? 

Aš linktelėjau. 

— Pats kambarys, aišku, yra tik Kopija, bet jis 
pastatytas ant tūkstančio metų senumo vikingų bu- 
veinės pamatų. 

— Turiu pripažinti, kad Rasmusenas pats atrodo 
kaip anų laikų vikingas. 

— Tu teisi, — pasakiau. 

Įsivyravo ilga ir nemaloni tyla, ir ji pasijuto 
nepatogiai. 

— Mes lengvai suradome lėktuvą, — tariau. — 
Ir Kelso. Gana lengvai nustatėme jo tapatybę. 

— Taip, misis Kelso man apie tai jau papasako- 
jo. Mes gyvename tame pačiame kambaryje. Ar dar 
kas nors įdomaus nutiko? 

— Vogelis ir Stratonas atrodė labai nusiminę, o 
aš netoliese radau visai šviežius lėktuvo su slidėmis 
pėdsakus. 

— Arnio? — ji kaipmat susidomėjo. 

— Šioje pakrantėje nepažįstu kito Žmogaus, 
kuris turėtų tokį lėktuvą. 

— Vadinasi, tie smaragdai, kuriuos jis man davė, 
atkeliavo iš to lėktuvo nuolaužų. 

— Ko gero. Ir jų ten, aišku, buvo daugiau. 

— Bet iš kur jis galėjo apie juos sužinoti? 

Šį klausimą aš jau ir pats sau buvau uždavęs ir 
nusprendžiau, kad yra vienintelis įmanomas atsaky- 
mas. 

— Sara Kelso jam pasakė. Ji aplankė Arnį 
pirmąjį vakarą Frederiksborge. Aš tada nesupratau, 
kam jinai taip darė. 

— Be Vogelio žinios? 

— Taigi, atrodo, taip. Darosi labai įdomu, ar ne? 

— Ką ketini daryti? 

— Kodėl turėčiau ką nors daryti? — gūžtelėjau 
pečiais. — Visa tai darosi taip sudėtinga, kad mano 
vargšei galvai per sunku apie tai galvoti. 

— Koks tu melagis! — ji sukikeno. — Koks bai- 
sus melagis! Aš tau dar parodysiu. 

— Tikrai? Ir kurios gi aš turėčiau bijoti? Ilanos 
Eitan ar Miros Grosman? — paklausiau aš ir tuoj pat 
pasigailėjau. 

Šypsena jos veide išnyko, ir ją pakeitė skaus- 
minga išraiška. 

— Tu niekaip negali to palikti ramybėje, ar ne? 

Aš stovėjau save niekindamas ir bandžiau rasti 
tinkamus žodžius, bet nesuspėjau. Už mūsų laiptais 
nulipo Vogelis ir Stratonas su Sara Kelso, o dar už 
minutėlės iš virtuvės grįžo Rasmusenas. Visi, pilni 
įspūdžių, pasinėrė į bendrą pokalbį. 

Valgis buvo paprastas, bet sotus: lęšių sriuba, 
garuose virta menkė ir avienos šoninė. Vėliau, susėdę 
prie židinio, gėrėme kavą, brendį ir kalbėjomės dau- 
giausia apie Grenlandiją ir pirmuosius gyventojus. 

Rasmusenas su stikline rankoje atsistojo nugara 
į Židinį ir papasakojo gražią, bet tragišką istoriją. Ji 

buvo apie Eriką Raudonąjį, dešimtajame amžiuje at- 
radusį didžiąsias salas, apie tūkstančius islandų ir 
skandinavų, kurie apsigyveno šioje Žemėje ir buvo 
laimingi, kol prasidėjo klimato atšalimas. Tada gyventi 
čia pasidarė labai sunku, žmonės pradėjo keliauti at- 
gal į žemyną. Oficialiais duomenimis, 1410-aisiais salą 
paliko paskutinis burlaivis. 

— O kas atsitiko po to? — pasidomėjo Sara Kel- 
so. — Kas nutiko tiems, kurie pasiliko čia gyventi? 

— To niekas nežino, — Rasmusenas patraukė 
pečiais. — Kiti trys šimtai metų lieka paslaptimi. Kai 
aštuonioliktame amžiuje čia atplaukė misionieriai, jie 
rado tik eskimus. 

— Bet tai juk neįtikėtina. 

— Deja, tokia yra tiesa. 

Trumpam įsivyravo tyla, ir pirmas prabilo Stra- 
tonas. 

— Ar jūs manote, kad šiauriečiai tikrai pirmi 
atrado Ameriką, ar tai tik vaikų pasakos? 

Geresnės temos ir nebuvo įmanoma pasiūlyti, ir 
Rasmusenas tuo labai apsidžiaugė. 

— Nėra jokios abejonės, kad sagų pasakojimai 
apie šiauriečių keliones yra teisingi. Zmonės plaukė 
Iš čia, iš šio fiordo. Leifas Laimingasis, Eriko Rau- 
donojo sūnus, buvo pirmasis. 

Jis bėrė vieną vardą po kito, ir jo balsas aidėjo 
nuo didžiulių kambario gegnių. Visi likusieji tylomis 
klausėsi. 

— Jis atrado Vinlandą, žemę netoli Keipkodo 
Masačūsetse, — tęsė Rasmusenas. 

— Bet tai tik spėlionės, — tarė Vogelis. — Ar 
ne tiesa, kad dauguma pasakojimų apie tariamus šiau- 
riečių pėdsakus Amerikoje ir Kanadoje pasirodė esą 
prasimanymai? 

— Bet tai dar juk nereiškia, kad juose nėra nė 
grūdelio tiesos, — nenusileido Rasmusenas.— Sagose 
parašyta, kad Leifo brolis Torvaldas Eiriksonas žuvo 

mūšyje su indėnais, į pažastį pataikius strėlei. Danų 
archeologas Agis Roselas kasinėjo vienoje Sadnės 
fermoje, į šiaurę nuo čia, kuri kadaise priklausė Tor- 
valdo broliui. Be kitų daiktų, jis rado indėniškos 
strėlės smaigalį, be abejonės, atkeliavusį iš Amerikos, 
ir gabaliuką antracito anglies — tokios pačios, kokia 
randama Rod Ailende. Grenlandijoje antracito nėra. 

— Džo man sakė, kad ir jūs pats atliekate 
panašaus pabūdžio tyrinėjimus, — tarė Desforgas. — 
Ar pavyko ką nors sužinoti? 

— Daugybę dalykų. Sagos mums pasakoja, kad 
Torfinas Karlzefnė ir jo žmona Gudrida Sviesiaplaukė 
trumpam įsikūrė Amerikoje, vietovėje, pavadintoje 
Straumzi. Be abejonės, ta vietovė — tai dabartinė 
Manheteno sala. Jiems gimė sūnus Snoris — pirma- 
sis baltasis, gimęs Amerikoje. 

— Ir jūs tuo tikite? 

— Na, žinoma. Vėliau jis persikėlė čia, į Sand- 
vigą. Sis namas pastatytas ant jo buveinės pamatų. 
Aš metų metais kasinėju. 

Jo balsas skambėjo tikrai entuziastingai, ir mes 
tuo visi užsikrėtėme. 

— Ar negalėtumėte mums parodyti savo radi- 
nių? — paklausė Vogelis. 

— Žinoma, — tarė Rasmusenas. 

Pastatęs ant stalo savo stiklinę, jis atsistojo ir 
nuvedė mus į kitą didžiulio kambario galą. 

Negaliu pasakyti, kad aš nesidomėjau, bet gar- 
siuosius eksponatus jau buvau matęs daugybę kartų. 
Šiaip ar taip, panorau įkvėpti gryno oro. Tyliai 
pasitraukęs į šešėlį, ramiai atsidariau duris ir išėjau į 
kiemą. 

Buvo maždaug vienuolikta valanda vakaro, o tuo 
metų laiku sutemdavo tik po vidurnakčio. Taigi nepai- 
sant lietaus ir miglos, buvo gana šviesu, ir šis vaizdas 
man labai priminė Jorkšyro pelkes auštant. 

Pradėjo labai smarkiai lyti, ir sunkūs lašai 
šokinėjo krisdami ant grindinio akmenų. Aš nubėgau 

ir pasislėpiau po kiemo gale stovinčio tvarto stogu. 
Tai buvo didžiulė, erdvi patalpa, iš kurios sklido 
malonus šviežio šieno kvapas. Užlipau į pastogę ne- 
toliese stovėjusiomis kopėčiomis. 

Tvartas buvo beveik pilnas šieno. Jo gale vėjas 
blaškė atviras duris, o lietus purškė į vidų, drėkinda- 
mas sukrautą šieną. Patogumo dėlei tarp pirmo aukšto 
ir pastogės, kuriuos skyrė maždaug trisdešimties pėdų 
atstumas, buvo įtaisytas medinis keltuvas, pritvirtin- 
tas ant ilgos virvės. Prisiminęs savo vaikystę, vos 
susilaikiau nenusliuogęs ja žemyn. Juk tokia vieta — 
tikras Žaidimų rojus berniukams. Staiga mane apėmė 
nostalgija, tad užsidegiau cigaretę ir ilgai stovėjau, 
žvelgdamas į lietų. 

Apačioje sugirgždėjo didžiosios durys ir ne- 
trukus pasigirdo švelnus Ilanos balsas: 

— Džo? 

Aš susirangiau ant pastogės krašto ir pažvelgiau 
žemyn. Ji vilkėjo tais pačiais drabužiais kaip ir per 
vakarienę, tik ant pečių buvo užsimetusi avikailius. 
Pažvelgusi į viršų, ji pamatė mane ir nusišypsojo. 

— Gal ir man ten atsirastų vietos? 

— Manau, kad taip. 

Ilana užlipo kopėčiomis ir, susikišusi rankas į 
kišenes, apsižvalgė. 

— Čia gražu. Kodėl tu dingai? Negi nebuvo 
įdomu? 

— Labai įspūdinga, — tariau. — Visada tuo 
domėjausi, bet mes su Olafu Rasmusenu — seni drau- 
gai. Aš jau viską matęs. Šiaip ar taip, ten man buvo 
per ankšta. Tiesiog pavargau nuo kitų Žmonių. 

— Ar nuo manęs irgi? 

— Kaip tu manai? 

Mes pasislinkome prie atvirų durų. Ji atsisėdo 
ant dėžės, ir aš padaviau jai cigaretę. 

— Ar tu dažnai taip jautiesi? Nejaukiai, kai tave 
supa Žmonės, turiu omeny. 

— Dažnai. 

Ji nusišypsojo ir papurtė galvą. 

— Tu man pasakojai, kad atvažiavai į Grenlandi- 
ją, nes čia galima užsidirbti daugiau pinigų, nei kur 
kitur. Bet juk tai iš tikrųjų nėra tiesa, ar ne? 

Aš pažvelgiau į lietų ir susimąsčiau, stengdama- 
sis pats geriau suvokti savo gyvenimą. 

— Mieste aš nervindavausi, ieškodamas, kur 
pasistatyti automobilį. Kai galiausiai surasdavau, 
susijaudindavau, kad nepalikčiau jo ten per ilgai ir 
už tai negaučiau baudos. Čia žmogui tenka grumtis 
tik su laukine gamta. O tai suteikia daug džiaugsmo. 
Nedaug belikę žemėje vietų, kuriose galėtum patirti 
tokį jausmą. 

— Bet ar ilgai taip tęsis? 

— Čia ir yra visa bėda, — aš atsidusau. — Is- 
landijos avialinijos pradėjo organizuoti keturių dienų 
trukmės turistines keliones iš Islandijos į Narkvazitą, 
ir man tai nelabai patinka. Ten jau yra geras oro uos- 
tas ir patogus viešbutis. Aš bijau, kad geri laikai čia 
greit baigsis. Taip visada atsitinka, kai tik šalį 
užplūsta turistai. 

— Ir ką tu tada darysi? 

— Keliausiu kitur. 

— Ir tapsi kitu žmogumi? 

— Aš tavęs nesupratau, — susiraukiau. 

— Taip sakė Jungas. Jis tvirtino, kad dauguma 
žmonių nesugeba susitaikyti su gyvenimo realybe, 
taigi jie pakeičia savo tapatybę — tampa kitais 
žmonėmis. Mes visi lengvesne ar sunkesne forma 
sergame šia liga. Tu, pavyzdžiui, stengiesi tapti kietu 
pilotu, stipriu žmogumi geležiniais nervais, kuris leng- 
vai susitvarko su visomis problemomis. 

— Štai kaip? 

— Rasmusenas mano esąs senovės vikingas, — 
tęsė ji. — O vargšui Džekui tiek daug kartų teko keisti 
savo asmenybę, kad jis jau seniai prarado sąlytį su 
realybe. 


125 


— Ir iš kur ištraukei visą šitą išmintį? 

— Aš universitete metus studijavau psichologi- 
ją ir socialinę filosofiją. 

Tai mane labai nustebino, ir aš suglumęs pažvel- 
giau į ją. 

— Kodėl nebesimokei toliau? 

Ji patraukė pečiais. 

— Supratau, kad tai ne man. Nusprendžiau, kad 
tie akiniuoti, knygomis apsikrovę universiteto pro- 
fesoriai — didžiausi pasaulio melagiai. 

Aš papurčiau galvą. 

— Keista, bet jau buvau patikėjęs, jog pradėjau 
tave pažinti. Tačiau dabar matau, kad nieko apie tave 
dar nežinau. 

— Ką tau Džekas apie mane pasakojo? — pa- 
klausė ji. 

— Apie Mirą Grosman, — pataisiau aš. — Mažą, 
neturtingą, įžūlią ir drąsią Žžydaitę iš rytų Londono, 
kurios tėvas turi siuvyklą Mailenroud gatvėje. 

— Na, jis pamiršo paminėti dar šimtą šešiasdešimt 
tris dukterines įmones, — ramiai tarė ji. 

— Kodėl jis taip turėtų daryti? — nustebęs 
pažvelgiau į ją. 

— Džeko charakteris labai sudėtingas. Ar jis dar 
ką nors apie mane sakė? Ką nors, ką turėčiau žinoti? 

— Nieko svarbaus. Nieko tokio, kuo pa- 
tikėčiau, — papurčiau galvą. 

— Tu nevykęs melagis, Džo, — ji liūdnai 
nusišypsojo. — Girtuokliai, tikri girtuokliai seksu 
labai nesidomi. Manau, kad tu tai žinojai. 

— Aš per daug lengvai viskuo patikėjau, — link- 
telėjau, — dėl to labai apgailestauju. Ar tu manim tiki? 

— Pasistengsiu patikėti. 

— Tada man i1šduok paslaptį: ko tu čia atvažia- 
vai? Niekaip negaliu to suprasti. 

— Viskas labai paprasta, — tarė ji. — Aš norė- 
jau tapti aktore, 0 pinigais to nenusipirksi, tik talen- 

tu. Džekas man pagelbėjo, gavo man vaidmenį. Žinau, 
aš ne pati didžiausia žvaigždė nuo Rosinos Bernar laikų, 
bet darbo dabar gaunu, kiek tik noriu. Pasiūlymų 
netrūksta. 

— Ir tu dėl to jautiesi kalta? Manai, kad Džekui 
esi skolinga? 

— Šitam filmui jam nepaprastai reikėjo finansinės 
paramos. Maniau, kad man pavyks sudominti savo 
tėvą. Tiesą pasakius, Džekas per greitai patikėjo 
sėkme. 

— Tavo tėtis, aišku, nesutiko? 

— Kai Miltas Goldas man pranešė, kad nieko 
nebeišeis, pamaniau, kad neturėčiau dabar Džeko 
palikti vieno, — ji papurtė galvą. — Vargšelis. 

— Nemanau, kad žmogus, kuris per savo gy- 
venimą iššvaistė tris ar keturis milijonus dolerių, 
vertas užuojautos, — tariau. 

— Jaučiuosi asmeniškai už jį atsakinga. 

— Bet juk tai kvailystė, — nežinia kodėl, bet 
pagriebiau ją už rankos ir stipriai patraukiau. — 
Išmesk tokias mintis iš savo galvos. 

Dar akimirka, ir aš, apkabinęs rankomis, 
spaudžiau ją prie savo krūtinės, ir mes karštai bučia- 
vomės. Ji ištrūko norėdama įkvėpti oro, išplėtusi akis. 

— Ar tu tikrai šito nori? 

— Nuo tada, kai tave pamačiau “Steloje" su ta 
kvaila auksine suknele. 

— Geriau iš karto viską išsiaiškinkime, — tarė 
ji ir mane atstūmė. — Ar nori mylėtis su manimi, ar 
su ta nelemta suknele? Yra didelis skirtumas. 

— Reikės bent dešimties sekundžių tai apgalvo- 
ti, — tariau ir vėl norėjau ją apkabinti, bet tuo metu 
sugirgždėjo tvarto durys, ir pasigirdo Žmonių balsai. 

Pridėjęs pirštą prie lūpų, nutipenau prie krašto. 
Desforgas stovėjo apačioje, rankomis apkabinęs Sarą 
Kelso. Man stebint, jis pakėlė ją ant rankų ir nusinešė 
ant šieno. 

Aš atsargiai sugrįžau prie Ilanos. 

— Pameni, ką sakei apie gėrimą ir seksą? Tad 
štai, Džekas ten, apačioje, su Sara Kelso linksminasi 
šieno krūvoje, ir atrodo, kad alkoholis jam nė kiek 
netrukdo. 

Ji užsidengė ranka burną, kad nepradėtų juok- 
tis, O aš, paėmęs ją už rankos, nuvedžiau prie atvirų 
durų ir keltuvo. 

— Jei nori Žinoti, tai dabar vienintelis išėjimas. 

— Tik ne man. Aš niekada nebuvau gera 
sportininkė, — ji papurtė galvą. 

— Tai ką darysime? — paklausiau. 


Desforgas ir Sara Kelso išėjo po geros valandos. 
Aš padėjau Ilanai nulipti kopėčiomis, ir mes tamsoje 
apgraibom pasukome prie durų. Vis dar lijo, todėl ją 
apkabinau per liemenį, ir mes ten dar kiek pastovė- 
jome. 

— Ar pasiruošusi? — paklausiau. 

Ji linktelėjo, ir mes pasileidome tekini per kiemą. 
Juokdamiesi stabtelėjome prie verandos laiptelių ir 
iš tamsos išgirdome Desforgo balsą. 

— Čia tu Džo? Aš galvojau, kur tu pradingai? 

Vieną akimirką pamaniau, kad Desforgas mane 
užsipuls, bet jis tepasakė: 

— Klausyk, Džo. Man atrodo, kad čia užtekti- 
nai pasisvečiavau. Gal galėčiau rytoj ryte su tavimi 
skristi atgal? 

— Kodėl gi ne? 

— Tada pasimatysim per pusryčius. 

Durys tyliai užsidarė, ir jis pradingo. Aš pažvel- 
giau į Ilaną. 

— Tu ką nors supranti? Gal jis įsimylėjo? 

— Jis nežino, ką šis žodis reiškia. 

Tamsoje jos veidas atrodė tarsi baltas šešėlis, ir 
aš, šiek tiek ją atstumęs, skvarbiai pažvelgiau jai į 
akis. 

— O tu, Ilana? Ar žinai šio žodžio reikšmę? 

— Man patiko tai, kas buvo ten, tvarto pas- 
togėje, — tarė ji. 

— Man tu patinki. Šiai nakčiai to ir pakaks. 
Žingsnelis po žingsnelio, Džo Martinai. Pamažėle. 

Ji manęs net nepabučiavo nakčiai. Tiesiog paliko, 
stovintį tamsoje, pamąstyti. Aš klausiausi krentančio 
lietaus muzikos, užuodžiau žemės kvapą ir pirmą 
kartą po daugelio metų pajutau staigų jausmų 
antplūdį, kuris vertė mane garsiai nusikvatoti. 


Trylikta dalis 


Mes išskridome iš Sandvigo iškart po saulėly- 
džio ir nusileidome Frederiksborge prieš aštuonias. 
Atsikratęs keleivių, ėmiausi neatliktų darbų. Pirmiau- 
sia į Gothobą nuskraidinau porą kasyklų dabininkų, o 
po to patraukiau į Sondre Stromfiordą paimti kelių 
mašinų detalių, kurių staigiai prireikė Žvejybiniam 
traleriui, atplaukusiam į uostą dėl variklio gedimo. 

Apie pirmą valandą grįžau atgal į Frederiksborgą 
ir radau Simonseną, reikalaujantį jį nugabenti į 
kažkokį Žvejų kaimelį už šimto mylių į šiaurę, kur 
keli eskimai, užmiršę ruonius, sumanė patys pasi- 
badyti ietimis. Jį išlaipinęs, prižadėjau po pietų pasi- 
1mti ir parskridau atgal į Frederiksborgą. 

Pagaliau pasitaikė proga aplankyti Arnį, ir aš 
nuėjau į oro uostą. Ten radau “Aermačį", pakeltą 
dviem keltuvais į viršų, ir Milerį su dar dviem 
mechanikais, besidarbuojančius prie važiuoklės. 

— Kur Arnis? — paklausiau. 

— Nemačiau jo nuo vakar vakaro, — šyptelėjo 
Mileris ir nusivalė rankas į tepaluotą skudurą. — 
Turbūt dar guli lovoje su kokia nors dama. Dar pora 
vyrukų jo anksčiau ieškojo. Po vidurdienio jie čia 
sugrįžo, nieko nepešę. 

— Kas jie tokie? 

— Vyresnysis pasivadino Vogeliu. Kalbėjo su 
vokišku ar panašiu akcentu. 

— Jis austras, — tariau. — Bet tai nesvarbu. 
Kaip sekasi darbas? 

— Labai gerai. Rytoj jis turbūt jau galės skraidy- 
ti. Taip jam ir pasakyk, jei susitiksi, gerai? 

Atrodo, kad niekšeliai viską suuodė. Nuskubė- 
jau į miestelį ir nuėjau prie jo namo, bet durys buvo 
užrakintos ir pabeldus niekas neatsakė. Beliko dvi 
galimybės: jis viešėjo pas Gudridą arba gėrė Frederiks- 
mute. Ši užeiga man buvo pakeliui, todėl nutariau į ją 
užsukti. 

Diena buvo sunki. Tokia, kai nepakenktų išlenkti 
porą taurelių brendžio, kad suteiktų daugiau energi- 
jos. Užsisakiau juodos kavos ir atsisėdau prie baro, 
lyg ketindamas kaip reikiant išgerti. 

Paklausiau barmeno, ar jis nematė Arnio, ir šis 
man linktelėjo. 

— Kiek anksčiau šią popietę, apie pirmą valandą. 
Jis čia užkando, ir tada prie jo priėjo dar du vyrai. 
Tie, su kuriais čia aną dieną vakarojote. Kažkas tarp 
jų atsitiko. Tiksliai nežinau kodėl, bet jis tuoj išėjo. 

— Ir kas gi ten atsitiko? 

— Aš tuo metu buvau anoje pusėje, bet čia stovė- 
jo Sigrida, — jis patraukė pečiais. — Palauk, aš ją 
pašauksiu. 

Jis nuėjo į virtuvę, ir po poros minučių pasirodė 
įžūlios išvaizdos jauna eskimė, kuri aną vakarą mus 
aptarnavo. Atrodo, kad aš sutrukdžiau jos darbą, nes 
ji rankšluosčiu nuo rankų valėsi miltus. 

Sigrida beveik nemokėjo anglų kalbos, todėl 
šnekėjomės daniškai. Ji papasakojo, kad Arniui beval- 
gant, atėjo du vyrai. Ji nesuprato, ką jie Arniui sakė, 
nes kalbėjo angliškai, tačiau matėsi, kad vyresnysis 
labai supyko, kai Arnis iš jo pasijuokė. Sigrida nega- 
lėjo tiksliai pasakyti, kas nutiko vėliau, bet atrodo, 
kad jie šiek tiek apsistumdė, nes nuvirto kėdė, ir Ar- 
nis kaipmat spruko laukan. 

Padėkojau merginai, ir ji sugrįžo į virtuvę. Kiek 
pasėdėjau, gurkšnodamas kavą, ir viską gerai ap- 
mąsčiau. Tada nuėjau prie telefono, paskambinau į 
viešbutį ir paprašiau Gudridos. 

Kai ji atsiliepė, jos balsas skambėjo labai atsar- 
giai. 

— Kas čia kalba? 

— Džo Martinas. Aš ieškau Arnio. 

Ji akivaizdžiai dvejojo. 

— Jis manęs prašė niekam nesakyti, kur jis 
praleis šia popietę. Sakė, kad norėtų pabūti vienas. 

— Tai labai svarbu, Gudrida, nepaprastai svar- 
bu. Ar žinai, kur jis? 

— Na, gerai, — tarė ji. — Arnis žvejoja. 

— Įprastinėje vietoje? 

— Kiek žinau — taip. 

— Puiku, aš jį susirasiu. 

Pakabinau ragelį ir pasižiūrėjau į laikrodį. Jis 
rodė pusę šešių, o Arnio žūklės vieta buvo už dviejų 
mylių, kitoje fiordo pusėje. Vadinasi, man teks pa- 
siskolinti valtį, o tai nebuvo sudėtinga. Aš greitai 
išėjau ir nuskubėjau per lietų uosto link. 


Kai išplaukiau 1š uosto, fiordą gaubė migla, o 
nesiliaujanti dulksna nakčiai žadėjo prastą orą. Pa- 
siskolinau pripučiamą guminę valtį su didžiuliu 
išoriniu varikliu, kuris suteikė jai stebėtiną galin- 
gumą. 

Keturi ledkalniai didingai slinko prie jūros. 
Pažvelgus iš galo, jų kontūrai priminė karo laivus, 
nuspalvintus akinančiai baltomis, žaliomis ir mėly- 
nomis spalvomis. Vanduo dešiniojo valties borto 
pusėje neramiai subangavo, ir į paviršių iškilo dygliuo- 
tasis banginis. Švystelėjo balta uodega ir pilvas, bet 
netrukus jis apsivertė ir vėl nunėrė į gilumą. 

Plaukti valtele tokiu metu, lietui purškiant į vei- 
dą, buvo tikrai gražu ir romantiška, bet man ne tas 

rūpėjo. Turėjau surasti Arnį ir viską su juo išsiaiškinti, 
ir tik tai man nedavė ramybės. 

Už geros mylios jį pamačiau, plūduriuojantį se- 
noje banginių medžioklės valtyje, spiningu Žvejojantį 
menkes. Arnis vilkėjo vaškytinius drabužius ir ant 
galvos buvo užsidėjęs ziuidvestę. Po suoliuku 
pamačiau pakištą dvivamzdį šautuvą. 

Mestelėjau jam virvę, ir jis mane prisitraukė 
artyn. Įlipau į valtį ir pasakiau: 

— Tave sunku surasti. Tarp kitko, ką tik kalbėjau- 
si su Mileriu. Jis sako, kad rytoj jau galėsi skraidyti. 

— Malonu tai girdėti, — tarė jis linksmai ir pa- 
davė man termosą. — Karšta kava, pasivaišink. 

Jis apsisuko toliau žvejoti ir užmetė spiningą. 
Aš papurčiau galvą. 

— Tu, atrodo, niekada neišmoksi. Kam jo rei- 
kia? Net tuščio kabliuko pakaktų. Menkės plaukioja 
prie dugno. Tau tereikia jį kilnoti aukštyn žemyn, štai 
taip. | 

Paėmiau valą jam iš rankų ir lengvabūdiškai pa- 
klausiau: 

— Kur padėjai smaragdus, Arni? 

— Smaragdus? — Jo veidas atrodė nekaltas kaip 
mažo vaiko. 

— Ką, po velnių, tu čia šneki? 

— Smaragdus, kuriuos radai ten, ledyne, tarp 
lėktuvo nuolaužų. Tuos, apie kuriuos tau papasakojo 
Sara Kelso. Kol nepradėjai gintis, geriau pasakysiu, 
kad maždau už mylios nuo ten radau lėktuvo slidžių 
pėdsakus ir degalų dėmę. 

— Ar šiame pasaulyje aš vienintelis žmogus, 
kuris turi tokį lėktuvą? 

— Vienintelis šiame rajone. Vienintelis, kuris 
dovanoja  nešlifuotus deimantus, vertus 
keturiasdešimties tūkstančių kronų. Tu tikrai tada pa- 
darei klaidą, Arni, nesuvaldęs savo temperamento. 

Jo veidas surimtėjo. 

— Kodėl tau nepasirūpinus savo reikalais, Džo? 

Aš praleidau pro ausis jo pasiūlymą ir kalbėjau 
toliau. 

— Kai mes tą naktį koridoriuje atsitrenkėm į 
Sarą Kelso, ji pamanė, kad pataikė tiesiai į dešimtuką. 
Ji suprato, kad tu taip apsvaigintas jos žavesio, jog 
viską dėl jos padarysi. Atsirado puiki proga aplenkti 
Vogelį. Tu galėjai nuskristi, paimti smaragdus ir 
grįžęs sukurti pasaką, kad nusileisti ten neįmanoma. 

Didžioji dalis to, ką aš jam išklojau, buvo tik 
mano spėlionės, paremtos keliais faktais. Tačiau iš 
jo veido išraiškos galėjau spręsti, kad smarkiai nekly- 
dau, todėl tęsiau toliau: 

— Tu netgi bandei mane atkalbėti, kad ten 
neskrisčiau, tvirtindamas, kad ant Sulės ežero nu- 
sileisti taip pat neįmanoma dėl blogo ledo. Manau, 
kad ji buvo sumaniusi, jog jūs abu ten nuskrisite, bet 
tu pasirodei gudresnis, nei ji galvojo, ir viską atlikai 
pats. Spėju, kad jai pasakei, jog nesugebėjai nusileis- 
ti. Tokia galimybė juk iš tiesų buvo. Ji tavimi nepa- 
tikėjo, ypač tuomet, kai sužinojo, jog kitą rytą, kai 
mes visi turėjome skristi į Sandvigą, tu rengeisi 
kažkur kitur. Taigi ji nuėjo į oro uostą, užsivedė tą 
seną sunkvežimį ir sudaužė “Aermačį", nenorėdama, 
kad tu dingtum. 

Visa laiką tylomis klausęsis, Arnis pagaliau 
prašneko: 

— Vakar po pietų čia buvo atskridusi “Katali- 
na" iš Sondre. Galėjau kaip eilinis keleivis su ja 
išskristi, o vėliau patekti į lėktuvą, skrendantį į Ka- 
nadą arba Europą. 

— Tik ne su smaragdais, — aš papurčiau 
galvą.— Labai rizikuotum, bandydamas su tokiu 
kiekiu brangenybių praeiti pro muitinę. Ne, turint 
tokius užmojus, tau būtinai reikėjo “Aermačio". 
Tuomet galėtum nuskristi ir pasislėpti kokiame nors 
laive ar kur nors kitur. Todėl ir pasilikai. Juk nema- 

nei, kad jau dabar reikia ko nors bijoti. Sara Kelso 
dar nebuvo tikra, ar tu ją pergudravai, be to, ji nepa- 
sitikėjo ir Vogeliu. Jei tau būtų pasisekę, šiandien 
būtum pasprukęs, bet dabar jau per vėlu. Jie sugrįžo 
ir tave medžioja. Vogelis žino apie tuos lėktuvo 
slidžių pėdsakus, ir, kaip atrodo iš jo veido, nema- 
nau, kad jis dar ko nors nesuprato. 

Dabar Arnis jau nebebandė nieko neigti. 

— Aš galiu pats savimi pasirūpinti, — tarė jis 
niūriai. Aš netekau kantrybės, tarsi ginčydamasis su 
užsispyrusiu vaiku, kuris nesuvokia padėties. 

— Dėl Dievo, Arni, tie vyrai — profesionalai. 
Jie visą gyvenimą praleido gaudydami tokius mul- 
kius kaip tu. 

Atrodo, kad jame staigiai susipynė baimė ir 
neapykanta, todėl jis užsiliepsnojo. O galbūt todėl, 
kad jis paprasčiausiai manęs nemėgo. 

— Kas, po velnių, tu manai esąs? Vištgaidis, 
kuris vos neapsivemia nuo padavėjos prijuostės 
dvelktelėjimo. Manai, kad man reikia tavo patarimų. 
Geriau rūpinkis savimi, — iš po sėdynės jis išsitraukė 
šautuvą ir iškėlė į viršų. — Tegul jie pasirodo, aš to 
ir telaukiu. Tegul pasirodo. 

Visa tai atrodė taip kvaila ir absurdiška, kad aš 
nebegalėjau nieko padaryti ir nebenorėjau nieko 
sakyti. Manau, kad turėjau teisę jį paprasčiausiai 
įskųsti. Galėjau nueiti tiesiai pas Simonseną, bet 
vargu ar taip būtų buvę geriau. Reikėjo įrodymų, o 
aš jų neturėjau. 


Šiaip ar taip, aš visai nenorėjau kištis, nes manęs 
nedomino jokie nemalonumai. Galų gale man ir 
pačiam galėjo tekti aiškintis, 0 to tai tikrai netroškau. 

Aš pastebėjau, kaip valas truktelėjo, ir ištraukiau 
gal trijų svarų menkę. Arnis instinktyviai pritrenkė 
ją šautuvo buože. 

— Na, aš bent jau apsirūpinau vakariene, — 

tariau. — Tavimi dėtas, aš čia ilgai nepasilikčiau. 
Migla greitai dar labiau sutirštės. 

Jis nieko neatsakė, tik sėdėjo perbalusiu veidu 
po juodu gaubtu, spausdamas prie krūtinės savo šau- 
tuvą. Jo akyse aš pamačiau baimę, tikrą baimę. Tokį 
aš jį 1r palikau, ir tai, kaip išaiškėjo vėliau, buvo 
didžiausia klaida, kokią tik galėjau padaryti. Užuot 
pabandęs dar kartą jį įkalbėti, įlipau į savo guminę 
valtį, užvedžiau variklį ir nuplaukiau per tirštėjančią 
miglą. 


Kai priplaukiau uostą, pro miglą jau buvo sunku 
ką nors įžiūrėti, bet man pavyko saugiai išmesti 
inkarą, pririšti valtį ir išlipti ant molo. 

Kažkur pasigirdo rūko sirena, į prieplauką atsar- 
giai įplaukė traleris, bet šiaip uostą gaubė visiška tyla. 
Mano “Oteris" stovėjo pakilimo tako viršuje, ir aš 
prisiminiau, kad dar buvau nepapildęs jo degalais, 
todėl ėmiausi darbo. Kelis kartus iš krūvos atsinešiau 
po dvi statinaites ir ištuštinau jas į baką. Užtrukau 
gal dvidešimt minučių ir visas suprakaitavau. Vienu 
metu iš rūko išniro jūreivis, bet nieko nepasakęs tuoj 
pat nužingsniavo molu ir vėl pradingo. Pasijutau lyg 
būčiau išvydęs paskutinį gyvą Žmogų šiame pasau- 
lyje. 

Ištuštinau paskutinę statinaitę ir pradėjau rišti 
“Oterį"" nakčiai prie metalinių žiedų. Vienu momen- 
tu staigiai apsigręžiau ir pažvelgiau už savęs į rūką. 
Aš nieko negirdėjau, bet jaučiau, jog mane kažkas 
stebi, kad kažkokia nematoma būtybė manęs laukia. 

Turbūt mąsčiau kvailai ir nelogiškai, bet mano 
kūnas nuėjo pagaugais, ir aš apsisukau, norėdamas 
kuo skubiau viską baigti. Nors negirdėjau nė garso, 
jutau, jog man už nugaros kažkas sujudėjo. Pa- 
bandžiau atsistoti, bet buvo vėlu. Pajutau stiprų smūgį 
į sprandą ir sunkiai nukritau ant žemės. Keletą 
sekundžių dar užuodžiau prieplaukos cemento 

drėgmę, jaučiau, kaip mane įvynioja į kažkokią 
šlapią, lipnią, žuvimi dvokiančią medžiagą, o po to 
viską apgaubė tik tamsa. 


Iš vandens gelmės, iš visiškos tamsos veržiausi 
į viršų. Lėtai ir sunkiai skyniausi kelią į šviesą, kurią 
vos begalėjau įžiūrėti — lyg saulėtekį pro tirštus 
debesis. Pagaliau pasiekiau paviršių. Aš prabudau. 
Atmerkęs akis, apsižvalgiau ir pajutau galvos skaus- 
mą. Valandėlę nesusigaudžiau, kas aš ir ką čia veikiu. 
Keista, bet iš savo praeities pirmiausia prisiminiau 
paskutinę savo sąmoningą akimirką — Žuvies smarvę. 
Gal ir neverta tuo stebėtis, nes aš ir dabar gulėjau 
ant drėgnų tinklų. 

Iš pažiūros ši patalpa atrodė kaip laivo, turbūt 
tralerio, triumas, nors iš tikrųjų šviesa buvo tokia silp- 
na, kad vos galėjau įžiūrėti neryškius daiktų kontūrus. 
Viršuje pasigirdo duslus bildesys, lyg kas vaikščiotų 
deniu, ir aš atsisėdau. 

Man pasirodė, kad mano galvoje kažkas sprogo, 
ir aš nenoromis užmerkiau akis, iš skausmo sukąsda- 
mas dantimis. Pradėjau giliai kvėpuoti, ir tai man 
padėjo. Po minutėlės pasijutau geriau. 

Aš atsistojau ir apgraibomis nušlubavau per tam- 
są, kol virš galvos suradau liuką, pro kurio kraštus į 
vidų veržėsi šviesa. Jis buvo gal keturios ar penkios 
pėdos man virš galvos, todėl nebeliko nieko kito kaip 
šaukti. 

Ant denio vėl pasigirdo žingsniai, liukas atsi- 
darė, ir iš viršaus kažkas į mane pažvelgė. Tai buvo 
jūreivis riebaluota vilnone kepure ant galvos, 
ispanišką odą primenančiu veidu ir ilgais, į apačią 
nulinkusiais ūsais, kokius kažkada vakaruose nešiojo 
šauliai. Aš iškart jį pažinau. Tai buvo vienas iš vyrų, 
kurie tą audringą vakarą su Da Gama linksminosi 
Frederiksmute. Zinoma, nustebau, nes nemaniau, jog 
Da Gama bus nusprendęs man asmeniškai atkeršyti. 

Tas jūreivis viršuje man nepratarė nė žodžio. Jis tik 
uždarė liuką ir nuėjo sau. Susiėmęs rankomis už gal- 
vos, atsisėdau ir vėl pabandžiau giliai kvėpuoti. Šį 
kartą tai menkai padėjo, nes staiga susiliejo tamsa, 
skausmas ir sugedusios žuvies smarvė. Aš nukritau 
ir pradėjau vemti. Po to pasijutau šiek tiek geriau. 
Kai tas jūreivis uždarė liuką, mano laikrodis, kuris 
vis dar tiksėjo, rodė septynias. Po gero pusvalandžio 
jūreivis sugrįžo, ir liukas vėl atsidarė. 

Dabar su juo pasirodė ir pats Da Gama. Jis 
atsitūpė su cigaru dantyse ir įdėmiai pažvelgė į mane. 
Iš veido jis panėšėjo į katę, kuri tarp letenų laiko 
sučiupusi pelę. 

Jis pasisuko ir kažką burbtelėjo, o po minutėlės 
žemyn nusileido kopėčios. Tuo metu aš buvau per 
silpnas, kad ką nors jausčiau, netgi baimę, todėl užro- 
pojau į viršų ir sukniubau ant denio, godžiai gaudy- 
damas drėgną jūros orą. 

Da Gama susirangė mano pašonėje ir 
susirūpinusiu veidu tarė: 

— Nekaip atrodote, misteri Martinai. Kaip 
jaučiatės? 

— Siaubingai. 

Jis niūriai palingavo galvą, tada išsitraukė iš 
dantų cigarą ir smilkstančiu galu palietė mano žandą. 
Aš sužviegiau kaip skerdžiama kiaulė, nusiritau į šoną 
ir Šiaip taip atsistojau. 

Jūrininkas iš už diržo išsitraukė peilį ir priėjo 
prie manęs. Da Gama šiurkščiai nusikvatojo. 

— Jaučiatės geriau, misteri Martinai? Kaip jums 
tai patinka, aa...? Suteikia truputį energijos? 

Aš paklaikusiomis akimis apsižvalgiau aplinkui, 
ir jūreivis bakstelėjo man į nugarą. Pajutau, kaip peilio 
smaigalys perrėžė drabužius ir įsmigo man į kūną. Da 
Gama kažką įsakė portugališkai, apsisuko ir nuėjo 
deniu. Jūreivis stumtelėjo mane jam iš paskos. Kai 
priėjome užpakalinės laivo dalies nusileidimo trapą, 
Da Gama atidarė kajutės duris ir atsistojęs iš šono 

linktelėjo jūreiviui. Šiam pasišalinus, jis pastvėrė 
mane už peties ir taip stipriai stūmė į vidų , jog aš 
praradau pusiausvyrą ir išsitiesiau ant grindų. 

Valandėlę taip ir pradrybsojau tamsoje, kol pasi- 
girdo pažįstamas balsas: 

— Rodos, drauguži, pakliuvai į bėdą, ar ne? 

Ralfas Stratonas pakėlė mane nuo grindų ir pa- 
sodino į kėdę. Kai pagaliau atsipeikėjau, kitame sta- 
lo gale pamačiau sėdintį Vogelį. 


Keturiolikta dalis 


Mano žandas, kurį cigaru buvo palietęs Da 
Gama, dabar degė, tačiau galvos skausmas atslūgo ir 
jaučiau tik lengvą tvinkčiojimą. Rankos šiek tiek 
drebėjo iš susijaudinimo, bet stengiausi apsiraminti. 
Na, bent jau mano smegenys tai tikrai dirbo, ir aš, 
atrodo, buvau išsigandęs labiau nei bet kada savo 
gyvenime. Jeigu Desforgas vaidintų tokią situaciją 
filme, scenarijaus autoriai jam suteiktų galimybę pa- 
sakyti ką nors šmaikštaus, o galbūt jis pasiimtų kon- 
jako butelį ir stiklinę nuo stalo ir parodytų neregėtą 
drąsą, kuri niekada neapleidžia tikrų vyrų tokiose 
situacijose. 

Bet aš tik Džo Martinas, silpnas kaip kačiukas 
ir nepaprastai persigandęs, nes jaučiau, jog kas 
bebūtų, netrukus aš skrisiu per bortą su prie kojų 
pririštu svoriu. Galbūt mano kūnas iškils į paviršių 
kitą pavasarį per atlydį, bet vargu ar apie mane kas 
nors ką nors besužinos. 

Bet gal aš per daug viską ėmiau į galvą? Ranka 
nusibraukiau nuo veido prakaitą ir kimiu balsu tariau: 

— Norėčiau, kad man kas nors paaiškintų, kas 
čia vyksta. 

— Nebūk kvailas, — Žžvaliai tarė Vogelis. — Tu 
puikiai Žinai, kodėl esi čia. 

Ant denio tuo metu pasigirdo pikti šauksmai, 
sąmyšis ir aršūs girtuoklių ginčai. 

— O kuo čia dėtas Da Gama? — paklausiau Vo- 
gelio. 

— Jis čia tik padėjėjas. Už tam tikrą kainą jis 
tavęs atsikratytų be menkiausios širdgėlos. Pasistenk 
to nepamiršti. 

Tarp mūsų įsivyravo tyla, ir tai, be abejo, sustipri- 
no Vogelio žodžių efektą. 

— Kai vakar nusileidome prie “Herono", tikė- 
jausi ten rasti tai, kas priklauso man ir apie ką dau- 
giau niekas neturėtų žinoti. Deja, to daikto ten nebe- 
buvo. Ar žinai, ką aš turiu omenyje? 

— Neturiu nė menkiausio supratimo, — aš pa- 
purčiau galvą. 

— Tai kodėl nuo mūsų nuslėpei faktą, kad neto- 
liese radai lėktuvo slidžių pėdsakus? 

Aš stengiausi sugalvoti tinkamą atsakymą, bet 
man visiškai nepavyko. 

— Tikrai nuslėpiau? 

— Tu labai kvailai elgiesi, drauguži, — atsidu- 
so Stratonas. 

Pastebėjau, kad jis tebemūvėjo tas juodos odos 
pirštines, ir tai manęs nė kiek nenudžiugino, ypač 
tada, kai jis atsistojo man už nugaros. 

— Šiuo metu pakrantėje yra tinkamas tik vienas 
lėktuvas su slidėmis, pats man tai sakei. 

Nebuvo jokios prasmės tai neigti, todėl net 
nebandžiau. 

— Taip, tiesa. 

— Vadinasi, Fasbergas, grįžęs iš žvalgybos, 
mums sumelavo, pasakęs, kad nusileisti ten 
neįmanoma. Kodėl jis taip padarė? 

— Kodėl jums jo paties nepaklausus? 

— Bandžiau, bet jis nenorėjo su mumis šnekėtis. 
Kai padėsi mums šią paslaptį išnarplioti, mes vėl 
pamėginsime, — jis įsipylė brendžio ir atsilošė 

kėdėje. — Aš klausiu tavęs antrą kartą. Kodėl slėpei, 
kad Fasbergas nusileido katastrofos vietoje? 

— Gerai, aš jums pasakysiu, — bandžiau kurti 
istoriją. — Jis mano draugas. Aš nežinojau, ką jis 
buvo sumanęs. Kita vertus, nenorėjau įvelti jo į bėdą, 
todėl sumaniau laikyti liežuvį už dantų, kol su juo 
pakalbėsiu. 

— Ar jau pakalbėjai? 

— Dar nesuspėjau. Visą dieną skraidžiau. 

Vogelis siurbtelėjo brendžio, pakėlė stiklinę 
prieš šviesą ir papurtė galvą. 

— Ne, Martinai, taip neišsisuksi, — jis pastatė 
stiklinę ant stalo ir pasilenkė į priekį. — Tu meluoji, 
kažko mums nesakai. Nori, pasakysiu, iš kur aš žinau? 
Aš mačiau tavo akis, stebėjau tavo elgesį, klausiau, ką 
tu pasakei, ir tai visiškai manęs neįtikino! 

Paskutinius žodžius jis tiesiog išrėkė man į vei- 
dą, o Stratonas tuo metu taip trinktelėjo krumpliais į 
pakaušį, kad net surikau iš skausmo. Jis timptelėjo 
mane už plaukų atgal ir užspaudė ranka gerklę. 

— Pabandykime dar kartą, — tarė Vogelis. — Fas- 
bergas nusileido ten savo lėktuvu, nuėjo prie “Herono"' 
ir pasisavino tai, dėl ko aš atvykau į Grenlandiją. Ar tai 
nepanašu į tiesą? 

— Tik tokiu atveju, jei jis žinojo, ko ieškoti. 

Ši mintis, be abejo, jau ir anksčiau turėjo jam 
šauti į galvą, nes juk paprasčiausiai jos neįmanoma 
išvengti, mąstant logiškai. Vogelis tiesiog spoksojo į 
mane, ir vėl įsivyravo nejauki tyla. Stratonas tyliai 
prabilo: 

— Regis, jis sako tiesą. 

— Ir taip aišku, kvaily! — Vogelis palinko į 
priekį. — Kas, Martinai? Kas jam apie juos papasa- 
kojo? 

— Jums patiems teks išsiaiškinti, bet galima spė- 
ti, kad tas Žmogus apie juos gerai žinojo. Jis turėtų 
būti jums gana artimas, — aš pažvelgiau į Stratoną. 

— Kaip, pavyzdžiui, vienas mūsų kolega šiame kam- 
baryje. Ar jis jau seniai tai žinojo? 

Stratonas pakėlė ranką ir smogė man į galvą. 
Beveik praradęs sąmonę, susmukau į kėdę, iš skaus- 
mo susiėmęs galvą. 

— Nepritrenk jo, kvaily! — suriko Vogelis. — 
Aš dar nebaigiau. 

Skambtelėjo grafinas, ir Stratonas, atlošęs mano 
galvą, į burną supylė pusę stiklinės brendžio. Mane 
supykino, pajutau baisų spazmą ir išsivėmiau tiesiai 
ant jo pilko kostiumo. Jis pasišlykštėjęs suriko ir taip 
stipriai pastūmė mane šalin, kad aš su visa kėde nu- 
siverčiau žemėn. Nusiritau prie sienos ir atsistojau, 
o Stratonas tuo metu pradėjo sagstytis švarką, norėda- 
mas jį nusivilkti. Palaukęs tinkamo momento, gerai 
įkvėpiau, nuspaudžiau durų rankeną ir išsiveržiau 
laukan. 

Ant trapo jis jau buvo beveik mane pasivijęs, bet 
aš apsisukęs spyriau ir pataikiau jam tiesiai į veidą. 
Išbėgęs ant denio, pamačiau Da Gamą, 
besišnekučiuojantį su keliais savo įgulos vyrais. Jis 
akimirksniu atsisuko, bet aš nesustojau ir peršokau 
per bortą. Šaltas vanduo mane taip nutvilkė, kad 
staiga pamaniau, jog mano širdis sustojo, bet iškilęs 
į paviršių susitvardžiau ir kuo greičiau nuplaukiau 
šalin. 


Žinojau, kad jie tikėjosi, jog kaipmat išlipsiu iš 
to ledinio vandens, todėl, susirinkę ant trapo, visi tie- 
siog stovėjo ir laukė. Tuo pasinaudojęs, nuplaukiau 
per rūką kitos uosto pusės link. 

Užtrukau dešimt minučių, kol pasiekiau krantą, 
bet vieną akimirką jau buvau pamanęs, kad 
nebeištversiu. Ir kaip tik tada keliu atsitrenkiau į 
povandeninę uolą. Dar po minutėlės išropojau ant 
vandens ir nukritau veidu ant skiedromis padengto 
paplūdimio. 

Mano kūnas buvo nutirpęs nuo šalčio, bet 
prisiverčiau atsistoti ir nusvirduliavau pakrante prie 
didžiulių cementinių blokų, kurie iš šiaurinės dalies 
saugojo oro uostą nuo žiemos pūgų. 

Pažvelgiau į laikrodį. Jis rodė beveik devynias 
vakaro. Vadinasi, nuo mano susitikimo su Arniu ki- 
tapus fiordo praėjo trys valandos. Orui taip pablogėjus, 
jis jau turėjo būti grįžęs. 

Aš nubėgau per oro uostą, energingai mojuoda- 
mas rankomis, kad šios visiškai nenutirptų. Aplinkui 
nieko nesimatė, ir garažai buvo tušti. Todėl pa- 
siskolinau seną džipą, kurį darbuotojai laikė bend- 
roms reikmėms. Nors ir kas atsitiktų, teks priversti 
Arnį suprasti, su kokiais žmonėmis jis susidūrė, todėl 
kuo greičiau nulėkiau per rūką miestelio link. 

Pastatęs džipą siauros gatvelės gale, nuėjau 
prie namo. Priėjęs verandą, išgirdau, kaip trinktelė- 
jo šoniniai varteliai, kažkas greitai nubėgo. Spė- 
jau įžiūrėti Gudridos Rasmusen veidą, plačiai 
išsprogusias akis, bet ji tučtuojau pradingo rūke. 

Aš pabeldžiau į priekines duris. Niekas neatsiliepė, 
bet per užuolaidą matėsi, kad viduje degė šviesa. Aš 
dar kartą pabandžiau šaukti jį vardu, bet vėl nieko 
neišgirdau. Todėl apėjau namą iš kitos pusės ir pa- 
bandžiau įeiti pro virtuvės duris. 

Manau, kad jau žinojau, ką rasiu, įžengęs vidun. 
Buvo keistai tylu, tarsi visas pasaulis būtų sulaikęs 
kvapą. Pajutau stiprų ir aštrų parako dvoką. 

Kambarys priminė skerdyklą. Telefonas buvo 
nutrenktas ant grindų, stalčiai išvartyti, pagalvės 
suplėšytos, knygos išmėtytos po visą kambarį, o siena 
raudonavo nuo šviežio kraujo. 

Arnis gulėjo ant nugaros kitoje sofos pusėje. 
Kulka buvo nuskėlusi didesnę dalį veido, šautuvas 
numestas ant kūno turbūt paties žudiko. 

Keista, bet mirtis kartais atrodo taip pasibaisė- 
tinai, kad sustingsta siela ir apmiršta jausmai, 

neleisdami normaliai reaguoti. Aš spoksojau į Arnį 
ir nieko nebesuvokiau. Visa, kas buvo įvykę, prara- 
do prasmę ir atrodė lyg kažkoks kvailas košmaras ar 
sapnas. 

Kažkur, vėjo blaškoma, trinktelėjo langinė ir tar- 
si pliaukštelėjusi delnu per veidą grąžino mane į rea- 
lybę. Aš apsigręžiau ir leidausi bėgti, lyg paties velnio 
vejamas. 


Pasistačiau džipą už viešbučio ir užbėgau laip- 
tais į savo kambarį. Atidaręs duris, pamačiau Ilaną, 
sėdinčią prie lango ir skaitančią laikraštį. Aš vėl viską 
regėjau tarsi pro rūką, bet mačiau, kaip ji greitai 
pašoko ir pasveikino mane malonia šypsena, kuri tuč- 
tuojau pradingo, ir veide beliko nuostabos ir 
susirūpinimo išraiška. 

Tiksliai nepamenu, kas įvyko po to. Tik žinau, 
kad po akimirkos aš klūpojau ant kelių, o ji laikė 
mane apkabinusi rankomis. Atrodo, kad niekad savo 
gyvenime nesijaučiau toks laimingas, ką nors sutikęs. 


Aš palindau po karštu dušu, persirengiau ir viską 
jai papasakojau. Savaime suprantama, mes pirmiau- 
sia nuėjome į Gudridos kambarį.Durys buvo užrakin- 
tos, bet aš kelis kartus pabeldžiau ir pašaukiau ją var- 
du, ir po minutėlės jos atsidarė. Į mus baimingai 
pažvelgė Gudrida. Jos akys buvo ištinusios nuo ašarų, 
O ji pati drebėjo lyg peršalusi. 

Ji pažvelgė į mane, po to į Ilaną ir nubraukė ant 
akių krentančią plaukų sruogą. 

— Atleiskit, misteri Martinai, aš nekaip jaučiuo- 
si. Šį vakarą nebedirbsiu. 

Aš įsiveržiau į vidų, ir Ilana įėjo iš paskos. 

— Aš mačiau tave išeinant, Gudrida, — tariau. 

Ji atrodė nuoširdžiai nustebusi. 

— Išeinant? Aš nesuprantu. 

— Iš Arnio Fasbergo namų. Tu prabėgai pro 
mane. Aš tuo metu ėjau į vidų. 

Jos veidas susiraukšlėjo, ji apsisuko ir klestelė- 
jo ant lovos, graudžiai kūkčiodama. Aš atsisėdau šalia 
ir padėjau ranką jai ant peties. 

— Verkti nėra laiko, Gudrida. Ar pranešei 
policijai? 

Ji atsuko ašarotą veidą į mane. 

— Aš jo nenužudžiau, jūs privalote manimi pa- 
tikėti. Jis buvo negyvas, kai aš atėjau. 

— Aš tavimi tikiu, — raminau ją. — Tau nėra 
ko jaudintis. 

— Bet jūs nesuprantate. Mes su Arniu dažnai 
bardavomės — visi tai žino. Seržantas Simonsenas 
irgi Žino. 

— Jis taip pat puikiai žino, kas yra įmanoma, 0 
kas — ne. Galimybė, kad tu iš dvivamzdžio šautuvo 
tiesiu taikymu suknežintum Arnio veidą, tokia maža, 
kad jis apie tai net nepagalvos, — aš paėmiau jai už 
rankų ir stipriai suspaudžiau. — Dabar papasakok 
man, kas atsitiko. 

— Maždaug prieš keturiasdešimt minučių man 
paskambino Arnis ir paprašė, kad atneščiau jo pa- 
ketą, kurį pas save saugojau. Jis sakė žinąs, kad aš 
budžiu, bet vis tiek liepė atnešti. Minėjo, jog tai 
mirtinai svarbu. 

— Ar žinai, kas buvo tame pakete? 

— Arnis sakė, kad kažkokių uolienų pavyzdžiai, 
kurie pateko į jo rankas. Jie rodo, kad kažkur kalnuose 
glūdi mineralų klodai, todėl jis būtų galėjęs tapti tur- 
tingu žmogumi. Arnis liepė man laikyti paketą pačioje 
saugiausioje vietoje, kokią tik galėjau surasti. Jis 
sakė, kad nuo jo priklauso mūsų ateitis. 

— Kokia ateitis? 

— Mes ketinome tuoktis, misteri Martinai. 

Užsidengusi burną nosine, ji vėl pradėjo verkti, 
todėl Ilana atsisėdo ir apkabino ją. Aš atsistojau ir 
nuėjau prie lango. “Kvaila, maža mergšė, — pagal- 
vojau. — Taip įsimylėjusi, kad patikėtų bet kuo, net 
pačia neįtikinamiausia pasaka." 

Kai ji po truputį atsigavo, aš vėl jos paklausiau: 

— Tai tu nunešei tą paketą? 

— Aš jo nebeturėjau, — ji papurtė galvą. — Gali 
jums pasirodyti juokinga, bet aš labai bijojau, kad jo 
nepamesčiau ar kad kas nors nepavogtų. Tarp persona- 
lo paskutiniu metu padaugėjo smulkių vagysčių. Be to, 
jūs gi žinote, koks aistringas lošėjas buvo Arnis. Jis 
visados duodavo pasaugoti jo pinigus, bet kitą dieną 
vėl prašydavo jų atgal. Arnis jau buvo pažadėjęs mane 
vesti, taigi aš nenorėjau, kad viskas sugriūtų, todėl 
nusprendžiau nusiųsti paketą į savo senelio fermą 
Sandvige, adresuodama jį pačiai sau. Jis iškeliavo 
šiandien iš pat ryto krovininiu laivu. 

— Ką sakė Arnis, kai tu jam papasakojai? 

— Tai pats keisčiausias dalykas. Jis pradėjo 
juoktis, ir staiga išsijungė telefonas. 

Aš linktelėjau Ilanai. 

— Tas, kas pas jį tuo metu buvo, turbūt nutraukė 
laidą. 

— Aš labai susijaudinau, — tęsė Gudrida, — 
todėl užsimečiau paltą ir išsmukau pro galines duris, 
nors ir turėjau budėti. 

— Ir kai nuėjai, radai jį jau nebegyvą. 

Baimės sukaustytu veidu ji pažvelgė į viršų ir 
sušnibždėjo: 

— Man rodos, kad eidama gatve išgirdau šūvius, 
bet nesu tuo tikra. Priekinės durys buvo užrakintos, 
todėl įėjau pro kitą galą. Tada pamačiau ant sienos 
kraują. Dieve mano, kraują! 

Ji galutinai palūžo, ir aš, palikęs Ilaną ją guosti, 
nuėjau prie lango. Po minutėlės prie manęs priėjo ir 
Ilana. 

— Viskas nuėjo perniek, viskas veltui. 

— Viskas veltui, — pakartojau. — Taip sunku 
matyti jį nebegyvą. Jis taip mylėjo gyvenimą. 

Ji paėmė mane už rankos. 

— Tau teks dabar nueiti į policiją, Džo. 

— Dar ne, — atsakiau. — Pirmiausia norėčiau 
su kai kuo šnektelėti. 

— Su Sara Kelso? 

— Teisingai. Įdomu, ką ji darys, viską sužinoju- 
si. Pažiūrėsiu, ar ji savo kambaryje. 

— Negaišk laiko, — tarė ji. — Ji su Džeku. Kiek 
žinau, jie praleido kartu visą vakarą. 

— Tuomet jai teks tiesiog išlipti iš lovos, — 
tariau. — O tu geriau palauk čionai. 

— Tai jau ne, — prasiveržė pro mane Ilana ir ati- 
darė duris. — Nė už jokius pinigus nepraleisiu šitos 
progos! 


Desforgo durys buvo užrakintos, bet aš įkyriai 
beldžiausi tol, kol iš vidaus pasigirdo žingsniai. Kai 
durys atsidarė, jis dar vis rišosi chalato diržą, plau- 
kai buvo susitaršę, o veidas tikrai nepatenkintas. 

— Kas, po velnių, atsitiko? — paklausė jis 
griežtai. 

Aš įsiveržiau į vidų, ir Ilana pasekė man iš 
paskos. 

— Atvesk ją čia, Džekai, — paliepiau. 

Jis išsižiojęs pasižiūrėjo į mane, užtrenkė duris 
ir karingai nusiteikęs priėjo artyn. 

— Klausyk, Džo... 

Aš puoliau prie miegamojo durų ir atidaręs 
sušukau: 

— Misis Kelso, pamaniau, kad jus turėtų su- 
dominti faktas, kad kažkas ką tik užmušė Arnį Fas- 
bergą. 

Aš uždariau duris ir sugrįžau prie kitų. Ilana iš 
dėžutės ant staliuko išsitraukė cigaretę, o Desforgas, 
plačiai išsižiojęs, spoksojo į mane. 

— Neatrodo, kad tu juokautum, Džo. 

— Aš ir nejuokauju, patikėk. 

Jis pasitraukė prie staliuko, ant kurio stovėjo 
keletas butelių, ir automatiškai įsipylė išgerti. 

— Ir tu nori pasakyti, kad ji su tuo kaip nors 
susijusi? 

— Atrodo, taip. 

Man už nugaros atsidarė durys ir pasirodė Sara 
Kelso išbalusiu veidu. Ji buvo paskubomis užsivilkusi 
užsagstomą megztą suknelę, o jos plaukai buvo 
visiškai išsidraikę. 

— Jūs kažką sakėte apie Arnį Fasbergą, misteri 
Martinai? 

— Visiškai teisingai, — tariau. — Jis nebegy- 
vas. Kažkas pagriebė jo asmeninį šautuvą ir iššovė 
jam tiesiai į veidą. 

Ji susvyravo ir Desforgas suskubo pasodinti ją į 
kėdę. 

— Tu labai malonus, — tarė ji silpnai. 

Aš įpyliau į stiklinę šiek tiek brendžio ir pada- 
viau jai. 

— Kur kas malonesnis, nei pasirodys Vogelis su 
Stratonu, kai jie čia ateis. Jūs pabandėte juos per- 
gudrauti, ar ne? Lėktuvo kabinoje, prie piloto kėdės, 
buvo paslėpti smaragdai. Jūs tai papasakojote Arniui 
ir įkalbėjote jį kuo greičiau ten nuskristi jų parga- 
benti. Grįžus liepėte apsimesti, kad nusileisti nebu- 
vo įmanoma. 

— Jis man sakė, kad nusileisti jam nepavyko, — 
tarė ji, suspausdama stiklinę abiem rankomis. — Jis 
man pamelavo. 

— Bet jūs juk to tikrai nežinojote? — paklau- 
siau. — Nežinojote, kol mes visi nuvykome prie 
“Herono" ir jį apžiūrėjome. Iki tol jūs bijojote, kad 
jis nepabėgtų, todėl tą naktį nuėjote į oro uostą ir su 
senu sunkvežimiu sudaužėte “Aermačį". 

— Gerai, aš jums papasakosiu, — linktelėjo ji. — 
Aš jums viską papasakosiu. Vogelis yra toks Žmogus, 
kuris daug kuo domisi. Kai kurie jo darbai legalūs, 
kai kurie šiek kiek nešvarūs. 

— O Londono pasaulinė draudimo kompanija? 

— Tai legaliai įregistruota bendrovė. Aš tuo 
tikra, nes jie sumokėjo už mano vyro žūtį. Vogelis 
jums tiesą sakė. 

— Papasakokite apie savo vyrą. Kaip jis 
įsipainiojęs į šią istoriją? 

— Džekas dirbo Brazilijos avialinijoms. Bet tik 
laikinai, kol susitars su viena iš didžiųjų kompanijų. 
San Paule jis susitiko tą Marviną Gontą, kuris buvo 
nusipirkęs panaudotą “Heroną" iš kažkokio turtingo 
brazilo, bet negalėjo gauti eksporto licencijos. Jis 
pasiūlė Džekui penkis tūkstančius dolerių, kad šis 
nelegaliai nuskraidintų lėktuvą į Meksiką. Ten jie 
būtų pakeitę registracijos numerį ir skridę į Europą 
per Ameriką ir Kanadą. Gontas sakė Airijoje turįs 
pirkėją, kuris žadėjo sumokėti už lėktuvą dvigubai 
daugiau, nei mokėjo jis pats. 

— Kodėl planas neišdegė? 

— Gontas vieną naktį pasigėrė ir prasitarė, kad 
lėktuve buvo paslėpta daugiau nei pusės milijono 
dolerių vertės nešlifuotų brangakmenių ir kad Voge- 
lis iš to tikrai praturtės. 

— Taigi jūsų vyras sumanė įsikišti. 

Ji pažvelgė į mus skausmingu žvilgsniu. 

— Žinau, kad taip nederėjo daryti, bet mums tuo 
metu labai nesisekė. Aš dirbau Londone, o jo motina 
turėjo prižiūrėti du berniukus. Buvo labai sunku. 

— Ir Vogelis sutiko mokėti daugiau? 

— Jam teko sutikti. Džekui jis pažadėjo 
dvidešimt penkis tūkstančius svarų, ir šis atsisakė 
skristi, kol man Londone tų pinigų nesumokėjo. 

— Jis mokėjo derėtis. 

— Jie neturėjo iš ko rinktis, — Sara Kelso 
gūžtelėjo pečiais. 

— O jums mažai terūpėjo, iš kur tie pinigai at- 
sirado? 

— Kontrabanda — ne pats blogiausias dalykas, — 
ji atsiduso. — Bent jau aš taip bandžiau save įtikinti. 

Juk jis stengėsi dėl manęs, neužmirškit. Dėl manęs ir 
berniukų. 

Šitų pasakų man jau pakako, daugiau kęsti nebe- 
galėjau. Aš ironiškai paplojau. 

— Puiki vaidyba. Publikos aplodismentai! 

— Dieve mano, Džo, ar tu neleisi jai atsikvėp- 
ti? — pasipiktino Desforgas. — Juk ji ir taip labai 
sukrėsta. 

— Mane sujaudino tavo sentimentai, — tariau. — 
Tačiau privalote suprasti vieną dalyką. Ji — ne misis 
Kelso. 

Visi nutilo, tarsi su baime laukdami, kol iš dan- 
gaus trenks žaibas. Desforgas, visiškai suglumęs, 
spoksojo į mane, o Sara Kelso buvo panaši į perse- 
kiojamą žvėrį, kuris jaučia, kad nebepaspruks. 

Ilana susiraukė ir palinko į priekį. 

— Nesuprantu, ką nori pasakyti? — tarė ji švel- 
niu balsu. 

— Viskas tikrai labai paprasta, — aš plačiai 
išskėčiau rankas. — Susipažinkite, prieš jus — Dže- 
kas Kelso. 


Penkiolikta dalis 


Viskas prasidėjo tada, kai dirbau su pilotu Žanu 
Latušu — prancūzų kilmės kanadiečiu plačia krūtine, 
nutriušusia juoda barzda. Taip garsiai besijuokiančio 
Žmogaus man dar neteko sutikti. Jis buvo 
dvidešimtojo amžiaus keliautojas, tik naudojantis 
lėktuvą vietoj kanojos. Žmonės kalbėjo, kad senatvei 
jis susitaupęs beveik du šimtus tūkstančių dolerių. 
Nedidelę šios sumos dalį jis uždirbo partnerystės 
pagrindais dirbdamas su manimi. Pagal sutartį mes 
gabendavome krovinius į naftos gavybos įmones šalies 
gilumoje, Niūfaundlende. 

Tais metais, paskutinę rugsėjo savaitę, pasibai- 
gus sezonui Grenlandijoje, nuskridau į Kanadą, 
norėdamas užsidirbti papildomų pinigų, kol ne- 
prasidėjo žiema. Deja, man nepasisekė, ir aš dėl to 
labai krimtausi. Per visą sezoną jau buvau sutaupęs 
dvylika tūkstančių dolerių, bet Toronto finansų kom- 
panijai už “Oterį" turėjau grąžinti net šešiolika. Jie 
dar negrasino man dėl to perpjauti gerklės, mat aš tais 
metais jiems jau buvau sumokėjęs daugiau, negu buvo 
numatyta sutartyje, bet aš vis tiek labai nusiminiau. 
Viltys, kad kitą sezoną pradėsiu be skolų už “Oterį", 
žlugo. 

Tris dienas praleidau Gusbėjuje, bet reikalai nei 
kiek nepasistūmėjo, ir aš labai apsidžiaugiau, kai pora 
geologų mane pasamdė skrydžiui į Karson Medous — 
mažą gyvenvietę į vakarus nuo Mičikamau ežero. 
Pajamos iš šios kelionės, padengus išlaidas, sudarė 
šiek tiek per du šimtus dolerių. | 

Aš sėdėjau vienintelio gyvenvietės viešbučio 
bare, gerdamas juodą kavą ir galvodamas apie ateitį, 
kai įėjo Zanas Latušas. Jis buvo maždaug 
penkiasdešimties metų, avėjo lakūno batus ir vilkėjo 
didžiulį, nusmurgusį avikailio paltą, kuris siekė jo 
kelius. 

Jis numetė vilnonį krepšį prie sienos ir plačiai 
išskėtęs rankas priėjo prie manęs. 

— Ei, Džo, kaip sekasi? Ar sėkmingas sezonas? 

— Pasitaiko ir blogesnių, — tariau. — Bet tikrai 
ne pats geriausias. O kaip tu laikaisi? 

— Tu juk mane pažįsti, Džo. Svarbu, kad turiu 
duonos plutą ir vyno ąsotį. Man daug nereikia. 

— Tikrai ne, po velnių, — liūdnai tariau. — Kur 
keliausi šią žiemą? Vėl į Bahamus ar šį kartą į Taitį? 

— Nebegali ištverti, kam nors neįgėlęs, seni, — 
tarė jis. — Kas atsitiko? 

— Aš tiesiog pavargęs. Pavargau lakstyti po šią 
Dievo pamirštą žemę, ieškodamas darbo, kai jo 
neįmanoma gauti. 

Jis išgėrė stikliuką konjako, kurį jam buvo 
atnešęs barmenas, ir paprašė dar vieno. 

— Gal nežinai, kur jo ieškoti? 

Aš viltingai pažvelgiau į jį. 

— Klausyk, Zanai, jei žinai ką nors gera, tai 
sakyk greičiau, dėl Dievo! 

— Na, per daug nesidžiauk, turbūt vis tiek 
nesusidomėsi. Manęs tai nesuviliojo. Vakar lankiau- 
si Granto įlankoje. Ten sutikau tokį vyruką, pavarde 
Gontas, Marvinas Gontas. Jis turi “Heroną" su papil- 
domais degalų bakais ir ieško žmogaus, kuris sutiktų 
nuskraidinti jį į Airiją. 

— Kas atsitiko jo pilotui? 

— Jis pats šiaip taip atskrido iš Toronto, bet nėra 
toks patyręs, kad galėtų perskristi Atlantą. 

— Kiek jis siūlo? 

— Tūkstantį dolerių ir apmoka kelionę atgal. 

— Kodėl nesutikai? 

— Aš užuodžiau kažką negera, — nutaisęs gudrią 
veido išraišką, jis palietė savo nosį. — Aš per daug 
senas vilkas, Džo. 

— Manai, kad jis sumąstęs kažką nelegalaus? 

— Aš ne tik manau, aš žinau, — jis atsistojo ir 
patapšnojo man per petį. — Šis darbelis tikrai ne tau, 
Džo. Šiaip ar taip,-man reikia eiti. Prieš pietus lau- 
kia skrydis į pakrantę. Pasimatysim vėliau. 

Deja, mes taip ir nebesusitikome, nes po mėne- 
sio jis žuvo per tirštą rūką mėgindamas nusileisti 
Ganderyje. Bet tuo metu aš dar negalėjau to numaty- 
ti ir tyliai sėdėdamas bare gurkšnojau kavą, galvoda- 
mas apie Marviną Gontą ir jo pasiūlymą. “Heronas" — 
geras lėktuvas, bet tų papildomų bakų tikrai prireiks. 
Tačiau jeigu jie yra, kelionė būtų vieni niekai, o 
tūkstantis dolerių nesimėto. Aš sumokėjau už kavą ir 
išskubėjau į oro uostą. 


Grantbėjus buvo už dviejų šimtų mylių į pietus 
nuo Gusbėjaus. Oro uostas tenkino vietinių mietelio 

gyventojų ir kalnakasybos įmonių darbuotojų 
poreikius. Kai nusileidau, labai stipriai lijo, ir aš 
nesupratau, kodėl Gontas apsistojo čia, o ne kur nors 
Ganderyje. Ten jis būtų kur kas greičiau susiradęs 
pilotą. 

Oro uoste stovėjo mažas bokštelis, keli garažai 
1r buvo trys pakilimo takai. Gavęs leidimą nusileisti, 
nutūpdžiau “Oterį" ir sustojau prie pirmo garažo. Juos 
visus apžiūrėjau, bet “Herono" niekur nesimatė. 

Radau jį lauke, kitoje garažų pusėje, neuždengtą 
nuo stipraus lietaus. Apžiūrėjęs lėktuvą iš visų pusių, 
stabtelėjau ir susidomėjau. Ant šono užrašyto regis- 
tracijos numerio dažai skydo nuo stipraus lietaus. Dar 
kiek patrynęs pirštais, įsitikinau, kad ankstesnis 
registracijos numeris buvo paslėptas po naujuoju, 
o tai mane labai sudomino ir patvirtino Žano spėlio- 
jimus, kad Gontas turėjo neaiškių planų. 

Jis gyveno miestelio viešbutyje, ir aš radau jį 
kambaryje. Gontas buvo aukštas, gana gražaus veido 
anglas, kalbantis įtartinai maloniu uždaros vidurinės 
mokyklos auklėtinio balsu. Po kelių mūsų pokalbio 
minučių supratau, kad šis žmogus padaręs tikrai ne- 
blogą karjerą. 

— Misteri Gontai! — sušukau pravėręs duris. — 
Girdėjau, kad jūs ieškote piloto. 

— O taip, — tarė jis. — Ir kur jūs tai girdėjote? 

— Karson Medouse, — atsakiau nedvejodamas. — 
Ten žmonės kalbėjo. 

Jis atsistojo, ir aš užėjau į vidų. Kambarys nebu- 
vo įmantriai apstatytas. Tokioje vietovėje ir nerastum 
labai prašmatnesnio. Raudonmedžio spinta, sena lova, 
plonas kilimas. Jis nuėjo prie drabužinės, iš stalčiaus 
ištraukė butelį viskio, o iš kriauklės — stiklinę. 

— Išgersite? 

Aš papurčiau galvą, tad jis įsipylė tik sau ir 
apžvelgė mane nuo galvos iki kojų. 

— Jūs, aišku, turite licenciją ? 

Aš linktelėjau ir išsitraukiau piniginę. Grantbėju- 
je manęs niekas nepažinojo, ir manau, kad turint 
omenyje visas aplinkybes, tai buvo tik į naudą. Per- 
nai aš dirbau antruoju pilotu vienoje Libano aviakom- 
panijoje. Pagrindinis pilotas buvo kanadietis Džekas 
Kelso. Kaip lakūnas, jis buvo jau senas — 
penkiasdešimt trejų metų amžiaus. Visą gyvenimą jis 
netausojo sveikatos ir kai kartą po tris dienas truku- 
sių išgertuvių Basroje mirė nuo širdies smūgio, nie- 
kas per daug nesistebėjo. 

Tuo metu ir aš ten buvau, todėl man teko surinkti 
j0 daiktus, nors vargu ar kam nors to reikėjo. Mat 
visi žinojo, jog Džekas giminių neturėjo. Tarp jo 
daiktų aš radau ir piloto licenciją, kurią pasilikau, bet 
greičiau tik kaip suvenyrą, o ne savanaudiškais 
tikslais. 

Ištraukęs ją iš piniginės, padaviau Gontui, O šis, 
trumpai apžiūrėjęs, atidavė ją man atgal. 

— Atrodo, kad viskas tvarkoje, misteri Kelso. 
Netoliese stovi mano “Heronas", kurį pigiai 
nusipirkau Toronte. Iki čia pats atskridau, bet Atlantą 
vargu ar perskrisčiau. Airijoje aš turiu pirkėją, kuris 
man sumokės dvigubai, jeigu dar šią savaitę jam lėk- 
tuvą pristatysiu. Ar jus tai domina? 

— Kiek jūs siūlote? 

— Tūkstantį ir apmoku kelionę atgal. 

— Keturi tūkstančiai, — tariau. — Keturi 
tūkstančiai ir bilietas atgal. 

Jis pažvelgė į mane nuostabos pilnomis akimis, 
bet jam nespėjus prabilti, aš pridūriau: 

— Žinoma, jūs galite palaukti dar porą dienų, 
tikėdamasis, kad dar kas nors pasirodys, bet aš tuo 
labai abejoju. Mat dabar pats sezonas. Be to, jei tas 
“*Heronas" dar ilgiau pastovės lauke, lietus visiškai 
nuplaus viršutinį registracijos numerį, ir tada mes visi 
pamatysime, iš kur jis atkeliavo. O tai, manau, jūsų 
nenudžiugintų? 

Tačiau jis nesutriko. 

— Puiku, misteri Kelso, keturi tūkstančiai. Ke- 
turi tūkstančiai dolerių ir kelionė atgal. Man regis, 
mes gerai sutarsime. 

— Grynaisiais, — pasakiau. — Prieš 1išskrendant. 

— O kada tai nusimato? 

Aš jau buvau nusprendęs parskristi atgal į Gus- 
bėjų ir palikti ten “Oterį". Aš visada galėčiau grįžti 
pašto lėktuvu, jei nesugalvočiau nieko geresnio. 

— Jei oras nesutrukdys, galėsime išskristi rytoj 
po pietų, — tariau. — Ar jus tai tenkina? 

— Geriau ir būti negali, Aš patikrinsiu lėktuvą 
Iš ryto. 

— Būtinai tai padarykite. 

Aš jį palikau ir grįžau tiesiai atgal į oro uostą, 
jau gailėdamasis, kad sutikau. Bet buvo per vėlu 
tokiems apmąstymams. Jei pažadėjau, turėjau vykdy- 
ti. Juk pinigų man labai reikėjo, o mintis apie Gonto 
slaptą sumanymą pasistengiau išmesti iš savo galvos. 
Nieko nenorėjau žinoti. Man tai buvo tik eilinis 
komercinis reisas, ar bent jau aš taip bandžiau save 
įtikinėti. 


Kai kitos dienos popietę bandžiau pakilti, dar vis 
lijo, tačiau meteorologinės prognozės žadėjo neblogą 
orą. Kadangi norėjome išskristi, mums neteko praei- 
ti jokios muitinės kontrolės, o visi kiti formalumai 
Grantbėjuje būdavo atliekami labai greitai. Gontas 
sutvarkė visus dokumentus, ir du mechanikai, kurie 
reguliavo variklius pakilimui, net gerai nepažvelgė į 
mano veidą. 

Gontas man įteikė pinigus naujomis, 
traškančiomis šimto dolerių kupiūromis, ir aš sudė- 
jau juos į iš anksto tam skirtą voką, kurį išsiunčiau 
savo adresu į Gusbėjų. Taigi viskuo buvo pasirūpinta. 
Apskaičiavau, kad su pagrindiniais degalų bakais 
turėtume nuskristi maždaug pusę kelio, o tada įjung- 

sime pagalbinius. Po to atsisėdęs į piloto kėdę, pa- 
tikrinau prietaisų skydelio duomenis, ir netrukus pa- 
sirodė Gontas. 

Jis vilkėjo naują lakūno kostiumą ir atrodė nepa- 
prastai geros nuotaikos. Atsisėdęs į antrojo piloto 
kėdę, jis prisiveržė diržu. 

— Pasiruošęs skristi? — paklausiau. 

— Žinoma. Tiesa, yra dar vienas dalykas, — jis 
padavė man žemėlapį, kuris buvo kruopščiai prismeig- 
tas prie lentelės. — Jei pažvelgsite, išvysite, jog aš 
kiek pakeičiau mūsų kelionės planą. 

Naujas kursas, kurį jis buvo nubrėžęs, ėjo į šiau- 
rės rytus nuo Grantbėjaus, kirto pietinę Grenlandijos 
dalį ir baigėsi Reikjavike, Islandijoje. Iš viso — 
maždaug tūkstančio ir šešių šimtų mylių atstumas. 

— Ką jūs sumanėt? 

Jis išsitraukė iš kišenės voką ir padavė man. 

— Čia dar vienas tūkstantis, gerai? 

Jie buvo tokie pat naujutėliai ir tokie pat vilio- 
jantys. Aš sudėjau juos atgal į voką ir įsikišau jį į 
švarko vidinę kišenę. Koks man skirtumas? Reikja- 
vikas ar Šanonas. Man vis vien. 

Jis patenkintas nusišypsojo. 

— Nusprendėme, kad nebūtina pranešti bokštui 
apie šitą pasikeitimą, bičiuli. Norėčiau, kad jie mus 
užregistruotų kaip skrendančius į senąjį žemyną. 

— Jūsų valia, — tariau ir nuvažiavau prie paki- 
limo tako. 

Kai pakilome, vis dar lijo, dangus buvo sunkus kaip 
švinas, bet prisiminiau oro prognozę ir nusiraminau. Aš 
nekeičiau krypties, kol nenutolome nuo kranto. Lėktu- 
vas skrido gražiai, tikrai gražiai, ir tolumoje, kažkur 
horizonte, pro debesis jau skverbėsi saulės spinduliai. 
Aš atsilošiau, padėjau rankas ant valdymo rankenė- 
lių ir man pasidarė linksma. 

Tačiau didžiosios linksmybės prasidėjo po po- 
ros valandų, už penkių šimtų mylių. Paprašiau Gon- 
to mane pavaduoti, o pats nuėjau į tualetą lėktuvo 
gale. Tuomet ir patyriau pirmąjį šoką, kai atidaręs 
duris radau viduje sėdintį vyrą, apsirengusį kaip 
Grantbėjaus mechanikai. Galbūt kitu atveju tai atro- 
dytų juokingai, bet man juokai iš galvos kaipmat 
išgaravo, kai jo dešinėje rankoje pamačiau automa- 
tinį pistoletą “Luger"'. 

— Siurprizas, siurprizas! Tiesą pasakius, aš jau 
ruošiausi pats pas jus ateiti, — jis nukreipė pistoletą 
man į pilvą. — Gal pažiūrėkime, kaip laikosi senasis 
gerasis Marvinas? 

Jo balsas skambėjo panašiai kaip Gonto, bet buvo 
ne toks dirbtinis. Jo akys blizgėjo, ir aš supratau, kad 
jis nejuokavo. 

— Aš tikrai nesuprantu, kas čia vyksta, — tari- 
au. — Bet apsidžiaugčiau, jei jūs nukreiptumėte šį 
daiktą kur nors kitur. Gontas dabar stengiasi iš visų 
Jėgų, bet pilotas iš tikrųjų esu aš, ir tikrai nereikėtų 
jokių netikėtumų skrendant virš vandenyno. 

— Mielas bičiuli, aš nuskraidinčiau šį lėktuvą į 
Kiniją ir atgal su viena ranka už nugaros. 

Aš pasijutau lyg senais laikais Karališkojo aviaci- 
jos klubo bare, kai šalia prisėsdavo koks nuobodus senis 
su jardo ilgumo ūsais, giliai atsikvėpdavo, ir aš jau 
žinodavau, kad išgirsiu viską apie 1940-ųjų vasarą, 
karinius skraidymus, apie baisią priešų artileriją ir 
taip toliau. 

Aš nuėjau prie kabinos ir atidariau duris. Gon- 
tas atsigręžė, norėdamas man nusišypsoti, bet šypse- 
na iš jo lūpų kaipmat dingo. 

— Harisonas? — tepasakė jis. 

— Pats asmeniškai, seni, — Harisonas pabaksnojo 
pistoletu man į petį. — Sėskis ir perimk valdymą. 


156 


Gontas labai išbalo, bet neatrodė, kad būtų 
visiškai sutrikęs. Tiesą pasakius, net išgirdau, kaip 
jis, ieškodamas išeities, įtraukė į vidų ratus. 

— Gal kas nors man paaiškins, kas čia dedasi? — 
pareikalavau. 

— Ne tavo reikalas, žmogau, — papurtė galvą 
Harisonas. — Iš tavęs aš tik noriu kelių faktų ir skai- 
čių. Kiek dar liko iki Šanono? 

Aš pažvelgiau į Gontą, ir šis man linktelėjo. 

— Mes skrendame ne į Šanoną, — paaiškinau. — 
Mūsų tikslas — Reikjavikas Islandijoje. 


— Dieve, palaimink mano sielą! — tarė jis. — 
Tai bent netikėtumas. Ar toli jau nuskridome nuo 
Grandbėjaus? 


— Siek tiek daugiau nei šešis šimtus mylių. 

— Na, ką gi. Islandija man taip pat puikiai tin- 
ka, — jis nusišypsojo ir pažvelgė į Gontą. — Žinai, 
Marvinai, tu tikrai labai didelis kvailys. Aš norėjau 
tik savo dalies. 

— Gerai, gerai! — pakėlė ranką į viršų Gontas, 
tarsi norėdamas jį užčiaupti. — Nebūtina visiems ži- 
noti. Mes galime pasišnekučiuoti ir kitur. 

Harisonas atbulom išėjo iš kabinos, ir Gontas, 
uždaręs duris, nusekė jam iš paskos. Jie ten prabuvo 
gal dešimt minučių, visą laiką kalbėdami, bet man 
nepavyko nieko nugirsti. Kai išgirdau šūvius, atrodė, 
kad garsas sklido iš labai toli. Iš pradžių buvo du, 
bet po kelių sekundžių pasigirdo dar trys. Dvi kulkos 
pramušė duris ir išdaužė priekinį stiklą. 

Aš įjungiau automatinį valdymą ir skubiai atsise- 
giau diržą. Kai atsistojau ir apsisukau, staiga su 
trenksmu išvirto durys, ir rankomis sugriebiau Gontą. 
Aš jį nustūmiau į kėdę ir bandžiau atsegti kostiumą 
prie kaklo, o jis įsikibo man į švarką. Staiga iš jo 
gerklės pasruvo kraujas, ir jis atsilošė. Jo galva nusvi- 
ro į šoną, o akys nebyliai spoksojo. 

Harisonas gulėjo veidu į grindis pagrindinėje 

kabinoje. Kai jį apverčiau, jis jau buvo nebegyvas, 
dviejose kūno vietose kiaurai peršautas. Štai ir vis- 
kas. Likau vienas, iki kaklo įklimpęs nemalonumuose, 
su dviem lavonais ant rankų, įsivėlęs į darbelius, ku- 
rie pasirodė esą gerokai rimtesni, nei aš tikėjausi. 

Nuėjau į virtuvėlę, iš termoso įsipyliau kavos ir 
užsirūkiau. Reikėjo kuo skubiau sugalvoti, ką man 
pačiam daryti. Aš bet kada galėjau juos abu išmesti 
laukan, bet man vis tiek reikėjo kur nors nusileisti, 
vadinasi, tektų aiškintis dėl lėktuvo. Net jeigu aš jį 
tiesiog palikčiau, būtų paskelbta paieška, o to aš tikrai 
nenorėjau. Be abejo, laisvai galėjau numesti tą 
prakeiktą daiktą su abiem kūnais viduryje Atlanto, 
bet ką tada pats turėčiau daryti? Tiesa, buvo dar viena 
galimybė. Teks rasti dykynę irvirš jos pačiam iššokti, 
paliekant lėktuvą laisvai nukristi. Su tokiu benzino 
kiekiu atsitrenkęs žemėn, jis turėjo akimirksniu su- 
degti. 

Bet šis sumanymas man neatrodė realus. Man juk 
būtinai reikėjo kuo rečiau apgyvendintos vietos, kad 
lėktuvo avarijos niekas net nepastebėtų. Antra ver- 
tus, ta vieta neturėjo būti per daug nutolusi nuo 
civilizacijos, kad man pačiam liktų viltis išsigelbėti. 

Išganinga mintis buvo tokia paprasta, kad net 
nusijuokiau balsu. Nuskubėjau į piloto kabiną, at- 
sisėdau į savo vietą ir paėmiau žemėlapį. Tai, ko 
ieškojau, pamačiau iš karto — Julianehobo įlanką 
pietvakarių Grenlandijoje, mažą žvejų kaimelį Sand- 
vigą ir fiordą, ant kurio jis buvo įsikūręs. Ši kalnuo- 
ta vietovė nebuvo labai nutolusi nuo ledyno. 

Grenlandijos ledynas — viena iš nuošaliausių 
vietų šioje žemėje. Čia be jokių pėdsakų jau pradin- 
go daugybė lėktuvų. “Heronas" tik papildytų šį 
sąrašą. Oficiali versija būtų, jog jis nukritęs į Atlan- 
to vandenyną. Juk tikrasis kelionės tikslas ir buvo 
Šanonas. 

Aš labai atsargiai apskaičiavau atstumą iki kran- 
to. Skristi buvo likę keturi šimtai penkiasdešimt 
mylių, o pagal skalės parodymus, degalų būtų užtekę 
dar maždaug penkiems šimtams. Apsidžiaugiau. Man 
tereikėjo įjungti automatinį valdymą ir iššokti. Lėk- 
tuvas būtų nuskridęs dar keliasdešimt mylių, bet, 
pasibaigus kurui, staigiai kritęs nosimi žemyn ir 
sprogęs kaip bomba. 

Vienintelis keblumas buvo tas šuolis, bet čia jau 
aš privalėjau protingai rizikuoti. Užsidegiau cigaretę 
ir, siekdamas automatinio valdymo rankenėlės, ne- 
jučiomis pažvelgiau Gontui tiesiai į veidą. Tai 
nesuteikė man malonumo, todėl nustūmiau jį ant ki- 
tos kėdės pusės, išjungiau automatiką ir toliau 
valdžiau pats. Tuomet beliko sugalvoti įtikinamą is- 
toriją, kurią galėčiau papasakoti savo senam draugui 
Rasmusenui, atkeliavęs į jo fermą Sandvige. Bet juk 
tai nieko sudėtinga. Frederiksborgą ir Sandvigą jungė 
keliukas. Aš galėjau jam pasakyti, kad buvau atvykęs 
pamedžioti, juk visą sezoną to labai norėjau, bet vis 
nerasdavau laiko. Bet pakeliui įvyko incidentas, ir 
aš netekau visos medžioklės įrangos. Taigi tokia is- 
torija turėjo skambėti visai įtikinamai, ir man beliko 
ją kiek patobulinti. 

Skridau žemai virš jūros, tačiau, pasirodžius že- 
mei, vėl pakilau į trijų tūkstančių pėdų aukšt. Skaisčiai 
baltoje mėnulio šviesoje Grenlandijos ledynai žėrėjo 
kaip perlų vėrinys. 

Į rytus nuo Vienatvės žemės esanti Julianehobo 
įlanka skendėjo tirštame rūke. Vadinasi, vėjo, bent jau 
didesnio nei penkių mazgų, nebuvo. Tai mane džiugi- 
no, nes galėsiu nutūpti fiordo pakraštyje esančiame 
slėnyje. Nors nelabai patogu, bet vis šis tas. 

Naktiniam vėjui per suskeldėjusį priekinį stiklą 
veržiantis į vidų, kabinoje darėsi šalta, o begalė 
švytinčių prietaisų skydelio skalių tik klaidino, 
retkarčiais visai susiliedamos į bereikšmę mirgalynę. 


159 


Tuo metu dešinėje stipriai apšviesti fiordo 
vandenys tviskėjo kaip sidabras, o keistai iškreiptos 
formos mėnulis artėjo prie ledyno, išryškindamas jo 
aštrias, tarsi skustuvas linijas. 

Buvo pats laikas. Aš sumažinau greitį, įjungiau 
automatinį valdymą ir atsisegiau saugos diržą. Kai 
apsigręžiau, Gonto kūnas vėl buvo pakrypęs taip, lyg 
jis žvelgtų į mane; burna kiek praverta, tarsi norėtų 
man kažką pasakyti; galva, atsiskyrusi nuo kūno, 
skendėjo prietaisų skydelio šviesoje. 

Tamsoje žengiau į pagrindinę kabiną ir suklu- 
pau, užkliuvęs už Harisono kūno. Sučiupęs ištiesta 
ranka savo kelį, pajutau, kad jis sušalęs kaip ledas. 
Nežinia kodėl, bet aš labai persigandau. 
Nusvirduliavęs per tamsą, sustingusiomis rankomis 
pagriebiau už durų rankenėlių. Jas išstumęs, nedve- 
jodamas iššokau į šalčio sukaustytą naktį ir mane 
apėmė keistas laisvės pojūtis. Aš lėtai padariau kažką 
panašaus į kūliavirstį ir pamačiau virš savęs lėktuvą, 
lyg kokį tamsų vaiduoklį lėtai skriejantį rytų krypti- 
mi. Tuomet nusprendžiau išskleisti parašiutą. 

Vieną akimirką man pasirodė, kad jis užsikirto, 
1r mano burna visiškai išdžiuvo. Patraukiau dar kartą, 
iš visų jėgų. Niekas nepadėjo, aš toliau kritau, bet 
staiga išgirdau garsą, kuris tokiais gyvenimo momen- 
tais būna maloniausias — išsiskleidžiančio parašiuto 
šlamesį. Prisipildęs oro, jis išsiskleidė kaip gėlė. Aš 
pradėjau palengva leistis į kalnus fiordo smaigalyje. 


Šešiolikta dalis 


Lietus barbeno į langą ir aš pažvelgiau į tamsą. 

— Kas atsitiko, kai tu nusileidai? — paklausė 
Desforgas. 

Aš atsisukau į juos. 

— Mėnulio šviesoje linksmai nukeliavau pėsčiomis 

dvylika mylių. Kai atėjau pas Olafą Rasmuseną, jam 
pasakiau, jog išsiruošiau iš Frederiksborgo į kalnus 
pamedžioti. Sukūriau versiją, kad mano džipas 
slidžioje vietoje nulėkė nuo kelio, ir su juo — visa 
mano manta, bet man pavyko iššokti ir išsigelbėti. 
Tuo metu jis lyg ir patikėjo mano pasakojimu. Kitą 
dieną Žvejų valtimi nuplaukiau į Frederiksborgą, ten 
įsėdau į Rytų Kanados avialinijų lėktuvą—valtį, se- 
zono metu naudojamą pakrančių tarnybai, ir parskri- 
dau į Niūfaundlendą. 

Sara Kelso sėdėjo ant lovos krašto, į kamuoliuką 
susivyniojusi nosinę, visiškai išbalusi. Desforgas lėtai 
pasisuko ir pažvelgė į ją. 

— Tu tikrai apkvailinai mane, angele. Kas gi tu 
iš tikro esi? 

— Ar dabar tai turi reikšmės? — paklausė ji. 

— Ne, turbūt nebeturi. 

Jis įsipylė dar išgerti, prisitraukė kėdę ir atsisė- 
do priešais ją. 

— Gal visgi mums dabar papasakosi teisybę? 

— Gerai, — tarė ji liūdnai. — Ką norite sužinoti? 

— Pradėkime nuo smaragdų. Kam jie priklausė 
iš pat pradžių? 

— Tarptautinei Brazilijos investicijų kompani- 
jai. Juos turėjo atgabenti lėktuvu į San Paulą iš 
kažkokios srities krašto gilumoje. Gontas su vietiniais 
plėšikais juos pagrobė, o Harisonas su lėktuvu laukė, 
kad galėtų pabėgti. 

— O Vogelis buvo šio reikalo iniciatorius? 

— Teisingai. 

— O tu kuo čia dėta? 

— Aš dirbau Vogeliui daugelį metų, — ji 
gūžtelėjo pečiais. 

— Kai lėktuvas dingo, kaip reagavo Vogelis? 

— Jis visiškai tuo patikėjo. Sakė, kad tokios 
nelaimės dažnai nutinka. 

— Ar jam nesukėlė abejonių paslaptingasis mis- 
teris Kelso? 

— Nelabai, — ji papurtė galvą. — Harisonas 
dažnai pasivadindavo kita pavarde. Šiaip ar taip, jie 
niekur negalėjo pasislėpti. Vogelis vis tiek būtų 
sužinojęs. Kita vertus, nepamirškite draudimo. Tų 
pinigų jam nesinorėjo prarasti. 

— Nori pasakyti, kad kompanija iš tikro sumokė- 
j0 pinigus? 

— Kodėl gi ne? Reikalavimas buvo teisėtas. Bet 
matau, kad tu nesuvoki. Jis ir yra Londono Pasaulinė 
draudimo kompanija. 

Desforgas vėl prisipildė stiklinę. 

— Iš tavo pasakojimo, Džo, atrodo, kad Gontas 
norėjo pasprukti, bet Harisonas jį sučiupo. 

Aš linktelėjau ir tariau Sarai Kelso. 

— Tikrai gudriai sugalvota pavadinti jus Sara 
Kelso. Bet išduokit man paslaptį: tas dantų aprašymas 
ir žiedas — kam priklausė? 

— Gontui, — atsakė ji. 

Aš žvilgtelėjau į Desforgą. 

— Labai paprasta, kai žinai, ką reikia daryti. 

Jis papurtė galvą, visai suglumęs. 

— Vieno dalyko nesuprantu, kas nutiko tiems 
smaragdams? 

Aš jam papasakojau apie paketą, kurį Gudrida 
išsiuntė į Sandvigą, ir jis tyliai švilptelėjo. 

— Tai ironiškiausia istorijos dalis. Ar nebūtų 
laikas Simonsenui įsikišti? 

— Jis dabar Žvejų kaimelyje už šimto mylių į 
šiaurę, — pasakiau. — Iki rytdienos popietės negrįš. 
Tiesą sakant, jis tikisi, kad atskrisiu jo pasiimti. 

— O iki to laiko tu jau būsi dingęs, kiek suprantu. 

— Turbūt. 

Priėjau prie lango ir pažvelgiau į lauką. Rūkas 
vis tirštėjo, bet lietus jau buvo kiek aprimęs. Kai ap- 
sisukau, šalia stovėjo Ilana. Jos akys buvo 
nenatūraliai didelės, o oda ant skruostų labai įsitem- 
pusi, ir tai ją labai sendino. 

— Tu rimtai šneki? — ji paklausė. — Ketini ding- 
ti, kol neprasidėjo audra? 

— O kas man beliko? — pasakiau. — Kai taip 
padariau, visko gali nutikti, jei aš pasiliksiu. 

— Sakyk man, jeigu nebūtum prasitaręs, kad 
Gontas ir Harisonas žuvo nuo kulkų, ar kas nors tai 
sužinotų? 

— Paklausyk jos, Džo, ji tiesą sako, — staigiai 
įsiterpė Desforgas. — Juk tu pats minėjai, kad tie 
kūnai visiškai suirę. 

Kurį laiką dabar aš jau ir pats savęs šito klau- 
siau ir niekaip nesuradau protingo atsakymo. 

— Dievas žino, — tariau. — Galbūt trokštu 
mirties, 0 gal tiesiog nesugebu išvengti bėdų. 

Ilana nusišypsojo. 

— Tu nepabėgsi, Džo. Tavo prigimtis nebeleis 
taip padaryti. 

Ir ji sakė tiesą. Tą akimirką, kai ji ištarė šiuos 
žodžius, aš pats tai supratau. Tie laikai, kai galėjau 
apsisukti ir viską pamiršti, jau buvo praeityje. 

— Gerai, bet ką man dabar daryti? Eiti ir pačiam 
plikomis rankomis sučiupti Vogelį su Stratonu? 

Desforgas pažvelgė pro langą. 

— Nemanau, kad verta tai daryti. Kur jie pradings 
per tokį rūką? 

Savaime suprantama, jis sakė tiesą. Paprasčiau- 
siai, kol pagerės oras, nebuvo jokios galimybės iš čia 
išsinešdinti. O jūroje Da Gamos škuna nė pusdienio 
neatsilaikytų prieš Danijos karo laivyno korvetę, kuri 
vykdė tiriamuosius darbus prie Gothobo. Staiga su- 
pratau, kad visas šis reikalas buvo baigtas. Vogelis ir 
Stratonas nebeturėjo jokių vilčių. Jie jas prarado, 
užmušę Arnį. Tai buvo tikrai didelė kvailystė, ir net 
keista, kad Vogelis to nesuprato. Kita vertus, sako- 
ma, kad žmogaus reputacija priklauso nuo to, kaip 
dirba jo pavaldiniai. 

— Ką galvoji daryti dėl Arnio? 

— Nedaug ką mes galime padaryti, ar ne? — 
gūžtelėjau pečiais. — Geriau viską palikime ramy- 
bėje, kol rytoj atvyks Simonsenas. Manau, kad jis 
norėtų pats viską apžiūrėti. 

Pasigirdo beldimas į duris, ir aš jas atidariau. Už 
durų stovėjo Gudrida. Jos veidas buvo dėmėtas ir 
ištinęs nuo ašarų, bet šiaip ji laikėsi tvirtai. 

— Misteri Martinai, gal galėtumėt man padaryti 
paslaugą? 

— Jei tik sugebėsiu. 

— Norėčiau užsisakyti reisą jūsų lėktuvu. Gal 
galėtumėt rytoj iš ryto nuskraidinti mane į Sandvigą? 
Norėčiau iš čia išsinešdinti kuo greičiau. 

— Kai Olafas Simonsenas rytoj sugrįš, jam tai 
labai nepatiks, — paprieštaravau. 

— Jei manęs prireiks, jis galės atvykti pas mane 
į Sandvigą, — ji pačiupo mane už rankos. — Prašau, 
misteri Martinai. 

Aš lėtai linktelėjau. 

— Gerai, Gudrida, bet neužmiršk, kad viskas 
priklauso nuo oro. Melskis, kad rūkas išsisklaidytų. 

— Ačiū, misteri Martinai, — jos veidas pragiedrė- 
JO, ji sugrįžo prie durų ir kiek padvejojusi lėtai atsisu- 
ko. — Misteri Martinai, kas buvo tame pakete, kurį 
man davė Arnis? 

— Smaragdai, Gudrida, — paaiškinau. — Dau- 
gybė smaragdų. Jis net neįsivaizdavo, koks turtingas 
galėjo tapti. Bet kam jų būtų užtekę. 

— Ir dėl to jį nužudė? 

Aš linktelėjau. 

— Ar žinote, kas tai padarė? 

— Tą nustatys policija. Na, sakykim, kad mes šį 
tą nujaučiam. Kodėl klausi? 

— Nesvarbu, — tarė ji ramiai. — Juk niekas jo 
nebesugrąžins, ar ne? 

Žiūrėjau į ją nueinančią ir nežinojau, ką besakyti. 
Pamaniau, kad ir šį kartą man padėtų stiklelis 

brendžio. Kai apsisukau, Sara Kelso sunkiai atsisto- 
j0. Jos akys buvo įdubusios, o veidas — iškankintas 
ir pasenęs. Prisiminiau tą neapsakomai gražią moterį, 
kurią sutikau tik prieš tris dienas, bet dabar nebegalė- 
jau jos atpažinti. 

— Jei niekas neprieštarauja, aš geriau eisiu 
miegoti, — tarė ji. 

Desforgas pažvelgė į mane užuojautos pilnomis 
akimis. 

— Tegul eina, Džo. Kur ji pabėgs? 

Jis buvo teisus ir aš linktelėjau, netaręs nė 
žodžio. Ji išėjo, švelniai uždariusi duris. 

— Ką dabar darysim? — tarė Desforgas. 

Staiga pajutau, kad esu žvėriškai alkanas ir 

žvilgtelėjau į laikrodį. Buvo po dešimtos. 

— Pats laikas vakarieniauti, jei tik kas nors 
pageidauja to paties. 

— Puiki mintis! Tik leisk persirengti, — tarė 
Desforgas ir nuėjo į miegamąjį. 

Aš atsisukau į Ilaną ir ištiesiau rankas. Ji padve- 
jojusi jas paėmė. 

— Kam tai? 

— Aš tik norėjau tau padėkoti, — tariau, — kad 
atvedei mane į protą. 

— Aa? Štai kaip? — ji vos šyptelėjo. — Abejo- 
ju, ar tu tą patį jausi, kai tave nuteis. 

— Danai labai civilizuoti žmonės, — tariau. — 
Jų patys geriausi kalėjimai pasaulyje, nežinojai? 

— Kiek girdėjau, tokie yra švedai. 

— Tikrai? Dabar jau labai mane sujaudinai, — 
aš ją apkabinau ir pabučiavau. 


Žinau, kad taip susiklosčius įvykiams, skambės 
keistai, jei pasakysiu, kad labai skaniai pavalgiau. Bet 
aš neturėjau nė kąsnelio burnoje nuo tada, kai iš ryto 
Sandvige sukirtau sumuštinį. Desforgas irgi buvo 
panašiai išalkęs, bet Ilana pasitenkino kavos puodeliu 
ir žiūrėjo, kaip mes valgėme. 

Po to bare prasėdėjome dar gerą valandą, aš 
surūkiau kelias cigaretes ir išgėriau kavos, o Desfor- 
gas susipylė į skrandį reikalingą alkoholio kiekį. 
Snekučiuodamasis Desforgas netikėtai užsiminė, kad 
nuskridęs su Gudrida į Sandvigą, galėčiau parsiga- 
benti smaragdus, ir aš nustebau, kad man pačiam ši 
mintis anksčiau nešovė į galvą. Be to, mes apie ne- 
malonius įvykius beveik nekalbėjome, bet tikrai nega- 
lėjome jų užmiršti, o mūsų bendras pokalbis buvo 
nerišlus ir netikroviškas. 

Pusę dvyliktos mes užlipome laiptais. Paprašiau 
Ilaną užeiti pas Sarą Kelso, o pats su Desforgu nuė- 
jau į jo kambarį. Po valandėlės sugrįžo ir Ilana. 

— Kaip ir reikėjo tikėtis, ji miega. Buvo ilga ir 
įdomi diena, taigi ir aš eisiu gulti. Pasimatysime iš 
ryto. 

Desforgas tuo metu stovėjo nugara į mus ir pylėsi 
išgerti, todėl Ilana demonstratyviai pažvelgė į mane, 
lyg kažko laukdama. Aš nieko nesugalvojau, tik 
paėmiau ją už rankos, palydėjau iki durų ir nestipriai 
pabučiavau. Buvo akivaizdu, kad ji tikėjosi daugiau, 
bet aš negalėjau suprasti ko. Jos akyse pastebėjau 
nusivylimą, ir ji išėjo. 

Aš apsisukau ir išvydau Desforgą, grėsmingai 
Žiūrintį į mane. 

— Geriau pasisaugok, Džo, — tarė jis, — neužkibk 
ant kabliuko. 

— Sakai? 

— Patikėk manimi. Man pačiam anksčiau tai 
teko patirti. Kam veltui gaišti laiką? 

Jo žodžiai buvo persunkti pykčiu. Atrodė, jog jis 
dabar jos nekenčia, ir turint omenyje jos tėvo požiūrį 
į jo filmo finansavimą, tai buvo visai įmanoma. O 
galbūt jis tiesiog negalėjo pakęsti minties, kad ji 
atiteks kam nors kitam. Senas liūtas, vis dar 
įsikabinęs nagais į grobį, kažkada priklausiusį jam. 

Aš nenorėjau šia tema kalbėti, ir jis paliko tai 

ramybėje, pasiūlęs sužaisti kortomis. Mes žaidėme 
pokerį, akį, vistą, o užbaigėme velniškai smagiu žai- 
dimu, pavadintu “Gudrutis Semas“, kurio nebuvau 
žaidęs nuo savo tarnybos Kariniame jūrų laivyne 
laikų. Jis išlošė iš manęs daugiau nei du šimtus dolerių 
ir apie pusę keturių man pabodo. 

Aš jį palikau ir nuėjau į savo kambarį. Nesi- 
jaučiau pavargęs, tad, išsidrėbęs ant lovos, spokso- 
jau į lubas ir galvojau apie visą šį reikalą. 

Už kelių minučių durys atsidarė ir įėjo Desforgas. 

— Jos nebėra, — tarė jis paprastai. 

— Saros Kelso? 

— Aš ką tik patikrinau, — jis linktelėjo. 

Kodėl jis tikrino, puikiai žinojau, bet man dabar 
tai mažiausiai rūpėjo, todėl nukėliau kojas nuo lovos 
ir atsistojau. 

— Ar žiūrėjai pas Ilaną? 

— Taip, iš karto, bet jos ten nebūta. Ilana rengia- 
si. Ji tuoj čia ateis. 

Aš jį palikau ir nubėgęs koridoriumi prie Gudri- 
dos kambario pabeldžiau į duris. Jai atidarius, kiek 
nustebau, pamatęs, kad ji dar su drabužiais. 

— Ach, tai jūs, misteri Martinai, — ji linktelėjo 
galva į lovą, ant kurios gulėjo du lagaminai. — Nega- 
lėjau užmigti, todėl pradėjau krautis daiktus. 

— Noriu, kad tu man padėtum, — paprašiau. — 
Atrodo, kad dingo misis Kelso. Paklausinėk likusių 
žmonių iš personalo. Pasistenk kuo daugiau sužino- 
ti, nesukeldama didelio triukšmo. 

Ji linktelėjo labai susijaudinusi ir išbalusi, ir aš 
nuėjau. Nubėgęs laiptais Žemyn, išėjau į kiemą. 
Viešbutis turėjo du landroverius, kuriuos laikydavo 
garaže, kitoje kiemo pusėje. Vieno neberadau, todėl 
įšokau į kitą ir greitai išvažiavau, nors per rūką 
vairuoti buvo labai sunku. 

Ištuštėjusiu keliu nulėkiau uosto link ir, 
privažiavęs konservų fabriką, sustojau. Visą kelią iki 

prieplaukos nuėjau pėsčias. Ir, žinoma, tik tuščiai 
švaisčiau savo laiką. Neįtikėtina, nors oras buvo 
siaubingas, bet Da Gamos škuna buvo dingusi be 
menkiausio pėdsako. 


Kai grįžau į viešbučio kiemą, laikrodis rodė po 
keturių, ir tekančios saulės spinduliai jau skverbėsi 
pro rūką, iš kurio niro pastatai. 

Nuėjęs į Desforgo kambarį, radau Gudridą ir 
Ilaną, laukiančias manęs, ir patį Desforgą, 
vaikštantį pirmyn atgal, savaime suprantama, su tau- 
rele rankoje. 

Man įėjus, jis staigiai atsisuko. 

— Kur, po velnių, buvai? 

— Nuvažiavau į prieplauką patikrinti, ar dar 
neišplaukė Da Gamos škuna. Jos nebėra. Reikia many- 
ti, kad jie visi tame laive. Jie, ko gero, išprotėjo, nes 
aplinkui pilna ledkalnių. 

— Turbūt viskas ne taip, kaip tu sakai, Džo, — 
tarė Desforgas. — Geriau atsisėsk ir paklausyk Gudri- 
dos. 

— Aš šnektelėjau su naktiniu budėtoju, — pra- 
bilo Gudrida. — Atrodo, kad apie vienuoliktą valandą 
misis Kelso kažkas paskambino telefonu. Mergina 
sako, kad pokalbis vyko angliškai. Vėliau misis Kel- 
so paprašė žemėlapio, kuriame būtų pažymėta kelio 
iš Frederiksborgo į Sandvigą teritorija. Tokį žemėlapį 
jai surado. 

— Dar ką nors sužinojai ? 

— Naktį durininkas nešė išmesti virtuvės atlie- 
kas ir pamatė misterį Vogelį ir misterį Stratoną at- 
einant į kiemą su dar vienu vyru, kurio jis nepažino. 
Jie sėdo į landroverį iš garažo, bet durininkas nieko 
blogo neįtarė, nes automobiliai visada nuomojami 
viešbučio svečiams. Kai jis grįžo atgal į virtuvę, pro 
galines duris išėjo misis Kelso ir pasuko prie kitų. 
Durininkas sako, kad ji pasibučiavo su Vogeliu, ir jie 
visi išvažiavo. 

— Jai puikiai sekasi prie visų prisigerinti, — 
kandžiai tarė Ilana. 

— Dar vis manai, kad jie išplaukė škuna, Džo? — 
paklausė Desforgas. 

— Ne, bet manau, kad dabar aišku, ką jie bus 
sumąstę, — tariau. — Jie gali nuvažiuoti į Sandvigą 
per šešias valandas. Žinau, nes man pačiam yra tekę 
ten vykti. Tiesą pasakius, įmanoma ten nukakti net 
per penkias ar penkias su puse. 

— Ar ten yra telefonas? 

Gudrida papurtė galvą. 

— Prekybos poste yra radijo stotis, bet prekiau- 
tojas tose patalpose negyvena. Jis turi fermą ant kal- 
vos. Postą atidaro tik aštuntą ryto. Galėsime tuomet 
nusiųsti žinutę. 

— Pavėluotume kokiom trim valandom. 

Ilana suglumusi susiraukė. 

— Bet juk visa tai beprasmiška, negi jie to nesu- 
pranta? Kur, po galais, jie dings iš Sandvigo? 

Kaip tik apie tai aš pats tuo metu galvojau ir 
pamaniau, kad įmanomas tik vienas variantas. Jie, 
matyt, susitarė susitikti su škuna. 

— Bet ar jiems pavyks ten nuplaukti? — abejo- 
jo Desforgas. — Juk tu pats sakei, kad tik beprotis 
gali ja plaukti per tokį rūką. 

— Na, šiuo metu jie nebeturi iš ko rinktis. Bet 
prisiminiau dar vieną galimybę. Narsarsuago oro 
uostą. Nuo Sandvigo iki ten tik pora valandų kelio 
motorine valtimi. Ir daugybė žvejų už gerą atlyginimą 
sutiktų jiems padėti. Jie galėtų išskristi į Europą per 
Islandiją arba priešinga kryptimi — į Kanadą ar Jung- 
tines Valstijas. 

— Taigi, rodos, kad niekas nebegali jų sustab- 
dyti. 

Aš papurčiau galvą ir tai, ką pasakiau, išgąsdino 
netgi mane patį. 

— Tai netiesa. Visada galėčiau “Oteriu" nuskristi 
į Sandvigą per keturiasdešimt minučių. 

— Per tokį rūką? — nusikvatojo Desforgas. — 
Tu gal juokauji? Nuo savo nosies negali įžiūrėti dau- 
giau nei dvidešimt jardų į priekį. Net nuo vandens 
nepakiltum. 

— Pakilti — ne bėda, bet štai, kaip ten nuskridus 
nusileisti, aš net neįsivaizduoju. Nežinau, ar jūs paste- 
bėjote, bet Sandvigo fiordo sienos — tai tūkstančio 
pėdų aukščio uolos. 

— Klausyk, Džo, — papurtė galvą Desforgas. — 
Aš turiu licenciją ir pats moku skraidyti. Dievas žino, 
aš tai dariau filmuose daugybę kartų, bet tokį skrydį 
mes galėjome nebent imituoti ant žemės su vėją ke- 
liančiomis mašinomis ir dirbtiniu rūku. Realiame gy- 
venime tokų dalykų niekas neišdarinėja. 

To man ir užteko. Prisiminęs tą pokalbį, aš gal- 
vojau, kad galbūt Desforgas elgėsi ypač gudriai, tokiu 
būdu bandydamas mane pastūmėti žygiui, kurio at- 
likti aš niekada rimtai neketinau. Jei taip, tai jam 
puikiai pasisekė. Nežinau, kur tada dingo mano 
protas, bet staiga užsikrėčiau neapsakomu entuziaz- 
mu ir negalėjau jo suvaldyti. 

Tarytum supratęs, apie ką aš galvojau, jis ramiai 
tarė: 

— Tau niekada nepavyks to padaryti, Džo. 

— Tu turbūt teisus, — tariau. — Bet žinau tik 
viena — aš būtinai pabandysiu. 

Ilanos veidas išbalo, akys blykstelėjo, bet aš at- 
sidariau duris ir išėjau jai nespėjus pratarti nė žodžio. 


Nuėjau į savo kambarį ir persirengiau lakūno 
kombinezonu. Kol susiruošiau, nemaža dalis mano 
pradinio entuziazmo jau buvo išgaravę — tai tiesa — 
bet aš neapsigalvojau, todėl, pasidavęs keistam 
likimui, nubėgau laiptais Žemyn ir per kiemą nuėjau 
į garažą. 

Nusviedžiau savo krepšį į landroverio galą ir 
stabtelėjau. Du Gudridos lagaminai ir Desforgo 

vinčesteris palaikėje dėžėje jau buvo viduje. Apsisu- 
kau ir išvydau juos visus tris išlendančius iš šešėlio. 

— Suknistas rytas, — linksmai tarė Desforgas. 

— Ką jūs čia darote? — rimtai paklausiau. 

Atrodo, kad Desforgas į šį reikalą žiūrėjo tikrai 
rimtai. 

— Tarkime, kad mums nusibodo nuobodi kas- 
dienybė. 

— Jūs turbūt visi galutinai išprotėjote, — tariau 
aš, bet Ilana tiesiog praėjo man pro šalį ir įlipo į au- 
tomobilį. 


Pasiskolinau motorinę valtį ir patikrinau, ar 
vandenyje už nusileidimo tako nėra kliūčių. Nieko 
neradęs, grįžau ir radau Desforgą, jau šildantį man 
variklį. 

Prisiveržiau diržais piloto kėdėje ir atsisukau 
pažvelgti į mūsų merginas. 

— Geriau užsimerkit. Bus šiek tiek baisoka. 

Šiais žodžiais kiek sumenkinau tai, ko iš tikro 
tikėjausi. Nerti į tą pilką rūko sieną psichologiškai 
buvo siaubingiausias mano gyvenimo žingsnis. Bet 
aš nepasidaviau. Šoviau į priekį visi greičiu ir kuo 
skubiau pasistengiau pakilti. 

Už dvidešimties sekundžių mes pakilome virš 
rūko ir nuskridome pietų link. 


Šis skrydis iš tiesų buvo neeilinis. Rūkas apačio- 
je visiškai dengė jūrą tarsi tiršti dūmai slėnyje, o ry- 
tuose didingai kyšojo pakrantės kalnyno viršūnės. 
Nepamirštamas reginys. 

— Neatrodo labai gerai, ar ne? — tarė Desfor- 
gas, bet, kad ir kaip būtų keista, jis šypsojosi, jo akys 
žibėjo. 

— Mums dabar rūpi tik padėtis Sandvige, — 
niūriai tariau jam. 

— Ar tu jaudiniesi? — jo balsas buvo įžūlus. 

— Tiksliau pasakius, aš mirtinai išsigandęs. Jei 
ir ten bus tokios oro sąlygos, geriau pradėk melstis. 

Gudrida išbalo ir griebė už savo sėdynės atra- 
mos. Ilana pasiūlė jai cigaretę ir linksmai tarė: 

— Jam dar patinka musėms sparnus nutraukinėti. 

— Ačiū už pasitikėjimą, — atšoviau ir įdėmiai 
pradėjau žiūrėti į lėktuvo prietaisus. 

Aš jaučiau piktą pasitenkinimą, kad man pavyko 
dalį savo baimės perduoti kitiems, ir likusį pusvalandį 
tiesiog sėdėjau, reguliuodamas valdymo rankenėles ir 
galvodamas apie visus šiuos keistus įvykius. 

Žvelgiant Vogelio akimis, jo sumanymo stipry- 
bė — paprastumas, bet tai kaip tik buvo ir silpnoji 
plano vieta. Keli atsargūs žingsneliai ištemptu lynu, 
ir jis sau sėdėtų namuose — laimingas ir ramus. 
Nelaimei, jis nežinojo dviejų dalykų — tai, kad esu 
aš ir kad Sara Kelso bandys jį apgauti. 

Taip galvodamas, prisiminiau Arnį. Vieną 
akimirką man atrodė, kad vėl išvydau jį, gulintį ten 
už sofos, ir didžiulę kraujo dėmę, raudonai nudažiusią 
sieną. Pati kvailiausia ir nesąmoningiausia visos is- 
torijos dalis. Kaip ten Arnis mėgavo sakyti? Naudokis 
viskuo, kas vyksta dabar, ir niekada nelauk rytojaus. 
Tikėkimės, kad jis spėjo pasinaudoti viskuo, ką jam 
suteikė gyvenimas. 

Mano mintis išblaškė Desforgas, pagriebęs man 
už rankos. Pažvelgęs žemyn, pamačiau, jog rūko 
sluoksnis vienoje vietoje staigiai baigėsi, tarsi jį kas 
peiliu būtų nurėžęs. Netrukus papuolėme į smarkų 
lietų, 0 apačioje ryškiai mėlynavo jūra. Nuo tos 
minutės mums visiems pasidarė ramiau. Savaime su- 
prantama, dėl smarkaus lietaus matomumas fiorde 
buvo nekoks, o Rasmuseno fermą ant kalvos dengė 
dar ir lengvas rūkelis, tačiau nusileidimui kliūčių 
nebuvo. Padariau didelį ratą ir pasirinkęs kryptį, lygia- 
grečią aukštai uolai kitoje fiordo pusėje, laimingai 
nutūpdžiau lėktuvą. 

Septyniolikta dalis 


— Štai ir atvykome, — tariau, kai sustojome. 

Galiu prisiekti, kad Desforgo veide išvydau 
nepasitenkinimą, nors jam ir pavyko šyptelėti. 

— Netikusi paskutinė dalis, Džo. Juk visiškai 
nebeliko įtampos. 

Aš atsisukau ir pažvelgiau į moteris. 

— Kaip laikotės? 

Gudridos žandai vėl buvo įgavę spalvą, ir Ilana 
nusišypsojo. 

— Kuo puikiausiai. 

Aš norėjau prisidegti cigaretę, bet Desforgas kil- 
stelėjo ranką. 

— Man atrodo, kad aš kažką girdžiu. 

Aš atidariau langą, ir į vidų plūstelėjo vėjas. Mes 
sėdėjome tyloje, ir tik bangos retkarčiais 
pliaukšteldavo į oro pagalvę. Desforgas paprašė Ilanos 
paduoti jam vinčesterį ir jau ketino išsiimti jį iš dėžės. 

Staiga išgirdome iš arti sklindant duslų mažo 
motoriuko burzgimą, ir netrukus kažkas daniškai 
šūktelėjo. Aš aprimau. Tai buvo tik maža guminė 
valtelė, kurioje sėdėjo Bergsonas, pašto darbuotojas. 
Jis išjungė variklį ir priplaukė arčiau. 

Jis nusišypsojo pro lietaus lašeliais nusėtą 
barzdą. 

— Labas rytas, Džo, tau pasisekė. Prieš pusva- 
landį fiorde pro rūką nieko nesimatė. Bet užėjus lie- 
tui, jis išsisklaidė. 

— Frederiksborge, mums išskrendant, irgi buvo 
ne ką geriau, — tariau. 

Gudrida palinko į priekį. 

— Labas rytas, misteri Bergsonai. Kaip gyvuoja 
mano senelis? 

— Puikiai, mis Rasmusen. Užvakar buvau jį 
sutikęs. 

Jis akivaizdžiai nutebo, ją išvydęs, bet jam ne- 
spėjus pratęsti minties, aš paklausiau: 

— O nuo kada jo nematei? Argi vakar po pietų 
laive jam nebuvo siuntinio? 

— Aš nežinau, — tarė jis. — Laivas kiek užtru- 
ko dėl rūko ir atplaukė tik vakar naktį, todėl dar ne- 
pradėjau pašto rūšiuoti. Jis dar parduotuvėje, mano 
krepšyje. 

— Tai gerai, — tariau. — Kai jį atidarysi, rasi 
paketą, siųstą Gudridai į jos senelio fermą. Mes su- 
taupysime tau kelionę. 

— Bet aš nesuprantu, — jis visiškai suėriko. 

— Tau ir nebūtina suprasti. Tiesiog apsuk valtį, 
o mes seksime paskui tave. 

Jis nesiginčijo, tik gūžtelėjo pečiais ir nuėjo į 
valties galą. Kol jis bandė užvesti variklį, aš 
išaiškinau Desforgui ir Ilanai, ką buvau sumanęs. 

— O ką darysim toliau, kai savo rankose turėsim 
brangenybes? — paklausė Desforgas. 

—+- Pasiskolinsim Bergsono senąjį džipą, nu- 
važiuosim pas Olafą Rasmusen į namus ir perspėsim 
jį, kas jo laukia. Tada sudarysim darbinį komitetą 
Vogelio ir jo draugų deramam sutikimui parengti. Su 
Olafu dažniausiai gyvena keli eskimų piemenys, ku- 
rie mielai prisimintų protėvių sugebėjimus. 

— Mano senelis dabar gyvena vienas, negi 
pamiršote, misteri Martinai, — papurtė galvą Gudri- 
da. — Šiuo sezono metu piemenys bastosi kalnuose, 
rinkdami visas avis ir pasiruošę ginti jas Žemyn į 
slėnį. 

Ji pasisuko į Ilaną. 

— Už keturių, daugiausia penkių savaičių 
prasidės žiema. Ji visada mus užklumpa netikėtai. 

— Gerai, tada važiuokim ir paimkim jį iš ten, 
kol tie neatvyko. 

Aš užvedžiau variklį, o Desforgas tuo metu 
patapšnojo šautuvo vamzdį. 

— Aš jiems galėčiau nuo tvarto pastogės užkurti 
pirtį su šiuo daikčiuku. Iš sodybos gyvi jie tikrai 
neišvažiuotų. 

Su cigarete dantyse, vinčesteriu an kelių, 
susitaršiusiais plaukais ant kaktos ir pamišėlio 
žvilgsniu jis atrodė kaip vyrukas iš reklaminių savo 
filmų kadrų. 

— Nebūk kvailas, Džekai, mes ne filmavimo 
aikštelėje, — tariau. — Čia viskas tikra. Žmonės iš 
tiesų gali žūti. Jie neatsikels po visko nuo grindų 
pailsėti, kol juos pašauks kitam kadrui. 

Jis paraudo iš pykčio, stipriai spausdamas gin- 
klą. 

— Tarnaudamas B.29 artileristu, aš nevaidinau, 
tu anglų jūrų laivyno žiurke. Trisdešimt penki skry- 
džiai. Man kulka pataikė į šlaunį, ir ji buvo tikra. 
Mane apdovanojo medaliais, vaikeli. O ar tau ką nors 
davė? 

Galėjau pasakyti, kad aš irgi gavau medalių, jei 
tai ką nors įrodytų. Aš neturėjau jokio noro su juo 
ginčytis ir nebuvo jokios prasmės. Juk jis turbūt net 
nesuprastų, ką noriu pasakyti. Akies krašteliu pažvel- 
giau į Ilanos veidą. Ji atrodė pritrenkta ir dėl 
nepaaiškinamos priežasties išsigandusi. Aš stumtelė- 
jau droselį, ir mes nuplaukėme paskui valtį. 


Prieš mūsų su Desforgu konfliktą nublanko vis- 
kas, netgi susijaudinimas tą akimirką, kai Bergsonas 
pašto krepšyje surado siuntinį ir padavė jį Gudridai. 
Ji perplėšė pakuotę ir ištraukė lipnia juostele užkli- 
juotą kartoninę batų dėžę. 

— Taip man ją padavė Arnis, — tarė mergina. 

Aš išsitraukiau peilį ir perpjoviau dangtį. Dėžėje 
buvo pilkas drobinis diržas pinigams su keliomis 
kišenėmis. Atidaręs vieną, išbėriau porą akmenukų 
sau į delną. 

— Tad štai kaip jie atrodo? — Desforgas pasakė. 

— Taip, kol jų neapdirba ekspertai, — linktelėjau. 

Sudėjęs akmenukus atgal į kišenes, per juosmenį 
apsijuosiau diržą ir tariau Bergsonui: 

— Gal galėtume pasiskolinti tavo džipą? 

— Žinoma, — tarė jis, supratęs, kad čia vyksta 


kažkas neįprasta, ir nerangiai pridūrė: — Klausykit, 
gal aš galiu kuo padėti? 

— Nemanau. 

— Mes gaištame laiką, — šiurkščiai įsiterpė 
Desforgas. 


— Greičiau važiuojam! 

Jis išbėgo į lauką, o aš sustojau prie durų ir tariau 
Ilanai: 

— Kas jam darosi, dėl Dievo meilės? 

Ji atrodė susijaudinusi. 

— Aš nežinau, kartais jam užeina. Jis tampa 
irzlus, nenuspėjamas ir pyksta nežinia dėl ko. 
Turbūt jam reikia išgerti. 

— Greičiau sakyčiau, kad jis jau per daug 
prac:gėrė, — liūdnai tariau ir išėjau. 

Desforgas sėdėjo prie džipo vairo, šalia pasidėjęs 
šautuvą, ir grėsmingai pažvelgė į mane. 

— Gal prieštarauji? 

— Kaip panorėsi. 

Atsisėdau ant galinės sėdynės. Ilana ilgai dve- 
j0jo, nežinodama, kur sėstis, bet netyčia jai padėjo 
Gudrida, įsitaisydama priekyje šalia Desforgo. 

— Na, greičiau apsispręsk, — tarė jis suirzęs. — 
Tu važiuoji ar ne? 

Ilana nieko neatsakė, tik atsisėdo ant galinės 
sėdynės šalia manęs, sunėrė rankas ir pažvelgė į tolį. 


Lietus kiek aprimo. Nors visai nenustojo lyti, bet 
matomumas padidėjo iki penkiasdešimties jardų. Mes 
kilome vingiuotu ir purvinu keliuku į kalną. Žemyn 
iki fiordo vandenų leidosi status šlaitas, padengtas 
alksnių krūmokšniais ir išretėjusiais dešimties pėdų 

aukščio berželiais bei gluosniais. Dešinėje ant apker- 
pėjusių uolų raudonavo Islandijos aguonos, taip pat 
matėsi alpinės uolaskėlės ir net vėdrynai. Žodžiu, 
viskas atrodė beveik kaip Tirolyje ankstų ūkanotą 
rytą. 

Nors oras buvo bjaurus ir prastas kelias, Des- 
forgas vairavo per greitai, bet galėjau prisiekti, kad 
už jokius pinigus jam to nepasakysiu. Jei ir būčiau 
bandęs, nebūčiau spėjęs, nes pusiaukelėje į kalno 
viršūnę iš už posūkio išdygo viešbučio landroveris ir 
milžinišku greičiu atlėkė į mus. 

Trumpam viskas sustingo, veiksmas sustojo, tarsi 
būtų užstrigusi f11mo juosta, ir tuomet Desforgas pasu- 
ko seno džipo vairą į kairę, net nebandydamas stabdy- 
ti. Landroveris pračiuožė mums iš dešinės ir sustojo. 
Kai prasilenkėme, atstumas tarp automobilių nebuvo 
didesnis nei viena pėda, o mūsų džipo užpakalinis 
ratas kairėje pusėje po staigaus posūkio atsidūrė ore. 
Automobilis pasviro į šoną, ir aš per kraštą iškritau 
lauk. Visa gerkle rėkdamas, tėškiausi į purvą *r : 
krūmokšnius nusiridenau šlaitu žemyn. 

Kai atsistojau, džipas suriaumojo kaip alkanas 
liūtas ir, taškydamasis purvais ir žvyru, užsiropštė 
atgal ant kelio. Desforgas sustabdė. Tuo metu lan- 
droveris jau sukosi aplink, Stratonas atsistojo ir at- 
sirėmė į priekinį stiklą, rankoje laikydamas automa- 
tinį pistoletą. 

Jis nesitaikęs kartą iššovė, ir aš sušukau: 

— Dėl Dievo, važiuok! Išvežk iš čia moteris. 
Lėkite į fermą! 

Desforgui užteko proto nepradėti ginčytis, ir dži- 
pas dingo lietuje. Landroveris privažiavo ir sustojo virš 
manęs. Stratonas kažką sušuko, bet nesupratau jo 
žodžių, nors mus skyrė tik keturiasdešimties ar 
penkiasdešimties pėdų atstumas. Tada, sukėlęs ak- 
menų griūtį, jis pasileido šlaitu žemyn, rankoje 
nešinas automatiniu pistoletu. Landroveris nurūko 

paskui džipą, o aš, Stratonui iššovus du kartus, ap- 
sisukau ir pasileidau kiek kojos neša, klupdamas tarp 
alksnių krūmokšnių. 

Veržiantis pro tankmę, beržų šakos negailestin- 
gai braižė man veidą. Dar sykį suklupęs, 
nebeišsilaikau ant kojų ir visiškai nugriuvau. Ap- 
siverčiau ant nugaros ir sulaikęs kvapą nučiuožiau 
žemyn per žvirgždą tiesiai ant kranto fiordo 
pakraštyje. 

Atsistojęs nusvirduliavau pakrante ir parkritau 
ant žemės, jausdamas laikinai saugus juodų uolų ap- 
suptyje. Pagalvojau, kad esu dvylikametis berniu- 
kas, guliu ant kranto Škotijoje ir žaidžiu akmenukais. 
Juk čia jie buvo lygiai tokie patys, kaip ir kitų kraštų 
pakrantėse. Tipiškas chalcedonas. Peršviečiamas rau- 
donasis karnalitas, rudasis ir raudonasis jaspis, 
dryžuotasis oniksas ir agatas. 

Valandėlę ten pragulėjau, sulaikęs kvėpavimą, 
bijodamas išgirsti persekiotojo žingsnius. Bet buvo 
tylu. Girdėjau tik žolės, blaškomos vėjo, šlamesį ir 
ramų vandens teškenimą. 


Lūktelėjęs keletą minučių, nužingsniavau prie 
tokios pakrantės vietos, kuri, mano manymu, buvo 
tiesiai po Rasmuseno ferma. Man pasisekė, nes paste- 
bėjau kietą granito uolą, kyšančią iš kalno šlaito. Viena 
jos puse greitai užkopiau į viršų ir džiaugiausi, kad 
neteko ilgai ir nuobodžiai brautis aukštyn pro įkyrius 
krūmokšnius. 

Tokiame aukštyje dar matėsi rūko liekanų, bet jos 
pamažu sklaidėsi, keistai ir grėsmingai sukdamosis 
aplink mane. Mano širdis neapsakomai stipriai daužė- 
si, o kai užsiropštęs ant kalvos, klestelėjau ant žemės, 
iš burnos pasruvo kraujas. Apsižvalgęs pamačiau 
gluosnių giraitę, o už jos — tiesiai į Rasmuseno fer- 
mos pietines pievas kylantį šlaitą. 

Giliai įkvėpęs, sunkiai atsistojau ir patraukiau 

pirmyn. Staiga ant uolos iš už akmens išdygo Strato- 
nas ir kuo ramiausiu tonu, tarsi būtume tik trumpam 
išsiskyrę geri draugai, tarė: 

— Ach, štai kur tu, drauguži. 

Man nespėjus apsisukti, jis iššovė, ir kulka 
sutrupino man riešą. Sovė tikras profesionalas, kuris 
žino, jog net mirštantis žmogus gali į jį iššauti, o 
žmogus sulaužytu riešu — tikrai ne. 

Tiesą sako, kad kai į kūną pataiko kulka, tikro 
skausmo žmogus nejaučia, bent jau iš pradžių. Tik 
atrodo, lyg kažkas būtų labai stipriai tvojęs buku daik- 
tu. Užtat poveikis centrinei nervų sistemai — tikrai 
įspūdingas. Užima kvapą — lyg spyris į pilvą. 

Nukritau veidu į Žemę ir gaudžiau orą. Jis atsisto- 
jo ant uolos krašto ir nusišypsojo. 

— Aš jau senokai tave stebiu. Puikus vaizdas iš 
čia, kad ir pro rūką, — jis papurtė galvą. — Tau nepa- 
sisekė, drauguži. 

Jis nešaudė drebančiomis rankomis nuo liemens 
kur pakliūva, kaip koks neišmanėlis geltonsnapis. 
Ryžtingai pakėlęs ranką, sumaniai nusitaikė, bet aš 
spėjau sušukti: 

— Nekvailiok, Stratonai, žinau, kur yra sma- 
ragdai! 

Kiek padvejojęs, jis nuleido ginklą. Aš tuo metu 
atsiklaupiau ant vieno kelio, kaire ranka gniaužda- 
mas pilną saują purvo. Stodamasis tėškiau jį Stratonui 
tiesiai į veidą. Jis atsilošė, instinktyviai mostelėjo 
rankomis į viršų, žengė žingsnelį atgal ir nugarmėjo 
nuo uolos žemyn. 


Aštuoniolikta dalis 


Kulka suskaldė mano riešo kaulus. Jaučiau, kaip 
nuolaužos trynėsi viena į kitą, kai vyniojau ant riešo 
nosinę, norėdamas sustabdyti kraujavimą. Bet riešo 

visai neskaudėjo, dar ne. Tai manęs dar laukė ateityje. 
Užsikišęs ranką už lakūno švarko, užkopiau ant kal- 
vos. 

Kai priėjau tvorą ties pieva iš pietų, nuaidėjo 
šūvis. Netrukus į jį atsakė dar du. Aš pasilenkiau ir 
leidausi bėgti, slėpdamasis už pilkos akmenų tvoros, 
kuri mane puikiai dengė, kol įbėgau į sodybą. 

Iš tvarto pašiūrės pasigirdo dar vienas šūvis. Į tai 
dvigubai atsakė šaulys iš namo. Grįžau ten pat, iš kur 
buvau atbėgęs, peršokau akmenų sieną ir prisėlinau 
prie namo iš galo. 

Kiemas priešais galines duris buvo ištuštėjęs, bet 
tuo metu man tai nelabai rūpėjo, kadangi riešą jau 
pragariškai skaudėjo, ir tas skausmas lyg gyvis kilo 
mano ranka aukštyn. 

Aš pasileidau per kiemą, kiekvieną akimirką 
tikėdamasis gauti kulką į nugarą, bet nieko neatsi- 
tiko. Laimingas pribėgau prie durų, kurios, tarsi mane 
pasitikdamos, pačios atsivėrė man prieš nosį. 

Sustojau bėgęs, tik atsimušęs į virtuvės sieną. 
Durys man už nugaros užsivėrė ir spragtelėjo sklendė. 
Kai atsisukau, kaire ranka valydamasis nuo veido 
prakaitą, prieš mane stovėjo Da Gama. 


Kai mane įstūmė į kambarį, išvydau Vogelį su 
revolveriu rankose, palinkusį prie išdužusio lango, 
ir šalia jo Sarą Kelso, prisiglaudusią prie sienos. Ant 
stalo užmerktomis akimis gulėjo Rasmusenas. Jo gal- 
va kraujavo, o šalia sėdėjo Ilana su Gudrida. 

Vogelis ramiai pažvelgė į mane. 

— Kas nutiko Stratonui? 

— Jis užsinorėjo paskraidyti ir nukrito nuo olos. 
Jumis dėtas, nesitikėčiau jį kada nors pamatyti. 

Dar viena kulka įlėkė pro išdaužtą langą, ir visi 
krito ant grindų. Aš nušliaužiau prie Ilanos ir ištiesiau 
jai savo riešą. 

— Gal galėtum man kaip nors padėti? Kas čia 
atsitiko? 

Ji nusirišo šilkinį šaliką nuo kaklo ir stipriai su- 
veržė juo mano riešą. 

— Kai mes čia atvažiavome, Džekas mums 
liepė eiti į vidų. Jis sakė juos užklupsiąs nuo tvar- 
to pastogės. 

— Kas neišdegė? 

— Jie atvažiavo iš kitos pusės. Viskas išėjo taip 
kvailai. 

— Jam šiandien nesiseka blaiviai mąstyti, — 
tariau. — Kas nutiko Rasmusenui? 

— Jis bandė grumtis su Vogeliu, bet Da Gama 
šautuvu trenkė jam per galvą. 

Dar dvi kulkos įlėkė pro langą, ir viena iš jų 
prakirto grindis. Gudrida suspiegė. Vogelis atsisuko 
1r, nugara atsirėmęs į sieną, dar kartą užtaisė revolverį 
šoviniais. Ant jo žando raudonavo kraujo dėmė. 

— Manau, kad pakaks šitų nesąmonių. Ateikit 
čia, misis Eitan. 

Ji sudvejojo, todėl Da Gama pastūmė ją pirmyn. 
Vogelis sugriebė ją už plaukų, atlošė jos galvą ir 
prikišo revolverio vamzdį prie smilkinio. 

— Misteri Martinai, — tarė jis ramiu balsu. — 
Išeikite į lauką ir pasakykite Desforgui, kad ištaškysiu 
jo draugės smegenis, jeigu jis neišeis iš to tvarto per 
kelias minutes. 

Aš nespėjau nieko net pagalvoti, nes Da Gama 
pastatė mane ant kojų, atidarė duris ir išstūmė lau- 
kan. Parklupau ant kelių, ir tuo metu kulka pramušė 
sieną šalia durų staktos. Jis jau turėjo mane atpažin- 
ti, todėl klupdamas nubėgau per kiemą, šaukdamas jį 
vardu. 

Įbėgęs į tvartą, pamačiau jį. Jis stovėjo prie pastogės 
krašto, vilkėdamas savo senąjį švarką, ir rankose laikė 
užtaisytą vinčesterį. Tai buvo nebe Džekas Desfor- 
gas. Tai buvo ta legendinė asmenybė, pakilusi virš 
gyvenimo realybės. Kai jis nušoko žemyn ir pajudė- 
jo prie manęs, pasijutau labai keistai, tarsi vaidin- 

tume filme, o ši scena būtų jau kažin kelintą sykį 
kartojama. 

Kai pradėjom šnekėti, man rodės, jog mūsų 
pokalbis vyko pagal scenarijų, pagal penkiasdešimt 
septintojo puslapio dialogą, kuris buvo sukurtas spe- 
cialiai jam — specialiai Džeko Desforgo vaidmeniui. 

— Nekaip atrodai, brolyti. Kas atsitiko? 

Aš jam papasakojau apie Stratoną. 

— Bet dabar tai nebesvarbu. Tau reikės išeiti, 
Džekai. Vogelis prisiekinėja, kad nužudys Ilaną, jai 
tu jam nepaklusi, ir man atrodo, kad jis nejuokauja. 

Jis linktelėjo, bet keistas jo akių žvilgsnis 
išdavė, jog jo mintys buvo visai kitur. 

— Gerai, brolyti, jei tik taip tu nori. Bet iš kur 
mums žinoti, kad jis mūsų nenukeps, kai išeisim į 
kiemą? 

— Tai sužinosim kitoje serijoje. 

— Taip ilgai laukti nebegaliu. 

Jis išėjo pro atviras duris ir, žengęs tris ar ke- 
turis žingsnius, numetė šautuvą ant žemės. 

— Gerai, Vogeli, tu laimėjai! 

Staiga aš pamaniau, kad jį tuoj suvarpys kulkos. 
Valandėlę jis ten pastovėjo, kol atsidarė durys, ir išėjo 
Vogelis prieš save stumdamas Ilaną. 

Po to pasirodė Sara Kelso ir Da Gama jai iš 
paskos, bet Gudridos nesimatė. Ji turbūt pasiliko prie 
senelio. Mes visi susitikome kiemo viduryje, keistai 
tylėdami. 

“Pirmas prakalbo Vogelis. 

— Duokite mums smaragdus, misteri Martinai! 

Aš suabejojau, bet mane įsakmiu tonu paragino 
Desforgas. 

— Duok jiems smaragdus, Džo. 

Nusisegiau diržą ir nusviedžiau jiems. Vogelis 
ramiu veidu jį pakilnojo. 

— Ilgai laukiau šio momento. 

Ilana staigiai perbėgo į mūsų pusę ir atsisuko į 
austrą. 


182 


— Ko dabar mums tikėtis, misteri Vogeli? Arnio 
Fasbergo likimo? 

Vogelis nusišypsojo. 

— Miela mis Eitan, kaip ir dauguma užkietėju- 
sių nusidėjėlių, aš pasiruošęs išpažinti savo kaltes, 
bet kitų Žmonių nuodėmių tikrai neprisiimsiu. Aš 
nežinau, kas nužudė nelamingąjį misterį Fasbergą, bet 
tikrai ne aš ir ne mano pagalbininkai. 

Meluoti jam nebuvo ko, ir mes supratome, kad 
jis sako tiesą. Ilana nustebusi pažvelgė į mane. 

— Bet kas gi tai padarė, Džo? Kas dar galėjo 
taip padaryti? 

— Belieka vienas žmogus, — tariau. — Tas, 
kuris jam apie deimantus papasakojo. 

Saros Kelso veidas persimainė, sutrūkčiojo, ran- 
ka nevalingai užsidengusi burną, ji skubiai žengė 
žingsnį atbula. 

— O ne, taip aš niekada nepadaryčiau. 

— Bet kas kitas galėjo taip padaryti? — paklau- 
siau. — Be jūsų, nieko nebėra. 

Ji nerado žodžių man atsakyti ir nutilo. Bet pra- 
bilo Desforgas, ramiu ir labai pavargusiu balsu. 

— Esu dar aš, brolyti. Ji rado tą laišką Frederiks- 
mute, pameni? Tą, nuo Milto Goldo. Ji žinojo, kad aš 
priėjau liepto galą. Tą vakarą, kai jūs grįžote į ledyną, 
ji jau tikrai žinojo, kad Arnis ją apkvailino. Ji nu- 
sivedė mane vieną į tvartą. Pamaniau, kad mes tik 
kiek pasivoliosim šiene, bet įvyko gerokai daugiau. 
Ji paprašė manęs atimti smaragdus iš Arnio. Jei man 
būtų pasisekę, būtume pasidaliję juos per pusę ir pa- 
bėgę mano laivu. 

Dievas žino kodėl, bet manęs niekas nebestebino. 
Jaučiausi, tarsi seniai tai būčiau žinojęs. Ne savo 
balsu paklausiau: 

— Kodėl jį užmušei? 

— Aš nenorėjau. Žinojau, kad jis negalėjo 
pasiskųsti policijai. Aš jam būčiau davęs šiek tiek 

brangenybių, kad jis tylėtų. Bet kai atsukau į jį jo 
paties šautuvą, jis mane puolė. Štai ir viskas. 

— Bet juk tai neįmanoma! — Sara Kelso papurtė 
galvą. 

Desforgas patraukė pečiais. 

— Ji nori pasakyti, kad mes tuo metu mylėjomės 
lovoje. 

— Ir aš taip maniau, — tariau aš. 

Jis atsisuko į Sarą Kelso. 

— Atleisk, angele, bet vienai valandai aš buvau 
išėjęs, to visiškai pakako. Tu miegojai saldžiai kaip 
vaikas. 

— Tu kvailys, — tariau. — Tu visiškas idiotas. 
Kas bus dabar? Kas dar atsitiks? 

— Dievas žino, čia tokia velniava, — jis papurtė 
galvą. — Niekad nesitikėjau, kad taip viskas baigsis. 
Iš pradžių maniau, kad tai gera mintis. Aš buvau 
nusivylęs. Priėjęs liepto galą. Milto Goldo laiškas 
man buvo mirties nuosprendis. Iš jo sužinojau, kad 
teismas areštavo mano nuosavybę Kalifornijoje ir fil- 
mo sandėris visiškai sužlugo. Ar žinai, ką man tai 
reiškė? Reiškė, kad man nieko nebeliko. Kito filmo 
man niekas niekada nebepasiūlys. 

Rodės, kad jis kalbėjo tik man vienam, tarsi ten 
kitų net nebūtų. Galbūt ir keista, bet supratau, ką jis 
stengėsi įrodyti. Jis nesiteisino — jis tik norėjo, kad 
aš suprasčiau. Visą gyvenimą jis pragyveno fantazijų 
ir vaidybos pasaulyje, neįtikėtinų nuotykių sūkuryje. 
Jie niekuomet nesibaigdavo, tik keisdavo vienas kitą. 
Jeigu jis suklysdavo, režisierius tiesiog liepdavo pa- 
kartoti iš naujo. Tikrovė jam niekada neegzistavo. Aš 
staiga supratau, ką jis turėjo jausti, užmušęs Arnį, 
stovėdamas su tuo šautuvu rankose, ausyse dar 
spengiant šūvio atgarsiui, ir žvelgdamas į savo rankų 
darbą. Koks siaubas turėjo jį apimti, supratus, jog tai, 
ką jis padarė — amžina ir nebeatitaisoma. 

Ilana be žado spoksojo į jį, visiškai apstulbusi. 
Desforgas, tartum jos nematydamas, tarė Vogeliui: 

— Man atrodo, kad dabar turim šį tą bendra. Kaip 
jūs ketinate iš čia išsinešdinti? Da Gamos škuna? 

Vogelis papurtė galvą. 

— Jūs tuščiai gaištate laiką. Laisvų vietų pas mus 
nėra. 

— Jūs gyvenate svajonių pasaulyje. Paaiškink 
jam, Džo. 

— Jis sako tiesą, — linktelėjau. — Net jeigu 
škunai ir pavyktų laimingai išplaukti, prie Gothobo 
stovi tyrinėjimus atliekanti Danijos karinio laivyno 
korvetė, kuri jus pavytų per pusdienį. 

Vogelis kiek susiraukė ir pažvelgė į Desforgą. 

— Ar jūs galite ką nors geriau pasiūlyti, jei 
pradėjote apie tai kalbėti? 

Desforgas prisidegė cigaretę. 

— Mūsų paslaugoms ten, fiordo apačioje, stovi 
“Oteris". 

Plieninė Vogelio veido išraiška pirmą kartą 
sušvelnėjo, ir jo akys viltingai sužibo. 

— Jūs mokate skraidyti? 

— Ne taip gerai kaip šis vaikinas, bet įgūdžių 
pakaktų trumpiems skrydžiams. Galėtume pasiekti 
Niūfaundlendą. 

— Tikrai nuskristume taip toli? 

— Kuro, kiek jo dabar yra bake, visiškai užtektų. 
Ten rastume daug žvejų kaimelių, kur galėtume prisi- 
pildyti degalų, ir keliauti toliau. Kitą kartą nusileis- 
tume jau kur nors Meine. O ten jau neprapultume. 
Amerika — didelė šalis. Savaime suprantama, 
norėčiau gauti dalį smaragdų. Penkiasdešimt procentų 
mane tenkintų. 

Puikiai įsivaizdavau, kaip greitai dirba Vogelio 
smegenys, ir jis nusprendžia, kad šį reikalą dar spės 
sutvarkyti sau parankesniu būdu ateityje. 

— Sutinku. Ar jau galim skristi? 

Desforgas kilstelėjo ranką. 

— Manau, kad norėčiau saugoti mūsų brangenybes. 
Vis tiek čia tik jūs ir didysis peštukas esate ginkluoti. 

Vogelis kiek suabejojo, ir turbūt nusprendė, kad 
nieko bloga neatsitiks, jei Desforgo noras bus 
išpildytas. Jis mestelėjo diržą Desforgui. Šis jį tvar- 
kingai suvyniojo ir įsikišo už švarko. 

— Dar šis tas. Irgi labai paprastas dalykas, — 
jis linktelėjo į Da Gamą. — Nenoriu, kad šis pabaisa 
dar užsipultų mano draugus. Liepkit dabar jam 
atvažiuoti su tuo landroveriu. 

— Kaip pasakysit, misteri Desforgai. 

Tuo metu Ilana apsisuko ir nubėgo šalin, o Des- 
forgas pasileido jai iš paskos, kol sugavo ją prie durų. 
Ji pradėjo priešintis, bet Desforgas ją taip stipriai 
suspaudė rankomis, kad Ilana nusilpo ir atsirėmė į 
sieną. Desforgas stovėjo atsisukęs į mus nugara, 
uždengęs Ilaną. Mes negirdėjome, ką jis sakė, bet kai 
Da Gama landroveriu įvažiavo į kiemą ir Desforgas 
apsisukęs atėjo prie mūsų, pamačiau, kad Ilana 
graudžiai verkė. 

Kai Desforgas priėjo arčiau, aš pastojau jam kelią. 

— Tu pats save apgaudinėji, — tariau. — Netgi 
jei tavo naujas draugužis atėjus laikui tavęs nenušaus, 
kur šioje žemėje Džekas Desforgas galėtų pasislėpti, 
kad nebūtų atpažintas? 

— Tiesą sakai, brolyti, — nusijuokė jis. — Bet 
gal kur nors rasiu tokią vietą. Reikės gerai pagalvoti. 

Vogeliui įlipus į mašiną, Sara Kelso jam kažką 
tyliai pasakė. Jis piktai ją atstūmė. 

— Pati prisivirei košės — dabar ją srėbk. 

Nevilties pilnomis akimis ji pažvelgė į Desforgą. 

— Dėl Dievo, Džekai, jei aš tau ką nors reiškiu, 
pasiimk mane. Jis sako, kad aš negaliu važiuoti. 

Jis nepatikliai nusijuokė. 

— O tu tikrai gana įžūli, mano angele, aš tau 

tiesiai sakau. Nagi, lipk į vidų! Sakyčiau, kad mes 
kaip tik tinkame vienas kitam. 

Jis pažvelgė į mane ir liūdnai nusišypsojo. 

— Keista, kaip viskas pakrypo. Ar kada nors 
pagalvoji, kad viską darytum kitaip, jeigu tektų laimė 
gyventi iš naujo? 

— Dažnai, — tariau. 

— Aš irgi, — linktelėjo jis. — Bet reiktų pa- 
daryti tik vieną pakeitimą. Prisimeni, tau pasakojau, 
kaip Santa Barbaroje ant molo pirmą kartą susitikau 
Lilijaną Kortni? Tai štai, man tada reikėjo bėgti tolyn, 
kiek kojos neša. 

Si mintis man pasirodė įdomi, bet nebebuvo laiko 
plačiau jos aptarti. Jis atsisėdo šalia Da Gamos, at- 
sisuko ir pažvelgė į mane paskutinį kartą. Jaučiau, 
kad jis nebyliai bando man kažką pasakyti, kai 
nusišypsojo ta savo nepamirštama, sardoniška, 
kandžia šypsena. Ji turėjo magiškos galios ir mane 
tikrai paveikė — lygiai taip pat, kaip daugelį metų 
veikė milijonus žiūrovų. 

Landroveris suburzgė ir nuvažiavo, ir Desforgas 
išnyko. Aš apsisukau ir išvydau Ilaną, suklupusią prie 
durų, atsirėmusią į sieną ir graudžiai verkiančią. 

Nuėjau ir paėmiau ją už rankos. Jos avikailio 
paltas kažkodėl buvo atsegtas, ir kai ją pakėliau, iš 
jo iškrito diržas pinigams. 

Apstulbęs pažvelgiau į jį, po to pasilenkiau ir 
kaire ranka jį pakėliau. 

— Kas tai? — paklausiau dusliu balsu. 

— Smaragdai, — tarė ji. — Negi nesupranti? 
Atsisveikindamas jis užkišo man juos už palto. 

Aš visiškai sutrikau. Praradau menkiausią nuo- 
voką, kas įvyko. Papurčiau galvą, lyg norėdamas, kad 
man prašviesėtų akyse. 

— Bet kodėl jis taip padarė? Ką jis tikisi tuo 
laimėti? 

Ir tą akimirką man šovė į galvą išganinga mintis. 
Supratau, ką jis bandė man pasakyti, kai atsisėdo į lan- 

droverį ir paskutinį kartą atsisuko į mane. Kai pažvel- 
giau į Ilaną, ji išsigandusi spoksojo į mane, tarsi ir ji 
kartu su manimi būtų tą patį supratusi. 

Ji tik tyliai papurtė galvą, o aš užsikišau diržą 
už lakūno kombinezono ir čiupau jai už rankos. 

— Džipas, kur jis? 

— Kažkur už tvarto. 

Aš apsisukau ir nubėgau, girdėdamas jos šauks- 
mus. 

— Nepalik manęs, Džo! Nepalik manęs! — 
beviltiškai šaukė ji. 

Už tvarto radau džipą, bet važiuoti juo negalė- 
jau. Jis stovėjo benzino klane, ir aš pamačiau benzi- 
no bake kulkos pramuštą skylę. Apsisukau ir tarsi 
negirdėdamas Ilanos beviltiško šaukimo nurūkau per 
pievą. 

Manau, kad žinojau, jog tik tuščiai gaišau laiką, 
bet niekas šiame pasaulyje negalėjo manęs sustabdy- 
ti. Perlipau per tvorą gale pievos ir pasileidau žemyn 
nuo slėnio, laviruodamas tarp alksnių. Tuo metu pik- 
tai suriaumojo “Oterio" variklis. 

Kai užbėgau į uolos viršūnę, iš duslaus variklio 
burzgimo supratau, jog jis pradėjo kilti. Už manęs 
staiga sušnarėjo medžių šakos ir atsisukęs išvydau 
Ilaną. Tuo metu nuo ledyno papūtė stiprus vėjas, 
blokšdamas į šoną lietaus lašus, ir aš pro juos gal 
penkių šimtų pėdų aukštyje paskutinį kartą išvydau 
“Oterį", sparčiai kylantį į dangų. 

Bet staiga, kaip ir tikėjausi, jis apsisuko ir 
atskriejęs atgal į fiordą trenkėsi į didžiulę akmeninę 
uolą ir sprogo kaip bomba. 

Dievas žino, kas dėjosi ten, kabinoje, paskutinę 
minutę. Vogelis turbūt iššaudė į jį visą apkabą, bet 
jis, Džekas Desforgas, — tas nuostabus, išdidus, 
nepakartojamas šunsnukis, tikrai nepaleido vairo ir 
nepakeitė savo pasirinktos krypties — tiesios ir 
teisingos. Savo garbės fakelą jis užsidegė pats. 

Tarp kalnų nuaidėjus sprogimui, pamačiau, kaip 
nuo uolos nusirito ugnies kamuolys. Netrukus nuri- 
mo vėjas, ir vėl pasipylė lietus. 

Žinoma, norėjau atsisėsti ir graudžiai apverkti jį 
ir visą šitą Žiaurią beprasmybę, bet tam dabar nebuvo 
laiko. Ilana kiek pastovėjo, spoksodama į tolį, po to 
atsisuko ir klupdama atbėgo prie manęs ašaromis 
pasruvusiu veidu. Aš prisispaudžau ją prie krūtinės 
ir sveikąja ranka paglosčiau jos plaukus. 

— Kodėl jis taip padarė, Džo? Kodėl? — siel- 
vartingai klausinėjo ji. 

Aš galėjau jai atsakyti, kad jis buvo pavargęs ir 
nusivylęs gyvenimu. Tai akivaizdu. Be to, šiame 
pasaulyje jis tikrai niekur nebegalėjo pasislėpti. To- 
kia buvo tiesa, bet dėl seno draugo galėjau padaryti 
daugiau. 

— Jis norėjo mus išgelbėti, — tariau. — Jis su- 
tiko skristi su Vogeliu gelbėdamas mus, ir ne dėl ki- 
tos priežasties. Bet jis taip pat žinojo, kad anksčiau 
ar vėliau gaus kulką į pakaušį, todėl nusprendė pasi- 
imti juos kartu. Štai ir viskas. Visi pasaulio laikraščiai 
ar Žurnalai aprašys šį įvykį. Ir jie patikės šia istorija, 
nes norės patikėti. 

— O Arnis? 

— O Arnį nužudė Vogelis ir Stratonas, — tariau 
ramiai. — Tu juk mane supranti, ar ne? 

Ji spoksojo į mane nustebusi, ranka užsidengusi 
burną, o aš patapšnojau jai per petį ir tariau švelniai: 

— O dabar grįžk į sodybą ir būk gera mergaitė. 
Aš greit ateisiu. 

Ji sudvejojo, todėl aš ją stumtelėjau. 

— Eik. 

Ji patraukė per giraitę, bet greitai stabtelėjo ir 
atsigręžė. 

— Tu manęs nepaliksi, Džo? 

— Ne, aš tavęs nepaliksiu, Ilana. 

Aš palaukiau, kol ji pradingo, tada peršokau per 
uolos kraštą ir patraukiau žemyn paplūdimio link. 
Kaip į šį reikalą bežiūrėtum, viskas atrodė labai 
ironiškai. Kitais metais už kokį milijoną svarų jie apie 
tai turbūt susuks filmą. Įdomu, koks aktorius suvaidins 
mane? Visa tai man pasirodė taip absurdiška, kad pradė- 
jau kvatotis, ir mano juokas nuaidėjo per vandenį ir 
grįžo, tarsi ir Desforgas aname krante juoktųsi kartu 
su manimi. 

Nesunkiai radau juodąsias uolas, tarp kurių tada 
slėpiausi nuo Stratono, ir nerangiai sudribau ant žemės. 
Kas manęs laukė toliau, man buvo neįdomu. Ką jie 
man galėjo padaryti? Blogiausiu atveju — deportuoti 
ir atimti licenciją. Bet juk tai palyginti smulkmenos. 

Svarbiausia, kad niekam nekiltų noras sumenkinti 
galutinės aukos. Išsitraukiau iš po švarko diržą, ati- 
dariau jo kišenėles ir išpyliau ant žemės paprastus ak- 
menukus. Na, o smaragdai gulėjo ten, kur aš juos 
buvau palikęs — mažoje krūvelėje po dideliu ir 
plokščiu akmeniu. Lėtai ir sunkiai, dirbdamas tik 
sveikąja ranka, aš sudėjau juos atgal į diržo kišenėles. 

